
După-masa de august era limpede ca sunetul unui clopot 
de cristal. Cerul imens se boltea albastru și nepătat de nici 
un nor, peste lume, iar lumina densă şi aurie învăluia to- 
tul într-o horbotă de linişte adîncă și pace netulburată, iar 
ceasurile se cerneau peste lume cu cadență de menuet. Ge- 
neralul Friessner, care privea prin fereastră spre brazii care 
înconjurau parcul imens al hotelului, transformat în Coman- 
dament al Grupului de Armate Ucraina de Sud, simțind pe 
obraz adierea molcomă a unui vînticel care aducea dinspre 
Munţii Oituzului vestirea răcoroasă și cu mireasmă de brad 
a marilor păduri străvechi, se gindea că atmosfera de pace 
și de sărbătoare care se țesea peste plaiurile acelea de sub 
munţi nu se potrivea nicidecum cu atmosfera adevărată a 
acelei agitate zile de 23 august 1944. Dar în cursul săptă- 
mînilor trecute de la sosirea sa în România, generalul-colo- 
nel avusese de mai multe ori ocazia de a constata că pă- 
mînturile pe care se afla, şi pe care le știa frămîntate, de 
veacuri lungi, de războaie, de năvăliri, de cotropiri şi de 
urgii, învăţate deci cu vîrtejurile de foc, de neliniște și de 
sînge ale unor vremuri asemănătoare cu cele prin care tre- 
cea Europa în acel an 1944, și care se apropiau ca o ame- 
ninţare inexorabilă şi de colțul de pace pe care îl contempla 
de la fereastra sa de la etajul întîi, păreau să refuze cu o 
inconștiență superbă, cu un fatalism teribil sau cu o voinţă 
implacabilă de a le ignora, războiul şi amenințările lui. Vă- 
zuse sate umile şi rămase oarecum într-un secol apus, pline 
de farmec arhaic la care generalul nu era cu totul insen- 
sibil (dar pentru care nu avea acum timp), închise parcă în 
singurătatea și izolarea lor, refuzînd contactul cu lumea din 
afară şi cu problemele ei, deși — își spunea Friessner cu 
oarecare nedumerire — bărbaţii tineri din aceste sate fu- 
seseră de mult chemaţi sub arme şi unii dintre ei erau, 
probabil, tocmai striviţi de tăvălugul de foc şi de fier ce se 


apropia. De altfel, acest refuz al războiului (sau al acceptării 
lui ca forță capabilă să modifice fundamental viaţa, far- 
mecul şi plăcerile ei) o constatase şi aici, la Slănic-Moldova, 
unde, permiţindu-şi cîteva plimbări în răgazul primelor 
zile de luare de contact cu noul său cimp de activitate, vă- 
zuse surprinzător de mulți români civili și chiar ofițeri, 
Plimbiîndu-se veseli şi nepăsători, de braţ cu soțiile lor, pe 
aleile parcului ori pe străzile orăşelului balnear. Mai triziu, 
cînd a crezut că a sosit momentul să plece la Bucureşti ca 
să discute cu ministrul plenipotenţiar Killinger și cu repre- 
zentanţii prinicipalelor arme germane, pentru a cunoaşte 
atmosfera din spatele frontului şi situaţia foarte exactă din 
România, Friessner a rămas uimit să poată constata și în 
Capitală, în ciuda contactului mai viu şi mai direct cu ști- 
rile de pe front şi a bombardamentelor anglo-americane ma- 
sive şi nemiloase, manifestarea multicoloră, veselă şi nepă- 
sătoare a unei iresponsabile dorințe de viaţă, de fericire, de 
bucurie, pe care reprezentanții germani de la Bucureşti nici 
mu mai păreau s-o sesizeze. Orașul trepida de viaţă, stră- 
zile erau pline de lume pînă noaptea tîrziu, sălile de spec- 
tacole, barurile de noapte, restaurantele de lux, grădinile de 
vară erau arhipline, și Killinger sau generalul Hansen pă- 
reau să considere această situaţie nu numai normală dar și 
ca o confirmare a situaţiei politice solide, a mulţumirii, a sta- 
bilităţii, 

Friessner era însă prea năpădit de grijile războiului ca să 
nu considere orice mod de a neglija războiul, de a-l ignora, 
de a nu ţine seama de el, drept opoziţie, refuz de angajare 
serioasă, totală, defetism. De altfel, generalul-colonel le pă- 
ruse lui Killinger şi lui Hansen un îngimfat prea pătruns de 
importanța sa, un militar pretenţios, de-o gravitate exage- 
rată, incapabil să vadă lumea prin alţi ochelari decât cei spe- 
cifici castei sale, şi poate că judecata lor nu era complet 
nedreaptă. Evident, Friessner se afla încă sub șocul senti- 
mentului că Fiihreru! îi făcuse o mare onoare şi îi arătase o 
încredere excepțională chemindu-l în buncărul său de la 
Rastenburg, la cîteva zile numai după teribilul atentat or- 
ganizat împotriva lui, într-o perioadă cînd cea mai mare 
parte a ofiţerilor superiori ai Wehrmachtului şi îndeosebi 
generalii (pe care Hitler nu-i avusese niciodată la inimă) 
se aflau sub reflectorul celei mai ascuţite bănuieli şi zeci şi 
sute dintre ei fuseseră arestaţi fără nici o consideraţie faţă 
de meritele lor din trecut. Promovarea şi primirea de către 


Führer în asemenea zile de suspiciune şi de represalii, își 
spunea Friessner, constituiau o onoare neașteptată, o recu- 
noaştere supremă a competenţei și a fidelității sale, şi era 
hotărit să dovedească prin fapte, prin acţiuni de anvergură 
şi de răsunet, că această încredere și onoare erau pe deplin 
justificate. De altfel, sosind la 25 iulie la cartierul său gene- 
ral din Slănic-Moldova, Friessner era încredinţat că va fi în 
stare să stabilească situaţia aripei de sud a imensului front 
din răsărit, şi era hotărit să-și folosească toată puterea 
de muncă, toată voința şi energia, toată competența de 
militar experimentat şi încercat pentru a înfăptui misiu- 
nea ce-i fusese încredinţată. Noul comandant al Gru- 
pului de Armate Ucraina de Sud cunoştea la perfecţie 
situaţia concretă exactă a frontului din Est. La începutul 
primăverii frontul se întindea pe o distanță de aproape 
4.500 de kilometri, de la Marea Barenţ pînă la Marea 
Neagră, punînd față în faţă armate de multe milioane de 
oameni. Friessner nu ignora că forţa de izbire a Armatei 
Sovietice sporise într-un mod formidabil și că ea se bizuia 
nu numai pe numărul soldaţilor, care depășeau 6 milioane, 
dar şi pe o tehnică de o forţă extraordinară și cu o efi- 
ficență nimicitoare, cuprinzînd peste 80 mii de tunuri, 
8000 de tancuri și autotunuri, peste 11 mii de avioane, şi 
alte mijloace tehnice dintre care aruncătoarele Katiuşa cu 
efecte terifiante nu se aflau pe ultimul loc. Dar el știa că 
forţele Germaniei şi ale aliaţilor ei, aliniate pe imensul 
front, erau şi ele uriașe. Evident, socotea Friessner, efec- 
tivele depășeau doar cu puţin 4 milioane de soldați, iar 
tehnica militară nu depășea 50 mii de tunuri, aproape 
5 mii de tancuri și peste 2.500 de avioane, dar această for- 
tă militară dispunea de o experienţă excepţională, era 
călită de lungi ani de război, avind o mare mobilitate şi 
o excepţională capacitate de manevrare tactică şi strate- 
gică, condusă de ofiţeri foarte bine pregătiți şi cu mare expe- 
rienţă de luptă, de mareșali şi generali care stăpineau pe de- 
plin arta militară. Fără a mai vorbi — adăuga Friessner, de 
parcă nici un gînd nu ar fi trebuit să uite recunoştinţa 
şi totala fidelitate datorate lui Hitler — geniul militar al 
Fiihrerului, care, pregătind înspăimintătoarele arme noi 
promise poporului german exaltat zi de zi de aparatul de 
propagandă al doctorului Goebbels, atrăgea inamicul în- 
tr-o capcană bine calculată în care urma să aibă loc cea 
mai groaznică hecatombă din istoria omenirii. De fapt, co- 


mandantui Grupului de Armate Ucraina de Sud nu era 
chiar atit de încrezător în frazele propagandistice privi- 
toare la armele noi. Era unul dintre generalii germani cei 
mai bine informaţi, avea cunoștință de experienţele pri- 
vind declanşarea unor reacții necunoscute pînă atunci 
în interiorul atomului, dar rezultatele i se păreau înde- 
părtate iar tehnica uriașă pe care o pretindeau experien- 
tele, atît de ameninţată de cumplitele bombardamente an- 
glo-americane, încît probabilitatea unor aplicaţii militare 
concrete i se părea foarte îndepărtată, în timp ce ritmul 
războiului creştea ameninţător iar orizontul sfirşitului său 
se profila mai aproape decît ar fi fost de dorit. Din ace- 
leaşi motive Friessner nu avea ineredere nici în avionul 
de vînătoare de tip nou (a cărui definitivare, înainte de 
punerea în producţie, fusese mult întirziată de schimbări 
impuse de ezitările lui Hitler) sau în posibilitatea de per- 
fecţionare a rachetelor teleghidate V. Dar după atentatul 
împotriva lui Hitler groaza generalului de a nu se trezi 
cumva în lumina hipnotică a bănuielilor era atît de mare 
încît nu-și mai mărturisea nici sieși dificultăţile de a da 
crezare unor promisiuni greu de ţinut. Friessner nu mai 
credea, în adîncul conștiinței sale, nici în posibilitatea resta- 
bilirii cu mijloace militare a echilibrului de forţe pe fron- 
tul de răsărit. Pesimismul său se adiîncise în timpul ofensi- 
velor uriaşe declanșate cu aproape două luni în urmă de 
armatele sovietice şi care cuprinseseră o bună parte a uria- 
şului front, obligînd forțele germane la replieri importante 
ce le apropiau pas cu pas de frontierele Germaniei însăși şi 
care se conturau din ce în ce mai mult ca obiectiv al ma- 
relui val de ofensive. Ceea ce Friessner credea că poate des- 
luși din direcţiile principale ale atacurilor sovietice era orien- 
tarea lor spre Germania, pe care o socotea exprimată îndeo- 
sebi în ponderea acordată în coordonarea lor zonei centrale 
a frontului. Marea acţiune de vară a Armatei Sovietice în- 
cepuse la 10 iunie prin ofensiva Frontului Leningrad, fu- 
sese continuată de ofensiva Frontului din Karelia, apoi do- 
bîndise o amploare uriașă prin bătălia pentru Bielorusia. 
Marile lovituri fuseseră începute de Frontul 1 baltic, urmate 
de ofensiva Frontului 3 bielorus, ca îndată să intre în ac- 
țiune Frontul 2 bielorus şi apoi Frontul 1 bielorus. 

Marele incendiu al ofensivei sovietice s-a domolit puţin 
după 4 iulie, dar Friessner aprecia că aceasta nu exprima 
decit încheierea unei etape, necesară pentru apropierea ba- 


zelor de aprovizionare de noile aliniamente care avansaseră 
în medie cu 400 de kilometri, asigurînd controlul unor spa- 
ţii imense, şi că după o scurtă pauză, ofensiva pe direc- 
tiile principale din iunie va continua, asigurînd aripei de sud 
o linişte relativă, dîndu-i, în orice caz, posibilitatea de a 
studia cu grijă aliniamentele şi mișcările cele mai indi- 
cate, să calculeze direcţiile probabile ale acţiunilor inami- 
cului şi să prevadă contraacţiunile indicate. Nici Fihrerul, 
îşi aminti Friessner, atunci cînd se opriseră, în buncărul 
de la Rastenburg, în fața hărţii aripii sudice a frontului, 
apărate de trupele a căror comandă avea s-o preia în citeva 
zile, nu considera apropiată o ofensivă sovietică în această 
zonă, iar dacă ea avea să se declanșeze — aprecia el — în- 
tr-o etapă viitoare, ea avea să-și aibă direcţia principală 
spre gurile Dunării, urmărind izolarea României de forţele 
germane din Bulgaria și de flota din Marea Neagră, Gene- 
ralul își exprimase cu timiditate părerea că flancul de est 
al Grupului de Armate este descoperit şi că un atac puternic 
dinspre nord-est, între Prut şi Siret, ar fi putut încercui 
mari unităţi importante, căci Frontul 2 ucrainian, comandat 
de Malinovschi, avea forţe suficiente pentru a executa o iz- 
bire de mare profunzime. Fithrerul trecuse însă peste re- 
marca sa, făcîndu-se că nici n-o observă, iar el nu mai în- 
drăznise să revină asupra ei, concentrîndu-se să găsească 
momentul cel mai potrivit pentru a-și prezenta principala 
cerere, aceea de a-și putea retrage fără a mai cere aprobări 
suplimentare, în momentul cel mai oportun, armatele de 
pe Nistru pe malul vestic al Prutului, pe poziţii dinainte pre- 
gătite, de unde putea întîmpina o eventuală mare ofen- 
sivă sovietică. Fihrerul respinse însă furios această idee, 
lansîndu-se într-o tiradă foarte mînioasă asupra obligaţiei 
fiecărei unităţi de a prinde rădăcini pe poziţiile pe care se 
află, fără a se gîndi nici o clipă că ar putea exista şi posibi- 
lităţi de retragere, şi începu să urle, scuturat de convulsii, 
că trădarea generalilor s-a exprimat în primul rînd într-o 
conspirație a sabotării ordinului său de a nu permite nici o 
retragere, conspirație care a făcut posibile succesele ruşilor, 
pierderea teritoriilor cucerite datorită geniului său, al Füh- 
rerului, și că va pedepsi cu spînzurătoarea, fără nici o ezi- 
tare, orice nouă tentativă de retragere. Friessner privise în- 
spăimîntat criza de nervi a Fihrerului, în timp ce Keitel 
ti făcu semn să dispară şi îl luă de braţ pe Hitler, condu- 


cîndu-l într-o cameră învecinată unde medicul aștepta, pre- 
gătit să-i administreze un nou calmant. 

Generalul-colonel fusese adînc zguduit; în minte îi apă- 
ru chiar şi întrebarea foarte îndrăzneață dacă un om aflat 
într-o asemenea stare de nervi mai avea oare posibilitatea de 
a-şi asuma răspunderea pentru soarta unui război al uria- 
şelor armate mecanizate, dar alungă înspăimîntat această 
tresărire de erezie inadmisibilă şi își spuse, impunîndu-şi 
un calm rezonabil și disciplină neclintită, că Fihrerul fusese 
izbit doar cu cîteva zile în urmă de vintul fierbinte al mor- 
ţii, se aflase la cîțiva centimetri de sfirșit, era un om grav 
rănit, acoperit de bandaje, șocat de cele trăite, și că dove- 
dea o putere morală nemaipomenită, chiar și prin simplul 
fapt că-l primise pentru a-i da indicaţii. 

Oricum, Friessner plecase de la Rastenburg fericit că a 
primit o misiune de prim-ordin, un comandament de grup 
de armate, şi satisfăcut că şi opinia lui Hitler excludea o 
ofensivă sovietică apropiată pe aripa de sud, ceea ce îi per- 
mitea — spera el — să aibă timp pentru a-şi crea o vedere 
clară asupra situaţiei frontului şi a spatelui frontului. Aceas- 
tă preocupare îl făcu să întreprindă la 1 august o scurtă 
deplasare la București, pentru a se consulta cu personalită- 
tile germane responsabile de acolo. Ministrul plenipotenţiar 
Killinger, îl dezamăgise. Ştia că fusese în primul război 
mondial unul dintre cei mai îndrăzneţi comandanţi de sub- 
marine, întreprinsese acţiuni cutezătoare, obținuse rezultate 
ce-i asiguraseră o mare faimă. Şi-l imagina puternic şi plin 
de îndrăzneală, cu ochi ascuţiţi de marinar încercat, demn 
de prietenia pe care i-o arăta Fiihrerul. A găsit un bărbat 
aflat în pragul bătrineţii, buhăit, mîncînd ca un mistreţ, 
amator de băutură şi arătînd față de femei foamea bărba- 
tului care simte apropierea vicleană și implacabilă a andr^- 
pauzei. Îl dezamăgise şi mai mult faptul că acest bărbat 
gras, strîns în corset, copleşit de orgoliu, se credea atit 
de stăpîn pe ţara în care era un simplu trimis extraordinar 
și ministru plenipotenţiar, încît încetase să mai fie interesat 
de realitate, era deplin convins că aceasta corespunde exact 
părerii sale despre ea, şi avea iluzia că mareșalul Antonescu 
și România sînt o unitate indestructibilă, fericit că prin 
prietenia sa cu mareșalul şi prin influența exercitată asu- 
pra lui are în mîini România şi destinele ei. 

Șeful Misiunii militare germane pentru armata de uscat 
și comandantul teritorial al forțelor militare din România, 

generalul de corp de armată Erik Hansen, părea pe deplin 
satisfăcut de opiniile şi de siguranţa lui Killinger. Nu părea 
protejat al diplomatului, nu arăta faţă de el nici un fel de 
servilism, nici măcar automatismul de a-l aproba oricind, 
părea, dimpotrivă, plictisit de expunerile politice ale aces- 
tuia şi de frecventa reamintire a prieteniei fostului coman- 
dant de submarin cu mareşalul român. Friessner cunoştea 
fişa de serviciu a lui Hansen, avea o memorie formidabilă 
dar făcuse un efort deosebit pentru a reţine datele oame- 
nilor care răspundeau de spaţiul din spatele frontului său, 
aşa că ştia perfect de bine că generalul de corp de armată îşi 
meritase pe deplin gradele, avusese merite în primul război 
mondial, făcuse treabă bună în România incepind din 
toamna lui 1940 cînd venise în fruntea Misiunii militare 
trimise de Führer la cererea lui Antonescu, dobîndise în- 
crederea conducerii militare române şi îndeosebi a mare- 
şalului de acum, era un austriac bonom și rezonabil, nu era . 
înclinat spre poziţii autoritare exagerate, în plus era un 
bărbat cu bun simţ şi ponderat (care şi acum, cînd fiecare 
ofițeraș german mai de seamă din Bucureşti avea o vilă 
somptuoasă, continua să stea într-un apartament din Hote- 
lul „Athene Pallace“, socotind că românii sînt foarte sen- 
sibili faţă de tendinţele de megalomanie ale ofiţerilor su- 
periori germani) şi asta-i plăcea lui Friessner. Ceea ce îi 
mai plăcuse lui Friessner la Hansen era independenţa sa 
de gîndire, faptul că în cursul convorbirii el nu se referise 
nici o singură dată la prietenia (sau măcar la relaţiile pre- 
ferenţiale) ce-l lega de mareșalul român. Or, tocmai acest 
amănunt îl intriga pe Friessner, pe care lunga sa experienţă 
de statmajorist îl făcuse extrem de sensibil faţă de astfel 
de implicaţii. Friessner ştia că Hansen dobindise încrederea 
şi prietenia actualului mareşal român demonstrînd tocmai 
luciditate şi poziţie rezonabilă în cursul primei etape a mi- 
siunii sale — cînd trupele germane sosite în România la 
cererea lui Antonescu ar fi putut strica totul — şi mai cu 
seamă în timpul rebeliunii legionare din ianuarie 1941 cînd 
el a fost destul de abil ca să prezinte o hotărire a lui Hitler 
(determinată de informaţiile sale privind poziţia armatei faţă 
de Garda de Fier şi încrederea ei în generalul Antonescu) 
ca fiind influenţată (dacă nu determinată) de propria sa pă- 
rere. În orice caz, Antonescu avea o excelentă părere despre 
Hansen și a avut un rol hotărîtor în readucerea lui în frun- 
tea Misiunii militare germane, în ianuarie 1943 — după un 


11 


penibil stagiu pe frontul din Răsărit — cînd mareşalul, ne- 
mulțumit de lipsa de tact a generalului care îl înlocuise, 
Hauffe, i-a cerut lui Hitler, în modul său abrupt şi ferm, 
revenirea lui Hansen,,cu care s-a înțeles perfect“, la Bucu- 
reşti, în locul lui Hauffe, cu care „nu există om normal să 
se înțeleagă“. Friessner, cunoscînd toate acestea (căci era 
un militar serios care atunci cînd era însărcinat să se ocupe 
de ceva o făcea cu toată temeinicia, neprecupeţind nici un 
efort) se întreba, în timpul discuţiei sale cu Hansen, de ce 
nu face generalul de cavalerie nici o referire la prietenia sa 
cu Antonescu; își punea acum întrebarea dacă Hansen nu 
exprimase păreri exagerat de bune față de trăinicia situaţiei 
politice din România tocmai dintr-un comprehensibil simţ, 
de loialitate față de mareșalul care îl salvase din infernul 
frontului din Răsărit şi-l readusese în lumea, lipsită de griji 
și luată parcă de-un vînt al totalei lipse de seriozitate, a 
Bucureștiului. Totuşi, Friessner nu putea să nu admită efica- 
citatea lui Hansen. În primul rînd, ca general prusac mîn- 
dru de ascendenţa sa și de cadrul pe care îl merita armata 
germană, el fusese impresionat de faptul că Hansen reușise 
să-și instaleze comandamentul tocmai în impozanta clădire 
a Școlii de război, reuşită în care un ofiţer cu experienţa lui 
Friessner nu putea să nu ghicească intervenţia favorabilă 
a lui Antonescu. 

În ceea ce îl priveşte pe generalul Alfred Gerstenberg, 
şeful Misiunii militare germane din România pentru armata 
aeriană, foarte experimentatul Friessner își dădu îndată sea- 
ma că el este competent mai curînd în presiunile pentru 
obținerea unei cantităţi cît mai mari de petrol românesc, 
decit în activitatea din spatele Grupului său de Armate. 
Generalul de aviaţie i se părea rupt de realitate (deși avea 
date concrete, concludente despre rezultatele obţinute de 
el în creşterea volumului petrolului livrat Germaniei) deoa- 
rece nu ținea seama de situaţia concretă a sectorului con- 
trolat de el. Friessner — care*îl ascultase pe generalul de 
aviaţie cu un suris binevoitor (care putea semnifica şi acordul 
cu ideile sate dar şi dorinţa unui om binecrescut de a nu 
tulbura o masă agreabilă), — îşi spuse că, în mod evident, 
Gerstenberg era mai curînd reprezentant al unor interese 
economice (în principal al faimoaselor Goering-Werke, de a 
căror implantare în România şi de ecourile ei în opinia pu- 
blică nu avea decît păreri vagi și, în realitate, nu-l intere- 
sau decit cu totul colateral), decît un militar serios, cu răs- 

pundere. Din lungile monologuri ale lui Gerstenberg (pe care 
le ascultase cu răbdare, pentru că îl scuteau să-și părăsească 
propriile gînduri), Friessner a înțeles foarte repede că ge- 
neralul de aviaţie era cu totul rupt de realitate, un infatuat 
fără răspundere, care se baza exclusiv pe sentimentul de 
superioritate pe care i-l oferea protecția lui Goering (fără 
să-şi dea măcar seama că în momentul de faţă ea nu avea 
prea mare valoare, căci mareșalul nu se bucura de nici o 
preţuire din partea lui Hitler şi nu-şi păstra locul printre 
notabilităţile regimului decit prin inerția Fiihrerului, care 
nu dorea să ofere Germaniei spectacolul dezolant al descom- 
punerii conducerii ei) şi pe o încredere oarbă în superiorita- 
tea militară germană, pe care n-o clintiseră nici deplina 
decădere a Luftwaffe-ului (pe care ar fi trebuit s-o cunoască 
măcar din ineficacitatea dovedită în apărarea regiunii pe- 
troliere românești), nici retragerile necontenite din faţa ru- 
şilor şi nici măcar eșecurile repetate suferite în eforturile de 
a zăgăzui succesele anglo-americane pe frontul de Vest.Da, 
Friessner trebui să constate că Gerstenberg era un imbecil 
fără salvare (cum se găseau mulţi în anturajul lui Goering) 
şi că nu putea avea nici o speranță de a obţine din partea 
lui nici cel mai mic ajutor în îndeplinirea dificilei sale mi- 
siuni. 

În timpul scurtei sale vizite la Bucureşti, Friessner avu 
penibila impresie că siguranța spatelui Grupului său de Ar- 
mate este supravegheată de oameni în a căror competenţă 
nu putea avea deplină încredere. Ar fi dorit să-i facă o vi- 
zită de prezentare mareșalului Antonescu, dar Killinger îl 
informă că acesta se pregătește tocmai să dea curs invita- 
tiei Fiihrerului de a merge la Rastenburg pentru o „între- 
vedere importantă“. Generalul crezu la început că diploma- 
tul (în care nu putea găsi nici una din trăsăturile de dis- 
tincţie şi luciditate ale profesiunii sale) consideră inoportună 
o vizită la mareşal în acel moment gindindu-se că vizitele 
la Rastenburg au devenit foarte periculoase și nimeni nu mai 
ştia dacă mergind acolo avea să se mai întoarcă vreodată, 
dar Killinger respinse fără umor aluzia uşoară pe care o 
făcu la această probabilitate, declarind că loialitatea mare- 
şalului e mai presus de orice îndoială iar încrederea pe care 
i-o dovedeşte Fiihrerul este deplină, și îi făcu o lungă expu- 
nere despre meticulozitatea lui Antonescu, despre felul ex- 
trem de serios şi de minuţios în care își pregăteşte întreve- 
derile cu Fiihrerul şi despre caracterul foarte concret al dis- 

cuţiilor dintre ei şi ale hotăririlor luate. Fapt este însă că 
Friessner se lăsă convins că momentul nu este potrivit, pen- 
tru o vizită de prezentare, şi acum îi părea rău că aseultase 
de grosolanul ministru plenipotențiar, căci dezlănţuirea eve- 
nimentelor a făcut să se trezească — aşa cum era de aștep- 
tat, ţinînd seama de dramatismul situației şi de mărimea 
mizei aflate în joc — cu mareșalul român la Cartierul său 
general fără ca el, Friessner, să-și fi îndeplinit în prealabil 
o obligație protocolară elementară față de el. Adevărul este 
însă că în afară de sfaturile lui Killinger hotărîrea de a-și 
amina vizita fusese determinată și de o consideraţie mai se- 
rioasă, izvorîtă tocmai din informaţiile pe care le dobindise 
despre meticulozitatea lui Antonescu, despre exigenţa sa 
de a i se prezenta situaţii concrete, exacte, iar Friessner con- 
sidera că nu cunoaște încă destul de bine situația armatelor 
aflate sub comanda sa şi dorise să-și mai asigure citeva zile 
pentru a putea să-și adîncească informaţiile despre situaţia 
frontului, despre mișcările previzibile ale inamicului şi des- 
pre contramăsurile pe care intenționa să le ia. Dar în ciuda 
părerilor liniştitoare ale lui Killinger şi ale colaboratorilor 
săi despre trăinicia poziţiilor lui Antonescu şi despre sta- 
bilitatea situaţiei din România, Friessner se întoarse la Slă- 
nic-Moldova plin de neliniști şi de îndoieli, serviciile sale 
de informaţii punîndu-i în față suficiente dovezi despre 
mişcările subversive din spatele Grupului său de Armate și 
despre starea de spirit din marile unităţi româneşti inte- 
grate în acesta, ca să se considere obligat să-l informeze 
pe Hitler despre temerile sale. „Situaţia internă din Româ- 
nia — raporta el la 6 august, imediat după întoarcerea sa de 
la Bucureşti — este nesigură ... Nu se poate conta pe Ar- 
mata 4 română, nici pe Grupul de Armate al lui Dumitres- 
cu. Dacă România n-o ia la picior, frontul actual va putea 
fi menţinut numai păstrind acolo toate forțele germane ce 
se găsesc la fața locului și întrunind trupele de toate ar- 
mele dispersate în România — aviaţie, marină, personal de 
stat major, SS, poliție, — care vor trebui să depindă de 
acum încolo de Grupul de Armate“. 

În ciuda realismului şi lucidităţii sale de vechi stat-ma- 
jorist, Friessner fu zguduit de amploarea și de forța ofen- 
sivei dezlănțuite în spaţiul său de Frontul 2 ucrainian con- 
dus de generalul Malinovschi şi de Frontul 3 ucrainian con- 
dus de generalul Tolbuhin, cu forţe ce însumau 90 de di- 
vizii, 6 corpuri mecanizate şi de tancuri, 2 armate aeriene. 

şi alte mari unităţi de artilerie și de geniu, însumiînd aproa- 
pe un milion de oameni. Friessner găsi, în ciuda vălmășa- 
gului de surprize neplăcute, de informaţii neliniştitoare şi 
de vești dezastruoase, timp ca să-și noteze în jurnalul intim 
părerile despre marea încercare ce începuse: „Duminică 20 
august — scria el — a început marea ofensivă ... Dis-de-di- 
mineaţă a început focul vijelios a mii de piese de artilerie. 
După o oră şi jumătate de pregătire de artilerie deosebit de 
puternică, grosul infanteriei sovietice s-a avintat la atac, 
sprijinit de tancuri și de avioane de asalt, mai întîi lîngă 
Iaşi, apoi şi pe frontul de pe Nistru. Mai multe divizii so- 
vietice de infanterie erau concentrate în grupuri de izbire. 
Masa uriașă de oameni și de material a dat sovieticilor po- 
sibilitatea de a sparge, în ciuda pierderilor, frontul nostru 
în mai multe locuri. Dar cauza succeselor relativ rapide ale 
inamicului nu era numai superioritatea sa numerică, dar şi 
— aş spune: mai ales — rezistența surprinzător de slabă a 
marilor unităţi românești. S-a observat că atacurile au fost 
îndreptate cu deosebire spre sectoarele ocupate de români“. 

Friessner şi-a dat seama după primele două zile ale ofen- 
sivei că erau în curs de desfăşurare două lovituri conver- 
gente avînd ca ax principal orașul Huși, cu scopul de a pă- 
trunde pe aliniamentul Bacău—Leova—Tarutino, și urmărind 
încercuirea forţelor din zona Chişinău— laşi ale Grupului său 
de Armate, atacurile Frontului 2 năzuind apoi spre Focşani, 
iar cele ale Frontului 3 spre Ismail—Galaţi, urmărind atin- 
gerea liniei de fortificaţii Focşani-—Nămoloasa—Brăila. În 
după-masa zilei de 20 august, cînd sub influenţa ştirilor 
alarmante venite de pe front mareșalul Antonescu şi-a în- 
trerupt tratamentul la Olăneşti şi a sosit la Comandamen- 
tul lui Friessner, comandantul Grupului de Armate Ucraina 
de Sud nu avea încă motive de a privi evenimentele într-o 
perspectivă tragică. Inamicul a reuşit să creeze în alinia- 
mentul trupelor sale breșe importante, avînd la nord-vest 
de Iaşi, pe direcția Podul Ţloaiei—Dealul Mare—Voinești, 
o adincime de 15—16 kilometri, iar în zona Chițcani, pe 
Nistru, de 10—11 kilometri. Ceea ce îl preocupa însă mai 
ales pe Friessner nu era intrarea iminentă a trupelor sovie- 
tice în Iași (căci asistase la pierderea atitor orașe încît unul 
în plus sau în minus nu avea pentru el nici o importanţă) 
era ruperea unităţii subgrupului de armate Wöhler, despăr- 
tind marile unităţi germane de cele româneşti, datorită retra- 
gerii fără luptă a diviziilor române 5 şi 7. 

Situaţia, privită cu luciditate rece, nu era iremediabilă şi 
nu avea aspecte de tragedie. Friessner ştia foarte bine din 
desfășurarea operațiunilor militare din ultimii ani (plini de 
retrageri tragice și de regrupări alarmante) că avea posibi- 
lități reale de a se fixa pe un nou aliniament şi de a stabiliza 
frontul pe multe luni pe crestele Carpaţilor Orientali și în 
zona fortificată Focşani—Nămoloasa—Brăila, conținuată de 
lumea greu de străbătut a Deltei Dunării, şi de/a menţine 
situația actuală a forţelor germane din Balcani, închizînd 
căile de acces spre Ungaria şi spre Austria, evitind prăbu- 
şirea întregului sistem militar din sud-est. Ceea ce îl neli- 
niștea însă în modul cel mai profund era convingerea că de- 
fecțiunea armatelor române nu este decît un preludiu la ceea 
ce a bănuit de la început și i-a raportat şi Fiihrerului încer- 
cînd să spulbere țesătura de iluzii pe care Killinger şi cola- 
boratorii săi au întins-o peste realitatea românească, adică 
prăbușirea României lui Antonescu şi apariția unei alte Ro- 
mânii (sau a celei din totdeauna care n-a făcut în anii din 
urmă decit să stea ascunsă și să-și adune forțele pentru o 
răfuială cumplită) ostile, gata să lovească, să spulbere pla- 
nurile sale şi ale Fiihrerului. | 

Mareșalul român nu i se păru deloc impresionant în pri- 
mele clipe ale întîlnirii lor. Evident, Friessner era prea legat 
de școala prusacă de stat-majoriști ca să nu aprecieze stăpî- 
nirea de sine și demnitatea bărbatului scund, cu ochi cenu- 
sii, îmbrăcat într-o uniformă oarecum anacronică de ofițer 
englez de dinainte de război (la care englezii au renunţat ei 
înşişi pentru a găsi soluţii mai adecvate condiţiilor de cam- 
panie), care își impunea un calm desăvirșit (deşi Friessner 
era informat că vizitînd marile unităţi se dezlănțuise față 
de generalii români cu o furie de care, acum, nimeni nu 
l-ar fi putut crede capabil, și pe care o reamintea doar 
mișcarea convulsivă cu care își lovea cizmele cu cravaşa). 
Și tocmai pentru că acest calm afectat îl enerva pe Friess- 
ner, el încerca să-l zdruncine, prezentindu-i un tablou des- 
curajator al sectoarelor româneşti ale frontului și dovedind 
un realism jignitor în zugrăvirea totalei lipse de combati- 
vitate a soldatilor şi a ofițerilor, făcînd un efort sadic (de 
care în realitate nu-și dădea seama) de a-l zgudui pe băr- 
batul impenetrabil din faţa sa prezentîndu-i eșecul lamen- 
tabil al principalului efort căruia își dedicase viaţa: acela de 
a făuri o armată capabilă să facă faţă condiţiilor războiului 
modern, chiar dacă preţul acestui efort era sărăcirea şi în- 

e nedrept față de mareșalul român şi faţă de ţara sa. El 
ştia că înzestrarea armatei române e mult sub nivelul echi- 
pării armatei germane şi că acest dezechilibru nu se datora 
indolenţei guvernului român și incapacității ţării de a adu- 
ce sacrificiile materiale necesare pentru lichidarea ei. Kil- 
linger îi spusese cu numai două săptămîni în urmă că dato- 
riile Germaniei față de România erau uriașe, şi că ele ar fi 
trebuit să fie plătite în armament modern din care sosise 
în România doar un procentaj cu totul infim. Generalul de 
aviaţie Gerstenberg confirmase întru totul această realitate, 
spunînd că numai contravaloarea petrolului livrat de ro- 
mâni ar fi acoperit cele mai înalte exigente de armament 
ale armatei lor. Dar el era pătruns de ideea că țările „aliate“ 
sînt obligate să accepte superioritatea materialului uman 
german, necesitatea de a-l feri de sacrificii exagerate, să fie 
de acord cu ideea că acest război va fi cîştigat (sau pierdut) 
de Germania, și că în raport cu această realitate sacrificiile 
lor sînt cu totul lipsite de importanţă. Se străduia să nu se 
lase intimidat de privirea rece a acestui bărbat scund, cu 
fruntea înălțată de chelie, cu o faţă banală de comandant 
de garnizoană din provincie, aproape ridicol în uniforma sa 
de croială englezească vetustă, care rămase neclintit, im- 
penetrabil, de parcă nu ar fi auzit aprecierile sale jignitoare 
despre trupele lui care se retrăgeau pretutindeni, dar nu în 
debandadă ci de parcă ar fi executat un plan de repliere 
bine pus la punct. Apoi tăcu și se aşteptă la o ripostă ve- 
hementă care i-ar fi dat măcar satisfacția că a reuşit să-l 
enerveze pe acest om plin de sine. Dar mareșalul român 
rămase calm, de parcă ar fi cîntărit cele spuse de Friessner 
sau ar fi întocmit un bilanţ, poate bilanţul celor săvîrşite 
de el în ultimii ani. Apoi Antonescu spuse, obosit parcă 
de a mai juca un rol solemn şi eroic: „Știu! Am vizitat cî- 
teva mari unităţi în retragere. Am amenințat generali și 
colonei cu degradarea și împușcarea. Am să opresc retrage- 
rea. Mai bine-zis, am să-i dau direcţie și scop. Este ceea ce 
trebuie să hotărim împreună. Apoi cereţi aprobările necesare. 
Eu, cu aprobare sau nu, voi face ceea ce mai pot să fac, 
căci altă soluție nu am! Trupele mele se vor desprinde pre- 
tutindeni de inamic și se vor replia pe linia Carpaţilor 
Orientali, continuată cu zona fortificată Focşani—Nămoloa- 
sa—Brăila. E o zonă puternică. Eu am construit-o, eu ştiu 
ce putere reprezintă! Am acolo 1600 cazemate de beton, 

echipate cu armament antitanc şi automat! Peste 10 caze- 
mate pe kilometru pătrat! Sint amenajate 1800 locaşurji de 
tragere din grinzi de beton şi de lemn, cu armament Auto- 
mat şi antitanc! Pe sectoarele expuse atacului de țancuri 
există peste 60 kilometri de şanţuri antitanc! Completind 
aliniamentul cu trupele şi tehnica Grupului de/ Armate 
Ucraina de Sud, putem rezista luni în şir! Dacă/ vor stră- 
punge zona fortificată, vom rezista pe riurile Rimnic, Bu- 
zău, Argeş, Jiu, pînă pe crestele Carpaţilor Meridionali! 
Voi luptat pînă la ultimul soldat!“ Apoi tăcu, descurajat 
parcă şi el de planurile sale, şi începu să-și lovească ciz- 
mele cu cravaşa. „Dar cum să reînviu, domnule general, 
încrederea soldatului român, a ofițerului român, a poporu- 
lui român în cauza pentru care îi cer să lupte, să-şi verse 
singele, să-şi vadă ţara transformată în ruine? Ştiţi, dom- 
nule general, pe ce se bazează războiul nostru alături de 
Germania? Pe faptul că Germania ne-a sacrificat, a rupt o 
parte a pămîntului nostru, a călcat în picioare dreptul 
nostru cel mai sfint! Din iunie 1941 le spun fără încetare 
românilor: luptaţi cu dirzenie ca să redobindim Transiiva- 
nia de Nord! Îi hrănesc cu o minciună, domnule general, 
căci nimeni nu mi-a promis că vom redobîndi Transilvania 
de Nord! Am semănat pămîntul cu cadavre româneşti, de 


la Prut pînă la Volga şi înapoi, fără să mi se fi promis 


nimic! Ne aflăm în război alături de Germania, care a dat 
altora pămînt românesc, împotriva alianţei anglo-america- 
no-sovietice care declară necontenit că vor restitui Româ- 
niei Ardealul de Nord! Luptăm alături de cei ce ne-au luat 
pămîntul, contra celor care promit să ni-l restituie! Aţi mai 
auzit aşa ceva în istorie? Cum să ne mirăm că sint multă 
împotriva războiului alături de Germania, cerind să ieșim 
din război?“. „Bine, spuse Friessner înmărmurit, dar aceasta 
ar fi trădare!“ „Trădare, se strimbă Antonescu. Păi între 
România şi Germania nu există nici un tratat de alianţă, 
nici măcar un acord militar!“ 

Discuţia i se păru lui Friessner cu totul deplasată. Pro- 
blemele politice se aflau în afară de competenţa sa. Singu- 
rul lucru care-l privea era rezolvarea complicaţiilor mili- 
tare care tulburau desfășurarea operațiunilor sale şi rein- 
trarea fermă a trupelor române în aliniamentele stabilite. 
Aşa că se înclină respectuos spre mareșal, căci ieșirea aces- 
tuia nu-i micşorase stima ci îl făcuse numai să simtă pro- 
funzimea dramei sale, şi întrebă: „cum socotiți că va tre- 

bui să acționăm domnule mareșal?“ Antonescu îl privi 
rece, stăpîn pe sine, de parcă izbucnirea sa nu ar fi avut 
loc. „După momentul de derută, spuse el ferm, situaţia se 
va calma. Trupele mele îşi vor face datoria. Am dat ordinele 
necesare, și ordinele mele sînt executate sută la sută! Plec 
imediat la București! Ca să iau măsurile guvernamentale 
necesare! Jar în după-masa de 23 august voi fi iarăşi aici. 
Și vom merge împreună! Fără ezitare!“ 

Generalul Friessner a fost foarte mirat că nici pînă la 
orele 20 mareșalul Antonescu nu sosise încă la Comanda- 
mentul său, deşi promisese că va sosi între orele 18—18,30 
și avea faima unei  ireproşabile punctualități. Aeroportul 
de la Tirgu-Ocna raportase că nu primise nici o comuni- 
care privitoare la sosirea avionului special al mareșalului. 
Comandantul Grupului de Armate Ucraina de Sud era ener- 
vat de această întirziere, căci deși avea toată latitudinea 
de a lua măsurile considerate necesare fără să aibă nevoie 
de acordul lui Antonescu, în atmosfera care cuprinsese tru- 
pele române era convins că prezența mareșalului lor era 
neapărat indicată. Ar fi dorit să ia deciziile importante în 
Prezența sa, dar nu-și putea permite nici întirzieri, căci 
situaţia se schimba din oră în oră. Pînă la 22 august în 
sectorul Frontului 2 ucrainian se efectuase o spărtură de 
60 de kilometri, cu o lărgime de 120 kilometri, pătrunzînd 
pînă la nord de Vaslui, iar în sectorul Frontului 3 ucrainian 
avea o adincime de 70 kilometri, ajungînd pe linia Gura 
Galbenă—Comrat. Acum, în seara de 23 august, principa- 
lele direcţii de înaintare ale sovieticilor au atins aliniamen- 
tul nord Tiîrgu-Neamţ — nord-est Roman — nord Birlad 
— nord-vest Huși, urmînd pe Prut traseul nord-vest Bu- 
joru, nord Chişinău, sud-est Rezina, est Leova, nord Tatar- 
bunar. Totuşi, deşi preocupat de soarta subgrupului de 
armate Wohler, a cărui încercuire era aproape completă, 
Friessner era mulţumit că obținuse de la Führer replierea 
pe noile poziţii stabilite împreună cu Antonescu și era con- 
vins că degajarea principalelor sale forţe, deşi mişcările le 
erau îngreunate de săgețile înaintate ale armatelor sovietice, 

putea fi în linii generale realizată, cu sacrificarea unor 
unităţi fixate în poziţii defensive „de arici“. Se plimba mner- 
vos prin birou, oprindu-se din timp în timp în faţa hărții 
şi meditînd sau luînd cunoştinţă de ultimele rapoarte pri- 
mite din partea marilor unităţi, cînd sosi grăbit, preocupat 
şi agitat, ofiţerul 1 al Statului său Major, şi îi raportă că 
tocmai a primit o informaţie telefonică din partea genera- 
lului Erik Hansen, care informa că este ceva în neregulă 
cu mareșalul Antonescu, deoarece s-a dus în cursul după- 
amiezii la rege şi nu s-a mai întors. 

Friessner dădu imediat ordin şefului Statului său Major 
să-l cheme la telefon pe comandantul Luftwafiei din Româ- 
nia pentru a verifica informaţia primită. Răspunsul ime- 
diat i se păru lui Friessner nesatisfăcător deoarece coman- 
dantul, afirmind că ştirea este confirmată şi de informa- 
ţiile sale, promise să revină cu date mai cuprinzătoare şi 
mai concrete într-o jumătate de oră. Spre marea nedume- 
rire a generalului, însă, revenirea promisă nu se produse 
decît după o oră şi jumătate, cînd șeful Statului său Ma- 
jor a fost, în fine, chemat de şeful Statului Major al flotei 
a 4-a aeriene pentru a raporta, din ordinul comandantului 
Luftwaffei din România, că mareșalul Antonescu a fost 
într-adevăr la rege şi a fost revocat. Enervat de izolarea 
în care este ţinut el, comandantul Grupului de Armate care 
opera în spaţiul României, Friessner îl chemă la telefon 
pe Killinger, cerîndu-i pe un ton rece informaţii despre 
situația existentă în spatele armatelor sale. Ministrul pleni- 
potenţiar, care i se păru complet prăbuşit, lipsit de puterea 
de a reacţiona, de a face faţă situaţiei noi, dezminţind ast- 
fel faima sa de luptător înverșunat, îl informă că a primit 
în cursul după-amiezii vestea că Antonescu, invitat la Pala- 
tul regal, a fost demis şi arestat. Mergînd imediat la rege 
pentru a-i cere explicaţii, a fost informat că mareşalul şi-a 
prezentat demisia, hotărît să se retragă din viaţa politică. 
Întrebat asupra intenţiilor sale, regele a arătat că armisti- 
țiul cu Rusia ar fi posibil. La întrebarea dacă armistițiul 
ar obliga România să lupte împotriva Germaniei, regele a 
răspuns cu un „nu categoric. „La Bucureşti e stare de alar- 
mă, îl informă Killinger, oraşul e înconjurat de trupe ro- 
mâne şi deplasare de trupe române a fost observată în 
jurul tuturor sediilor germane, care sînt practic încercuite. 
Evoluţia situaţiei nu poate fi încă prevăzută“. Friessner 


20 


ceru să vorbească în continuare cu generalul Hansen care 
nu-i spuse în plus decit că după părerea, sa, nu este vorba 
de un simplu puci ci de o acţiune de mare anvergură, bine 
pregătită şi minuţios organizată. Hansen mai adăugă că 
intenționează să-i facă, împreună cu generalul Gerstenberg, 
in cursul nopţii, o vizită noului prim-ministru pentru a ta- 
tona mai exact şi mai concret situaţia existentă. 

Friessner ignora însă că interlocuitorii săi îi ascundeau 
citeva aspecte importante ale activităţii lor şi rămase jignit 
doar de faptul că fusese informat despre evenimentele im- 
portante produse la București doar cu multe ore de întir- 
ziere şi cu totul nesatisfăcător. Abia își termină convorbi- 
rea cu cei de la Legația din București, că-i fu prezentat un 
text mult mai concludent decit opiniile existente ale interlo- 
cutorilor săi: proclamația adresată de rege poporului român. 
Începind să citească traducerea proclamațţiei, Friessner fu 
șocat de o menţiune iniţială: ea începuse să fie difuzată de 
toate posturile româneşti de radio la orele 22,12 în timp ce 
convorbirea sa cu Killinger începuse cu aproape un sfert de 
ceas mai tîrziu! I se părea inadmisibil că cei de la Legaţie 
nu știau nimic de proclamaţie, dar îşi învinse iritarea, îşi 
impuse calm şi se concentră asupra textului citit de rege. 
Da, textul, deşi foarte laconic, era concludent. El cuprindea 
cel puţin trei fapte care priveau direct activitatea sa mili- 
tară: 1. „Din acest moment, încetează lupta și orice act de 
ostilitate împotriva Armatei Sovietice, precum și starea de 
război cu Marea Britanie şi Statele Unite“. 2. „Alături de 
armatele aliate şi cu ajutorul lor, mobilizind toate forţele 
Națiunii, vom trece hotarele impuse prin actul nedrept de 
la Viena pentru a elibera pămîntul Transilvaniei noastre de 
sub ocupația străină“, Da, își spuse Friessner. Colaborarea 
militară cu românii s-a terminat. Ei încetează lupta cu ru- 
șii lăsînd aliniamentul meu și mai descoperit. Dar ei vor să 
treacă şi hotarul stabilit de Germania, ceea ce nu se poate 
face decît trecînd peste Grupul de Armate Ucraina de Sud! 
Este vorba, își spuse el în gînd, de o adevărată declaraţie 
de război! 

În situaţia existentă, se gîndi Friessner, fără să-şi mai 
consulte colaboratorii, nu avea timp pentru astfel de 
fleacuri, trebuia să acționeze imediat şi numai după capul 
său, trebuia să vorbească neapărat direct cu Fiihrerul. Dar 
înainte, era necesar să constate personal poziţia pe care o 
adoptă generalii români comandanţi ai armatelor subordo- 

nate lui. Ceru să i se facă legătura cu generalul Petre Du- 
mitrescu, comandantul Armatei a 3-a, şi, fără nici un pream- 
bul, îl întrebă ce avea de gînd să facă în împrejurările care 
au apărut, şi nici nu fu prea mirat cînd primi răspunsul: 
„Domnule general, să nu-mi cereţi un lucru — să-mi calc 
jurămîntul faţă de rege!“ Comandantul Armatei a 4-a ro- 
mâne, generalul Șteflea, căruia îi adresă aceeași întrebare, 
răspunse fără ezitare: „Am să acţionez în conformitate cu 
ordinele pe care le voi primi de la Bucureşti!“ 

Lămurit, Friessner se duse la telefonul secret care-i asi- 
gura legătura directă cu Rastenburgul şi ceru să vorbească 
personal cu Fiihrerul. Acesta îi ascultă cu răbdare neobiş- 
nuită raportul foarte concis şi-i spuse că este informat des- 
pre evenimentele din România. Generalul îi raportă că fără 
a avea răgaz să-i mai ceară aprobarea, dăduse un ordin prin 
care subordonase Comandamentului său toate trupele și for- 
maţiunile militare din România, şi fu bucuros că Hitler nu 
ridică nici o obiecţie. Friessner trecu atunci la problema 
cea mai importantă, considerată de el vitală pentru soarta 
trupelor sale, şi ceru aprobare pentru replierea unităților 
sale pe crestele Carpaţilor Orientali și Meridionali, unde con- 
secinţele „trădării“ săvirşite de români puteau fi mai lesne 
contracarate. Hitler păru o clipă dispus să examineze cu 
calm această idee, apoi furia sa prea multă vreme repri- 
mată izbucni: „Nici o repliere! Vă ordon să zdrobiți imediat 
acest puci de trădători şi să constituiți un nou guvern filo- 
german! Dacă Antonescu e inaccesibil, puneţi în locul său 
un general fidel nouă!“ Friessner rămase înmărmurit., dar 
Hitler nu-i ceru să răspundă, probabil că ordinul i se pă- 
rea atît de firesc încît aici nu aştepta răspuns, şi după o 
clipă de gîndire adăugă: „Cel mult într-o oră veţi primi di- 
rective exacte, domnule general“, și închise telefonul. 

Convorbirea a avut loc la orele 23. 

La ora 0,00 şeful Direcţiei operaţii a OKH a transmis 
telefonic ofițerul 1 din Statul Major al Grupului de Ar- 
mate Ucraina de Sud, ordinul Fihrerului, confirmat ulte- 
rior telegrafic, prin care se confirma preluarea comandei 
tuturor forţelor şi instituţiilor militare germane din Româ- 
nia de către generalul-colonel Friessner şi i se indica aces- 
tuia să ia măsuri pentru „a doboriî puciul, a captura pe rege 
şi camarila de la palat şi a constitui un nou guvern în frun- 
te cu un general filogerman în caz că mareșalul Antoneseu 
nu mai e de găsit.“ Ordinul lui Hitler indica în plus ca 

Da a 


generalului de aviaţie Gerstenberg să i se încredinţeze mi- 
siunea de a ocupa Bucureştiul, şi toate întreprinderile pe- 
troliere din Valea Prahovei. 

Lui Friessner îi venea să-şi ridice mîinile spre cer, dar 
se stăpini. Făcu gînditor cîţiva paşi, păru o clipă că inten- 
ționează să se apropie de hartă, apoi dădu din mînă a leha- 
mite şi începu să dicteze ordinul ce urma să-i fie transmis 
lui Gerstenberg, la Bucureşti, bucuros că îndeplinirea aces- 
tui ordin cu totul absurd, lipsit de orice posibilitate reală 
de îndeplinire, era adresat altuia, nu lui. 

El ar fi fost şi mai bucuros, dictînd ordinul imposibil 
de îndeplinit pe care îl primise, dacă ar fi știut că el se 
baza pe informaţiile false şi posibilitățile cu totul lipsite de 
temei pe care le transmisese la Berlin tocmai generalul de 
aviaţie Gerstenberg. 

Într-adevăr, după întoarcerea lui Killinger la Legaţie, 
după întrevederea (pe care o dorise vijelioasă şi amenință- 
toare) cu Regele (dar care îngheţase în atmosfera protoco- 
lară rece asigurată de Niculescu-Buzeşti, acum ministru al 
Afacerilor Străine), nici el nici principalii săi colaboratori nu 
găseau suficientă putere morală pentru a desluşi noi căi de 
acţionare. Panica lor crescu atunci cînd fură anunţaţi de 
către un funcționar al Legaţiei că legăturile telefonice au 
fost tăiate de români, cu excepţia cablurilor secrete care le- 
gau Legația de Berlin şi de Comandamentul Grupului de 
Armate Urcaina de Sud. Killinger hotărî că prima lor dato- 
rie era să informeze Berlinul, dar nu găsi în el suficientă 
forță pentru a raporta singur situaţia creată. Consilierul său, 
doctorul Steltzer, păstra însă destulă subtilitate diplomatică 
pentru a eluda orice răspundere, propunind ca atașatul mi- 
litar al Legaţiei să transmită Biroului central al atașaţilor 
militari o informaţie scurtă de sinteză, prezentînd, succint şi 
fără comentarii, cele întîmplate, precizînd însă în încheiere 
că Legația aprecia că situaţia este în evoluţie şi nu pare încă 
prea gravă. Dar abia își termină atașatul militar comunica- 
rea prudentă şi ponderată, stabilită în comun, că generalul 
Gerstenberg se repezi la telefon şi ceru legătura cu şeful 
Statului Major al Luftwaffei, căruia îi făcu o comunicare 
ce nu diferea în esenţă de cea a atașatului militar, dar ceru, 
la încheierea ei, legătura directă cu Goering. Ei da, această 
convorbire fu cu totul diferită de cea precedentă, căci Gers- 
tenberg făcu totul pentru a minimaliza importanţa celor în- 
timplate la Bucureşti. „Cu trupele de la antiaeriana de la 


23 


Ploieşti — declară el — şi cu cîteva Stukas-uri sînt gata 
să-i fac praf pe ţiganii aceştia, să ocup Bucureştiul, să-l ares- 
tez pe rege şi toată banda, şi să vi-i aduc închişi într-o cuş- 
că... Puciul nu are nici o bază serioasă! În cîteva ore 
situaţia poate fi complet restabilită!“ 

Atunci cînd în atmosfera sumbră a buncărului din Ras- 
tenburg, Hitler examină împreună cu colaboratorii săi apro- 
piaţi ripostele cele mai eficace la „trădarea“ românească, 
soluţia demenţială propusă de Gerstenberg — pe care Goe- 
ring o pusese pe tapet pentru a dovedi curajul şi capaci- 
tatea de iniţiativă a oamenilor săi — păru cea mai avan- 
tajoasă şi determină hotărîrea de a i se da mînă liberă cu- 
tezătorului general de aviaţie. 


3 


În după-masa zilei de 23 august căpitanul Ştefan Popa 
era ofiţer de serviciu la Comandamentul militar al Capita- 
lei. Era un bărbat înalt, măsurînd cam un metru şi 85 cm, 
cu umerii largi, cu faţă deschisă, luminată de ochii căprui 
foarte vii, căreia nasul drept îi dădea o linie fermă, poate 
prea dîrză, pe care o îndulcea doar gura frumos modelată, 
senzuală. Popa nu era un om vorbăreţ, de cele mai multe 
ori în compania camarazilor săi rămînea destul de rezervat, 
nu-și dădea prea uşor drumul la gură, dar zîmbetul său 
deschis ca şi ușurința cu care golea paharele fără să ezite 
prea mult, făcea să fie socotit om deschis, bun prieten de 
chef, băiat pe care te puteai bizui. Acum privea liniştit, 
prin geamul biroului, forfota din stradă, dar în minte i se 
zbăteau neliniști profunde. Veştile de pe front erau din- 
tre cele mai rele şi era vădit că gura nesătulă a balaurului 
cerea alte mii și mii de victime. La începutul după-amiezii 
colonelul Dumitru Dămăceanu, şeful Statului Major al Co- 
mandamentului militar al Capitalei fusese chemat la tele- 
fon de cineva care nu voia să-şi decline numele şi funcţia. 
„Spune-i că-i un prieten“, zise el nerăbdător, şi Popa, deşi-i 
venea să-l repeadă la modul de majur, crezu necesar să- 
informeze pe Dămăceanu. Spre marea lui surprindere, co- 
lonelul (care în mod obișnuit ar fi spus: „la dă-l în mă-sa, 
ce-s eu ca să mă cheme oricine care-a băut cu două spri- 

turi mai mult decît ar fi trebuit!“, nu spuse decît: „Da? 
Bine!“ şi ridică receptorul. După puţin timp Dămăceanu 
ieși din birou şi se opri în fața geamului, evident preocupat. 
„La Snagov a avut loc un Consiliu de miniştri, spuse el 
răguşit. Mareşalul a declarat că va lupta pînă la ultimul 
soldat!“ Popa îl ascultă cu calmul său obișnuit. Nu-şi fă- 
cuse niciodată iluzii despre atitudinea lui Antonescu, despre 
capacitatea sa de a se plia la necesităţile impuse de evo- 
luția reală a situaţiei, de a se supune intereselor ţării și 
imperativelor unui moment concret al istoriei. Îl stimase 
pentru curajul său de a nu accepta capriciile lui Carol al 
II-lea într-un moment cînd cea mai mare parte a demni- 
tarilor, oamenilor politici şi ofiţerilor superiori se înclinau 
cu umilinţă în fața acestui buzat depravat şi cinic. Atunci 
cînd Antonescu preluase puterea a fost fericit, sperînd în- 
tr-o epocă de cinste şi de patriotism sincer în ţara atît de 
încercată. A înţeles într-o oarecare măsură şi alianța sa 
cu Garda de Fier (faţă de care Popa nu simțea decît dis- 
preţ) ca pe-un gest de realism într-un moment cînd Ger- 
mania putea, în condiţiile internaţionale existente, să su- 
pună fără prea mari sacrificii România şi să-i impună re- 
gimul pe care l-ar fi dorit. Prima mare lovitură pentru în- 
crederea sa în general a constituit-o fotografiile publicate 
în presă care l-au arătat alături de Horia Sima, în cămașa 
verde cu care îşi înlocuise vechea uniformă. Abuzurile şi 
crimele comise de legionari în perioada acestei condamna- 
bile alianţe, lenta dar programata preluare de către ei a 
tuturor frînelor guvernării, încercările lor de a se înfiltra 
în armată şi de a pune stăpînire pe ea, îl revoltau nu numai 
împotriva lor dar şi a generalului care le tolera şi le aco- 
perea. A fost foarte fericit cînd generalul a înăbuşit cu ho- 
tărire Rebeliunea prin care legionarii au încercat să pună 
mîna pe toate instrumentele de conducere a unui stat în 
care aveau o poziţie predominantă. Și-a condus şi el com- 
pania cu fermitate în înăbuşirea focarelor de răzvrătire, 
pentru apărarea cetățenilor pașnici de excesele la care legio- 
narii nu au renunțat nici în ultimele lor clipe, cînd înfrîn- 
gerea inevitabilă se contura cu claritate pentru orice minte 
normală, dar ei mai sperau într-o intervenţie militară ger- 
mană capabilă să-i salveze. În perioada care a urmat a 
fost un admirator înflăcărat al generalului şi era gata să-și 
dea oricînd viaţa pentru el. După izbucnirea războiului îm- 
potriva Uniunii Sovietice a fost şi el cutremurat de hotă- 

rîrea lui Antonescu de a continua campania şi dincolo de 
Nistru, unde nici un soldat român nu avea ce căuta. Cutre- 
murarea lui s-a transformat în groază şi în ură cînd, în 
anii care au urmat, Antonescu a aruncat pradă morţii fără 
sens sute de mii de vieţi româneşti în stepele din sudul 
Rusiei, jertfind parcă unui sîngeros zeu al distrugerii şi 
al morţii. Acum, toate se împlineau după rînduieli impla- 
cabile ale dreptăţii care nu conteneşte să vegheze nici în 
cele mai demenţiale momente ale istoriei. Şi în aceste clipe 
ale socotelilor ultime, mareșalul Antonescu, omul vinovat 
pentru dezastrul ţării, nu avea nimic altceva de făcut pen- 
tru salvarea României de sub amenințarea celui mai dra- 
matic moment al istoriei sale decît să declare cu seninătate 
iresponsabilă că... va lupta pînă la ultimul soldat! Va lupta 
pentru ce? se întrebă Popa, dindu-şi seama, rușinat, că el, 
ofițerul calm şi disciplinat, își încleştase furios pumnii, de 
parcă ar fi fost boxer și nu militar. Pentru o cauză ireme- 
diabil pierdută? Pentru apărarea lui Hitler ale cărui zile 
erau numărate? Sau pentru a transforma ţara aceasta să- 
racă şi bîntuită de necazuri într-o grămadă uriaşă de moloz 
şi de cenuşă? Sau, pur şi simplu, pentru că aşa vrea el, 
mareșalul Antonescu, cel convins că el este România, că 
țara aceasta nu există decît prin el şi pentru el? Uitase că 
lîngă el se află colonelul Dămăceanu. Uitase că e un biet 
ofițer inferior, obligat să tacă şi să se supună ordinelor. 
„Vai de biata ţară, spuse el fără să vrea. N-o să rămînă 
piatră pe piatră!“ „Da, aşa e! se întoarse, spre marea lui 
surprindere, colonelul, privindu-l ascuţit. Dacă n-o să ştie 
să se apere!“ Se întoarse brusc pe călciie şi se duse, fără să 
mai spună nimic, în biroul său. Căpitanul rămase ginditor. 
„Să se apere? Cum? Luptiînd în continuare împotriva ruși- 
lor, aducînd noi jertfe pentru o cauză în care nimeni nu 
mai credea? Sau descotorosindu-se de mareşal!“ 

În jurul orei 17 fără un sfert, colonelul Dămăceanu fu 
cerut la telefon de ofițerul de serviciu de la Palatul regal. 
Peste cîteva minute căpitanul Popa îl văzu plecând, în 
timp ce-i ordona să ia măsuri ca mașina să fie gata de ple- 
care. Din ușă se întoarse: „Dacă mă caută cineva, sînt ple- 
cat! Nu ştii unde! Ai înţeles Popa? Nu ştii unde!“ 

După 17,20 telefonul sună din nou şi Popa se pregătea 
să răspundă că Dămăceanu este plecat şi că el nu știe unde 
se află. Dar era chiar colonelul care îi ordonă foarte ferm 
ca toţi ofiţerii Comandamentului, ca şi restul personalului, 

să se prezinte imediat, la Comandament, fără să precizeze 
motivul acestei alerte urgente. De asemenea, îi ordonă să-l 
caute la telefon pe generalul Iosif Teodorescu, comandantul 
militar al Capitalei şi să-i transmită rugămintea sa ea de- 
îndată ce va fi posibil să vină la Comandament într-o pro- 
blemă care nu admite amînare. 

Popa se achită cît putu mai bine de însărcinările primite 
şi aștepta plin de curiozitate să vadă ce se va întîmpla. Îi 
păruse rău că se nimerise de serviciu tocmai în această 
splendidă zi de august cînd ar fi putut avea o întîlnire 
tentantă cu o tînără femeie interesantă, dar acuma își dădea 
seama că a avut noroc prinziînd o zi plină de evenimente 
importante. lar pe Popa nimic nu-l pasiona mai mult decît 
evenimentele interesante. 3 

Înainte de ora 18 auzi pe culoar paşi cunoscuţi și în 
birou intră colonelul Dămăceanu însoţit de colaboratorii săi 
apropiaţi, maiorii Rosoviceanu şi Viţeleanu, care, după ce 
răpunseră distraţi la salutul său, se încuiară în biroul colo- 
nelului. După un timp, colonelul ieși, se opri în fața lui şi 
îl privi scrutător. „Popa — întrebă el — de unde eşti?“ 
„Din Năsăud, răspunse Popa, comuna Dumitra!“ „Aşa, spu- 
se colonelul gînditor. Deci din zona trădată!« „Da, domnule 
colonel, răspunse Popa, prudent. Din zona cedată...“ Apoi 
se enervă: de ce să umble cu mănuși cînd este vorba de ma- 
rea dramă a oamenilor pe care-i iubea, pe care-i socotea 
vrednici de-o altă soartă. „Da, domnule colonel, spuse el 
foarte ferm. Din zona trădată! Vîndută! Dată din laşitate 
lui Horthy ca să-şi bată joc de ea, şi de noi!“ Dămăceanu 
îl privea fix. Nu discutase niciodată mai pe îndelete cu 
acest căpitan din Ardealul de Nord, care purta probabil în 
suflet răni foarte profunde. Despre aceste răni nu era in- 
dicat să se discute. Mareşalul ordonase ca despre Ardealul 
cedat să nu se mai rostească nici o vorbă. Evident, mareșa- 
lul îşi avea calculele sale şi pe vremea aceea toți sperau că 
aceste calcule au un temei de realitate şi vor da rezultatele 
așteptate. Rezultatele au fost morţii de la Odessa, din Cri- 
meea, de pe Don, de pe Bug, de pe Nipru, de la Stalingrad, 
din Caucaz! Da, rezultatele fuseseră atît de convingătoare 
încît colonelul Dămăceanu ajunsese cu încetul la convinge- 
rea că România nu putea fi salvată din coşmarul în care se 
zbătea decît eliminîndu-l pe Antonescu! Fusese greu ca un 
militar să ajungă la concluzia că dictatura militară este un 
dezastru pentru ţară! Dar sub frazele frumoase se ascun- 

deau realități prea aspre ca Dămăceanu să nu-şi dea seama 
de ele. Țara era înfometată. Cîteva zeci de mii de profitori 
şi de afacerişti trăiau ca în rai şi uriaşa majoritate a româ- 
nilor mureau de foame. Armata care dăduse atitea jertfe 
era batjocorită şi umilită ceas cu ceas. Soldaţii erau hrăniţi 
mai rău decît porcii, bătuţi în mod public cu Vergeaua ar- 
mei ca pe vremea ţarismului, trimişi în linia întii ca să 
lupte cu ZB-uri descalibrate şi cu baionetele împotriva 
tancurilor sovietice tot mai numeroase şi tot mai perfec- 
ţionate. Tunurile anticar româneşti nu erau capabile să le 
perforeze blindajul, lăsînd trupele descoperite în faţa lor. 
Tunurile antiaeriene nu puteau lovi avioanele anglo-ame- 
ricane care bombardau ţara cu un flegmatism care părea 
să arate că fac simple exerciţii lipsite de pericol pentru ele. 
lar Ardealul de Nord, pentru care se spunea că se poartă 
război, pe care mareșalul afirma că îl va primi de la Hitler 
ca răsplată a fidelității sale, se afla parcă pe o altă planetă, 
trecînd prin suferințe nemaipomenite. Iar el trăise atita 
vreme lîngă căpitanul acesta cu sufletul plin de durerile de 
acolo, fără să fi găsit un singur cuvînt de alinare sau de 
îmbărbătare. Dar alungă remuşcările şi-l privi cu atenţie 
pe căpitan: „Şi mai ai speranţă că vom reciîştiga acel pă- 
mînt, Popa?“ Căpitanul îi aruncă doar o privire scurtă, şi 
colonelul ghici în ea miînia ascunsă: „Speranţă? Poate că 
mai am puţină speranță că România nu va dispare defini- 
tiv, domnule colonel! — spuse el cu atita năduf încît Dă- 
măceanu simţi că scrîșneşte şi nu rostește cuvintele. — Cum 
să mai reciştigăm Ardealul de Nord, cînd sîntem pe cale să 
pierdem toată ţara?!“ „România nu e o cutie de chibrituri 
pe care o poţi pierde — zise Dămăceanu, supărat parcă. 
Şi noi nu sîntem coţofene, ca să privim dînd din aripi cum 
ni se duce ţara de rîpă, ci bărbaţi cu minte întreagă şi cu 
simţ de răspundere... Vom arăta că ştim să acţionăm 
atunci cînd trebuie, căpitane! Da! Vom arăta! Şi îţi mai 
spun ceva: vom lua înapoi şi Ardealul de Nord, Popa!“ 
Colonelul îl privi cîteva clipe drept în ochi, apoi întrebă 
brusc: „Eşti gata să vii cu noi, căpitane, ca să facem această 
treabă?“ 

Popa simți că trăieşte unul din acele momente ale isto- 
riei cînd se decide evoluția unui popor şi cînd oricare pa- 
triot adevărat trebuie să-şi asume, cu orice risc, răspunde- 
rile. Se îndreaptă şi privindu-l pe colonel, răspunse ferm; 
„Gata, domnule colonel! Pînă la moarte!“ Bătu apoi la ma- 

şină ordinul colonelului către comandanții Regimentului de 
gardă călare, Regimentul 2 Călărași — purtat și Regimen- 
tului 4 Roşiori, ordonîndu-le punerea în aplicare a alertei 
„Pajura“ şi prezentarea la Comandamentul militar al Capi- 
talei îndată ce au transmis ordinul unităţilor în subordine. 
Dădu ordinul necesar ca textul să fie transmis cu maximă 
urgenţă şi se apropie din nou de fereastră, gîndindu-se că 
în cîteva minute întregul aparat militar aflat la dispoziţia 
Comandamentului militar al Capitalei se va pune în miş- 
care. 

Se făcuse aproape ora 19 cînd generalul Iosif Teodo- 
rescu, comandantul militar al Capitalei, își făcu apariţia. 
Era grăbit, transpirase şi respira cu greutate căci era tre- 
cut de cincizeci de ani, corpolent şi greoi, şi trecu prin 
biroul în care se afla Popa fără să pară că-l observă, neli- 
niştit probabil de telefonul primit şi de veştile pe care avea 
să i le dea Dămăceanu. Ştia că lucruri mari sînt în pregă- 
tire, generalul Sănătescu îl tatonase cu prudenţă ce atitu- 
dine ar lua dacă ar avea loc o cotitură împotriva nemților 
şi el îl asigurase că este gata să asume orice risc în intere- 
sul ţării, dar nu era informat de stadiul concret al pregă- 
tirilor şi nici de acţiunile care se prevedeau, aşa că pătrunse 
în biroul colonelului, se aşeză într-un fotoliu şi ştergîndu-și 
transpiraţia cu batista izbucni: „Ce-i, Dămăcene?“ Peste cî- 
teva minute sosiră comandanții celor trei regimente subor- 
donate direct Comandamentului militar al Capitalei, pre- 
cum şi comandantul Regimentului de gardă al mareșalu- 
lui şi comandantul Regimentului de jandarmi pedeştri. Ge- 
neralul Teodorescu îi privi ginditor, apoi începu să vor- 
bească. În glas îi răzbătea o emoție profundă, dar şi o fer- 
mitate neclintită. „Domnilor, spuse el, am să vă comunic o 
veste importantă. O veste istorică. Ținînd seama de situaţia 
tragică în care ne aflăm, Maiestatea-sa regele i-a cerut azi 
mareșalului să încheie imediat armistițiu cu Rusia. Mare- 
şalul a refuzat şi maiestatea-sa, uzind de prerogativele sale, 
l-a demis. Mareşalul, împreună cu membrii guvernului său, 
se află sub stare de arest. Regele a numit un nou guvern, 
în frunte cu domnul general Sănătescu. În foarte scurt timp 
Maiestatea-sa regele va anunţa încetarea ostilităţilor împo- 
triva armatei sovietice şi a stării de război cu Marea Bri- 
tanie şi Statele Unite, încetarea colaborării militare cu Ger- 
mania şi trecerea la eliberarea Ardealului de Nord cotropit. 
Au fost luate toate măsurile pentru a neutraliza unităţile 

germane din ţară şi pentru a contracara orice acţiune mili- 
tară hitleristă. Este un ceas greu, de bărbăţie şi de curaj. 
Va trebui să fim gata, aşa cum ne cere jurămîntul militar, 
să ne dăm, dacă va fi nevoie, şi viața!“ 

Generalul tăcu, privindu-i rînd pe rînd în ochi. „Dom- 
nilor — continuă el foarte ferm. Aceasta este situaţia! Cine 
este gata să lupte alături de noi, să rămînă! Cine nu — este 
liber să plece!“ 

Căpitanul Popa stătea în uşă, privindu-i pe cei prezenți. 
Avea ordin să asigure ca cei ce vor dori să se desolidari- 
zeze, să fie reţinuţi pînă la noi ordine. Patru subofiţeri de 
încredere erau pregătiţi să-l ajute. « 

Dar nici unul dintre cei prezenţi nu manifestă dorința 
de a pleca. Dezastrul iminent al ţării era prea evident pen- 
tru ca nişte bărbaţi cu răspundere să nu fie conştienţi că 
în acest ultim moment trebuia făcut orice, trebuia acceptat 
orice risc şi orice jertfă pentru a opri goana tragică spre 
prăpastie. Şi cei prezenţi erau soldaţi experimentați, care 
ştiau multe şi cunoşteau bine faptele pe care le-au cerut 
anii de război, risipa de sînge adusă pentru o cauză care 
nu avea nimic cu interesele vitale ale poporului român, ală- 
turi de un „aliat“ care după ce ciuntise ţara o supunea unui 
jaf sistematic, dezastruos. Colonelul Victor Predescu, co- 
mandantul Regimentului de gardă al mareșalului, păru să 
rezume gîndul tuturora: „Noi am depus jurămînt față de 
rege! Dacă Maiestatea-sa l-a demis pe mareşal, obligația 
noastră faţă de el a încetat. Ordonaţi ce avem de făcut şi 
ne vom face datoria!“ 

Generalul Teodorescu mai aşteptă cîteva secunde, plim- 
bîndu-şi privirea de la unul la altul: „Ei, atunci haidem să 
vedem ce avem de făcut!“ 

În seara aceea de 23 august Radio Bucureşti transmitea 
o piesă de teatru şi Ştefan Popa nu avea nici o poftă s-o 
asculte. Erau acum probleme mult mai complicate decit 
„Jocul apelor“ de Alfred Moșoiu. Dar pe la orele 22, colo- 
nelul Dămăceanu, care stătea în biroul său împreună cu 
cei mai apropiaţi colaboratori ai săi, deschise uşa şi strigă 

nervos: „Căpitane! Pune aparatul de radio!“ Popa deschise 
mirat aparatul, căci nu-l ştia pe colonel amator de teatru, 
mai ales într-o noapte ca aceasta. 

Ascultă cîteva minute replicile foarte lirice şi metafo- 
rice, plictisit că într-un asemenea ceas al lumii scriitorii 
n-au altceva de făcut decit să toarne pe gitul ascultători- 
lor o asemenea dulceagă limonadă sentimentală, cînd emi- 
siunea de teatru se întrerupse la mijlocul unei fraze, şi 
peste cîteva clipe se auzi vocea gravă a crainicului: „Aten- 
țiune, lăsaţi aparatele deschise. Vom transmite un comuni- 
cat important pentru ţară...“ „Atenţiune, lăsaţi aparatele 
deschise. Vom transmite un comunicat important pentru 
țară!“ 

Popa deschise uşa biroului lui Dămăceanu: ;„Permiteţi 
să raportez: se anunţă un comunicat important!“ 

Se adunară cu toţii în jurul aparatului şi peste 12 mi- 
nute, care li se părură tuturor o veşnicie, în cameră se auzi 
vocea regelui: 

„Români! În ceasul cel mai greu al datoriei noastre am 
socotit, în deplină înțelegere cu poporul meu, că nu există 
decît o singură cale pentru salvarea ţării de la o catastrofă 
totală: ieşirea noastră din alianţa cu puterile Axei şi ime- 
diata încetare a războiului cu Naţiunile Unite. 

Români, un nou guvern de uniune naţională a fost în- 
sărcinat să aducă la îndeplinire voința hotărită a Țării de 
a încheia pacea cu Naţiunile Unite. România a acceptat ar- 
mistiţiul oferit de Uniunea Sovietică, Marea Britanie şi Sta- 
tele Unite ale Americii. Din acest moment, încetează orice 
luptă şi orice act de ostilitate împotriva armatei sovietice 
şi starea de război cu Marea Britanie şi Statele Unite. Pri- 
miți pe soldaţii acestor armate cu încredere. Naţiunile 
Unite ne-au garantat independența ţării şi neamestecul în 
treburile noastre interne. Ele au recunoscut nedreptatea 
Dictatului de la Viena prin care Transilvania ne-a fost ră- 
pită. 

Români! Poporul nostru înţelege să fie singur stăpîn pe 
soarta sa. Oricine s-ar împotrivi hotăririi noastre liber 
luate şi care nu atinge drepturile nimănui, este un dușman 
al neamului nostru. Ordon Armatei şi chem Poporul să 
lupte prin orice mijloace şi cu orice sacrificii împotriva lui. 
Toţi cetăţenii să se strîngă în jurul Tronului şi al Guvernu- 
lui pentru salvarea Patriei! Cel care nu va da ascultare 

Guvernului, se opune voinţei Poporului şi este un trădător 
de "Ţară. 

Români! Dictatura a luat sfîrşit şi cu ea încetează toate 
asupririle. Noul guvern înseamnă începutul unei ere noi 
în care drepturile şi libertăţile tuturor cetăţenilor Țării sînt 
garantate şi vor fi respectate. 

Alături de armatele aliate și cu ajutorul lor, mobilizînd 
toate forţele Națiunii, vom trece hotarele impuse prin ac- 
tul nedrept de la Viena pentru a elibera pămîntul Transil- 
vaniei noastre de sub ocupaţia străină. 

Români, de curajul cu care ne vom apăra cu armele în 
mînă independenţa împotriva oricărui atentat la dreptul 
nostru de a ne hotărî singur soarta, depinde viitorul Țării 
noastre. 

Cu deplină încredere în viitorul Neamului Român, să pă- 
şim hotăriţi pe drumul înfăptuirii României de mîine, a unei 
Românii libere, puternice şi fericite!“ 

Mulţi dintre cei prezenţi aveau lacrămi în ochi cînd își 
strinseră mîinile, pecetluind parcă un legămînt sfint. Că- 
pitanul Popa îşi şterse şi el, furiş, o lacrimă, în timp ce se 
gîndea: „Slavă Domnului! A sosit ceasul miîntuirii şi pen- 
tru ai mei!“ 


? 

La Slănic-Moldova generalul Friessner aştepta cu nerăb- 
dare noi clarificări de la Bucureşti cu privire la evenimen- 
tele ce se petreceau acolo, pentru a-și putea da seama de 
importanța și de gravitatea lor reală, despre consecinţele 
lor asupra situației armatelor sale. Dar cei de la Legația 
germană din capitala României erau ocupați cu alte treburi 
decît informarea comandantului Grupului de Armate Ucrai- 
na de Sud. 

Baronul Von Killinger ajunsese într-o stare de deplină 
prostraţie, incapabil nu numai să ia vreo hotărire dar și să 
gindească limpede, să deslușească realitatea aflată în plină 
mişcare. Spulberarea iluziei că el nu numai c-ar cunoaște 
perfect situația din România, dar că o şi controlează şi o 
stăpîneşte cu mînă de fier, îl împinsese la o disperare surdă. 
Ştia că Hitler nu-i va ierta niciodată incapacitatea pe care 

a dovedit-o, că va arunca asupra lui toată răspunderea pen- 
tru dezastrul care s-a produs şi care dacă nu va fi imediat 
zăgăzuit, va duce fără îndoială la pierderea petrolului ro- 
mânesc, la deschiderea drumului armatelor sovietice spre 
Balcani şi spre Cimpia ungară, expunînd Germania la lo- 
vituri dinspre sud-est şi, probabil, determinînd scurtarea 
războiului. Era atît de ameţit încît acceptă ca pe-o ultimă 
şansă de salvare a situaţiei propunerea plină de fanfaro- 
nadă transmisă de Gerstenberg lui Goering, deşi înclina să 
fie de acord cu obiecțiile realiste şi lucide ridicate de ge- 
neralul Hansen, care nu accepta calificarea cotiturii neaștep- 
tate a României ca puci executat de o camarilă; chiar și 
mișcările de trupe din jurul Legaţiei şi a sediilor militare 
germane demonstrînd, după părerea sa, că este vorba de o 
acţiune militară amplă și minuţios pregătită care nu putea 
fi lichidată cu cîteva baterii antiaeriene, așa cum își ima- 
gina generalul de aviaţie. 

Killinger se întorsese de la Palat atit de enervat încît 
uită de sugestia făcută de rege (şi atît de neașteptată încît 
Sănătescu şi Niculescu-Buzești au rămas încremeniţi, căci 
ea răsturna întreaga strategie a insurecției militare): „Mă 
văd obligat să vă cer să apreciaţi situaţia şi să vă retragetţi 
imediat forţele din România în ordine şi fără vărsare de 
sînge“. Dar consilierul, doctorul Steltzer, care îl însoţise la 
Palat, era un diplomat prea încercat pentru a-și pierde con- 
trolul nervilor, chiar şi sub lovitura unei surprize majore, 
cum era cea de azi, și reaminti sugestia regelui, adăugind 
că ar trebui examinate posibilităţile pe care le oferă şi s-ar 
putea cîştiga timp cerînd guvernului român explicaţii 
despre modul cum ar vedea realizarea practică a acestei 
propuneri. 

Killinger, deşi bănuia că Fiihrerul nu va aproba cu nici 
un preț retragerea fără luptă a trupelor sale din România, 
nu ridică nici o obiecţie, considerind că orice oră cîştigată 
în plus permitea găsirea unor soluţii fără presiunea primei 
surprize, iar Hansen aprecia în sinea lui că o retragere fără 
lupte a unităţilor încercuite în sediile lor din Bucureşti ofe- 
rea posibilitatea unei regrupări care să le sporească mult 
capacitatea de izbire şi să le permită instalarea pe poziţii 
mai favorabile, eventual la Ploiești sau în munţi, de unde 
se puteau stabili legături şi cu forţele lui Friessner. Gersten- 
berg își păstra vechea convingere că toată acţiunea româ- 
nească era un simplu bluf care putea fi lichidat cu forțe 

minimale, printr-o lovitură fermă, şi se frămiînta cum ar 
putea ajunge, din Bucureştiul blocat de trupe române, la 
grosul unităţilor sale din Waldlager-ul de lingă Otopeni, de 
unde avea posibilitatea de a folosi şi divizia antiaeriană de 
la Ploieşti. 

Gindurile şi ezitările lor fură întrerupte de un telefon 
primit de la Preşedinţia Consiliului de Miniştri de unde 
se transmitea invitaţia primului ministru, generalul Sănă- 
tescu, de a avea o întrevedere cu ministrul plenipotenţiar 
Killinger şi cu şefii de la București ai armelor germane 
în legătură cu incidente grave produse de trupe germane 
care au deschis focul împotriva unor unităţi româneşti. Kil- 
linger socoti că invitația oferea o posibilitate excelentă de 
a tatona intenţiile românilor și îl desemnă pe consilierul 
doctor Steltzer de a-l vizita pe Sănătescu împreună cu ge- 
neralii Hansen şi Gerstenberg. În momentul cînd cei trei 
erau pe cale de a părăsi Legația, un funcţionar de la ser- 
viciul de cifru sosi într-un suflet cu o telegramă adresată 
generalului Gerstenberg. Acesta citi cu satisfacţie textul 
apoi îl înmînă lui Killinger. Textul era următorul: 

„Generalului de aviație Gerstenberg, comandantul 
Luftwaffei din România. Din erdinul Fihrerului: Ca- 
marila trădătoare va fi arestată imediat, iar o even- 
tuală revoltă va fi reprimată. Se va forma un nou gu- 
vern prezidat de un general germanofil. 

Însărcinez pe generalul Gerstenberg, ca în înţele- 
gere cu ministrul Germaniei să procedeze la executa- 
rea celor de mai sus. 

Friessner, 
General de armată, comandantul 
Grupului de Armate Ucraina de 
Sud.“ 

După miezul nopţii colonelul Dămăceanu îl chemă pe 
Ştefan Popa şi-i ordonă, frecîndu-şi ochii înroşiţi de ne- 
somn și de oboseală: „Te duci imediat la Palat. Au nevoie 
de un ofiţer care ştie perfect limba germană... Uite, ordi- 

nul de serviciu. lei maşina mea. Te prezinţi la domnul co- 
lonel Valeriu Şelescu. Eşti la dispoziţia lui!“ Se întoarse 
în biroul său, apoi deschise din nou uşa: „Avem pe-aici 
vreun subofițer care ştie bine nemțește?“ „Da, spuse Popa. 
Sergentul Regman!“ „Eşti sigur că ştie bine?“ se îndoi co- 
lonelul. „Păi cum să nu ştie — se miră Popa — dacă-i sas 
de la Mediaş?“ Colonelul îl privi cu oarecare surprindere: 
„Poţi avea încredere deplină în el?« „Absolut, spuse Popa. 
E un om dintr-o bucată!“ Colonelul dădu din umeri: 
„Treaba dumitale! Dar să ştii că răspunzi cu capul!“ 
„Răspund, dom’ colonel“ răspunse Popa şi salută, gata să 
plece. Dar colonelul îl opri cu un semn: „Dar ştie să con- 
ducă mașina?“ „Asta ştie tot, dom” colonel“ zîmbi Popa. 
„Bine, căpitane, se resemnă Dămăceanu. Ia-l cu mata... 
Şi noroc!“ 

Regman se afla în poartă cînd cobori Popa. Da, el era 
veșnic de găsit şi în cîteva secunde era gata de acțiune. Un 
bărbat puţin mai în vîrstă decît Popa, aproape tot atit de 
înalt, dar mai voinic, cu umeri largi, cu piept puternic și 
cu miini cît nişte cazmale. Căpitanul îi făcu semn să se 
așeze lingă şoferul lui Dămăceanu care se întoarse o clipă 
ca să i se spună unde trebuia să meargă. O porni calm, 
căci era un subofițer mai bătriîn, flegmatic, uneori plictisit, 
dar niciodată agitat, nervos sau speriat. După cîteva mi- 
nute spuse cu plăcere: „Ei, s-a terminat dom' căpitan! 
De-acu o mie de ani pace, şi trai neneacă!“ Căpitanul tăcu, 
gindind: „Ce bine ar fi! Dar sentimentul că totul s-a ter- 
minat cu bine e cam grăbit. Vorba ceea: Să nu zici hop, 
pînă n-ai sărit pirleazul!“ Din apropiere, poate dintr-una 
din clădirile din vecinătatea Comandamentului, răsună o 
rafală de mitralieră. Focuri răzlețe păreau să-i răspundă 
din diferite direcţii, de mai departe, de mai aproape. De 
parcă s-ar fi dat un semnal, rafale puternice izbucniră din 
cîteva locuri greu de fixat în spaţiu, și le răspunseră alte 
rafale şi explozii de grenade. Apoi un Brand punctă noaptea 
cu explozii în serie. „Ei, da — rise Regnan abia auzit. Cu- 
rat o mie de ani pace. Căci pentru alţii războiul abia în- 
cepe!“ 

Sosiți la Palat, Popa dădu drumul maşinii colonelului, 
apoi intră însoțit de Regnan pe poarta secundară, unde 
gărzile erau întărite şi fură legitimați cu mare grijă. ÎL lăsă 
pe sergent la corpul de gardă, unde ştia că va fi găsit uşor 
la nevoie, iar el porni în căutarea colonelului Şelescu. Îl 

găsi destul de uşor printre ofițerii de stat major pe care 
Sănătescu îi chemase la Palatul regal pentru a îndeplini 
misiunile importante care ar deveni necesare. Se așeză 
într-un colţ, în fumul des de ţigară, ascultînd discuţiile din 
jurul său. Clădirile ocupate de unităţi germane fuseseră în- 
conjurate, în unele locuri nemţii deschiseseră focul la apa- 
riţia trupelor române care îi încercuiau, în cele mai multe 
locuri trăgeau însă doar focuri de avertizare pentru a opri 
pătrunderea românilor în clădiri. Informaţii mai alarmante 
sosiseră din zona Otopeni unde o unitate românească sosită 
pe șoseaua din direcția Ploiești fusese atacată cu foc susţi- 
nut de unităţile germane staționate acolo și avusese pier- 
deri. Nicăieri trupe germane nu încercaseră lovituri mai 
puternice, fie pentru a-şi croi drum ca să iasă din Capitală, 
fie pentru a forța pătrunderea în ea. Situaţia era însă în 
plină mişcare şi schimbări importante puteau avea loc în 
orice clipă. 

Spre ora 2 telefonul din holul dreptunghiular în care 
se aflau, sună și colonelul Șelescu fu chemat la primul mi- 
nistru. Se întoarse după cîteva minute şi-i făcu semn lui 
Popa: „Haide, căpitane, avem o treabă!“ Îndreptindu-se 
spre intrarea secundară în palat, colonelul îi explică în cî- 
teva cuvinte că în scurte minute vor sosi generalii Hansen 
şi Gerstenberg împreună cu consilierul Legaţiei germane, 
pe care primul ministru Sănătescu i-a chemat ca să-i pună 
în gardă cu privire la consecinţele actelor de agresiune co- 
mise împotriva trupelor române, aşa cum s-a întîmplat 
lingă Otopeni. „Dumneata îi aștepți la corpul de gardă şi-i 
conduci în acest hol, unde îi voi aștepta eu. Un valet le va 
lua chipiele şi mănuşile, iar eu îi voi conduce spre etaj, 
mergind în fața lor. Dumneata ne vei urma, rămînînd cu 
cîţiva paşi în spatele lor. La domnul general Sănătescu vom 
intra amîndoi, şi dacă va fi nevoie, te vei aşeza în stinga sa 
şi vei traduce... Înțeles?* Cind Popa era să iasă, colone- 
lul îi strigă aproape: „Cind sosesc, îi saluţi reglementar. 
Dacă nu răspund — căci cu aceştia nu se ştie niciodată — 
la intrarea în hol îmi faci un mic semn, ca să ştiu ce ati- 
tudine să jau!“ 

Cîteva minute după ora 2, un Mercedes al Legației ger- 
mane, purtînd număr diplomatic, se opri în fața porții din 
spate a Palatului şi generalii Hansen şi Gerstenberg îm- 
preună cu consilierul doctor Steltzer, coboriră plini de gra- 
vitate. Cei doi soldaţi din gardă prezentară onorul, dar cei 

doi ofiţeri se prefăcură că nu îl observă, şi numai consi- 
lierul răspunse printr-o abia perceptibilă mișcare a capu- 
lui. Intrară pe poartă unde Popa îi aştepta sub lampadarul 
camuflat care nu arunca decît o pală de lumină albăstruie pe 
dalele gălbui. Îşi lovi călcîieie şi-și duse mina la cozoroc, 
dar cei doi ofiţeri păreau să privească prin el ca prin sti- 
clă, aşa că îşi trase mîna la loc în aceeaşi fulgerare de se- 
cundă şi îi privi cu severitate. „Domnilor, nu am cinstea 
de a vă cunoaşte. Sper că am onoarea cu domnul general 
de cavalerie Hansen?“ întrebă el în germana sa perfectă, pri- 
vindu-l pe generalul cu uniformă a Werhmachtului. Han- 
sen dădu mindru din cap, şi Popa jubilă în sine. (Ei, te 
mişti totuşi, Mein Herr, rîse el interior, nu ești complet 
înghețat!) Apoi se întoarse spre generalul strîns în împo- 
poţonata sa uniformă de aviator: „Domnul general de avia- 
ție Gerstenberg?“ întrebă el cu vocea aceea rece și ascu- 
țită, uzuală la ofiţerii germani în astfel de ocazii, dar ge- 
neralul părea să nu-l audă. „Domnule, spuse Popa foarte 
serios, din consideraţie pentru gradul dumneavoastră -nu vă 
cer, așa cum ar fi firesc, legitimaţia! Vă rog nu mă obli- 
gaţi să renunţ la atitudinea mea respectuoasă!“ Consilierul 
Steltzer îi şopti ceva generalului de aviație şi acesta spuse 
răguşit de miînie: „Da, sînt Gerstenberg!“ „Pe domnul con- 
silier nu-l mai întreb nimic — spuse Popa, ştiind că îi jig- 
neşte de moarte pe cei doi generali, deoarece îi cunosc 
faţa din ziare!“ Cu aceasta, le făcu un semn pe care îl do- 
rea foarte prusac şi în același timp elegant, şi spuse: „Pof- 
tiți, domnilor! Vă rog să mă urmați!“ 

Intrînd în hol observă privirea întrebătoare a lui Şelescu 
şi făcu o mişcare de negaţie cu capul. Îl văzu pe colonel 
făcînd un gest valetului care aștepta respectuos, şi generalii 
îi predară chipiele şi mănuşile. Atunci colonelul îi privi, 
făcu o scurtă şi foarte prusacă mişcare din cap care putea 
fi considerată și salut, şi cu un gest rapid cu mîna îi invită 
să urce scările de marmură. „Domnul prim-ministru vă 
așteaptă, zise el rece. Vă rog să mă urmaţi!“ Şi o porni 
înainte fără să-i pese de orgolioasele personaje. Popa îi 
urmă, gîndindu-se că cei doi generali nu vor dormi toată 
noaptea, cugetind, cu o sensibilitate exacerbată care se 
ascunde sub masca glacială a germanilor, la afrontul la care 
au fost supuşi, fără să le treacă prin minte că ei singuri 
l-au provocat, căci obiceiul de a-i trata pe români de sus 
le intrase printre reflexe şi nici nu-şi dădeau seama că în 

noua situaţie în care se aflau, el nu mai avea nici un te- 
mei. „Asta-i, îşi spuse Popa urcînd scara monumentală și 
simțind o dorinţă irepresibilă de a rîde: Au reacţii întîr- 
ziate! Este unul din motivele pentru care o să le tragem 
acum preşul de sub picioare!“ 

Cei doi generali se trăgeau din vechi şi importante fa- 
milii, educația lor n-a fost neglijată deci nici sub aspectul 
învățării pline de osîrdie a limbii franceze, căci în am- 
bianţa lor disprețul pentru poporul francez, pentru „vulg“ 
cum obișnuiau să spună de la Valmy încoace, era întovă- 
răşit de o stimă nemaipomenită pentru „spiritul“, pentru 
„fineţea franceză“, și această stimă nu pălise niciodată nici 
în cele mai războinice familii prusace, însufleţite de exem- 
plul galicismului fervent al lui Friederich cel Mare. Aşa că 
generalul Sănătescu nu avu nevoie de traducător pentru 
schimbul de păreri cu reprezentanţii Germaniei și discuţia 
s-a desfășurat rapid, exact şi clar. La început el consideră 
insă că este mai indicat să-i cedeze cuvîntul ministrului de 
externe Grigore Niculescu-Buzești, care se adresă consilie- 
rului Steltzer, de parcă ar fi ignorat competenţa principală 
a celor doi generali în problemele abordate, sau ar fi subli- 
niat că este vorba de o importantă problemă de relaţii in- 
terstatale în care singurul partener de dialog al guvernului 
român nu poate fi altcineva decît Legația Reichului Ger- 
man. Într-adevăr, socoti Popa, care neavînd de tradus pu- 
tea să se concentreze asupra problemelor abordate, deşi as- 
pectele evocate de ministrul de externe român aveau un 
caracter preponderent militar, ele se legau de propunerea 
regelui ca trupele germane să se retragă pașnic de pe te- 
ritoriul României, aveau deci o implicaţie hotărîtoare asu- 
pra stării existente între cele două state și impuneau o 
hotărire politică implacabilă: aceea de a folosi imediat răz- 
boiul ca mod de rezolvare a situaţiei, sau permiteau o ami- 
nare momentană a soluțiilor dramatice? Dacă situaţia ar fi 
fost mai puţin tensionată, probabil că Popa s-ar fi amuzat 
de jocul diplomatic încins între cele două părţi abile şi ex- 
perimentate, dar el ştia că mii și zeci de mii de oameni 
aşteaptă cu miinile încleştate pe arme ordinul de a trage 
sau de a mai aștepta, de a porni la atac sau de a-şi face 
bagajele şi a porni spre Braşov, spre forntiera trasată la 
Viena, şi mai departe. Popa era militar, avea puţină atrac- 
ție spre filozofie şi spre problemele pur teoretice, el nu-şi 
închipuia că dacă închizi ochii şi nu priveşti realitatea în 

faţă ai toate șansele ca visele să ţi se îndeplinească. Îşi då- 
dea seama că retragerea trupelor germane din spațiul româ- 
nesc era un simplu deziderat abstract, fără posibilitate de 
realizare, a cărui ţinere pe tapet putea cel puţin să asigure 
cîteva ore sau cîteva zile pentru a mişca nişte trupe, pen- 
tru a ameliora niște poziţii de pe care răfuiala cea mare 
trebuia o dată şi o dată angajată fără nici o posibilitate de 
evitare. Cum putea să se retragă din România „fără lupte 
şi vărsare de sînge“ un grup de armate ca cel comandat 
de Friessner, care dădea în urmă pas cu pas sub asalturile 
ruşilor? O să se spună: Încolonarea, căci așa vrea regele 
Mihai, şi cu cîntec înainte marș, pînă la frontiera Germa- 
niei!! O, Doamne, îşi spuse Popa în timp ce şahul diploma- 
tic continua în fața sa fără sens (ori cu un sens ascuns 
pentru mintea sa), Hitler, care nu permisese mareșşalilor şi 
generalilor săi să părăsească vreun orăşel din Rusia, din 
Ucraina sau din Bielorusia şi preferase să jertfească mi- 
lioane de soldaţi şi uriașe resurse tehnice pentru a menţine 
cîteva zile sau cîteva săptămîni nişte poziţii de importanţă 
decisivă, o să spună deodată, încîntat de mărinimia regelui 
român care şi-a amintit pe neaşteptate că e, totuși, un Ho- 
henzollern: „Retrageţi-vă repede, nu distrugeți nimic, nu 
faceţi nici un rău, ca nu cumva să facem vreo pagubă în 
ţara Hohenzollernului nostru!“ Și o să renunţe la petrol, o 
să deschidă porţile Balcanilor, o să-i lase pe ruși să facă un 
salt spre Germania, pentru că ne iubeşte de nu mai poate! 
Aiurea“, îşi spuse Popa cu dispreţ şi se concentră din nou 
asupra discuţiilor inutile din fața sa. Generalul Sănătescu 
i se adresa tocmai generalului Hansen: „Daţi imediat ordine 
trupelor germane să nu provoace incidente! Folosiţi-vă de 
ieşirea rezonabilă oferită de Maiestatea-sa“ îi spuse el. 
Generalul Hansen era convins că se vorbeşte de singura 
posibilitate reală de a ieşi din situația dramatică în care 
se aflau trupele germane din spatele frontului Grupului de 
Armate Ucraina de Sud. Dar el citise, înainte de a părăsi 
Legația germană, ordinul telegrafic trimis de Friessner în 
numele Fiihrerului şi ştia că nu mai putea face nimic, nu 
putea, mai ales, împiedica aventura începută prin nesocoti- 
tele propuneri ale lui Gerstenberg, care nu puteau duce 
decît la o tragedie. Nu putea vorbi, nu putea să-și descarce 
sufletul şi nici măcar să încerce o soluţie pe cont propriu, 
căci ştia că după represaliile cumplite din iunie nimeni n-o 
să mai fie dispus să se situeze alături de el şi să se opună 

unui ordin al lui Hitler, aşa că se decise să-l lase pe gene- 
ralul de aviație să-şi joace jocul absurd şi lipsit de orice 
şansă de reuşită. „Nu am nici o informație despre inci- 
dente armate, îi spuse el lui Sănătescu. Liniile telefonice 
ale Legaţiei sînt tăiate. De altfel nu am comanda nici unei 
unități, nu pot ordona nimic. Comanda o are generalul de 
armată Friessner! Poate că ar fi bine să stabiliţi legătura 
cu domnia-sa!“ 

Popa își dădea seama că nemţii doresc şi ei să cîştige 
timp, şi cînd Sănătescu reveni asupra incidentului armat 
dintre Otopeni şi Băneasa, nu fu deloc mirat să-l audă pe 
Gerstenberg intervenind, căci probabil așteptase momentul 
propice ca să încerce un plan în care-şi punea multe spe- 
ranţe: „Cum să luăm cele mai elementare măsuri cînd li- 
niile telefonice ale Legaţiei sînt tăiate? — spuse el, ară- 
tindu-se jignit de acest tratament. Cum putem să ştim ce 
se petrece între Otopeni şi Băneasa, atunci cînd noi nu mai 
avem legături cu unităţile din Waldlagerul Otopeni şi nu 
putem transmite nici un ordin!“ Generalul Sănătescu nu 
putea să nu fie de acord cu cele spuse de germani. Este 
clar că unităţile nu aveau de unde primi ordine, iar gene- 
ralul Friessner nu putea să obțină informaţii exacte despre 
situația din București, despre poziția noului guvern român 
şi despre propunerea neaşteptată a regelui privind retrage- 
rea pașnică a forțelor germane din România. I se păru, de 
asemenea, foarte firească propunerea lui Gerstenberg de a 
pleca imediat la Waldlagerul de la Otopeni pentru a putea 
da unităţilor germane ordinul de retragere în spiritul pro- 
punerii regelui, de „pașnică retragere“. El fu definitiv con- 
vins cînd Gerstenberg — dornic să găsească posibilitatea 
de a acționa împotriva Bucureștiului în conformitate cu 
misiunea ce-i fusese încredințată de Führer — îi oferi cu- 
vîntul său de onoare că nu va iniţia nici o acţiune capa- 
bilă să lezeze interesele României. Nu i se păru suspectă nici 
propunerea lui Gerstenberg de a fi însoţit de un ofiţer ro- 
mân pină la Waldlager, pentru a se convinge de corectitu- 
dinea sa. 

Căpitanul Popa era un ofiţer disciplinat, care ştia că 
treaba lui nu este să judece hotăririle şefilor săi ci să le 
execute. Nici un mușchi nu tresări pe fața sa cînd generalul 
Sănătescu acceptă fără prea multă gîndire propunerea lui 
Gerstenberg şi dădu ordin ca Șeleru şi „un alt ofițer“ să-l 
însoțească pe generalul de aviaţie la Waldlagerul de la 

Otopeni. Evident, Popa ar fi plecat fără nici o grijă dacă 
ar fi ştiut că acest puternic aeroport militar german e 
supravegheat de forțe românești de aviaţie, de artilerie 
antiaeriană sau măcar de trupe de infanterie capabile să-i 
anihileze sau măcar să-i limiteze teribila eficacitate. În con- 
dițiile pe care le cunoştea, însă, cînd forţa de şoc a Luft- 
waffei (insuficientă pentru a face față atacurilor aeriene 
anglo-americane dar capabilă să lovească teribil Bucureştiul 
pe care pînă acum ar fi avut obligația să-l apere) nu era 
contracarată de nici o forță românească vrednică să-i facă 
faţă, trimiterea generalului de aviaţie în mijlocul forțelor 
sale de izbire i se părea cel puţin stranic. Dar el era un 
ofiţer învăţat să-i vadă lungul nasului şi să nu cuteze să 
judece hotărîrile şefilor săi, aşa că tăcu. Nu spuse nici un 
cuvînt nici atunci cînd colonelul Şelescu fu desemnat de 
Sănătescu să-l însoțească pe Gerstenberg la Walkdliager și 
nici atunci cînd, la dispoziţia generalului, prim-ministrul Şe- 
lescu îi făcu semn să se apropie şi-i șopti: „Vezi, o să vii 
cu mine! la-l şi pe şoferul care ştie nemţeşte! O să vedem 
ce-o mai fi!“ 

Maşina înainta cu prudență prin întunericul dens în 
care farurile ei de camuflaj însemnau doar o slabă pilpiire 
albăstruie. Popa, care şedea în față, lîngă șofer, zărea doar 
din cînd în cînd patrule trecînd pe lingă ziduri, prudente, 
de parcă s-ar fi așteptat în fiecare clipă să se tragă asupra 
lor. „Sînt oameni experimentați, îşi spuse căiptanul, Răz- 
boiul durează de prea multă vreme şi s-au obişnuit cu pru- 
denţa, căci pericolele pîndesc de pretutindeni... Şi-apoi, 
au învăţat să-i cunoască pe nemți!“ Deveni atent la discu- 
tia celor din spate şi constată cu mirare că Gerstenberg 
devenise foarte volubil, îi vorbea colonelului cu dezinvol- 
tură, bine dispus, de parcă n-ar fi fost bărbatul semeţ și 
ursuz care intrase pe poarta Palatului, iar maşina l-ar fi 
purtat spre o biruință, nu spre darea unui ordin de retra- 
gere. „Ce-i cu omul acesta?“ se întrebă căpitanul, şi-l cu- 
prinse neliniștea. „Asta coace ceva“, îşi spuse el, dar alun- 
gă gîndul rău. „Generalii germani sînt gata să facă multe, 
încercă el să se liniştească, dar nu prea își calcă în picioare 
cuvîntul de onoare.“ Dar neliniştea continua să pulseze în 
el. Peste puțin timp trecură de Fîntîna Mioriţei şi căpita- 
nul îi făcu semn lui Regman să încetinească, ştiind că sînt 
aproape de linia de apărare din lungul liniei ferate Bucu- 
reşti— Constanţa. Curînd din întuneric apărură baricade şi 

cîţiva soldaţi cu armele pregătite. Colonelul Şelescu cobori 
din mașină și începu să-i explice comandantului, pe care 
îl cunoştea bine, ce misiune periculoasă a primit şi cine-i 
generalul german care se dăduse jos din maşină pretextind 
că doreşte să-și dezmorţească picioarele, şi examina cu un 
zîmbet plin de dispreț bărcile adunate de pe lac și folosite 
la ridicarea unei baricade pe care şi Popa o considera cu 
totul lipsită de eficacitate. Gerstenberg îl privi o clipă zîm- 
bind, de parcă nu i-ar fi refuzat salutul cu un ceas mai 
devreme, şi întrebă: „Aţi fost pe front domnule căpitan?& 
„Da!“ răspunse Popa posac. „Fi, dacă aţi fi avut şi acolo 
fortificaţii ca acestea n-ar fi trecut ruşii atît de uşor!“ 
Căpitanul simți că minia îi urcă fierbinte în cap, dar se 
stăpini. „Ştiţi, domnule general, nu fortificațiile contează!“ 
„Dar ce?“ întrebă Gerstenberg, cu dispreţ în glas. „Con- 
tează cine le atacă şi ce au de apărat cei care le apără!“ 
„Aşa? întrebă generalul, pe un ton în care nu mai rămă- 
sese nici urmă de jovialitate. Şi în Răsărit n-aţi avut ce 
apăra?“ „Nu, domnule general, răspunse Popa sec. Apăram 
planurile domnului Hitler! Iar aceste planuri nu ne inte- 
resează!“ Gerstenberg îl privi cu miînie, dar nu spuse ni- 
mic ci îi intoarse spatele fără nici un. cuvînt. 

Deodată o altă mașină apărută din întuneric se opri în 
spatele lor. Un ofițer pe care Popa îl cunoştea, se apropie 
de colonelul Șelescu şi-i predă un plic: „ordinul de trecere 
de la Comandamentul Militar al Capitalei“ raportă el. „S-a 
uitat că e nevoie de el!“ 

La un semn al comandantului poziţiei de la podul Bă- 
neasa, soldaţii începură să degajeze o fişie de şosea de băr- 
cile îngrămădite pe ea. Gerstenberg îi privea amuzat, gîn- 
dindu-se cît de uşor va spulbera aceste obstacole de ope- 
retă. Trecură podul şi Șelescu îi ordonă lui Regman să 
oprească. ,„,Coboară, îi spuse el lui Popa, cedează-ţi locul 
domnului general.“ Apoi se întoarse spre Gerstenberg şi-l 
spuse: „Vă rog să ocupați locul din faţă. Intrăm într-o zonă 
controlată de trupele dumneavoastră... Și mi-e teamă că 
vor deschide asupra noastră focul, dacă nu vor vedea că în 
maşină se află un general german!“ „Dar dacă dăm peste 
ai dumneavoastră, se arătă neliniștit generalul, şi vor des- 
chide focul tocmai pentru că mă vor vedea pe mine?!“ „Fiţi 
liniştit, spuse zimbind colonelul. De aici şoseaua e contro- 
lată de germani! lar ai noştri se pare că nu au tras asupra 

dumneavoastră nici în Bucureştiul aflat în stăpînirea 
noastră!“ 

Gerstenberg își ocupă noul loc, dar ceru ca farurile ma- 
şinii să fie aprinse, pentru a nu se produce nici o ;neînţele- 
gere. După ce trecură de Băneasa, farurile luminau o pri- 
velişte de coșmar. În șanțuri zăceau zeci de soldați români, 
răniţi în ciocnirea care avusese loc şi cărora nu li se acor- 
dase nici un fel de ajutor medical. Peste cîteva secunde 
în lumina farurilor apăru un lanţ de trăgători germani cu 
pistoalele mitralieră îndreptate spre maşină. Regman opri. 
Mașina fu imediat înconjurată şi Gerstenberg cobori din ea 
vioi şi satisfăcut. Un ofiţer îl salută respectuos. „Arestaţi-i!“* 
ordonă el scurt. „Să fie închişi sub pază bună! Colonelul 
separat, căci va trebui să discut cu el în noaptea aceasta. 
Ştie probabil multe despre apărarea Bucureştiului!“ 


7 


Căpitanul Popa şi sergentul Regman fură azvirliţi într-o 
cămăruţă strimtă de la parterul comandamentului Wald- 
lagerului după ce li se luară revolverele, iar colonelul Şe- 
lescu, plecat în această misiune fără să aibă asupra sa nici 
o armă, fu obligat, sub ameninţarea pistoalelor mitralieră 
de parcă ar fi fost înarmat pînă-n dinţi, să urce la etaj. 
Regman, liniştit şi cumpănit ca întotdeauna, se așeză într-un 
colţ, cu spatele rezemat de perete. Popa se apropie de fe- 
reastra cu gratii ce dădea spre curtea din spatele Coman- 
damentului şi de unde se putea zări şi o mică porţiune din 
drumul ce ducea spre şoseaua Bucureşti-—Ploieșşti și văzînd 
că sub fereastră nu se află nici o santinelă încercă să ghi- 
cească planurile lui Gerstenberg din pregătirile care aveau 
loc. Căpitanul văzu doar o coloană de mașini pline de sol- 
daţi, precedate de un tun de 88 mm şi șase tunuri anti- 
aeriene de 20 mm, care se puseră în mișcare. Bănuia că în 
același timp, la ordinul lui Gerstenberg porniseră din toate 
direcţiile spre Bucureşti mii de soldați germani, căci, deşi 
îşi amintea foarte exact de şubrezenia baricadelor care în- 
chideau podul Băneasa, nu-și închipuia că un general ger- 
man ar putea fi atît de naiv încît să-și imagineze că un oraş 
ca Bucureştiul poate fi cucerit cu o mînă de oameni. În 

colţ, dincoace de coloană, un şir de avioane Stuka aştepta 
să se fixeze bombele. Aşteptă neliniștit și, peste vreo 20 de 
minute, auzi tunuri trăgînd, apoi explozii succesive. Nu bă- 
nuia că două biete tunuri antitanc făcuseră praf coloana 
lui Gerstenberg şi că soldaţii care mai rămăseseră capabili 
să se salveze fugeau mîncînd pămîntul. Probabil că nici 
santinela plasată în fața uşii nu-și imagina că fuseseră zdro- 
biţi ci că poziţiile slabe ale românilor săreau în aer sub 
tirul tunurilor germane, deschizînd calea pentru înăbușirea 
revoltei ridicole de la Bucureşti. În euforia momentului nu 
putu răbda să nu-şi bată joc de prizonieri, crăpind uşa şi 
rîzîndu-i în față căpitanului, în timp ce aţintea asupra lui 
pistolul mitralieră. Dar uitase de Regman sau nu-și putea 
închipui ca un om dezarmat să încerce un atac împotriva 
unui soldat cu pistol mitralieră. „Bukarest kaputt“ reuşi el 
să spună, dar Regman îl apucase, lungit pe podea, de tu- 
reatca cizmelor și-l smulse de pe picioare, făcîndu-l să cadă 
în celulă, drept în pumnul lui Popa, care-l proiectă în zid 
ca să cadă lat pe pardoseala de ciment. Căpitanul, conti- 
nuîndu-și parcă mişcarea de izbire, se aruncă asupra pisto- 
lului mitralieră. Dar soldatul era leşinat de-a binelea. Îl 
legară cu cureaua de la pantaloni și cu centura, transfor- 
mindu-l într-un pachet neputincios. Popa aruncă o privire 
rapidă, prin crăpătura uşii, dar în culoar nu se găsea ni- 
meni. Îl făcu semn lui Regman și se strecurară repede (după 
ce încuiară uşa cămăruţei în care zăcea soldatul german şi 
Regman își puse cheia cu grijă în buzunar de parcă ar fi 
fost o amintire scumpă), pe lîngă zid, spre ușa din fundul 
culoarului, sperînd că n-o vor găsi încuiată. Într-adevăr, nu 
era încuiată şi ieșiră cu grijă pe terenul din spatele Coman- 
damentului, acoperit de şiruri de barăci în care părea că nu 
se află nimeni. Popa îşi dădu seama că germanii se îngră- 
mădiseră în partea de dincolo a grupului de clădiri și era 
gata s-o ia la fugă ca să găsească acoperire în spatele ba- 
răcilor, cînd Regman îl prinse de braţ făcînd cu capul un 
semn spre colțul clădirii din care ieșiseră. Cu spatele spre 
ei o santinelă privea cu atenţie ce se petrece în faţa Co- 
mandamentului, unde privirea celor doi români nu putea 
să răzbată şi de unde se auzea un vălmășag nervos de gla- 
suri. Regman îi făcu semn căpitanului să rămînă pe loc şi 
se strecură fără să facă nici cel mai mic zgomot, ca o 
umbră amenințătoare. Popa auzi izbitura înăbușită a mu- 
chiei palmei sergentului în ceafa omului întors cu spatele 

şi văzu mișcarea fulgerătoare a mîinii care-i astupă gura 
ca să nu poată scoate nici un geamăt! Privi cum Regman 
îi ia pistolul-mitralieră şi mişcările precise, suple, cu care 
îl trase fără nici un zgomot lîngă zid, unde îl întinse cu 
“grijă. Începură apoi să alerge spre barăcile în spatele că- 
rora se profila pădurea şi reușiră să se ghemuiască în niște 
tufișuri, fără a fi întîlnit pe nimeni şi fără a fi zărit vreo 
santinelă. „Aţi înţeles ce vorbeau hitleriștii pe care-i as- 
culta santinela?« întrebă Regman, cu urechile atente la zgo- 
motele pădurii. Popa făcu o mişcare de tăgăduire. „Ziceau 
că din coloana de maşini care a pornit spre podui Băneasa 
s-a ales praf şi pulbere!“ Popa se bucură de vestea bună, 
gîndindu-se la disprețul cu care Gerstenberg se uitase la 
baricada de bărci care închidea podul de parcă ar fi fost 
vorba de un joc de copii, nu de război. Apoi îi făcu semn 
lui Regman să fie atent, ca nu cumva să fie surprinşi pe 
neașteptate şi să fie luaţi ca din oală, apoi începu să se gin- 
dească. „Este probabil că germanii își vor concentra for- 
tele în direcţia podului. Am avea, poate o şansă de a răz- 
bate neobservaţi pînă la linia noastră dacă am ocoli aero- 
portul Băneasa, pe care l-au ocupat probabil, și ne-am fu- 
rișa spre satul Herăstrău. Acoperiţi de căsuțele de acolo 
am putea, poate, ajunge la parc sau la podul Herăstrău, 
unde vom putea tatona dacă a ajuns inamicul sau nu“. Îi 
făcu semn lui Regman să se apropie. Sergentul asculta cu 
atenţie tăcerea dimineții care i se părea atit de amenință- 
toare de parcă cineva ar fi stat la pîndă reţinîndu-și respi- 
raţia ca să nu fie observat, Deodată, un uruit de camioane 
grele răzbătu pînă la ei dinspre nord, probabil dinspre şo- 
seaua București— Ploiești. Apoi o mitralieră începu să 
toace dinspre apus; tăcu, apoi începu din nou să tragă cu 
furie. Apoi tunuri prinseră să bată dinspre nord-est și că- 
pitanul se gîndi că sînt atacate probabil poziţiile de arti- 
lerie antiaeriană românești aflate în zona sudică a pădurii 
Otopeni. Curînd focul se înteţi din toate direcţiile, arătînd 
că luptele au loc pe sectoare mici, probabil între subunități 
răzlețe, şi Popa încerca să-şi amintească de harta pozi- 
ţiilor românești, dar acestea erau atît de diseminate şi atit 
de alternate cu unități germane încît nu-şi putea imagina 
cum ar putea ajunge la ele fără să dea peste inamic. Îi 
şopti lui Regman: „Poate reuşim să răzbatem pînă la ba- 
teriile antiaeriene aflate la nord şi la est de aeroportul Bă- 
neasa... De acolo ne-am putea strecura printre casele ri- 

sipite pretutindeni, spre Herăstrău, şi să ajungem la ai | 
noştri!“ Regman privea foarte atent pădurea neclintită din 

jurul lor, apoi oftă: „Cum ne-o fi norocul! Căci poziţiile | 
se află probabil în mișcare. Sprijinindu-se una pe alta doar | 
de la distanţă, despărțite de zone întinse, unde inamicul! 
poate pătrunde fără dificultate. Cu orice risc, însă, noi tre-/ 
buie să ne mișcăm. Pădurea este probabil cutreierată de 
patrule care me caută. O să dea una peste noi şi... ale- 
luia. Eu zic s-o luăm din loc şi-apoi vom vedea!“ 

O porniră, şi căpitanul încerca să meargă spre sud-est, 
cu urechile foarte atente la orice zgomot, cu ochii cercetînd 
fiecare 'tufiș, fiecare copac din spatele căruia puteau fi mă- 
turaţi în orice clipă de-o rafală. Deodată un zgomot furios 
de avioane acoperi celelalte glasuri ale dimineții şi printre 
crestele copacilor zăriră trei avioane Messerschmidt lansîn- 
du-se în formaţie spre sud. Peste cîteva minute începură 
să ţăcăne cu furie mitralierele lor, iar peste o secundă de 
ezitare un tun antiaerian începu să bată cu obstinaţie, apoi 
altul aflat mai departe. În jurul avioanelor apărură micile 
coroniţe de fum ale exploziilor, apoi unul dintre avioane se 
răzleţi de celelalte, lunecînd spre pădure urmat de o deasă 
trenă de fum negru. „Cu ăsta s-a zis!“ şopti Regman cu 
satisfacție. Căpitanul încerca însă să localizeze direcţia de 
unde trăgea tunul mai apropiat și o luă prudent spre el. 
După cîțiva zeci de paşi Regman încremeni şi-i făcu semn 
spre stinga. Un grup de germani se îndrepta în direcţia în 
care mergeau şi ei, strecurindu-se prudenţi printre trun- 
chiuri, cu armele pregătite pentru a trage. Căpitanul îi făcu 
semn lui Regman să o ia mai spre dreapta, ca să nu se 
afle prea aproape unul de celălalt şi să fie mai uşor în- 
conjuraţi, şi se trînti la pămînt în spatele unui stejar bă- 
trîn. Îl văzu pe Regman acoperit şi-i făcu semn spre grupul 
de germani. Apoi începu să tragă. După prima rafală auzi 
şi pistolul mitralieră al lui Regman și-i văzu pe inamici 
aşternuţi la pămînt sub snopul de gloanțe. Cei mai mulţi 
nu fuseseră însă, probabil, atinşi, pentru că arme începură 
să tragă dinspre ei, căutind o ţintă. Popa îi făcu semn ser- 
gentului să nu mai tragă, aşteptînd ca inamicul să se miște, 
oferind o ţintă. De undeva de mai departe, din dreapta lor, 
o pușcă-mitralieră începu însă să rupă așchii din copacii 
bătrîni şi să scuture pretutindeni crengi sfîrtecate. Apoi ză- 
riră patru sau cinci umbre strecurîndu-se spre ei în timp 
ce căutau ocrotire după trunchiuri groase. Popa trase o ra- 

fală asupra lor, şi-l văzu pe unul prăbușşindu-se. Cei din 
faţă părură satisfăcuţi că au descoperit pe inamic, şi în 
timp ce unul din ei trăgea rafală după rafală în direcţia 
lui Popa, obligîndu-l să rămînă nemișcat, alți trei porniră 
în goană spre el. Regman ii lăsă să se desprindă cu grijă 
din spatele copacilor, ca să facă ultimul salt spre căpitan, 
şi în secunda cînd rămaseră cu totul descoperiţi, îi seceră 
pu o rafală scurtă. Cel rămas sub acoperirea copacilor ezită 
citeva clipe, apoi o luă în goană spre dreapta, de unde to- 
case cu cîteva secunde în urmă puşca-mitralieră. Popa şi 
Regman se apropiară cu grijă, cu armele întinse, spre gru- 
pul de soldaţi prăbușşiţi şi, după ce constatară că sînt morţi, 
le luară cartușele, care li se împuţinaseră, şi grenadele vi- 
rite sub centuri şi în tureatca cizmelor. „Aşa, zise Regman 
cu satisfacţie. Parcă mă simt mai capabil de luptă cu dră- 
ciile astea la mine!“ Dinspre sud-vest începură să bată puş- 
tile, şi din dreapta lor un foc susținut părea să se îndrepte 
spre cei ce trăgeau. Peste puțin timp un tun de mare ca- 
dibru prinse și el să bată, şi căpitanul văzu pămîntul arun- 
cat de explozii la cîteva sute de metri de ei. „Asta-i bateria 
noastră!“ îi şopti el lui Regman și începu să fugă în direcţia 
de unde pornea sunetul sec al puștilor, alergînd însă puţin 
pe stinga, ca pe circumferința unui cerc, încercînd să'nu 
se trezească drept în mijlocul luptei. Cînd zăriră căştile ro- 
mâneşti, Popa își înălță chipiul în ţeava pistolului-mitra- 
lieră, ca să fie zărit de puşcaşii din poziţia circulară apă- 
rată de un val de pămînt şi de un parapet înalt de saci cu 
nisip, şi se ridică strigînd: „Nu trageţi, fraţilor! Sîntem ro- 
mâni!“ 

Detunăturile armelor din dreapta se răriseră. „Avem no- 
roc* se gîndi Popa în timp ce se apropia de poziția apă- 
rată de saci de nisip. „Apropiaţi-vă încet — le strigă cineva 
— şi cu mîinile sus!“ 

Peste cîteva secunde se aflau în fața căpitanului Mân- 
zaru care întrerupse observarea marginii cîmpului de zbor, 
de sub liziera pădurii, unde se afla poziția. Recunoscîndu-l 
pe Popa, începu să ridă: „Ei bravo, căpitane! Ai nimerit 
tocmai cînd trebuia! Cînd e balamucul mai mare!“ Popa 
privea cu atenţie liziera de dincolo, de unde mitralierele 
băteau clădirea aeroportului. „Da, spuse el, văd că am so- 
sit tocmai la chef!“ Un aruncător de mine începu să caute 
poziția lor, şi Mânzaru ordonă îndreptarea tunului spre acel 
obiectiv periculos. „Păcat că tragem la nimereală, zise el 

mohorît. Nu avem aparate de ochire pentru ţinte terestre!“ 
Obuzul nimeri totuşi foarte aproape de obiectiv, și brandul 
tăcu. „Bine că proiectilele noastre sînt brizante — zimbi 
Mânzaru. Au rază mare de lovire! Altfel...“ | 

Popa se folosi de momentul de pauză ca să-l roage să-i 
facă legătura cu Comandamentul. „Nu mai avem legătură! 
spuse căpitanul. Au tăiat probabil firul. Nu mai comunicăm 
decit cu comandantul grupului de transport de pe aero! 
port, maiorul Pavlovschi. Dar e şi el izolat!“ | 

Părea că focul inamicului se concentra asupra celeilalte 
baterii, plasate mai departe, destul de aproape de aeroport, 
„Bietul Sălăgeanu, zise supărat Mânzaru. El e obiectivul 
numărul unu. A respins trei atacuri! Dar n-are decit 
mină de oameni. Şi mulţi dintre ei vor fi căzut!“ După 
ce el va fi redus la tăcere, toată forţa germanilor se va con- 
centra asupra noastră! Vom rezista, dar n-o să putem ține 
la infinit! Dacă nu sosesc grabnic ajutoare, s-a zis cu noi!“ 

Popa ceru să vorbească maiorului Pavlovschi. Şi acesta 
îl cunoștea și-l întrebă plin de speranţă: „Ce cauţi la noi, 
căpitane? Ai venit cu ajutoare?« „Nu, îi răspunse Popa. Am 
evadat din prizonierat. Trebuie să ajung neapărat în oraş, 
ca să informez despre situaţie.“ „Greu, zise maiorul. Deși 
Băneasa nu e ocupată. Doar cîteva case mai mari, spre 
şosea ... Probabil că nu au forțe suficiente!“ „Dar clădirea 
dumneavoastră e înconjurată?“ întrebă Popa, începînd să 
desluşească o ieşire. „Nu, răspunse maiorul. Sîntem sub foc 
numai dinspre cîmpul de zbor!“ „Bravo! zise Popa. În cî- 
teva minute sîntem la dumneavoastră!“ „Bine, dar...“ vru 
să-i spună ceva Pavlovschi, dar Popa, nu mai era curios să-l 
asculte. Privea motocicleta culcată în vecinătatea lăzilor cu 
proiectile. Mânzaru îi urmări privirea şi oftă: „E motoci- 
cleta mea! Voiam să plec după-masă în oraş!“ „Ei da, zise 
Popa. Nu toate planurile se îndeplinesc. Dar e bine că se 
află aici! Vom încerca să ajungem cu ea în oraș... Şi să 
vă trimitem ajutoare!“ Căpitanul Mânzaru îl privi o clipă 
ginditor. „E greu de străbătut... Dar trebuie încercat ce- 
va... Altfel vom pieri ca niște şoareci prinşi în cursă!“ 

Zgomotul infernal al motocicletei stîrni la început stu- 
poare, apoi pe liziera opusă a cîmpului de zbor începu un 
vălmășag asurzitor de mitraliere şi de arme. Regman nici 
nu încercă să ocolească zona măturată de proiectile care 
izbindu-se în pămînt aruncau în toate direcţiile mici ex- 
plozii de praf. Ştia că viaţa sau moartea depind de o miime 

de secundă iar el nu putea să prelungească durata perico- 
lului extrem renunțind la traiectoria cea mai scurtă ca să 
' aleagă una mai puţin expusă. De altfel unde să găsească o 


cale mai ferită, cînd cîmpul de zbor se afla în întregime sub 
focul inamicului. Adevărul este că Regman nu credea că 
Ivor scăpa, nici nu se putea crede aşa ceva, dar se obișnuise 
lca atunci cînd sosește momentul de a acţiona să nu ezite, 
'să nu mediteze, ci să se aviînte ca să realizeze ceea ce tre- 
buia realizat. Auzea şuieratul gloanţelor jur-împrejur şi i 
se părea că trece de un timp nesfirşit prin acest infern 
fierbinte. Văzu în zbor barăcile aeroportului, zări şi aşchiile 
smulse din ele de impactul gloanţelor, şi nu-i veni să-și 
creadă ochilor cînd se trezi în spatele clădirilor, la adăpost! 

De acolo, cei doi militari ajunseră fără prea mari peri- 
peţii, prin grădini în care porumbul oferea ascunzişuri bune, 
printre cocioabe în care oamenii aşteptau îngrijoraţi desfă- 
şurarea evenimentelor și trecerea furtunii, şi care îi infor- 
mau cu zel despre locurile unde se aflau grupuri germane, 
la poziţia care supraveghea podul Herăstrău, gata să ripos- 
teze forțelor germane care ar fi încercat pătrunderea în 
Capitală. De acolo Popa obținu repede legătura cu Coman- 
damentul Militar al Capitalei şi îi raportă colonelului Dă- 
măceanu că în Waldlager grupuri de Stukas se pregătesc 
să bombardeze Bucureștiul. El îşi exprimă şi părerea că o 
coloană motorizată germană se apropie dinspre Ploiești şi 
informă despre situaţia dramatică în care se aflau unitățile 
antiaeriene din pădurea Otopeni şi de la aeroportul Bă- 
neasa. „Bun, căpitane, spuse colonelul. Prezintă-te cît mai 
repede aici... Avem nevoie de toţi oamenii! Curînd, þa- 
lanţa se va înclina în favorul nostru... Trupele converg 
spre liniile de izbire stabilite de dinainte. Un bob zăbavă, 
și se vor lua nemţii de cap, de ce şi-au făcut cu mîna lor! 
O să vadă domnul Gerstenberg ce-a făcut!“ 

După ce a ordonat arestarea militarilor români care-l 
însoțiseră pînă la Waldlager, generalul Gerstenberg îi tele- 
fonă prin firul secret şefului de Stat Major al lui Friessner 
că a reușit să iasă din încercuirea de la Bucureşti şi se află 
la postul său de comandă gata să treacă la acţiune pentru 
îndeplinirea ordinului Fuhrerului. 

Şeful de Stat Major îl informă că comandantului de 
brigadă SS Hoffmeyer i se dăduse ordin de a-şi concentra 

unităţile de pază şi a porni imediat spre Bucureşti pentru a 
i se pune la dispoziţie în vederea asaltului, şi că un batalion 
din divizia SS Brandenburg, specializat în acţiuni de re- 
presalii, se îndrepta dinspre Jugoslavia spre Otopeni. De 
asemenea, divizia a 5-a antiaeriană de la Ploieşti primise, 
ordin să-şi trimită unităţile neangajate în luptă în jurul ra- 
finăriilor pentru a se pune la dispoziţie. În acest fel, pre- 
ciză el, împreună cu unităţile care continuau să îşi apere 
cazărmile sau sediile din Bucureşti, generalul Gerstenberg 
avea la dispoziţie 15—18.000 de oameni pentru a zdrobi cît 
mai curînd puciul de la București şi a face ordine. 

Gerstenberg era satisfăcut, totul se desfășura mai fa- 
vorabil decît şi-ar fi putut imagina, şi nu avea nici o în- 
doială că în cîteva ore Bucureștiul se va afla în stăpînirea 
sa. Fu decepționat cînd, vorbind la telefon cu comandan- 
tul de brigadă SS Hoffmeyer, acesta îl informă, foarte 
prost dispus, că unităţile sale sînt dispersate în toată Va- 
lea Prahovei şi se află în cea mai mare parte a localităţilor 
încleștate în lupte cu unităţi româneşti sau cu grupuri bine 
pregătite de civili înarmați, aşa că degajarea lor pentru a 
fi trimise la București va cere un oarecare timp. Brigadie- 
rul îi promise însă că va trimite imediat la Otopeni aproape 
un batalion motorizat aflat la Ploiești. 

Convorbirea sa cu comandantul Diviziei a 5-a anti- 
aeriene fu şi mai decepționantă, căci acesta părea cuprins 
de panică, vorbea de faptul că cea mai mare parte a oraşu- 
lui şi rafinăriile se aflau în mîinile românilor, că unităţile 
sale erau asaltate şi rezistau cu pierderi grele. Fu oarecum 
dezmeticit de tonul brutal și amenințător cu care îi vorbi 
Gerstenberg, căci promise să trimită spre Otopeni de îndată 
un batalion pe care îl păstrase ca rezervă. Totuși, unităţile 
care au fost concentrate în jurul Otopenilor şi cele care 
urmau să sosească i se păreau cu totul suficiente pentru a 
ocupa, a curăţi şi a stăpini cu fermitate Capitala româ- 
nească. „Evident, se gîndi el, aceste forțe masive sînt ne- 
cesare pentru a strivi orice rezistență şi a instaura o stă- 
pînire germană fermă şi solidă. Pentru a sparge linia ro- 
mânească din jurul orașului, a pătrunde rapid pînă la 
Palatul regal și a-l aresta pe rege şi camarila din jurul său 
era suficientă o forță redusă şi capabilă să izbească ferm 
şi fără ezitare. O lovitură îndrăzneață, îşi spunea el, îi va 
face pe români să-şi piardă capul, să fie cuprinși de panică 
şi să-și piardă orice capacitate de a riposta!“ 

Noaptea începuse să pălească, - lumina cenușie a zori- 
lor învăluia lumea, curînd va fi destulă lumină ca oamenii 
săi să se poată orienta, să vadă poziţiile inamice, să ştie 
unde să lovească. La ora 6 telefonă la Comandamentul Gru- 

ului de Armate că va executa o recunoaştere în forță, 
ncercind să creeze o breşă în apărarea românească, iar la 
7,30 va porni acțiunea de ansamblu împotriva Bucureştiu- 
lui. Îşi convocă statul major; îi cunoștea bine pe ofiţerii 
din Waldlager dar mai puţin pe comandanții unităţilor con- 
centrate aici în 'cursul nopţii, aşa că se bizuia mai cu seamă 
pe primii, şi îşi expuse planul de operaţii. Era hotărît să 
izbească pe neașteptate, imediat, să spargă poziţiile ridi- 
cole ale românilor pe podul Băneasa cu o grupare mobilă 
cu mare putere de foc şi ostaşi experimentați, să pătrundă 
pînă la Palat şi să-i aresteze pe cei de acolo, sperînd să-l 
poată elibera şi pe Antonescu, pe care nimeni nu-l văzuse 
ieşind de acolo. În acest scop avea nevoie de o grupare mică 
şi puternică, alcătuită din tunuri cu tragere rapidă şi 30—40 
de camioane cu soldaţi, arme automate şi grenade din bel- 
şug, şi destul de curajoasă ca să intre în București ca într-o 
uriaşă mămăligă. 

Colonelul von Claus, comandantul apărării aeriene a 
Waldlagerului obiectă, puțin entuziast, că toate piesele de 
artilerie din Waldlager se reduceau la un tun greu de 88 mm 
şi şase tunuri antiaeriene de 20 mm, celelalte fiind plasate 
în apropierea bateriilor antiaeriene româneşti, şi care nu 
puteau fi mișcate de acolo, fiind necesare pentru capturarea 
sau distrugerea pieselor românești din vecinătatea lor. Dar 
optimismul lui Gerstenberg era invincibil și spuse rîzînd: 
„Şase tunuri? Păi astea-s mai mult ca suficiente! Ştiţi ce 
baricade sînt pe podul Băneasa? Să vă spun eu, căci am 
trecut peste pod cu citeva ore în urmă! O grămadă de bărci, 
domnilor! O grămadă de bărci! Nici nu trebuiesc tunuri! 
E suficient să tragi un şut mai tare cu piciorul și se spul- 
beră totul! lar de acolo pînă la Palat nici urmă de vreo 
poziţie de apărare! Este un joc de copii, domnilor! Un joc 
de copii!“ 

Ofițerii tăceau, avansarea neașteptată a lui Gerstenberg 
în funcţia de comandant al tuturor unităţilor din zona Bucu- 
reştiului le arăta că generalul se bucură de încrederea deo- 
sebită a lui Hitler, trebuia păstrată faţă de el o atitudine 
prudentă, căci în ultimul timp bănuiala plutea în jurul lor 

ca o vrajă malefică, se temeau unul de altul de parcă ar fi 
fost purtătorii unei grave maladii contagioase, nimeni nu 
dorea să-şi creeze probleme, așa că preferau să tacă şi să| 
execute întocmai ordinele primite. | 

Puțin după ora 6 cele șapte tunuri în frunte cu uriașul) 
de 88 mm care avea într-adevăr un aspect terifiant, s-au 
pus în mişcare urmate de vreo 40 de camioane pline cu 
soldaţi. 

Ajunsă la podul Băneasa, coloana se opri şi cîțiva soli 
daţi începură să arunce bărcile îngrămădite în drum. Un 
sublocotenent român, tînăr şi evident speriat, le strigă în 
limba germană că unităţile germane n-au voie să intre în 
Bucureşti. Comandantului coloanei această interdicție ti- 
midă i se păru atît de ridicolă încît nu ordonă nici măcar 
împușcarea ofiţerașului, ci-și reluă locul şi ordonă plecarea. 
Tunurile pătrunseră pe pod şi atunci, pe neașteptate un tun 
antitanc izbi tunul de 88 mm, apoi mai multe guri de foc 
începură să izbească din două părți coloana. Muniția în- 
cepu să explodeze cu zgomote infernale, mașinile ardeau ca 
niște ruguri. Cei care scăpară din acel incendiu de infern o 
luară la fugă. Maşinile din coada coloanei întoarseră brusc, 
ca nişte animale speriate, şi o luară cu toată viteza îna- 
poi spre Otopeni... 

Gerstenberg fu surprins de vestea distrugerii coloanei 
care încercase să între în București dinspre Băneasa. „Ai 
noştri au acționat prea încet — îşi spuse el — fără fermi- 
tate! I-a moleşit şederea în ţara asta leneșă! Cum de nu 
i-au ras din prima clipă pe români cu tunuleţele lor cu tot! 
Au stat ca. hipnotizaţi, ca să fie loviți pe rînd... Nici n-au 
ripostat... Mai mare ruşinea!“ Dar Gerstenberg, oricît de 
lipsit de experienţă în desfăşurarea concretă a luptelor, şi-a 
dat totuşi seama că nu poate căuta succesul în lovituri în- 
drăzneţe, în bluffuri, că nu trebuie desconsiderat adversa- 
rul. Își reuni din nou Statul Major şi stabiliră împreună 
planul de luptă ţinînd seama de forţele disponibile şi de 
spaţiul lor de desfăşurare. Aveau la dispoziţie peste 6 000 
de soldaţi experimentați, bine înarmaţi, care erau în stare 
să taloneze punctele de minimă rezistenţă ale inamicului şi 
să pătrundă în Bucureşti, pentru a despresura unităţile ger- 
mane încercuite. Ordinele necesare fură transmise tuturor 
unităţilor iar la 7,30 atacul general împotriva Capitalei ro- 
mânești începu. Spre ora 11 Gerstenberg fu însă obligat să 
constate că încercările de a pătrunde în oraş s-au lovit pre- 

tutindeni de-o rezistență neașteptat de dirză şi, după o 
oarecare ezitare, căci îi venea greu să recunoască deschis 
că aprecierile sale asupra situaţiei din București şi a faci- 
lității cu care putea fi lichidat „puciul“ au fost cu totul 
lipsite de realism şi de răspundere, se hotărî să informeze 
Comandamentului Grupului de Armate despre situaţia exis- 
tentă. Obţinu legătura cu însuși șeful Statului Major și-l 
informă că nu a reuşit să pătrundă nicăieri în orașul pro- 
priu-zis, cerînd intervenţia în masă a Armatei 4 aeriene şi 
trimiterea urgentă de noi trupe bine antrenate. Trebui să 
se mulțumească, dezamăgit, cu promisiunea că îi vor fi tri- 
mise două companii aeropurtate de la Focșani şi o com- 
panie de la Constanţa. Şeful de Stat Major al lui Friessner 
era vădit plictisit de insistenţele lui Gerstenberg, considera 
că tot planul său de ocupare a Bucureştiului era o simplă 
fanfaronadă care nu făcea decit să stinjească operaţiunile 
Grupului de Armate, să-i întirzie regruparea rațională şi 
să-i disperseze forțele, și insistenţele generalului de aviaţie 
de a stoarce noi trupe de la un Comandament care nu-și 
mai găsea capul sub loviturile ce-l obligau să încerce să 
astupe noi şi noi breşe, i se păreau cu totul lipsite de bun 
simţ, dar se strădui să rămînă rece și distant, căci planul 
nebunesc al interlocutorului său fusese aprobat de Fiihrer 
şi nu era deloc recomandabil să te îndoiești de înţelepciu- 
nea deciziilor acestuia. Gerstenberg fu cuprins de o furie 
teribilă. El, care stăpînise petrolul românesc şi-l vărsase din 
belşug în maşina germană de război se vedea acum înfrun- 
tat de nişte opincari și mămăligari care tremuraseră, cu 
cîteva zile în urmă, în faţa lui, şi era privit de sus de un 
general oarecare din Comandamentul lui Friessner. „O, dar 
se înşelau amarnic“, îşi spuse el. Gerstenberg nu-și spusese 
încă ultimul cuvînt. Mai avea bombardierele de lîngă Wald- 
lager, arma cea mai eficace, pe care o ştia folosi, nu ca pe 
pifanii care se tirăsc cu burta pe pămînt! Ordonă ca toți 
comandanții de echipaje să se prezinte imediat. Îi privi cu 
satisfacţie. Da, aceştia erau oamenii lui, vulturii care-i vor 
aduce biruinţa! „Vom trece imediat la bombardarea Bucu- 
reştiului. Obiective principale: Palatul regal, Președinția 
Consiliului, Marele Stat Major! Dar obiectiv e tot oraşul 
acesta de trădători! Radeţi-l de pe faţa pămîntului!“ Peste 
cîteva minute avioanele își luară zborul și bombele începură 
să plouă peste București! 

În a doua zi a operaţiunilor, Gerstenberg fu cuprins de 
apatie ca un beţiv după euforia chefului, şi nu mai vedea 
nici măcar soluţii teoretice pentru ieşirea din situaţia în 
care se afla şi îşi lăsă Statul Major să acționeze după bunul 


său plac. Nu mai avea ce face nici cu aviația. Bombele se | 
terminaseră, benzina nu mai era suficientă decît pentru a | 


ieşi din zona controlată de inamic, iar apropierea unități- 
lor vrăjmaşe făcea ca avioanele să fie supuse tot mai frec- 
vent tirului artileriei. Iar dinspre vest, în spatele şi flancul 
trupelor germane concentrate în jurul Otopenilor apăruse 
un puternic detaşament moto-mecanizat românesc care a 
curăţit Buftea şi Mogoşoaia, pătrunzînd la Străuleşti pe şo- 
seaua Bucureşti—Mogoșşoaia și exercitînd o puternică pre- 
siune asupra forțelor din zona Otopeni—Băneasa. Statul 
Major al lui Gerstenberg constata din informaţiile sosite de 
la unităţile aflate în. luptă că se conturează tot mai mult 
presiunea unei grupări exterioare, venind dinspre Tîrgovişte, 
şi centrată pe detașamentul moto-mecanizat întărit cu uni- 
tăţi de infanterie, şi aceea a unei grupări interioare, venind 
dinspre Bucureşti pe linia Herăstrău—Pipera—Tunari—Ște- 
făneşti. În seara zilei de 25 august şoseaua Bucureşti—Plo- 
ieşti fu tăiată iar în dimineaţa următoare trupele românești 
şi-au intensificat atacul ajungînd în apropiere de aeroportul 
Otopeni şi ocupînd satul Odăile; în același timp, ocupînd 
Băneasa şi Tunari. Situaţia trupelor germane devenea tot 
mai periculoasă şi posibilitatea unei încercuiri se contura 
cu tot mai multă claritate. Comandamentul lui Friessner 
nu mai era informat cu exactitatea obișnuită despre situa- 
ţia concretă a operaţiunilor şi mersul acțiunilor militare 
împotriva Bucureştiului era atit de neclar încît şeful Statu- 
lui Major al armatei de uscat, Guderian, s-a simţit obligat 
să-l cheme la telefon pe Friessner ca să-i ceară clarificări 
în legătură cu starea lucrurilor. Comandantul Grupului de 
Armate Ucraina de Sud raportă că nici el nu are informaţii 
concludente din partea lui Gerstenberg, care s-a dovedit in- 
capabil să-şi îndeplinească misiunea și este lipsit de com- 
petenţă şi de experiență pentru a conduce o operaţiune 
complicată ca cea la care s-a ajuns la nord de Bucureşti. 
După o scurtă ezitare (determinată probabil de gîndul că 
Gerstenberg este unul din favoriţii lui Goering), Guderian 
se declară de acord cu înlocuirea lui Gerstenberg şi îi ceru 
lui Friessner să propună un general capabil să se descurce 

în situaţia la care s-a ajuns, iar acesta îl recomandă fără 
ezitare pe generalul Stahel. În după-masa aceleiaşi zile ge- 
neralul Stahel sosi cu avionul la Otopeni, sub bătaia unor 
unități antiaeriene românești, şi preluă comanda unităților 
din nordul Bucureştiului. 

Gerstenberg se simţi la început profund jignit. Apoi 
simţi o mare uşurare: scăpase de o răspundere penibilă. 
Acum mai trebuia să găsească o singură soluţie: cum să 
scape din cleştele nemilos în care erau prinse trupele sale 
şi cum să scape de răspunderea pentru actele săvirşite, mai 
ales pentru bombardarea populaţiei civile a Bucureştilor. 

Generalul de aviație nu avea nici o experienţă a frontu- 
lui şi cunoştinţele sale militare practice erau foarte limi- 
tate, așa că nu-și dădu seama de eşecul lamentabil al mi- 
siunii sale, şi nici de situația extrem de gravă în care a 
împins, prin fanfaronada sa (care a găsit o audienţă atit 
de facilă în atmosfera de tot mai accentuată rupere de reali- 
tate şi de refugiu în iluzii ce stăpînea în uriașul buncăr 
de la Rastenburg al lui Hitler) întregul Grup de Armate 
comandat de Friessner. 

Friessner avea probleme aproape imposibil de rezolvat 
pe frontul din Moldova. Încă din ziua de 24 august unități 
sovietice blindate şi motorizate au pătruns spre trecerile 
Prutului de la Leova şi Fălciu, încercuind importante uni- 
tăţi hitleriste, printre care corpurile de armată 7, 30, 44 şi 
52, precum şi marele detașament Mieth. În ziua următoare 
toate trecerile peste Prut pînă la Fălciu erau stăpînite de 
sovietici iar Armata a 6-a germană era complet încercuită. 
În aceeaşi zi trupele Frontului 2 ucrainian înaintînd pe 
malul Prutului au făcut joncţiunea cu trupele Frontului 3 
ucrainian în felul acesta gruparea hitleristă din zona Chi- 
şinău fiind complet încercuită. 

Desigur, Friessner nu uitase că el îi ceruse lui Hitler 
în noaptea de 23 august permisiunea de a-şi retrage arma- 
tele pe creasta Carpaţilor și că dezastrul de mai tîrziu se 
datora în principal respingerii furioase, de către Führer, a 
acestei soluţii bazate pe calcule realiste. Generalul era însă 
un militar onest, dornic să-şi exercite misiunea cu acura- 
teță şi în conformitate cu regulile tactice și strategice ale 
artei militare, refuzînd să se mintă şi să-și caute justificări 
inutile, așa că el îşi amintea că nu rămăsese nici el nein- 
fluenţat de fanfaronada lui Gerstenberg şi că, dimpotrivă, 


55 


sub impresia ei, dăduse situației existente o interpretare 
mai optimistă decît ar fi fost îngăduit. În consecinţă, atunci 
cînd, îngrijorată de situaţia creată pe frontul din Moldova, 
Direcţia operaţii a Comandamentului suprem sugerase ca 
Grupul său de armate să se degajeze de inamic instalin- 
du-se pe linia fortificată  Focşani—Nămoloasa-—Brăila, 
Friessner s-a opus acestei soluţii, considerînd că pentru mo- 
ment sînt suficiente soluţii de tranziţie. Optimismul său a 
fost întărit de directiva din 24 august care repeta indicaţia 
ca „puciul“ de la Bucureşti să fie doborit folosindu-se în 
acest scop Divizia a 5-a antiaeriană de la Ploieşti, iar flota 
maritimă din Marea Neagră să ocupe Constanţa. Această 
directivă, considera Friessner, arăta că Comandamentul su- 
prem consideră posibilă atit menţinerea sub control german 
a Văii Prahovei, cît şi a Dobrogei, ceea ce însemna asigu- 
rarea fermă a spatelui trupelor sale. Îngrijorarea coman- 
dantului Grupului de Armate Ucraina de Sud — prea preo- 
cupat de situaţia tot mai dramatică a trupelor sale de 
pe frontul antisovietic ca să aibă timp de a analiza mai 
atent evoluția situației din interiorul României — se înteţi 
la 26 august, cînd o nouă directivă a Fiihrerului îi ordona 
păstrarea aliniamentului Gurile Dunării — Galaţi — Foc- 
șani — Carpaţii Orientali, prevăzind însă în acelaşi timp 
constituirea unităţilor germane din spatele frontului în 
„grupuri de apărare“ care să curețe spaţiul Galaţi — Giur- 
giu — Ploieşti — Braşov — Focșani, ordin care — ţinînd 
seama de telefoanele disperate prin care Gerstenberg ra- 
porta că nu poate forţa apărarea Bucureştiului şi cerea noi 
ajutoare — era evident irealizabil. Această părere a gene- 
ralului fu confirmată de zilele ce au urmat, cînd s-a pierdut 
orice legătură cu gruparea Stahel, căreia i se permisese să 
încerce o străpungere spre nord sau nord-est a încercuirii 
româneşti, pentru ca ulterior să nu se mai afle nimic des- 
pre ea, şi cu Divizia 5 antiaeriană de la Ploiești, care s-a 
angajat într-o încercare de repliere spre Vălenii de Munte, 
și cînd o directivă a lui Hitler i-a permis — cu o întirziere 
care o făcea greu realizabilă — replierea pe crestele Carpa- 
ţilor Meridionali. 

Friessner se gîndi o clipă la Gerstenberg — a cărui lipsă 
de luciditate i-a creat atîtea necazuri — apoi l-a uitat defi- 
nitiv. Avea prea multe griji pe cap ca să-şi mai amintească 
de ratați şi incapabili ca generalul de aviaţie. 

În după-amiaza zilei de 28 august căpitanul Ştefan Popa 
străbătu Bucureștiul într-o maşină condusă de sergentul 
Regman, îndreptindu-se întîi spre Statul Major, al cărui se- 
diu se menținea în clădirea de pe Ştirbei Vodă, unde i se 
dădură ordinele de serviciu pentru Armata a 4-a, care în 
regruparea sa către Ploieşti şi Tîrgovişte interceptase în 
după-amiaza zilei rămășițele fostei grupări de forţe coman- 
date de Gerstenberg, aflate acum sub comanda generalului 
Stahel, silind-o, după o scurtă luptă, să se predea. Căpita- 
nul privea cu sufletul îndurerat la distrugerile sălbatice 
produse în inima Capitalei de bombardamentul celor 30 de 
avioane Heinckel 100 lansate de furia neputincioasă a lui 
Gerstenberg împotriva unui oraş din care fusese lăsat să 
plece pe baza cuvîntului de onoare pe care şi l-a dat că va 
ordona forțelor sale să părăsească în pace pămîntul Româ- 
niei. Mergind spre sediul Marelui Stat Major căpitanul vă- 
zuse efecte ale bombardamentului barbar: Teatrul Naţional 
dispăruse, Academia Română, Ateneul Român, Palatul re- 
gal, suferiseră distrugeri importante. Aflase că Spitalul 
„Salvarea“ şi Maternitatea „Filatropia“ fuseseră aproape 
complet distruse, că alte spitale, muzee, teatre, institute 
ştiinţifice prezentau avarii grave. Întorcîndu-se pe lingă 
parcul Cişmigiu şi pătrunzînd pe bulevardul „Elisabeta“, 
văzu plin de o surdă mînie distrugerile suferite de această 
mare arteră între Universitate și podul Elefterie: fumul şi 
praful de moloz mai învăluiau aripa distrusă a Universită- 
ţii, blocul Cartea Românească, pasajul Blanduzia, palatul 
Eforie, hotelul Princiar. Mai jos, spre podul Elefterie, se ză- 
reau norii de fum ce se mai răsuceau deasupra Facultăţii 
de drept și a altor clădiri pe care nu le mai distingea de 
la depărtarea la care se afla. Căpitanul era un bărbat stă- 
pînit, care ştia să-şi domine emoţiile, dar de data aceasta 
simți că lacrimi de miînie şi de ură îndirjită i se adună în 
ochi. Îi era ruşine de această slăbiciune, şi își întoarse faţa 
ca Regman să nu observe cît este de impresionat. Dar ser- 
gentul nu se sfii să-şi frece ochii cu pumnul, mormăind: 
„Ce fum, dom'le, ce fum! Îţi ustură ochii!“ Popa îl privi 
cu prietenie: „Lasă, Regman! O să plătim şi pentru asta!... 
Nimic nu rămîne neplătit în lumea asta!“ Regman îl privi 
însă cu ochii înroşiți, şi scrișni: „O să plătim! Da! O să 

prindem cîteva sute sau citeva mii de pifani, iar pînă atunci 
o să-i vinăm ca pe lupi! Dar o să-l prindem oare pe ade- 
văratul vinovat! Pe generalul care a dat ordinul criminal 
de a distruge Bucureştiul?! Pe Gerstenberg?!“ „O să în- 
cercăm, Regman, spuse aspru Popa. Şi poate că o să reu- 
şim!“ Regman privea strada plină de dărîmături şi de mo- 
loz. „Mi-aş da mîna stîngă ca să-i pot pune dreapta în git!“ 
„Nu da nimic, Regmane, spuse sumbru Popa. O să ai ne- 
voie de ambele tale miîini! Căci dansul abia începe!“ 
Ajunseră la Comandamentul Militar al Capitalei şi Popa 
îi spuse lui Regman să-l aştepte căci va cobori îndată. Ser- 
gental trebui însă să aștepte mai mult decît crezuse căpita- 
nul. Popa crezuse că noul șef al Statului Major al Coman- 
damentului Militar al Capitalei, colonelul Nicolae Cristea 
(venit în locul colonelului Dămăceanu numit în seara de 
23 august ministru subsecretar de stat la Ministerul Afa- 
cerilor Interne) îl va primi doar două-trei minute pentru 
a-i da ordinele necesare pentru noua sa misiune. Colone- 
lul avea însă să-i spună mai multe decît se aşteptase. „Că- 
pitane, zise el, domnul colonel Dămăceanu mi-a atras în 
mod deosebit atenţia asupra dumitale. Modul cum ai reușit 
să evadezi din Waldlager şi să aduci şi informaţii impor- 
tante m-a impresionat şi pe mine. Consider că eşti omul 
potrivit să îndeplineşti o misiune deosebit de importantă! 
Domnul general Iosif Teodorescu este de aceeaşi părere!“ 
„Vă mulţumesc pentru încredere, domnule colonel:“ își 
ciocni Popa tocurile. Dar Cristea îi făcu semn să aştepte 
pînă va afla despre ce este vorba: „Poate nu vei mai mul- 
tumi cînd vei afla ce te aşteaptă!“ Îi făcu semn căpitanu- 
lui să se apropie de harta de pe masă. „Uite, căpitane, ca- 
re-i situaţia: la 26 şi 27 august dispozitivul de apărare al 
grupării hitleriste de la nord de Bucureşti a fost străpuns 
în cîteva puncte de importanţă decisivă, poziţiile ei redu- 
cîndu-se la satul Otopeni și la aeroport. Bombardamentul 
executat la 27 august de aviația britanică asupra poziţiilor 
germane din pădurea Băneasa au constituit, evident, un 
sprijin în direcţia acestei evoluţii. În tot cursul zilei de 27 
şi a nopţii de 28 cleştele în jurul grupării hitleriste s-a 
strîns pas cu pas. Totuşi, în această noapte rămăşiţele gru- 
pării, cam 1500 de militari într-o coloană de circa 200 de 
camioane înarmate cu tunuri, branduri şi arme automate, 
au reuşit să răzbată spre nord-est, încercînd să străbată spre 
Vălenii de Munte sau spre Întorsura Buzăului, dorind să în- 

tilnească Armata a 6-a germană. În acelaşi timp, rămăşiţele 
Diviziei a 5-a artilerie antiaeriană şi ale trupelor SS care 
luptaseră la Ploieşti au încercat să se strecoare prin Va- 
lea Prahovei. Prima grupare s-a ciocnit în după-amiaza de 
28 august, lingă satul Gherghița, situat la 25 kilometri sud- 
est de Ploieşti, de unităţi ale Armatei 4 române ce se oon- 
centrau spre Ploieşti — Tîrgovişte. Încercuită, ea a depus 
armele. Generalul Stahel a fost capturat. Generalul Gers- 
tenberg nu figurează însă pe lista ofițerilor luaţi prizonieri. 
Ce e cu Gerstenberg? Stahel nu vrea să facă nici o decla- 
rație. Alţi ofițeri spun că a dispărut în cursul primei etape 
a încercuirii... Ne aflăm deci în situaţia de a-l fi scăpat 
pe acest om care şi-a călcat în picioare cuvîntul de ofiţer 
şi a ordonat un atac aerian banditesc asupra Capitalei noas- 
tre! Ar fi o ruşine nemaipomenită ca tocmai el să ne scape! 
Există două posibilităţi: aceea că Gerstenberg, dovedind o 
mare abilitate, s-a strecurat printre liniile noastre, şi aceea 
ca Gerstenberg să fi îmbrăcat o uniformă de soldat, și să 
se găsească în mijlocul celor 1500 de oameni flămînzi, obo- 
siți şi demoralizaţi, care dovedesc o asemenea apatie încît 
refuză orice colaborare cu cei care i-au capturat şi care fac 
eforturi să le asigure hrana şi apa! Prima alternativă mi 
se pare mai puțin verosimilă. A doua este mult mai feza- 
bilă. Mai ales că este probabil că nu mulţi soldaţi l-au vă- 
zut la față pe fostul lor general. Iar ofițerii săi — care-i 
sînt în mare măsură și complici — nu-l vor trăda nicio- 
dată! 

Misiunea dumitale, căpitane, este să-l găsești pe Gers- 
tenberg! Din pămint, din vînt, din gaură de şoarece să mi-l 
scoţi pe Gerstenberg! Viu, căpitane! Căci n-avem ce face 
cu hoitul lui! Ne trebuie viu, ca să ne spună pe îndelete 
cum Şi cine a determinat încercarea nebunească a nemților 
de a ocupa Bucureștiul, atunci cînd ar fi trebuit să simtă 
că le arde pămîntul sub picioare! Şi să ne spună cum a 
ordonat un bombardament cu totul lipsit de rost militar, 
menit să producă doar moarte şi distrugeri, mai ales distru- 
geri de spitale şi de monumente culturale!“ 

Căpitanul tăcu cîteva minute, apoi spuse încet: „Dom- 
nule colonel, eu am fost în ghearele lui Gerstenberg. L-am 
văzut pornindu-și ofensiva şi l-am văzut ordonînd pregăti- 
rea avioanelor! E o minune că am scăpat din mîinile lui. 
Dar este mai ales o minune ceea ce am văzut după aceea, 
asistind la momente ale apărării Bucureştiului! Am văzut 

soldaţi luptînd pînă la ultimul glonț şi preferînd să moară 
decit să se predea! Am văzut unităţi încercuite, luptind cu 
un eroism exemplar. Şi, spre marea mea uimire, am vă- 
zut mii şi mii de civili punînd mîna pe arme și plecînd la 
luptă, deşi nu-i obliga nimeni decît patriotismul! Am văzut 
şi Bucureştiul sub bombe şi am constatat admirabila stăpi- 
nire de sine a populaţiei! Bombardindu-ne, Gerstenberg a 
încercat să ne înspăimînte! Să bage groaza în Bucureşti, să 
ne facă să ne plecăm din nou sub cizma lor! A obţinut toc- 
mai contrariul: fantastica hotărire de a rezista!“ Tăcu cî- 
teva clipe, privindu-l ţintă pe colonel, apoi oftă: „Eu ştiu 
cît a suferit acest popor! Cite jertfe a dat! Cită mizerie şi 
umilinţă a răbdat! Cît era de sătul de război! Cu cîteva zile 
în urmă eram convins că el este la capătul puterilor, gata 
să accepte orice destin! Şi apoi l-am văzut luîndu-și soarta 
în propriile-i miîini! Luptind ca la Mărăşeşti, în celălalt răz- 
boi. Dovedind că ştie să vrea şi ştie să lupte!... Eu, ce 
pot să vă spun? Pot să fac altfel decît zecile de mii de 
oameni care au scris cu piepturile lor un nou «Pe aici nu 
se trece»!?... Nu știu cum îl voi putea găsi pe Gersten- 
berg! Nu știu ce va trebui să fac ca să vi-l aduc! Dar vă 
jur că am să-l aduc!“ „Aşa te vreau, căpitane, zimbi Cris- 
tea luîndu-l de umăr. lar acum haidem la generalul Sănă- 
tescu! Înainte de plecare vrea să-ți spună şi el un cuvînt!“ 

Peste un ceas, cînd maşina condusă de Regman gonea 
prin splendoarea sfirşitului de vară fierbinte spre Otopeni, 
căpitanul Popa se uita distrat la priveliștea cunoscută, gin- 
dindu-se la luptele care s-au desfășurat cu atita înverşu- 
nare prin aceste locuri acum atit de paşnice, a căror fru- 
museţe idilică era întunecată pe alocuri doar de rămăşiţe 
afumate de case -năruite de explozii şi de camioane, maşini 
amfibii şi care de luptă sfîrtecate, afumate, răsturnate în 
şanţuri sau azviîrlite ca nişte inutile mormane de fier vechi 
printre ierburile şi bălăriile înalte ale cîmpului. Din loc 
în loc, unde ciocnirile fuseseră mai crîncene, se zăreau în 
cîmp soldaţi săpînd gropi şi cărînd cadavrele celor căzuți, 
ca să le acopere cu sfîntul şi răbdătorul pămînt. Popa pre- 
supunea că coloana hitleristă răzbătuse pe şoseaua Bucu- 
reşti— Ploieşti, slab acoperită de trupe româneşti dincolo de 
centura Buftea—Corbeanca—Baloteşti pe care a reușit s-o 
străpungă; dar avangărzile constituite din motociclişti cu 
mitraliere şi din maşini blindate, constatind concentrări de . 
trupe românești la sud de Ploiești, între Brazi şi Bărcă- 

neşti, Stahel a decis să-şi abată coloana pe Valea Ialomiţei, 
profitînd de starea bună în care se aflau, în urma secetei 
din vară, drumurile de ţară, năzuind să răzbată prin Balta 
Doamnei spre careva din drumurile lăturalnice care duceau 
spre Urlaţi, pentru a străbate cu orice preţ spre Vălenii de 
Munte spre a străpunge cu orice preţ spre Săcele prin Cheia 
şi Pasul. Bratocea. Stabilindu-se comunicarea cu rămășițe 
ale Diviziei a 5-a antiaeriană care se strecura în aceeaşi 
direcție, gruparea Stahel fu însă informată că această cale 
de scăpare este blocată spre ieşirea în Transilvania de pu- 
ternice unități româneşti, care au capturat toate trupele 
germane ce au încercat scăparea prin acest pas şi că sin- 
gura trecătoare blocată doar parţial este cea de la Întor- 
sura Buzăului, spre care se scurg şi rămășițele Armatei a 6-a, 
care are de la Friessner ordinul de a presa spre vest pen- 
tru a realiza joncțiunea cu gruparea Stahel şi cu cea re- 
pliată de la Ploieşti. Spre surpriza lui Stahel în satul Balta 
Doamnei un grup de vreo 30 de soldaţi români a încercat 
să-i bareze drumul. După ce a zdrobit această zadarnică re- 
zistenţă, motocicliștii săi îi vestiră însă apropierea unor pu- 
ternice unităţi românești — probabil repliate din Moldova 
— revărsîndu-se dinspre Urziceni în principal pe şoseaua 
care duce prin Jilavele-Ciorani şi Albești-Paleologu spre 
Urlaţi, și prin Valea Călugărească spre Ploiești. Dornie să 
profite de avantajul de viteză pe care îl avea coloana sa 
motorizată, Stahel se decise să gonească pe drumul de ţară 
prin Gherghița şi Dumbrava ca să iasă între Valea Călugă- 
rească şi Albești-Paleologu ca să străpungă cu orice preţ 
spre Urlaţi şi de acolo prin Gornet—Cricov—Sîngeru şi Vi- 
perești în şoseaua Buzău— Întorsura Buzăului, unde, devan- 
sînd trupele româneşti în repliere sau trupele sovietice pă- 
trunse, eventual, prin Buzău, spera să întilnească rămăşi- 
tele Armatei a 6-a. Planul său s-a dovedit însă iluzoriu căci 
în apropiere de satul Gherghița coloana s-a trezit înconju- 
rată de puternice unități românești şi după o scurtă dar vio- 
lentă tentativă de străpungere, imediat zdrobite de inami- 
cul care dovedea o mare experienţă de luptă, a fost silită să 
se predea. 

Regman cunoștea bine reţeaua de drumuri a zonei şi ne- 
dorind să refacă traseul sinuos al lui Stahel optă pentru 
şoseaua mai bună care o lua de la Gorgota, la sud de Pu- 
chenii Mari, făcînd mai puţin de 20 de kilometri pînă la 
Gherghița, unde prizonierii așteptau să fie îndreptaţi spre 

punctele lor de concentrare, adunaţi în cîmp, într-un spaţiu 
înconjurat cu un gard de sirmă ghimpată şi păziți de puş- 
tile mitraliere ale unei unităţi lăsate de marea unitate care 
își continua replierea spre noile puncte de concentrare pre- 
văzute în ordinele primite. Popa găsi uşor comandamentul, 
unde un maior tînăr, Caius Ștefănescu, după ce studiase cu 
grijă ordinul Marelui Stat Major cu care se prezentase 
Popa, îi relată că gruparea de prizonieri va fi îndreptată 
peste două zile la nord-vest de Ploiești, unde fuseseră con- 
centrate și rămăşiţele Diviziei a 5-a antiaeriană care se re- 
trăsese din Ploieşti şi fusese capturată a doua zi. Genera- 
lul Stahel şi ofiţerii săi fuseseră luaţi în dimineaţa aceleiaşi 
zile, din ordinul Marelui Stat Major. Generalul Gerstenberg 
— spuse maiorul — pe care-l căuta toată lumea de parcă 
ar fi fost cel mai valoros dintre prizonieri, nu fusese găsit, 
şi personal era convins că o ştersese în timp util şi era de 
acum în siguranță. 

Maiorul fu mirat de cererea lui Popa de a i se procura 
uniforme germane lui şi sergentului care îl însoțea, şi de 
a fi introduşi printre prizonieri, de parcă ar fi fost prinşi 
ulterior. Totuşi îşi stăpini curiozitatea şi spuse zimbind: 
„Nu ştiu ce urmăreşti, dar treaba mea e uşoară. Avem o 
captură bogată de uniforme, așa că puteţi alege ce vă pla- 
ce... Şi tocmai aşteptăm să sosească vreo 15 nemți prinşi 
de prin satele în care s-au strecurat, așa că vă băgăm în 
lagăr împreună cu ei... Apoi faceţi tot ce doriți!“ 

„Vă mai rog un singur lucru, domnule maior — spuse 
Popa. Vă rog să daţi ordin ca toate camioanele şi maşinile 
germane să fie bine percheziţionate. Bine de tot. Se vor 
găsi, probabil, multe lucruri. Dar pe mine mă interesează 
doar uniformele de ofiţeri. Ca să ştim şi noi: câţi ofiţeri s-au 
ascuns sub uniforme de soldaţi ca să scape de răspunderi! 
Căci cine nu are de ce se teme, n-are de ce să se lepede 
de gradul şi de uniforma sa. Dar cine se travesteşte, are 
ceva pe suflet. De aceea ar fi bine să-i găsim şi să cercetăm 
cam ce au pe suflet! Şi este importantă mai cu seamă 
o uniformă de general! Vă imaginați un general care îm- 
bracă o uniformă de soldat, de parcă i-ar fi ruşine de gra- 
dul său? Ei, să ştiţi că printre cei pe care-i păziţi aici, sub- 
ofiţeri şi soldaţi, se ascunde un general! Da, domnule 
maior! Un general! Generalul de aviaţie Gerstenberg! Ma- 
rele viteaz care a vrut să ocupe Bucureştiul cu gapte tu- 
nuri şi cînd a văzut că nu reuşeşte nici cu șapte sute, a 

ordonat ca orașul să fie bombardat, fixînd ca obiective ma- 
rile centre culturale, spitalele, muzeele! Acum tremură în 
uniforma sa murdară de soldat prost! Iar eu, domnule 
maior, o să-l găsesc chiar şi în gaură de şoarece! Jur că 
am să-l găsesc!“ 

Peste o oră un nou grup de prizonieri fu împins pe 
poarta lagărului înconjurat de sîrmă ghimpată şi păzit de 
puşti-mitraliere. Soldaţii care îi escortau îi împingeau fără 
milă cu paturile armelor, căci îi făcuseră să lipăie aproape 
toată ziua prin colbul fierbinte al drumurilor de ţară, flă- 
minzi şi însetaţi. Prizonierii erau acoperiţi de colb și morţi 
de oboseală. Nu voiau decit o gură de apă şi să fie lăsaţi 
să doarmă cît vor putea. Ceilalţi îi priveau fără milă, ba 
chiar cu un fel de satisfacţie, căci pînă acuma își făcuseră 
reproşuri că nu i-au imitat pe cei care au încercat să fugă, 
să se strecoare prin porumbiști, pe drumuri neumblate, de- 
parte de sate şi să ajungă la coloane sau la poziţii germane, 
și care poate că au reușit. Acuma îi vedeau aduși lîngă ei, 
înfriînţi, istoviţi, confirmînd că cei mulţi, care s-au predat 
fără ezitare şi s-au lăsat încolonaţi şi escortaţi spre ţarcul 
acesta unde se aflau, păziţi de niște soldaţi care nu le ară- 
tau ură şi nu dovedeau exces de zel şi înverșunare, ci își 
făceau treaba cu răbdare, ca niște țărani care cosesc şi ştiu 
că trebuie să cosească şi că treaba va mai ţine multă vre- 
me, așa că trebuie făcută fără prea mult zel, cu economie 
de energie, ca să rămînă pînă la sfîrşit capabili să-şi facă 
datoria. De altfel, mulţi dintre cei căzuţi în captivitate 
erau, în secret, bucuroşi că pentru ei s-a terminat războiul 
care dura de prea mulţi ani şi cerea prea multe jertfe. 
Camarazii cu care cei mai în vîrstă dintre ei au pornit la 
război şi s-au îmbătat de primele succese răsunătoare, de 
iureșui cu care zdrobeau armate întregi, de viteza cu care 
țări mîndre cădeau sub cizmele lor ţintuite, putrezeau de 
mult în pămînt sau se destrămaseră în zăpezile uriaşei Ru- 
sii. Cei noi, care stăteau acuma lingă ei, erau copilanări 
care nu învăţaseră încă nimic din şcoala cumplită a răz- 
boiului şi care se înfumuraseră în armata de ocupaţie din 
vreo țară înfrîntă iar în ultimul timp se lăsaseră înşelaţi de 
aparentul servilism (care e în realitate bonomie şi nepă- 
sare) şi de superficialitatea românilor (care e în fond evi- 
tare a ciocnirii cu problemele fără soluţie şi cu situaţiile 
fără ieşire) aşa că au rămas la început revoltați de cute- 
zanța acestor Wallachen de a-și imagina că ar putea ieşi 

din războiul alături de Marele Reich iar pînă la urmă în- 
groziţi de capacitatea lor de a rezista simplu şi firesc lovi- 
turilor şi de ă aplica, la rîndul lor, lovituri teribile fără 
a face în aparenţă nici un efort ci de a lăsa numai ca eve- 
nimentele să curgă în direcţia lor firească. Ei, cei mai virst- 
nici şi mai experimentați, care își petrecuseră sub arme 
și în război cei mai frumoși ani ai vieții, ştiau că soarta 
prizonierului nu este uşoară. Au văzut cum mureau lent 
prizonierii din Stallagerele din vest, unde vîriseră milioane 
de francezi, de belgieni, de olandezi și de englezi fără a 
avea cu ce să-i hrănească, atunci cînd nici germanii nu 
mincau pe săturate, şi au văzut zeci de mii de prizonieri 
polonezi şi ruși împuşcaţi ca să nu mai încurce lumea, şi 
sute de mii lăsați să moară de foame. Dar oricît de cum- 
plită ar fi soarta sa, prizonierul mai are şanse de a rămîne 
în viaţă, de a scăpa, de a se întoarce cîndva, odată şi odată, 
acasă. Morţii, ei erau morţi, viriţi în pămînt sau lăsaţi să 
putrezească în cîmpii şi în păduri. Ei şi-au încheiat soco- 
telile, au fost şterși pînă şi din amintirea celor vii, dispă- 
ruţi în neant pe vecii-vecilor. De aceea, cîte unul dintre cei 
mai vîrstnici şi mai experimentați, auziîndu-i pe cei cu caș 
la gură plîngîndu-se că au căzut prizonieri și nimeni nu 
poate şti ce li se va mai întîmpla, miîriia supărat: „Tăceţi 
dracului! Puteaţi să crăpați zilele trecute, şi să zaceţi acum 
în vreun șanț cu burta umflată! Bucuraţi-vă că mai aveţi 
gaură în fund!“ Popa şi Regman știau că de la cei mai 
vîrstnici nu poţi scoate nici un cuvinţel, căci ei ştiu că nu 
au nimic de cîștigat, e același lucru de vorbesc ori de-şi 
țin gura, aşa că îşi găsiră loc în preajma unui grup de oa- 
meni tineri şi deznădăjduiţi. „Ce se-aude? se şi grăbiră 
aceştia să intre în vorbă. Ce zic românii? Ce au de gînd 
cu noi?“ „Ce să zică, mormăi Regman plictisit. Ne înjură! 
Întreabă de ce dracu ne-am bătut atîtea zile, i-am atacat, 
i-am bombardat! Ca să le facem pagube? Păi ei au pierdut 
1.900 de oameni iar noi am pierdut în jurul Bucureştiului 
6.000 de morţi și vreo 7——8.000 de prizonieri, printre care 
vreo 8 generali și sute de ofițeri!“ „Da, spuse cu amără- 
ciune un soldat tînăr. Și alţii stau ascunşi ca rahatul în 
iarbă, după ce ne-au trimis pe noi la moarte!“ Regman se 
făcu a nu observa scăparea tinărului, dar văzu cîteva pri- 
viri reprobatoare ce-i fură aruncate acestuia. Se prefăcu os- 
tenit, dornic să doarmă. Dar cei din jurul său aveau neli- 
niști prea mari ca să-i accepte tăcerea. „Şi n-au zis nimic 

— întrebă unul — ce vor cu noi? Rămînem la ei, sau ne 
predau ruşilor?“ „Aha, își spuse Regman. Asta a fost pe 
frontul sovietic. O fi avînd ceva pe inimă!“ Dar cu glas 
tare spuse doar plictisit: „Cine ştie? Cum s-o prevedea în 
acordul de armistițiu! Este foarte probabil să ne dea ruşi- 
lor! Mai ales că-s foarte-foarte supăraţi. Zic că noi ascun- 
dem un criminal de război. Generalul ăla de aviaţie care a 
fost comandant în primele zile! Cel care a ordonat bom- 
bardarea Bucureştiului... Eu nu-l cunosc, căci eu am ve- 
nit câteva zile mai tîrziu, cu companiile de la Focşani! De 
l-aş cunoaște, l-aş preda imediat românilor! Căci spuneau 
că-i dau drumul imediat celui ce-l identifică pe generalul 
acela ... Dracu știe cum îl cheamă!“ După o clipă de tă- 
cere surprinsă, cineva spuse: „Gerstenberg! Aşa îl chea- 
mă! Generalul de aviaţie Gerstenberg!“ „Da, dom'le — spu- 
se Regman mulţumit. De ăsta vorbeau! Ei, de l-aș cunoaş- 
te, aş scăpa repede de aici.“ „Cum, îl întrebă soldatul tînăr 
care intrase prima dată în vorbă, l-ai preda românilor? Pe 
un general german!“ „Ei, şi mai cum, rise Regman. Gene- 
ral german! Ce, el e mai breaz decît mine? Să plingă mai 
bine mama lui decît mama mea! lar dacă-i general german 
să fie mîndru de rangul său, să fie gata să răspundă pen- 
tru tot ceea ce a făcut, să iasă în faţă mindru, aristocratic 
şi rece şi să scuipe în faţă acestor Wallachen: Eu sint ge- 
neralul cutare! Să-mi daţi cinstirea cuvenită rangului meu, 
nu să mă puneţi să curăț latrine sau să spăl cartofi! Aşa 
da, în cazul acesta jos pălăria ... Dar un laş care se preface 
țucălar pentru că se teme?! Ce, așa se poartă un general 
german?!“ Constată cu satisfacţie că nici unul din cei aflați 
în jurul său nu-l contrazise. Ba unul oftă: „Ei, dar cine 
dracu îl cunoaşte? Cine l-a văzut la față?“ 

După un timp Popa se ridică de lingă Regman spunînd: 
„la să mai fac cîţiva paşi... Poate dau de vreunul de-ai 
noştri, din cei vechi... Să mai stăm de vorbă... Să ne 
amintim de timpurile bune cînd intram în Franţa, în Polo- 
nia sau în Rusia ca-n brînză! Să uităm că am ajuns pri- 
zonieri la aceşti nenorociţi de Wallachen care se temeau 
mai-ieri de noi ca de dracu! Și care sigur c-o să ne predea 
ruşilor! Căci aşa se fac armistiţiile! Cel mai tare e mai 
tare, şi pace! Iar războiul l-am cam făcut contra rușilor, nu 
contra românilor, aşa că ei au ce au cu noi! O să vedem noi 
pe dracu!“ Observă faţa speriată a soldatului tînăr de lingă 

Regman şi o luă din loc satisfăcut. „Să fiu eu cuţu, îşi 
spuse el, dacă acesta nu ni-l dă pe Gerstenberg!“ ; 
Se plimbă peste o oră printre grupurile de prizonieri 
şi-şi dădu seama că va fi foarte greu să dea printre ei de 
general. În multe grupuri oamenii vorbeau amărîți, oste- 
niți, speriați de ce se va întîmpla cu ei. Alte grupuri vor- 
beau în şoaptă, cu prudență ca vorbele schimbate să nu 
fie auzite de alții, și aruncînd priviri iscoditoare spre gar- 
dul slab de sîrmă ghimpată, spre rarele sentinele pe jumă- 
tate adormite de căldură. „O să-i atrag atenția maiorului 
să dubleze sentinelele și să pregătească pentru noapte gru- 
puri de intervenție, cu reflectoare, căci tare mi-e că unii 
vor încerca să evadeze!“ își spuse Popa. Cei mai mulţi pri- 
zonieri păreau însă dornici să uite de lume, sau prea obo- 
siți pentru a mai avea chef de vorbă, și stăteau întinşi cu 
faţa în jos, sau încovrigaţi, cu chipiele puse peste faţă. „Ei, 
da, își zise căpitanul. Oricare dintre ei poate fi Gersten- 
berg! Cum dracu să-l identifici!“ Se gîndi cu satisfacţie că 
prevăzuseră cu maiorul Ştefănescu şi această eventualitate 
şi că un plutonier român va veni să ceară voluntari la cu- 
răţitul cartofilor. Pînă atunci nu se prezentase nici unul şi 
era probabil că nici de data aceasta nu vor apare volun- 
tari. Stabiliseră în același timp că Popa și Regman, care 
se vor prezenta voluntari, vor fi însărcinaţi și cu distribui- 
rea ciorbei, așa că vor avea ocazia să-i examineze pe toţi 
prizonierii, căci nici teama de a fi identifcat nu-l va face 
pe Gerstenberg să rabde zile întregi de foame şi să nu se 
prezinte cu gamela la cazan. Popa cunoștea orgoliul teribil 
pe care-l dovedeau germanii cînd se ştiau observați și ju- 
decaţi de conaționali de-ai lor și era aproape sigur că nici 
de data aceasta nu se vor prezenta voluntari în afară de 
el şi de Regman, ca să nu se expună disprețului camara- 
zilor lor că s-au oferit de bunăvoie să fie slugi la Walla- 
chen, dar pentru orice eventualitate rămase în apropierea 
porţii lagărului, ca să fie printre primii ce se vor prezența. 
Prudenţa sa se dovedi însă inutilă, căci atunci cînd un plu- 
tonier român se apropie de poartă şi ceru în limba ger- 
mană, strigînd cu voce foarte puternică, voluntari pentru 
bucătărie, ameninţînd că dacă nu se va prezenta nimeni îşi 
vor mînca propriul rahat, vorbele sale fură urmate de o 
linişte de moarte. Liniştea se umplu de murmure cînd Popa 
ridică mîna şi strigă puternic: „Ich!“ Murmurele de deza- 
probare se făcură şi mai puternice cînd Regman se ridică 

şi-l trase de umăr şi pe soldatul tînăr de lingă el: „Wir 
auch!“ Iar cînd se auziră cîteva strigăte batjocoritoare Reg- 
man îşi umflă pieptul dînd drumul glasului său de buhai 
peste lagăr: „Dobitocilor! Vreţi să crăpați? Fiţi fericiţi că 
ăştia vă dau de mîncare! Ce, noi îi hrăneam pe prizonieri?! 
In orice caz, noi ne vom umple azi burta pentru trei zile! 
Cine curăţă cartofi mai şi mănîncă!“ leşiră pe uşă şi dis- 
părură în spatele unor clădiri în care fusese instalată şi 
bucătăria. Maiorul Ștefănescu îi aștepta lingă bucătărie 
și-l privi mirat pe neamţul tînăr: „Dar cu ăsta ce-i?“ Ås- 
ta-l ştie pe general, domnule maior! Azi punem pîna pe el! 
În schimb i-am promis că-l luăm cu noi la Bucureşti, unde 
o să propunem să i se dea drumul! Un pifan în locul unui 
general e un schimb avantajos!“ Maiorul îl privi pe Popa, 
care aprobă zîmbind: „Dacă sergentul Regman spune aşa, 
să-l credem! Pînă una alta puneţi cîţiva soldați să curețe 
cartofii ca noi să vedem ce știe băiatul ăsta!“ În drum 
spre biroul maiorului, Popa află că a fost găsită uniforma 
lui Gerstenberg şi a unui maior de aviaţie, într-una din ma- 
şinile de comandament. Au mai fost găsite patru uniforme 
de ofiţeri, în alte maşini. Un locotenent, un căpitan, doi 
maiori. Toţi de aviaţie. Cu insemne de piloţi! „Probabil ul- 
timii care au rămas dintre piloți! Îngroziţi că își vor primi 
pedeapsa!“ 

Ajunseră în birou și maiorul îi pofti să se aşeze. Inclu- 
siv pe prizonierul german, care părea mai speriat ca ori- 
cînd. Îi auzea pe cei doi camarazi ai săi de captivitate vor- 
bind românește cu comandantul lagărului și se îngrozi că 
a căzut în capcană. Regman îi puse însă mina ocrotitor pe 
umăr: „Nu te speria Hans, spuse el cu blindeţe. Nimeni 
nu-ţi vrea răul! Uite, dînsul e şeful meu. Domnul căpitan 
Popa de la Statul Major. El îţi garantează că se va face 
totul așa cum ţi-am promis!“ „Da, Hans, zise Popa. Să 
nu-ţi fie teamă. Pleci azi de aici cu noi la Bucureşti. În 
uniformă românească, ca generalul să nu te recunoască. La 
București vei primi haine civile şi vei aștepta citeva zile. 
Apoi ţi se dă drumul. Vei avea de lucru, iar cum se ter- 
mină războiul, pleci liber acasă! Ne-am înțeles?“ Băiatul 
era atît de buimăcit încît nici nu putu răspunde. Dădu 
doar din cap. Îşi reveni însă îndată și relată clar şi con- 
cis ce a văzut. Cînd primele zeci de maşini s-au trezit sub 
focul românilor, a doua parte a coloanei a vrut s-o ia îna- 
poi. Dar şi din partea din care veniseră se apropiau trupe 

române. „Era probabil o mare unitate, spuse Hans, căci tot 
cîmpul era plin de soldaţi, de tunuri, de tancuri. Coloana a 
înmărmurit şi focul a încetat. Am sărit din camion și am 
început să alerg prin porumbiște. Eram ascuns de lujerii 
înalți, dar am văzut o maşină amfibie, de comandament, ie- 
şind brusc din coloana oprită și luînd-o prin porumbiște. 
După cîteva secunde, însă, mașina opri. Şoferul cobori şi 
arătă în faţă. «Tancuri, domnule general, spuse el. Nici o 
posibilitate de trecere». Din maşină coborî un general de 
aviaţie şi un maior. «Repede, Klauser. Geamantanul cu 
haine!» Şoferul scoase din portbagaj un geamantan din care 
scoase două uniforme ponosite, de soldat. «Asta-i pentru 
dumneavoastră, domnule general» spuse el, şi începu să-l 
ajute să-şi schimbe uniforma cu cea de soldat. Maiorul făcu 
în grabă același lucru. Şoferul, un plutonier, vîri unifor- 
mele de ofiţer în geamantan și îl băgă în portbagaj, sub 
alte lucruri. Generalul îi făcu maiorului un semn şi acesta 
ridică pistolul pe care-l ţinea în mînă, ochi o clipă şi trase. 
Patru gloanţe. După fiecare detunătură am văzut corpul 
plutonierului tresărind. Apoi s-a lăsat moale la pămînt. 
«Aşa!» zise generalul calm. «Nu e nevoie să ştie nimeni că 
ne-am travestit... Aruncă revolverul şi haidem!» Înainte 
de a pleca, însă, generalul scoase din mașină o servietă. 
Scotoci puţin prin ea și scoase ceva. Își potrivi ceva pe 
faţă, privindu-se în oglinda retrovizoare. Cind s-a întors, 
avea o mustață mare, pleoştită peste gură, care-i schimba 
cu totul înfăţişarea!“ „Dar acum l-ai mai recunoaşte?« în- 
trebă Popa. „N-o să-l uit pînă la moarte, spuse soldatul, 
înfiorîndu-se. Mă simţeam. mai aproape de moarte decît în 
oricare moment al luptelor. Ştiam că dacă mă va zări, s-a 
terminat cu mine! N-am mai văzut om atît de crud şi de 
fioros!“ i 

Peste vreo două ceasuri începu distribuirea mîncării. 
Cei trei prizonieri care se prezentaseră voluntari la cor- 
voada de bucătărie aduseră pînă la intrarea în lagăr caza- 
nul uriaș, care fumega lin împrăştiind o mircasmă îmbă- 
tătoare de mîncare, de viață. Prizonierii se încolonară dis- 
ciplinaţi, căci disciplina necondiționată le intrase atît de 
mult în sînge încît nu le-ar fi trecut prin minte s-o calce 
nici dacă ar fi ştiut că păstrînd disciplina vor trebui să 
moară de foame. În faţa intrării se postase un pluton cu 
pistoale-mitralieră. Cazanul se goli şi cei trei prizonieri adu- 
seră altul, tot atit de mare. Trecuseră prin fața cazanelor 

sute și sute de prizonieri, şi unii dintre ei, după ce polo- 
nicul lui Regman le umpluse gamela cu ciorbă groasă, îi 
înjurau cu ură pe cei trei voluntari că-şi bat joc de uniforma 
germană. Îi veni şi rîndul unui soldat mai bătriior, puţin 
gîrbovit, cu o mustață mare, neîngrijită, pleoştită peste gură 
şi Popa se gîndi ce neomenie este să trimiţi la război niște 
bătrîni ca acesta, bun să-și legene nepoţii pe genunchi, cînd 
Hans îl împinse nevăzut cu cotul. Căpitanul sări ca muşcat 
de şarpe, şi-l prinse de umăr, trăgiîndu-l prin spaţiul de 
lîngă cazan, în timp ce cu cealaltă mină îi smulse mustaţa. 
Era Gerstenberg. Regman observă în aceeași secundă sal- 
tul soldatului cam bondoc care urma după generalul tra- 
vestit, văzu ceva sticlindu-i în pumn şi-i aruncă supa fier- 
binte din poloni în față, scotindu-l cu un brînci dincolo 
de poartă. Acesta căzu şi Regman îi puse talpa peste mînă, 
obligîndu-l să lase stiletul. Popa ordonă: „Luaţi-i“ şi plu- 
tonul cu armele pregătite porni spre uşă, în timp ce cîţiva 
subofiţeri luară sub pază pe cei doi ofițeri travestiţi ... 

La 31 august, în timp ce populația Bucureştiului saluta 
cu însuflețire marile unități sovietice care treceau prin Ca- 
pitală, primite cu flori și urale, indreptindu-se spre vestul 
şi nordul ţării, căpitanul Popa fu chemat urgent la colo- 
nelul Cristea, șeful de Stat Major al Comandamentului Mi- 
litar al Capitalei. Colonelul cra bine dispus şi-l primi pe 
căpitan cu bucurie. Ba scoase din dulap şi o sticlă de co- 
niac şi două pahare pe care le umplu ochi ca să ciocnească 
în cinstea căpitanului: „Te felicit, căpitane, îi spuse el ve- 
sel. I-ai dat o satisfacţie generalului Sănătescu oferindu-i 
posibilitatea de a-l privi pe Gerstenberg de parcă ar îi 
vrut să-l scuipe în ochi şi să-i întoarcă spatele cu dispreț, 
dînd ordin să fie scos din biroul său căci nu suportă un 
ofiţer care şi-a călcat în mod laş cuvîntul de onoare ordo- 
nînd să măcelărească populaţia civilă. Şi i-ai făcut o nemai- 
pomenită plăcere generalului Iosif Teodorescu, dîndu-i posi- 
bilitatea să-l plimbe pe Gerstenberg prin zonele bombar- 
date ale Capitalei şi silindu-l să-și privească opera. J-a că- 
zut bine să constate că-şi astupa ochii cu palmele ca să nu 
vadă ce a săvirşit, atita îi era de rușine!“ „Chiar credeți 
că îi era ruşine? rise Popa încet. Eu cred că își ascundea 
faţa în palme de frică! Îi era pur și simplu teamă că e 
purtat prin oraş spre locul de execuţie. Sînt sigur că asta 

era în mintea lui, nimic altceva... El nu-şi putea imagina 
ce urmăreşte Teodorescu — pardon, se corectă el, domnul 
general Iosif Teodorescu — el își imagina doar ce ar fi 
făcut el, dacă s-ar fi aflat în locul lui. Știu eu, dar uneori 
mă gîndesc că oameni ca Gerstenberg ăsta pot face ceea ce 
fac numai și numai pentru că sînt absolut incapabili să-şi 
imagineze cum ar proceda un om normal!“ „Ei, bată-te să 
te bată, rise colonelul. Uite că faci şi filozofie!“ Mai umplu 
o dată paharele şi zîmbi: „Pînă una-alta, mai am un motiv 
să te felicit! Eşti pe lista proximilor avansați. Şi propus 
pentru o înaltă decorație!“ Își goli paharul și se aşeză la 
birou, privindu-l cu atenţie pe căpitan. Acesta încălzea pa- 
harul de coniac în palme şi nu gustă decit o sorbitură. „Vă 
mulţumesc, domnule colonel, spuse el moale. Dar aş fi re- 
cunoscător dacă nu ar fi uitat sergentul Regman! Fără el 
n-aş fi reușit nimic!“ „Fii fără grijă, zîmbi colonelul răsfo- 
ind filele dintr-un dosar. E ţinut în evidenţă și el... Nu va 
fi uitat!“ Apoi colonelul se rezemă de speteaza scaunului, 
privindu-l pe Popa de jos, cu puţină curiozitate: „Ştii, că- 
pitane, ai ajuns celebru! În cîteva zile ai ieşit din rînd, te-ai 
afirmat, te-ai impus. O să faci carieră frumoasă .., Dacă...“ 
Își întrerupse fraza şi rămase pe gînduri, privind în gol. 
„Dacă?“ întrebă Popa curios. Colonelul îl privi lung, îngîn- 
durat. Apoi oftă: „Dacă scapi cu viaţă, dragă băiete!“ 

Popa ar fi vrut să mai pună o întrebare, dar colonelul 
devenise pe neașteptate grăbit. „Uite, domnule căpitan, spu- 
se el, trecînd la un ton oficial cu totul diferit de cel folosit 
pină atunci, o să ai o nouă misiune. De mare cinste, inte- 
resantă şi... foarte periculoasă. Marele Stat Major ne-a 
cerut un om descurcăreţ, curajos, deştept şi... vorbind per- 
fect germana. Domnul general Teodorescu s-a gîndit ime- 
diat la dumneata. Vezi, nu e bine să le faci bucurii gene- 
ralilor, căci ajung să te ţină minte şi să-ți rostească numele 
în momente periculoase... Evident, eu n-am avut nici un 
argument contra, deşi aş fi preferat să rămii cu noi. Dar 
pe-aici am cam terminat cu nemţii, aşa că nu prea cred să 
avem nevoie de germana dumitale... Așa că te prezinţi la 
Marele Stat Major... Şi o să afli ce misiune te aşteap- 
tă...“ Se sculă în picioare şi se apropie cu mîna întinsă: 
„in orice caz, eu îţi urez succes şi... mult noroc!“ Popa se 
întoarse reglementar şi se îndreptă spre uşă. „A, să nu uit 
— îi strigă colenelul... Poţi să-l iei şi pe sergentul ăla al 
dumitale ... Cum îi zice?... A, da! Regman!“ 

„Ei da, îşi spuse Popa făcîndu-şi loc prin mulțimea ce 
se revărsase în centrul Capitalei, eliberată de teama şi de 
neliniştea ultimelor zile, de apăsarea neagră a anilor lungi 
de război. Oamenii erau veseli, plini de speranţe, dornici să 
trăiască, să se bucure de viaţă, să fie fericiţi. Dar oamenii 
se lasă prea uşor cuceriţi şi stăpîniți de iluzii, își spuse el. 
Evident, amenințarea asupra Bucureştiului a trecut. Răz- 
boiul nu mai tună şi fulgeră la porţile orașului și lumea 
crede că s-au terminat pericolele lui, uitind că la 2—300 
de kilometri luptele continuă cu îndirjire şi că alte lupte 
cumplite sînt în pregătire, că sute de mii de militari înar- 
maţi pînă în dinţi se îndreaptă spre poziţii de unde vor 
porni la atac ca să înece în singe insurecția românească, 
să calce din nou în picioare dreptul ţării de a-şi decide 
singură soarta. Da, oamenii sînt fericiţi, cugeta Popa, în 
timp ce se uita cu plăcere la femeile frumoase, parfumate, 
proaspete, care-i zîmbeau (şi regretînd în sine că nu poate 
căuta cîteva ore de uitare), ei sînt gata să-şi creeze auto- 
mat iluzii, să ignore realitatea, să creadă că nu mai e nici 
un pericol, a venit pacea, de-acum trai neneacă! A venit 
pe dracu’, se burzului în sine Popa. A venit un moment de 
cumpănă cînd trebuie să ne dovedim vrednicia şi să arătăm 
lumii întregi că sîntem capabili să punem capăt unui lung 
şi sîngeros coșmar şi să păşim printre popoarele libere ale 
lumii! Ei da, Ştefane, își spuse, şi un zîmbet îngăduitor îi 
lumină faţa, îi invidiezi pe fericiţii aceștia care aleargă du- 
pă femei sau se îndreaptă spre vreun restaurant ca să bea 
cîteva spriţuri şi să discute politică, punînd lumea la cale! 
Dar zadarnic, băiete. Tu ești un biet militar, ce să-i faci, 
rostul tău e să faci față necesităţilor războiului, să exe- 
cuţi ordine, să îndeplinești misiuni! Adică să le îndeplinești 
sau să crapi, treaba ta, dar să procedezi în orice caz exem- 
plar, aşa cum se cuvine să facă un ofițer adevărat, care 
nu vrea să semene cu nepricopsitul de Gerstenberg, ca să 
rămînă un exemplu, un model, de care camarazii săi de 
promoţie își vor aminti cu preţuire, ba poate c-o să fie po- 
menit şi la vreo ocazie festivă mai puţin importantă, des- 
fășurată oarecum în familie, într-o subunitate mai margi- 
nală. Dar Popa nu era un bărbat făcut să se lamenteze sau 
să se legene în stări emotive impregnate de lirism, de me- 
lancolie ori de presimţiri funeste. Aşa că își alungă gindu- 
rile negre, se mai întoarse cu plăcere, cu un oarecare re- 

gret, spre o tînără care-i zimbea și apoi intră pe ușa Ma- 
relui Stat Major. 

Văzînd graba cu care soseau și plecau mașinile în ju- 
rul Marelui Stat Major, forfota curierilor, numărul mare de 
ofiţeri care intrau sau ieșeau, căpitanul se gîndi, plictisit, 
că va avea mult de așteptat pînă să afle de ce fusese che- 
mat. Spre marea sa surprindere, însă, fu luat în primire de 
către ofiţerul de serviciu îndată ce sosi, și acesta, fără a 
fi consultat nici măcar lista celor chemaţi, ordonă unui sub- 
ofițer să-l conducă la domnul maior Panaitescu. Popa era 
prea de multă vreme la Comandamentul Militar al Capi- 
talei ca să nu cunoască o bună parte dintre ofițerii cu 
funcții mai importante din București; ştia că maiorul Pa- 
naitescu lucrează la contrainformaţii, asistase chiar şi la o 
întîlnire a acestuia cu colonelul Dămăceanu în problema 
blocării mijloacelor de comunicaţie ale comandamentelor 
germane din Bucureşti şi nu-și putea imagina ce problemă 
ar putea avea cu el maiorul, probabil foarte ocupat în aceste 
zile agitate. Îşi spuse apoi că dorea să afle, probabil, unele 
detalii privitoare la Gerstenberg (căci Popa avea bunul obi- 
cei de a eluda problemele la care nu găsea răspuns) şi îl 
urmă calm pe subofițer. 

Pe culoarele Marelui Stat Major era o forfotă plină de 
agitaţie, dar în biroul maiorului domnea o liniște calmă şi 
tihnită, de parcă nimic urgent sau grav nu s-ar fi petre- 
cut în lume sau de parcă omul scund şi aproape complet 
chel, care îşi fuma liniştit pipa aşezat la biroul său pe care 
totul era așezat într-o ordine desăvirşită, ar fi fost profund 
convins că răspunsul eficace la problemele grave ale lumii 
nu este nervozitatea şi agitația, ci calmul şi acţiunea. 

Î primi pe căpitan bine dispus, de parcă l-ar fi invitat 
la o şuetă prietenească şi rise în timp ce îi întindea cutia 
de ţigări de pe birou: „Ei, căpitane, rise el, nu te miri c-ai 
ajuns între copoi?“ îl întrebă el. „Păi așa-i milităria, dom’ 
maior, zimbi şi Popa. Ajungi de obicei unde nu vrei şi faci 
ce nu-ţi place!“ „Nu, căpitane, zimbi maiorul. Ajungi unde 
te bagi singur și faci ceea ce ai dovedit că știi să faci! 
Acesta e şi cazul dumitale! Nu ştiu ce calităţi de coman- 
dant de unitate combatantă ai, nu ştiu ce daruri stra- 
tegice te ilustrează, dar am constatat că la contrainformaţii 
te pricepi! Iar dacă te pricepi, fă asta, dom'le, căci de asta 
e nevoie!“ Popa îl privea în tăcere, străduindu-se să ghi- 
cească unde doreşte să ajungă. Dar nici Panaitescu nu 

părea să aibă răgaz pentru a continua cu glumele. Aşa că 
se ridică, se apropie de harta fixată în perete şi-i făcu semn 
căpitanului să se apropie. „Domnule căpitan, îl privi el se- 
rios, în timp ce bătea nervos cu degetele în hartă, cunoști 
situaţia tot atît de bine ca şi mine, spuse el. La sud de 
Carpaţi problemele de ordin militar sint practic încheiate. La 
nord de Carpaţi forțele noastre ţin cu fermitate teritoriul ţă- 
rii, pînă la frontiera vremelnică de la Viena. Armata 1, cu ze- 
ce divizii plus regimentele de grăniceri, formațiunile teritori- 
ale, centrele de instrucţie şi şcolile militare existente în Tran- 
silvania, Banat şi Crişana şi-au ocupat în noaptea de 23 
august şi în ziua de 24 august poziţiile ce le-au fost fixate. 
Este un front de peste 900 de kilometri şi realizării adîn- 
cimii necesare a dispozitivelor de apărare, pregătirii de con- 
centrări de mari unităţi pentru acţiuni în direcţiile nece- 
sare, li s-a acordat toată atenţia. Pînă în momentul de 
faţă acţiunile inamicului s-au redus la incursiuni de cer- 
cetare care au fost respinse de trupele de acoperire. În 
cîteva zile — cel mult 10 — marile unităţi din Transilvania 
de sud vor fi completate cu alte 9 divizii, forţe motomeca- 
nizate, de artilerie antiaeriană şi un corp aerian. Alinia- 
mentul nostru va fi în curînd constituit din două armate. 
Între timp mari unităţi sovietice sînt pe cale de a ajunge 
pe frontul din Ardeal şi Banat şi puternice forţe ale fron- 
tului 2 ucrainian răzbat în Ardealul de Nord prin Carpaţii 
Orientali. Situaţia se află, deci, acum în echilibru iar în 
viitorul apropiat ne va deveni net favorabilă. Dar... Căci 
există întotdeauna un „dar“ (şi nu trebuie, cred, să-ţi spun 
că tot ceea ce discutăm acum constituie secrete militare 
foarte stricte, îşi ridică maiorul degetul, ceea ce îl făcu 
pe Popa aproape să izbucnească în ris) există un moment 
dificil. Cel situat cu aproximaţie între 1 şi 10 septembrie, 
adică în perioada concentrării noilor noastre mari unități 
pe linia frontului ... Deci toată atenţia noastră trebuie con- 
centrată acum pe această perioadă. Trebuie să facem tot 
posibilul pentru a cunoaşte mişcările inamicului, forțele pe 
care le concentrează, direcţiile principale pe care le 
grupează, mijloacele tehnice de care dispune şi mo- 
dul cum se pregăteşte să le folosească! Altfel... Altfel pu- 
tem avea surprize care să ne ceară sacrificii mai mari, dis- 
trugeri ce ar fi putut fi evitate, noi jertfe de sînge! Asta 
e, domnule căpitan! Aceasta este sarcina la a cărei rezol- 
vare muncesc sute și sute de oameni gata de orice sacri- 

ficiu! Aş vrea să te numeri printre ei!“ „Am depus un 
jurămiînt, domnule maior, spuse calm Popa. L-am respec- 
tat și sînt gata să-l respect... Ordonaţi ce trebuie să fac!“ 

„Uite despre ce este vorba, căpitane, spuse Panaitescu 
fără să-l privească, de parcă şi-ar fi concentrat întreaga 
atenție asupra hărţii, deşi pe hartă nu avea de descifrat 
nimic din ceea ce îl preocupa şi ceea ce se pregătea să-i 
explice lui Popa. În momentul de față inamicul pregăteşte 
fără nici o îndoială o lovitură puternică. În Ardealul de 
Nord sînt pe cale de a fi completate și reorganizate marile 
unități recuperate din Moldova ale Armatelor 6 și 8 ger- 
mane. Întărite cu noi forţe şi mijloace tehnice ele constituie 
azi Grupul de Armate Sud. În alcătuirea Grupului intră şi 
trei armate maghiare: Armata 1, desfăşurată în Bucovina 
de vest, Maramureş și Ucraina transcarpatică, Armata 2 
care ocupă poziții pe podişul Transilvaniei şi Armata 3 
grupată în zona Oradea — Gyula. Avem informaţii absolut 
sigure că aceste forțe vor dezlănțui în zilele următoare un 
atac puternic pentru a ocupa Transilvania de sud, a înainta 
pînă pe crestele Carpaţilor Orientali şi Meridionali, și dea 
zăvori trecătorile. Au fost luate toate măsurile posibile pen- 
tru a opri sau a încetini foarte serios această ofensivă, pînă 
la sosirea noilor 9 divizii româneşti pe cale de a se destă- 
şura spre front şi pînă la intrarea în lupte a marilor forțe 
sovietice aflate în marș forţat spre noile aliniamente din 
Ardeal şi Banat... Dar sînt unii factori care se pregătesc 
să intre în joc şi a căror natură şi direcţie nu ne este cu- 
noscută ... Or, datoria noastră este de a nu permite ca ina- 
micul să ne pregătească surprize, să ne lovească pe neaș- 
teptate, să ne pună în fața unor situaţii necunoscute. Ger- 
mania e pe sfîrșite, dar mai dispune de forţe uriaşe şi este 
cu totul capabilă să dea lovituri grele, mai ales într-un 
sector restriîns. lar intenţiile conducerii hitleriste față de 
noi sînt clare. Insurecția noastră neaşteptată, succesul ei de- 
plin, consecinţele sale asupra situaţiei militare din Balcani 
și din Europa Centrală, asupra mersultă, general al războiu- 
lui, au produs o furie oarbă la Marele Cartier General al lui 
Hitler. Am aici un raport adresat de Keite] şi Guderian lui 
Hitler, interceptat de noi în timp ce era transmis spre in- 
formare lui Friessner... Uite ce zic domnii mareșali, spuse 
el cu mînie, în timp ce luă o foaie de hirtie dintre docu- 
mentele atît de ordonat aşezate pe biroul său. “Capitularea 
României — constată ei — pe lîngă consecințele imediate 


de ordin militar, a produs, în acelaşi timp, şi o răsturnare 
a frontului, extrem de periculoasă, ce va duce la pierderea 
teritoriului nu numai al României ci şi al Bulgariei, lugo- 
slaviei, Greciei, punînd în pericol toată armata germană 
din Balcani. 

Deosebit de pierderea poziţiilor din Carpaţi, pierderea 
griînarului și petrolului românesc constituie o altă mare şi 
grea lovitură, în urma căreia armatele ruse vor putea ajun- 
ge în cîteva săptămîni în fața Budapestei. 

Dat fiind că aceasta este, în decurs de 30 de ani — fii 
atent, căpitane, își îndreaptă Panaitescu ochii spre Popa, 
căci asta e esența — a doua oară cînd România trădează 
cauza Germaniei, 'se impune a se lua toate măsurile ca Ro- 
mânia să dispară de pe harta Europei şi poporul român să 
dispară ca naţiune!» Asta este, căpitane!“ spuse încet, cu 
minie stăpînită, maiorul Panaitescu. „Am trădat «cauza Ger- 
maniei!» Se poate, dom'le? Păi nu era datoria noastră sfintă 
să pierim pînă la unul pentru cauza celor care ne-au sfî- 
şjat ţara, au jefuit-o mai rău ca turcii şi au minat-o la mă- 
cel?! lar dacă nu ne-am lăsat sacrificați, «România trebuie 
să dispară de pe harta Europei şi poporul român să dispară 
ca naţiune»! Da, așa gîndesc Hitler şi mareşalii săi!“ 

Maiorul tăcu cîteva clipe, stăpinindu-se. Apoi zise ferm: 
„Numai că în problema aceasta mai avem şi noi cîte ceva 
de spus! lar datoria dumitale, domnule căpitan, este să ne 
ajuţi să dăm cît mai răspicat acest răspuns!“ 

Maiorul se aşeză la birou, făcîndu-i semn lui Popa.să 
şadă și el, şi cîteva clipe păru să nu fie preocupat decît 
să-şi umple cu migală pipa şi s-o aprindă cu multă grijă. 
Apoi slobozi un val de fum spre tavan și-l privi cu aten- 
ție pe căpitan, de parcă atunci l-ar fi zărit pentru întiia 
dată. „Obiectivele hitleriste privind România şi poporul ro- 
mân sînt deci fixate cu toată claritatea, spuse el îngindu- 
rat, privind cu plăcere fumul albăstrui ce suia din pipă. 
Întrebarea este: cum vor acţiona forțele armate hitleriste 
pentru a realiza aceste obiective? Divizii suficiente ca să ne 
invadeze, să ne zdrobească şi apoi să ne şteargă metodic, 
organizat, de pe fața pămîntului, nu mai au... Nu prea 
mai au nici timp! Ehei, timpul e al dracului, dom'le căpi- 
tan, rise el fără veselie. Fără timp nu se poate face nimic, 
ba se pare că nici nu există nimic! Iar pentru Hitler și ai 
săi zilele sînt numărate. Trebuie să acţioneze repede! Dar 
cum? Cu ce?.,. Ei, asta e întrebarea... Am putea să spu- 

nem că este vorba de un simplu act de înfumurare... De-o 
pierdere a contactului cu realitatea! Conducerea hitleristă 
cam dă dovadă în ultimul timp de tendința de a se refugia 
in planuri iluzorii! Dar dacă nu e vorba doar de-o amenin- 
tare fără sens? Eu nu cred în armele noi cu care tot ame- 
ninţă Goebbels! Dar ca militar trebuie să fiu atent la orice 
amănunt care ar putea indica aducerea în sectorul meu de 
front a unor mijloace tehnice pe care nu le pot identifica, 
nu pot să-mi dau seama ce dracu or fi fiind şi să folosese 
toate mijloacele pe care le am la dispoziţie pentru a le dis- 
truge! Ce-i sigur, e sigur! Şi mai sînt citeva elemente ce 
ar trebui clarificate. Uite, primul este acela că recent a so- 
sit la Derehkâza, în Ungaria, o localitate de pe Tisa, şi s-a 
instalat într-un castel, la cîteva zeci de kilometri de Arad, 
faimosul Obergruppenfiihrer SS Eichmann. Nu ştiu dacă 
ai auzit de el, căci nu e popularizat prin presă, nu i se 
publică fotografiile în Signal, nu dă interviuri şi nu face 
declaraţii. El e un om de acţiune, căruia îi place să pin- 
dească în tăcere și să acţioneze din umbră. Este marele că- 
lău! Specialistul în deportări, în exterminarea în masă! Ce 
caută, dom'le, lîngă frontiera română, pe una dintre direc- 
tiile previzibile ale atacului ce se va porni împotriva noas- 
tră în cîteva zile, dacă nu cumva a şi pornit deja? A venit 
să se odihnească pe malul Tisei? Sau așteaptă ca trupele 
hitleriste și horthyste să pătrundă în România, iar în spa- 
tele lor faimoasele sale Kommando-uri să înceapă înfăptui- 
rea obiectivului ca poporul român să dispară ca naţiune? 
Ce zici, căpitane, nu e oare un obiectiv demn de un mare 
călău ca Eichmann? O să ne lămurim noi ce-i cu domnul 
Obergrubppenfiihrer. Ciţiva băieţi excelenți au şi pornit să-și 
pună pielea în joc ca să afle ce planuri are! Dar Eichmann 
nu este singura noastră grijă. Pe-aici pe undeva prin Ar- 
deal a apărut un alt Obergruppenfiihrer SS. Uite, printr-o 
radiogramă interceptată din fericire de noi la 27 august 
Obergruppenfiihrerul  Phleps informa Comandamentul 
Grupului de Armate Ucraina de Sud că a fost numit „gene- 
ral imputernicit pentru Transilvania“, cerînd ca Divizia 4 
de munte să fie reţinută la dispoziţia sa şi anunţindu-şi 
sosirea iminentă. Mesajul a stirnit, pare-se, uimire la Slă- 
nic-Moldova, nimeni nu înţelegea ce vrea să zică „general 
împuternicit pentru Transilvania“, nimeni nu fusese infor- 
mat oficial despre misiunea lui Phleps şi, mai ales, Divizia 
4 de munte era o frumoasă promisiune ce nu fusese rea- 


75 


lizată şi astfel nu putea fi pusă la dispoziţia nimănui. În 
orice caz, Comandamentul lui Friessner a cerut imediat Di- 
recţiei operaţii din Comandamentul Suprem al Armatei de 
Uscat lămuriri despre misiunea generalului Phleps, dar 
nici acolo nu ştia nimeni despre o astfel de misiune. Con- 
vorbirea interceptată de noi ar fi putut fi amuzantă dacă 
am fi considerat-o simplă expresie a dezorganizării şi hao- 
sului ce se accentuează în Comandamentul Suprem german 
unde nu mai știe stînga ce face dreapta, dacă n-am fi ştiut 
că este o regulă a conducerii hitleriste ca informaţiile legate 
de misiunile speciale ale SS-ului (adică represaliile şi acțiu- 
nile de exterminare) să nu fie aduse la cunoştinţa coman- 
damentelor Wehrmachtului. Știind însă acest amănunt, am 
început să fim foarte atenţi la informaţiile despre generalul 
Phleps. Peste cîteva ore Friessner a fost informat printr-o 
telegramă că Fiihrerul Adolf Hitier, la propuncrea Reichs- 
fiihrerului SS Himmler, l-a numit pe Obergruppenfiihrerul 
Phleps „fiihrer superior SS şi de poliţie al Transilvaniei“, 
precizindu-se că el „trebuie să capete misiunea de a chema 
la arme pe etnicii germani din Transilvania şi cu ajutorul 
lor şi al Diviziei a 8-a SS călare, care e în curs de afluire 
din spaţiul Budapesta, să zdrobească rezistenţa românească 
din Transilvania“. 

„După cîte știu, Phleps a sosit a doua zi la Sovata, 
unde a găsit totul cu josu-n sus, căci Friessner abia își mu- 
tase acolo Cartierul general, după ce părăsise Slănic-Mol- 
dova pentru a se instala la Sfintu-Gheorghe, ca a doua zi 
să se şi mute la Bodoc unde n-a stat decît două zile, soco- 
tind că este mai indicat să se mute dincolo de munţii Har- 
ghita, unde spera să fie mai la adăpost, dar şi mai aproape 
de cîmpia Transilvaniei unde intenționa să dea principala lo- 
vitură în ofensiva pe care o pregătea, disperat totuşi de di- 
ficultatea cu care se regrupau unităţile sale salvate din Mol- 
dova și își ocupau poziţiile forţele Armatei 2 maghiare. 

Ce-au discutat şi ce-au hotărit, dracu ştie! Dar este 
cert că Friessner nu se prea afla în dispoziţie prielnică pen- 
tru a participa la dezbaterea planurilor lui Phleps, pro- 
fund preocupat de perspectivele ofensivei pe cale de de- 
clanșare dar destul de realist ca să ia în acelaşi timp mă- 
suri pentru pregătirea unor noi aliniamente defensive pe 
Mureş şi pe Someş. În orice caz, Phleps a plecat în aceeaşi 
zi! Unde? Habar nu am. Dar undeva în zona Tîrgu-Mure- 
şului, căci după ultimele noastre informații Divizia 8 SS 

călare a fost adusă de la Budapesta cu trenul pînă la Le- 
chința, lingă Bistrița, de unde trupa a pornit-o călare spre 
Tirgu-Mureşul aflat la mai puţin de 60 de kilometri, iar 
armamentul greu, muniția şi celelalte au fost pornite spre 
acelaşi oraş pe linia ferată îngustă care merge pe valea 
Dipșei şi apoi a Comlodului. 

Ce face Phleps în momentul de față este greu de ghi- 
cit. În orice caz, este improbabil ca el să se ocupe de în- 
armarea etnicilor germani din Ardealul de Nord, căci aceş- 
tia au fost evacuaţi de Wehrmacht cu vreo săptămînă în 
urmă. Să se ocupe de cei din Ardealul de sud este tot atît 
de improbabil, căci e despărţit de ei de trupele Armatei 
1 române la care se vor adăuga în cîteva zile şi diviziile 
Armatei 4! Este un obstacol dificil chiar și pentru un Ober- 
gruppenfiihrer SS! 

lată deci, domnule căpitan, spuse maiorul străduindu-se 
să-şi aprindă pipa ce se 'stinsese din nou, care este sarcina 
dumitale: să afli ce face Phleps! Cu orice preţ și cu orice 
mijloace! Este, poate, o simplă aiureală, căci hitleriștii fac 
tot mai multe aiureli! Este, poate, doar un bluff menit să 
ne atragă atenţia asupra unei acţiuni minore, abătîndu-ne 
de la cele realmente periculoase! Trebuie să ştim neapărat 
despre ce este vorba! Şi repede, căpitane, cît mai repede! 
Înainte de a începe ofensiva hitleristo-horthystă. Și înainte 
de a fi prea tîrziu!“ 

O toamnă splendidă îşi revărsa lumina aurie peste dea- 
lurile domoale de la nord de Tirnava Mică şi maşina con- 
dusă de Regman străbătea de multe ore drumuri lătural- 
nice, pe care doar seceta stăruitoare le menținea practica- 
bile, printre coloane de soldaţi, de căruţe şi de camioane 
încărcate cu lăzi de muniții şi de alimente, spre Cerghid, 
unde se afla pentru moment Comandamentul Diviziei 21 in- 
fanterie-instrucţie, care asigura aliniamentul de la sud-vest 
de Tîrgu-Mureş şi nord-est de Tirnăveni. Fu primit după 
foarte scurt timp de comandantul diviziei, generalul de 
brigadă Simion Coman, care participase la luptele din zona 
București—Băneasa—Otopeni, bărbat jovial şi optimist care 

privea cu încredere capacitatea trupelor 'sale de a face față 
ofensivei care se pregătea fără nici o îndoială dincolo de 
dealurile golaşe ce închideau orizontul, deşi după rezulta- 
tele acţiunilor de cercetare în fața diviziei se grupau for- 
tele încercate ale Diviziei 8 SS călare, precum şi trei sau 
patru batalioane maghiare şi un număr necunoscut de 
tancuri. Din informaţiile obţinute de la prizonierii luaţi în 
urma acţiunilor de cercetare rezulta că alte unităţi horthys- 
te şi germane sînt pe cale de desfășurare spre poziţiile pe 
care se pregătea ofensiva, şi că puternice grupuri de arti- 
lerie grea erau gata să toace la primul semnal unităţile ro- 
mâneşti, considerate de inamic mai slabe decît erau în rea- 
litate. 

Generalul era un ofiţer experimentat, înţelesese indi- 
caţiile succinte privitoare la misiunea căpitanului Popa şi 
îşi dădea seama că cel mai bun lucru pe care îl putea face 
era să-i dea acestuia mînă liberă în îndeplinirea misiunii 
sale speciale de care nu avea de ce să se preocupe, deoarece 
situaţia încordată produsă de iminența atacului inamic îi 
oferea suficientă bătaie de cap. Îl întrebă deci unde ar dori 
să fie repartizat şi căpitanul îl rugă să-l trimită, împreună 
cu subofiţerul care îl însoțea, la o unitate de cercetare cît 
mai apropiată de principala direcție de desfăşurare a uni- 
tăţilor Diviziei 8 SS călare. Generalul îl invită în faţa hărţii 
şi-i arătă valea piriului Comlod, paralelă cu linia ferată 
care venea din direcţia Lechinţa—Teaca spre Tîrgu-Mureş, 
unde primele linii de apărare ale trupelor române se apro- 
piau de comuna Band. 

De-acum maşina condusă de Regman înaintă cu şi mai 
mare dificultate. Pămintul era scurmat în toate direcţiile de 
scurte porțiuni de tranșee, de poziţii de tragere pentru ar- 
tilerie şi infanterie, drumul era tăiat adesea de baraje de 
sîrmă ghimpată ce nu puteau fi trecute decît după minu- 
ţioase legitimări. Sosiră pînă la urmă totuşi la postul de 
comandă al locotenent-colonelului Frăsan, comandantul uni- 
tăţii de cercetare, ocupat tocmai să înjure îndelung, com- 
plicat și înflorit, la telefon, pe cineva ce făcuse ceva ce 
nu-i plăcea. După ce termină, examină cu grijă hirtiile lui 
Popa, apoi îi întinse mîna oftînd: „Mi-a telefonat genera- 
lul. Preocupat de parcă ai fi nu știu ce mare mahăr! Ei, 
să ştii căpitane că la mine mahării n-au căutare! Aici fa- 
cem militărie, nu ne jucăm de-a milităria! Îi fi venit să 
obţii mai uşor o medalie, o avansare, mai ştiu eu ce, dar 


79. 


aici nu-ţi merge! O să te mişti de-o să-ţi iasă os prin os!“ 
Căpitanul stătea serios, grav, asculţind solemn, dar privind 
ostentativ burta colonelului, de parcă ar fi fost hipnotizat 
de ea. Apoi spuse foarte milităreşte: „Am înţeles, să trăiţi, 
domnule colonel! Şi am onoarea să raportez că tocmai de 
asta am venit! Ca să fac mișcare! Să mai slăbesc, căci prea 
m-am îngrăşat!“ Colonelul începu să rîdă. Era în fond un 
om jovial şi uneori făcea el singur glume despre dimen- 
siunile sale cam exagerate. „lote, măi! izbucni el. A sosit 
un şmecher de Bucureşti! De unde ești, din Grand ori din 
Dămăroaia?“ Căpitanul rămase foarte serios şi răspunse 
calm: „Din Năsăud, să trăiţi, domnule colonel!“ 

Frăsan părea însă plictisit de continuarea duelului ver- 
bal. „Dracu ştie ce-o fi şi cu ăsta, ce-o fi învirtind, dar 
pare băiat deştept şi descurcăreţ, așa că să-l folosim cum 
trebuie!“ Îl pofti pe Popa să șadă şi căută două pahare ca 
să toarne din sticla de coniac de pe masă. „Hai să bem, 
căpitane, zise el, devenind deodată foarte jovial, şi să lä- 
săm glumele. Spune-mi ce cauţi la mine și ce vrei să faci?“ 
Căpitanul ciocni cu respect, exagerînd rigiditatea ţinutei 
sale. „Ce să vreau, domnule colonel? Să fac cercetare! Căci 
parcă ăsta-i rostul unității?« „Bine, căpitane, aprobă colo- 
nelul, vesel. O să faci cercetare! O să faci cercetare pînă 
o să-ţi iasă prin ceafă!“ Ridică telefonul și se răsti: „Tri- 
mite-l la mine pe dom’ maior Georgescu! Fuga marş!“ 

Maiorul era un bărbat înalt, ţeapăn, cu obrajii scobiţi, 
ras cu grijă. „Georgescule, bubui colonelul. Iată-l pe căpi- 
tanul Popa. Ştefan Popa. Va prelua compania bietului Mun- 
tean, fie-i țărîna ușoară. Îşi preia unitatea imediat!“ „Și 
va fi însoţit de sergentul Regman!“ adăugă căpitanul, pla- 
cid. Maiorul îl privi cu surprindere şi dezaprobare. Colo- 
nelul tuşi, apoi spuse tare: „Da! Și va fi însoţit de sergen- 
tul Regman!“ 


10 


Obergruppenfiihrerul Phleps fu speriat cînd primi ra- 
diograma prin care Secţia militară a Serviciului central de 
securitate a Reichului îi ordonă să se prezinte în 24 de ore 
la Reichsfiihrerul SS Himmler. Era prea experimentat ca 


80 


să nu ştie că orice chemare la Himmler ascundea posibile 
ameninţări grave. Şi mai ştia că în jurul Reichsfiihrerului 
mişunau favoriţi periculoși care urzeau fel de fel de intrigi 
pentru a sprijini promovări sau a determina dizgraţieri ne- 
aşteptate. Cu cîteva luni în urmă ar fi socotit că funcţia sa 
din lugoslavia nu prezintă atracţie pentru nici unul dintre 
favoriţii lui Himmler. Corpul său de armată lupta în con- 
diţii grele, loviturile partizanilor iugoslavi erau tot mai pu- 
ternice şi mai îndrăzneţe, aria de activitate a unităţilor lor 
se lărgise în ciuda represaliilor foarte brutale pe care le 
ordona oriunde se produceau acte de împotrivire, iar secu- 
ritatea sa personală devenise îndoielnică, deoarece parti- 
zanii dispuşi să moară pentru a nimici un ofiţer superior 
german — mai ales pe unul din SS — se găseau cu duiu- 
mul. 

Phleps nu fusese deci prea mult preocupat că funcţia 
sa din Iugoslavia ocupată ar fi fost ameninţată de vreo 
concurenţă periculoasă. Dar de un timp multe se schim- 
baseră în lume. În primul rînd Germania, unde marii po- 
tentaţi ai SS-ului preferau să rămînă pentru a fi cît mai 
aproape de pirghiile puterii şi de cei ce le mînuiau, unde 
se împărțeau avansările importante şi se urzeau intrigile 
periculoase, devenise un rug imens pe care bombardamen- 
tele necontenite îl înteţeau tot mai mult, zi de zi. Pe de 
altă parte nimeni dintre cei aflați în preajma lui Hitler 
nu mai putea fi sigur că a doua zi nu își va face bagajele 
ca să plece pe front, îndeosebi în iadul temut al frontului 
de răsărit unde rușii lansau fără încetare, cu forţe inepui- 
zabile, noi şi noi ofensive gigantice în focul cărora se mis- 
tuiau nu numai cele mai bune divizii germane dar şi ar- 
mate întregi. Multă vreme înalta ierarhie a SS-ului fusese 
destul de ferită de amenințările frontului. Erau oameni cu 
fidelitate încercată, cu mare experiență îndeosebi în dome- 
niul supravegherii politice şi polițienești a populaţiei, a 
aparatului de stat, a forțelor armate şi chiar a poliţiei, in- 
clusiv a faimosului Gestapo. Da, se giîndea Phleps, SS-ul 
năzuise să fie un stat în stat, cea mai puternică fortăreață 
a nazismului în Germania, şi se trezise că ajunsese să fie 
însuşi statul, să ţină în mîini nu numai piîrghiile de co- 
mandă ci şi firele complicate ale activităţilor practice, ceea 
ce putea să-i dea satisfacția că şi-a depăşit cele mai am- 
biţioase obiective. Dar de un timp acestor răspunderi poli- 


6 — Stirșitul generalului Phleps 81 


tice şi polițienești li se adăugau tot mai multe răspunderi 
militare. Paralel cu acumularea tot mai apăsătoare a eşecu- 
rilor militare Fihrerul îşi pierduse tot mai mult încrede- 
rea în înalta ierarhie militară, era convins că ea nu este 
preocupată decit de falsificarea şi sabotarea ordinelor sale, 
că îi subminează planurile făcînd ca în loc de victorii stră- 
lucitoare cu efecte zdrobitoare asupra inamicului, ele să 
ducă la noi şi noi înfrîngeri dezastruoase, să sleiască forta 
de luptă a Germaniei. Mai cu seamă de la complotul din 
iunie și de la atentatul din Rastenburg, Hitler nu putea 
auzi vorbindu-se de generali fără a face crize de nervi, şi 
încerca să treacă tot mai multe misiuni de luptă impor- 
tante în mîinile înalţilor ierarhi SS, dintre care mulţi erau 
lipsiţi şi de pregătirea militară elementară, iar cei ce fuse- 
seră în tinereţe militari de carieră îşi uitaseră de mult cu- 
noștinţele, prinşi de vîrtejul altor probleme şi misiuni. Ori- 
cum, se frăminta Phleps, chemarea sa urgentă la Himmler 
nu putea să însemne nimic bun şi putea să aducă surprize 
neplăcute. Este posibil ca Reichsfiihrerul să-şi fi adus 
aminte că el este militar de carieră şi că în ultimii ani, în 
ciuda predominanţei misiunilor de represalii, exercitase şi 
comanda efectivă de luptă a unor mari unități şi să se fi 
gîndit la el sub presiunea permanentă a lui Hitler de a-i 
pune la dispoziţie înalți ofițeri SS capabili să comande pe 
front. 

Dar este tot atît de posibil, își spunea Phleps neliniş- 
tit, ca numele său să fi fost reamintit în legătură cu ne- 
mulțumirea care ar fi putut exista faţă de activitatea sa în 
sectorul de care răspundea în Iugoslavia. Nu-şi putea to- 
tuşi imputa nimic, de la Cartierul său general din Niş ple- 
cau ordine aspre, nemiloase, de represalii, pumnul său de 
fier izbea cu putere; sute de execuţii, zeci de sate incen- 
diate, populaţii decimate fără ezitare constituiau răspun- 
surile sale prompte la orice mişcare a partizanilor, la fie- 
care extindere a incendiului subversiunii. Ceea ce nu reu- 
şise însă cu nici un chip, era izolarea și încercuirea mişcării 
partizanilor, strîngerea ei în cleştele de oţel și de foc al 
corpului său de armată şi zdrobirea ei totală şi definitivă. 
Orice succes local, orice biruinţă. parţială, era urmată de o 
contralovitură a partizanilor, produsă acolo unde era mai 
puțin așteptată şi mai greu de contracarat, iar regiunea 
aflată efectiv sub controlul forţelor sale nu se lărgise ci se 


îngustase fără încetare. Acum, poate avea să plătească şi 
să se trezească în vijelia cumplită a frontului de est. 

După ce avionul special cu care fusese transportat la 
Berlin ateriză undeva pe un aeroport pe care nu-l recu- 
noştea şi după o lungă călătorie pe şosele întortocheate, 
maşina care îl așteptase intră în Berlin. Phleps rămase 
uluit de spectacolul ce i se oferea şi uită să se mai fră- 
mînte cu surprizele ce-l puteau aştepta. Treceau prin car- 
tiere în ruină, printre mormane fumegînde de moloz, prin- 
tre ziduri sinistre, afumate, care constituiau parcă ultimele 
semne ale unor vieţi nimicite, și pretutindeni în depărtări 
se ridicau nori de fum anunţind parcă mereu că suflul 
morții mai plutea peste uriașul oraș. Obergruppenfiihrerul 
era informat despre bombardamentele masive ce se abă- 
teau aproape zilnic asupra Berlinului dar nu-și închipuise 
nici o clipă că ele erau pe cale de a transforma capitala 
Reichului într-un imens cimitir. 

După lungul coșmar al acestui drum prin infern Phleps 
se simţi aproape ușurat cînd maşina se opri pe peronul 
intrării principale a sediului lui Himmler şi văzu cele două 
uriașe steaguri cu zvastică ce cădeau cu solemnitate gravă 
și amenințătoare de-a lungul colonadelor înalte de granit ale 
porticului, siluetele nemișcate, încremenite, ale celor două 
santinele în uniformă neagră care vegheau cu picioarele 
depărtate, după vechiul model (pe care unii îl considerau 
ridicol dar care pe Obergruppenfiihrer îl umplea totdeauna 
de un adînc fior al măreției) al legionarilor romani. Fu ne- 
plăcut “surprins cînd ofițerul care îl așteptase la aeroport 
îl rugă, cînd ajunseră în dreptul corpului de gardă în fața 
căruia un ofițer foarte spătos şi cu fața brăzdată de ci- 
catrice îi întimpină cu salutul nazist, să binevoiască a-și 
lăsa acolo revolverul. Însoţitorul îi observă surprinderea 
căci zîmbi, făcînd un gest de neputinţă: „Este ordinul per- 


sonal al Fiihrerului... Ştiţi, de cînd... Evident, la noi 
n-au rost asemenea măsuri, dar ordinele Fihrerului sînt 
sfinte... Aşa că...“ „O, nu-i nimic, se grăbi să spună 


Phleps în timp ce-şi scotea pistolul din teacă și îl întindea 
cu solemnitate ofițerului spătos, de parcă i-ar fi predat 
ceva sfint. Dacă e ordinul Fiihrerului . . .% 

Urcară încet scara monumentală, acoperită cu carpetă 
roşie, printre coloanele de marmoră neagră în dreptul că- 
rora se înşiruiau cioplite parcă din acelaşi material, santi- 

nelele cu uniformă neagră. În uriașul vestibul, unde fură 
salutați de unul dintre şefii de cabinet ai Reichsfiihrerului 
SS, se aflau mulţi ofițeri SS în uniformă şi cîţiva civili, 
discutind în surdină sau aşteptind, scufundaţi în ginduri, 
în adincile fotolii de piele, şi Phleps era convins că va 
avea mult de așteptat, pregătindu-se să-şi ordoneze gîndu- 
rile pentru a putea răspunde succint şi clar la orice între- 
bare pusă de Himmler. Fu surprins cînd şeful de cabinet, 
care îl părăsise şi dispăruse după o ușă uriaşă, reapăru şi 
anunţă solemn: „Domnul Obergruppenfiihrer Phleps. Vă 
rog să poftiţi! Domnul Reichsführer vă așteaptă!“ Phleps 
fu atit de surprins, mai bine zis atît de copleșit de onoarea 
ce i se făcea, că uită pînă și să se bucure, să se simtă eli- 
berat de presimţirile sale neplăcute, de neliniștile care îi 
asaltaseră, căci faptul de a fi primit imediat de Himmler 
însemna că îl așteaptă un moment fast. Trecură, fără ca el 
să privească în jur, fără să-şi dea seama măcar pe unde 
calcă, prin două sau trei saloane uriaşe, din care nu-și mai 
aminti mai tirziu decît ușile înalte păzite de santinele ne- 
mișcate, şi şeful de cabinet bătu respectuos într-o uşă, o 
deschise şi pătrunzind prin ea făcu un pas la dreapta, lă- 
sind cale liberă lui Phleps și anunţă: „Domnul Obergrup- 
penfiihrer Phleps!“ 

Himmler şedea în spatele unui birou imens, încărcat de 
dosare, şi îl privea ţintă prin ochelarii săi demodaţi care 
străluceau straniu în bătaia luminii strecurate printre per- 
dele dind privirii sale o agerime pe care altfel n-o uvea, şi 
nu se mișcă decit atunci cînd Phleps ajunse la cîţiva paşi 
7vienindu-și braţul drept în salutul nazist, rostind tere, cu 
glasul său obișnuit să comande, sacramentalul „Heil Hitler“. 
In aceeaşi secundă, Reichsfiihrerul se afla în picioare, răs- 
punzindu-i pe un ton care dorea să exprime și forţă, și op- 
timism, şi respect față de cel pomenit. Nu-i întinse mîna 
lui Phleps, considera acest gest ca imitare servilă a unui 
obicei anglo-saxon şi-l evita cu dispreţ, ci îi făcu semn să ia 
loc, iar el se aşeză ţeapăn, continuînd să-l privească ţintă, 
de parcă l-ar fi cîntărit cu grijă, cu ochii săi miopi, de buf- 
niţă scoasă la lumină din întunericul ei preferat. 

Apoi spuse sec, monoton, de parcă ar fi recitat un text 
de mii de ori rostit: „Domnule Obergruppenfiihrer, trăda- 
rea săvîrşită zilele trecute de România ne-a obligat să tre- 
cem în revistă, împreună cu marele nostru Führer, evoluţia 

relaţiilor noastre cu această ţară în ultimii ani. În acest 
cadru a fost reamintită propunerea dumneavoastră din 1949 
ca diferendul teritorial dintre Ungaria şi România să fie 
folosit pentru a pune Transilvania sub controlul direct al 
Reichului. Eu am fost de acord cu această propunere! Noi 
puteam foarte ușor să invocăm necesitatea creării unui tam- 
pon între România şi Ungaria şi, pentru a nu crea nemul- 
ţumirea nici uneia dintre ele, să declarăm că extindem pro- 
tectoratul nostru asupra acestei provincii doar pe o pe- 
rioadă, pentru a putea fi studiată cu obiectivitate realitatea 
existentă şi dorinţa reală a populaţiei. Din păcate a pre- 
valat teama că România ar putea sabota regiunea petrolieră 
sau s-ar putea apropia de Rusia ca să ne înfrunte! Führe- 
rul dorea, în același timp, transformarea României într-o 
placă turnantă spre Balcani şi spre Est, şi crearea unui mij- 
loc de a folosi concurenţa dintre România și Ungaria pen- 
tru favorurile Reichului. Rezultateie nu au fost rele, dar 
trădarea de acum a României dovedește că prezenţa unui 
protectorat german în coasta ei ar fi constituit o garanţie 
de mai mare docilitate! 

Întrebarea care se pune este: ceea ce nu am făcut atunci, 
nu ar fi posibil să realizăm azi?! Adică, pentru a fi foarte 
clar: Dumneata ai afirmat pe atunci că elementul cu pozi- 
ţie şi rol decisiv în Transilvania este cel german, deci lui 
i se cuvine în mod firesc rolul de conducere! Îţi menţii şi 
acum această părere?“ 

„Fără nici o ezitare, domnule Reichsführer! M-am näs- 
cut în această provincie, acolo am crescut, o cunosc ca în 
palmă!“ 

„Perfect, spuse Himmier vădit satisfăcut. Să trecem mai 
departe. Dumneata ai fost pînă în 1940 ofițer român...% 

„Vă rog să-mi permiteţi o singură precizare, îl între- 
rupse Phleps cu un curaj de care el însuşi se arăta mai 
tîrziu uluit. Eu am fost ofiţer austro-ungar. În 1920, la doi 
ani după alipirea Transilvaniei la România, statul român 
s-a arătat dispus să încadreze în armata română şi pe foștii 
ofiţeri germani din armata austro-ungară. Am fost sfătuit 
— de conducerea noastră etnică de atunci — să accept 
această posibilitate. Am ascultat disciplinat. Am intrat în 
armata română cu gradul de locotenent-colonel. În 1940 
aveam gradul de general...“ 

„Da, zise Himmler, privind cu grijă o foaie de hirtie 

scoasă din dosarul din fața sa. Iar atunci, deoarece ai noștri 
te-au folosit fără prudenţa necesară, ai fost obligat să de- 
misionezi şi să vii în Germania. Unde ai făcut treabă bună, 
Dar noi am pierdut un general necondiţionat fidel nouă, 
care ar fi putut urmări din interior ce se petrece în armata 
română, ce coc generalii români! Păcat!... Poate că multe 
s-ar fi petrecut altfel...“ 

„Am executat doar ordinele primite, domnule Reichs- 
fiihrer, spuse Phleps, stăpînindu-și teama ce începuse să-l 
cuprindă ... Doar ordinele primite!“ 

„Așa este, Phleps — îi spuse pentru prima dată pe 
nume Himmler. Nu ţi se impută nimic. Ai fost un german 
fidel, un național-socialist fidel, şi te-ai dovedit aşa pînă la 
sfîrșit! Dar azi ai prilejul de a-ți mai dovedi o dată fide- 
litatea! Iată despre ce este vorba: Fihrerul a hotărît să nu 
lase nepedepsită trădarea României! După ce vom cîştiga 
războiul, România va dispărea de pe hartă! Iar poporul 
român va dispare ca națiune. Îl vom spulbera, îl vom in- 
tegra printre sclavii care vor sluji noua nobilime national- 
socialistă, în statul model SS! Dar România trebuie să 
simtă de pe acuma cît de puternic poate să lovească Reichul 
în cei care nu se arată supuși pînă la capăt! Pentru a con- 
tribui la această lecție, vei pleca imediat în Transilvania. 
Ca Führer SS şi de poliție! Vei primi mijloace militare și 
tehnice pentru a zdrobi răzvrătirea românească din Tran- 
silvania. Vei aduce acest popor la supunere oarbă, vei băga 
în el o groază nesfirșită, îl vei face să regrete că s-a născut 
pe faţa pămîntului. Vei chema la arme pe toți etnicii ger- 
mani, pînă la unul! Vei organiza o armată nouă. Generalul 
Friessner, comandantul Grupului de Armate Ucraina de Sud 
va primi dispoziţii să te sprijine cu toate forţele de care 
dispune! Şi să nu se amestece în activităţile dumitale! Eşti 
singur stăpin, vei hotări singur ce ai de făcut. Îmi raportezi 
numai mie — mie personal —, iar eu îl voi informa exclu- 
siv pe Führer! Acum vei fi condus la șeful Statului meu 
Major militar, ca să stabiliţi ce forțe ţi se vor pune la dis- 
poziţie, ce mijloace tehnice teribile vei primi! Miine pleci 
la Comandamentul generalului Friessner. Coordonezi cu el 
principalele aspecte de ordin militar. Şi apoi procedezi așa 
cum vei crede de cuviință! Dar fără milă! Prin foc şi sabie! 
Ca să se îngrozească cei ce s-ar simţi atraşi să-i imite pe 
români! Şi să asiguri începutul rezolvării definitive a pro- 
blemei româneşti!“ 

In acel început de septembrie, limpede ca un izvor de 
munte, timpul părea să se fi oprit într-un mod ciudat. 
Oamenii ascultau neliniştiți uruitul greu al tancurilor și ca- 
mioanelor care îngrămădeau în fața lor, sub acoperirea dea- 
lurilor line care unduiau închizînd valea Tirnavei Mici, 
trupe vrăjmaşe al căror număr și a căror putere nu putea 
fi decît ghicită din zgomotul surd, înfundat, din depărtare. 

— Nimic nu-i mai greu decît aşteptarea, îşi spuse că- 
pitanul Ştefan Popa, privind cu plăcere paharul în care lu- 
cea gălbui vinul greu de Tirnave. Cînd lupta începe, ni- 
meni nu mai are timp să se teamă, căci trebuie să acțio- 
neze. Dar cînd aştepţi, şi nici nu ştii măcar ce, ai timp 
berechet să te gîndești la toate, la vrute și nevrute... 
Sorbi cu plăcere din vin şi se gîndi cu satisfacţie că are, în 
sfirşit, o zi plăcută, liniştită, fără probleme. Era timpul să 
am o astfel de zi, se gîndi el zimbind. Am cam alergat zi- 
lele acestea! Iar ieri... Mai bine să nu mă gindesc la ziua 
de ieri! 

Ziua precedentă fusese totuşi o zi plină de succes pen- 
tru căpitan. Patrula pe care o conducea reuşise să se stre- 
coare prin breșele rămase în dispozitivul pe care unităţile 
Regimentului 82 infanterie ungar era tocmai pe cale să-l 
ocupe şi să răzbată pînă lingă Band, într-o pădurice din 
care puteau cerceta cu succes atit calea ferată îngustă, care 
venea pe valea Comlodului, dinspre valea Someşului spre 
cea a Mureşului, unind linia ferată Cluj—Sărăţel cu Tirgu 
Mureșul, cît şi şoseaua care cobora dinspre Milaş şi care, 
după vara secetoasă a anului 1944, oferea bune condiţii de 
circulaţie. Acţiunea riscantă a patrulei se dovedise bine in- 
spirată, căci căpitanul, examiniînd cu binoclul un mărfar 
care suia cu greu dealul Bandului descoperi nu numai zece 
vagoane-platformă încărcate cu tunuri de cîmp, tunuri anti- 
tanc şi tunuri antiaeriene, dar desluşi şi faptul important 
că soldaţii care păzeau vagoanele erau germani şi încă din 
faimoasele trupe SS! 

— Ei drăcie, vorbise sergentul Regman cînd află ce 
constatase căpitanul. Dacă Hitler aruncă în Ardeal trupe 
SS, înseamnă că are planuri mari cu noi! O să trebuiască 
să ne strîngem bine cureaua de la pantaloni, să-i arătăm 
că ştim şi noi cîte ceva! 

Peste cîteva minute căpitanul șopti înfrigurat: 

— Regmane, tu vezi maşinile de pe şosea? 

— Văd praful stîrnit și trebuie să fie şi două maşini, 
dar de văzut nu le văd! 

— Ia binoclul meu şi uită-te bine, şopti căpitanul. 

Sergentul privi concentrat prin ochean şi deodată flu- 
ieră încet, uimit: 

— E o maşină amfibie... Cu d-astea nu circulă decit 
ofițerii! Şi numai cei importanţi! În spatele ei, un camion . .. 

— Aşa-i, întări căpitanul cuvintele lui. Haide, repede! 

Alergară plecaţi printre tufişuri pînă în marginea pă- 
durii, unde soldaţii aşteptau culcaţi la pămînt, cu armele 
pregătite pentru orice eventualitate. 

Căpitanul se ghemui printre ei şi vorbi foarte repede: 

— Popşor şi Marin vin cu mine! Regman, fuga marș 
cu ceilalţi pînă la podul pe care l-am văzut. Vă adăpostiţi 
şi aşteptaţi. Cu grenadele pregătite. Lăsaţi amfibia să 
treacă. Fa e afacerea mea. Faceţi camionul praf şi fuga 
marş la mine, Apoi... vom vedea! 

Ascuns în porumbiștea din marginea șoselei pline de 
hîrtoape, căpitanul își privi oamenii alergind, plecați, spre 
podul de ciment şi constată mulțumit că şi-au ocupat po- 
ziția perfect camuflaţi. 

— Camionul e la o sută, o sută cincizeci de metri în 
spatele amfibiei, şopti el celor doi ostaşi. Cind ea va fi 
atacată, amfibia va fi aproape de noi. În clipa cînd eu voi 
striga, „Popşor“, tu îi tragi o rafală în motor şi-n roata din 
faţă. Tragi pînă o vezi în şanţ! Marcule, dacă însoţitorul 
— probabil pistolar — încearcă să reacționeze, tu îl faci 
ciur! În spate e un ofițer sau doi! Mi-i lași mie! 

S-au tîrît cu grijă pînă în marginea porumbiștei, la 
un metru de şanţul drumului care făcea, la zece-cincispre- 
zece metri, o curbă ușoară. Amfibia venea spre ei fără să-şi 
permită, din cauza gropilor de care era plin drumul, prea 
mare viteză, învăluită într-un nor de praf care făcea di- 
ficilă examinarea celor aflaţi în ea, dar micșora mult şi 
vizibilitatea lor. Cînd era gata să intre în curbă, răsunară 
exploziile primelor grenade. „Regman îşi cunoaște mese- 
ria“ îşi spusese căpitanul și făcu un salt spre şosea, urmat 
de cei doi soldaţi. Amfibia se oprise, un ofiţer sărise sprin- 
ten din mers şi începuse să alerge, ţipînd răgușit, în di- 
recția camionului. 

— Arde-l], Marcule! strigă căpitanul şi în timp ce auzea 
rafala, îl văzu pe ofiţer prăbuşindu-se în praful drumului, 
dar îl zări și pe soldatul cu cască, de lîngă şofer, sărind 
din amfibie cu o abilitate care dovedea îndelungată expe- 
rienţă și trăgînd cu pistolul mitralieră încă în timpul sal- 
tuiui, deşi era evident că nu-i zărise încă pe atacanţi. Auzi 
pistoalele mitralieră ale oamenilor săi trăgind cu furie, şi 
în timp ce alerga spre amfibie se gîndi furios că un ase- 
menea foc i-a nimicit probabil pe toţi cei din maşină. Se 
înşelase însă. Cei doi soldaţi își concentraseră focul asupra 
neamţului cu cască şi a șoferului care se ridicase și el, în- 
cercînd să tragă. Sosind lingă amfibie, căpitanul constată 
că ofiţerul care stătea pe locul din spate, în stînga, încerca 
să-şi scoată, din teacă, pistolul care se agățase de ceva în 
timpul mișcării greşite făcute sub efectul surprizei, şi 
strigă: 

— Halt! Hände hoch! (Stai! Miinile sus!). 

Celălalt continua să stringă minerul pistolului şi căpi- 
tanul Ştefan Popa trase un foc în aer, pregătit ca al doilea 
foc să-l îndrepte spre pieptul SS-istului, deşi ar fi făcut-o 
cu regret, căci îi văzuse gradele, era un maior din SS, şi 
o asemenea captură e incomparabil mai valoroasă în stare 
vie decît în formă de cadavru ţeapăn şi mut. Maiorul lă- 
sase însă miînerul pistolului şi îşi ridică încet mîinile, palid 
şi nedumerit, neînţelegînd, după toate semnele, ce se în- 
timplă cu el! Începu să înţeleagă cînd îl văzu, sosind, pe 
Regman şi pe oamenii săi, şi din privirile lor triumiătoare 
desluși că soldaţii săi din camion și-au încheiat cariera pe 
pămînt, şi, vădit enervat de privirile lor curioase, își mușcă 
buzele palide şi înguste, în timp ce căpitanul îi spunea în 
germana sa perfectă: 

— Îmi pare rău, domnule maior, dar va trebui să vă 
pun căluș şi să vă leg mîinile. N-aş face-o, dar ne aflăm în 
mijlocul dispozitivului domniilor voastre! Înregistră cu sa- 
tisfacţie tresărirea surprinsă a neamţului şi urmă: De alt- 
fel, dacă veţi încerca să atrageți, în orice mod, atenţia ina- 
micului, va trebui să vă lichidăm, spre marele meu regret, 
dar spre bucuria subalternului meu, şi arăta cu bărbia 
spre Regman, care își scosese baioneta și îi încerca tăișul 
cu buricul degetului: 

— Da, Herr Oberst, confirmă Regman în germana sa de 
ia Mediaș, mi-ar face plăcere să vă şterg dintre cei vii, căci 
nu-mi plac SS-iştii! Folosise cuvîntul ausradieren, a şterge 

cu guma, folosit cu preferinţă de călăii din SS, şi constată 
cu plăcere tresărirea surprinsă a prizonierului. A 

Se aşteptaseră la o întoarcere foarte anevoioasă la po- 
zițiile româneşti, dar, spre surprinderea şi satisfacția lor, 
întoarcerea a fost destul de uşoară în noaptea care s-a lă- 
sat În timp ce ajungeau în forfota din dispozitivul inamic 
unde unitățile îşi căutau locul fără să le pese că vor fi des- 
coperite din liniile românești, probabil, bine informate 
asupra forțelor reduse, foarte puţin numeroase și lipsite de 
armament greu, care se aflau în ele, desconsiderînd în mod 
evident capacitatea lor de a riposta și pregătindu-se, după 
toate semnele, pentru o străpungere rapidă şi o înaintare 
facilă. Toţi au rămas, totuși, încruntaţi şi încordaţi tot tim- 
pul, atenţi ca să nu cadă în vreo cursă, preocupaţi să nu le 
scape cumva prizonierul atît de preţios. Numai' Regman 
era bine dispus, şi-l privea din cînd în cînd pe prizonier 
cu un zîmbet îmbietor, arătîndu-i baioneta ascuţită ca un 
brici. 

— Încearcă s-o ștergi, Herr Oberst, îl îndemna el jo- 
viel, în dialectul din orașul său natal. Încearcă, pentru a 
putea să-ţi tai gîtul. Căci de viața dumitale nu avem mare 
nevoie, rîdea el înfundat. Documentele de acolo ştiu mai 
multe decît dumneata, încheie el vesel, arătînd porthartul 
doldora de hirtii pe care căpitanul Popa îl purta cu o grijă 
părintească. 

Prizonierul tăcea, mergînd în mijlocul grupului. I-ar fi 
fost de altfel greu să exprime vreo părere, căci Regman 
era meșter în punerea călușului şi nici unul din pluton nu 
se îndoia că maiorul neamţ va rămîne, pînă i se va scoate 
călușul, mut ca un pește. 

Sosiră după miezul nopţii la locul unde erau aşteptaţi 
cu nerăbdare, în prima linie a dispozitivului românesc şi 
căpitanul Popa oftă ușurat. Peste o jumătate de oră se afla 
la postul de comandă al colonelului Murgoci, comandantul 
regimentului. Prizonierul fu trimis sub pază puternică la 
Statul Major al corpului de armată, împreună cu documen- 
tele găsite asupra sa. 

— Bravo, căpitane, spusese satisfăcut colonelul de obicei 
atit de zgîrcit cu laudele. De data asta avansarea e mai 
mult ca sigură. Și sper să ne lămurim, cît de cît, ce avem 
în faţă și ce ne aşteaptă! 

„Să sperăm că așa va fi, își spunea căpitanul Popa, în- 
tins comod pe sofaua din camera unde fusese încartiruit și 

privind cu satisfacţie paharul pe care şi-l umpluse din nou 
cu vin auriu de pe Tirnave. Dar să sperăm mai ales că voi 
avea o zi liniştită şi o noapte întreagă de somn!“ 

În clipa aceea auzi bătăi în uşă şi sergentul Regman 
intră grăbit în cameră. 

— Domnule căpitan, spuse el ca şi cum ar fi comuni- 
cat o veste bună, sînteţi chemat urgent la domnul colonel! 

Colonelul nu mai avea nici o urmă din zimbetul priete- 
nos din noaptea trecută şi miîriitul cu care îi răspunse la 
salut nu prevestea nimic bun. 

— Măi Popa, izbucni el nemulţumit, ai făcut-o iarăşi 
de oaie! Măi, tu numai belele aduci pe capul meu! Belele şi 
iar belele! 

— A fugit neamţul? tresări Popa. 

— Fugit pe dracu, miîriîi colonelul. Cum să fugă, că-l pă- 
zeau ca pe-o mireasă. Dar hiîrtiile, măi băiete, hiîrtiile! Ce 
bombă, domnule, ce bombă! Informaţii uluitoare, băiete! 
Ceva de groază! 

— Păi, atunci e bine, nu? îndrăzni să intervină căpi- 
tanul. 

— Bine? Cum să fie bine, măi băiete, cînd s-a speriat 
generalul de ce i-ai adus şi a trimis documentele cu un 
avion special la Bucureşti, la Marele Stat Major, să le vadă 
domnii cei mari şi deştepţi! 

— Dar cei deştepţi au înțeles măcar una din hiîrtiile 
neamțului? 

Colonelul deveni deodată serios şi-i făcu semn căpi- 
tanului să se aşeze. El continuă însă să măsoare nervos ca- 
mera cu paşi mari, în timp ce încerca să se exprime cit 
mai concis şi mai clar, străduindu-se să-și amintească exact 
cele discutate cu generalul. 

— Din documentele neamţului sînt de-o importanţă deo- 
sebită, două. Prima este o copie a directivelor trimise de 
feldmareșalul von Weichs, comandantul superior al frontu- 
lui Sud-Est, generalului Friessner, comandantul Grupului de 
Armate Ucraina de Sud. Directivele prevăd întoarcerea 
direcţiei de acţionare a grupului de armate din direcţia est 

în direcţia sud-vest. Concret, sprijinindu-se pe Carpaţii 
Orientali pentru stăvilirea înaintării armatelor sovietice gru- 
pul lui Friessner ar trebui să acționeze în principal pentru 
a zdrobi rezistența trupelor românești în Transilvania şi a 
ocupa Carpaţii Meridionali. Simultan, o grupare de mari 
unități, sub conducerea generalului Batzing ar porni o ofen- 
sivă în Banat, pentru atingerea liniei Carpaţilor şi din 
această direcție... Informaţii fără îndoială prețioase, care 
ne lămuresc în linii generale intenţiile lui Hitler şi ne dau 
posibilitatea de a ne pregăti pentru contracararea lor, con- 
tînd şi pe sosirea în cîteva zile a primelor mari unităţi so- 
vietice în spaţiul nostru... Dar, în acelaşi timp, aceste in- 
formaţii sînt şi îngrijorătoare, pentru că dovedesc impor- 
tanța acordată de Hitler acţiunii îndreptate împotriva Ro- 
mâniei. Este clar că Führerul vrea să ofere sateliților care 
i-au mai rămas, un exemplu înfricoșător: că cei care în- 
cearcă să-l părăsească vor fi raşi de pe suprafața pămîntu- 
lui! Așa cum se pregăteşte să radă România! 

Colonelul respiră adînc, nervos, apoi continuă: 

— Al doilea document important constituie o altă do- 
vadă a intențiilor lui Hitler. E copia ordinului trimis de 
Comandamentul suprem al armatei germane de uscat ge- 
neralului Friessner în legătură cu misiunea Obergruppen- 
fiihrerului SS Phleps în cadrul comandamentului Grupului 
de Armate Ucraina de Sud. Se pare că între Friessner şi 
Phleps au apărut unele neînțelegeri. După cîte se poate 
înţelege, Phleps i-a comunicat lui Friessner că a fost nu- 
mit „general împuternicit pentru Transilvania“ înainte ca 
numirea să fi fost comunicată de Comandamentul suprem 
al armatei de uscat. După toate semnele, Friessner s-a ară- 
tat iritat de numirea unui „general comandant“ în spaţiul 
în care se considera comandant unic al forţelor germane şi. 
ordinul capturat de tine este răspunsul feldmareșalului von 
Weichs la telegrama sa. Feldmareșalul arată că Phleps, care 
a comandat pînă acum un corp de armată SS în Iugoslavia 
a fost numit de Hitler, la propunerea Reichsfiihrerului SS, 
Himmler, „şef superior SS și de poliţie al Transilvaniei“ 
cu misiunea de „a chema la arme pe etnicii germani din 
Transilvania“ şi de „a zdrobi rezistența românească din 
Transilvania“, 

Norocul dumitale a fost să dai peste un maior din Di- 
vizia a 8-a SS călare, adusă de la Budapesta. Aducînd co- 
piile ordinelor trimise de von Weichs generalului Friessner, 

in legătură cu misiunea lui Phleps şi cu ansamblul opera- 
ţiunilor. Nenorocitul îl căuta pe Phleps, care e undeva la 
sud de Tirgu Mureș, probabil la Band şi a dat de dum- 
neata! 

Dincolo de competiţia dintre Friessner şi Phleps, docu- 
mentul ridică grave semne de întrebare! Ce e cu acest 
Phleps? Care sint căile pe care el vrea să acţioneze? Cu ce 
forțe intenționează să „zdrobească rezistența românească din 
Transilvania?“ Ce noi acţiuni pregătește în rîndurile ger- 
manilor din Ardeal? 

Generalul nostru era oarecum plictisit punînd aceste în- 
trebări, spuse colonelul oprindu-se şi privindu-l cu un 
zîmbet amuzat pe căpitan. Avea impresia că o astfel de ac- 
iune aventuroasă nu cadrează cu tradiţiile severe ale şco- 
lj militare prusace. Dar se pare că şi-a amintit deodată că 
hitleriştii au călcat totul în picioare în cursul acestui răz- 
boi: legile războiului, ale umanității, ale onoarei! Și începu 
să-mi povestească relatările, cînd comice, cînd înspăimin- 
tate, ale unui prieten al său, care îl însoţise pe Antonescu, 
puţin timp înainte de a fi doborit, în ultima sa vizită la 
Cartierul general al Fiihrerului. Prietenul, subliniase gene- 
ralul ca să dea întreaga pondere cuvintelor sale, era un băr- 
bat experimentat, lucid și realist, care văzuse multe şi în- 
ţelegea multe, atent la cele din jurul său (poate şi pentru 
faptul că fusese inclus printre însoțitorii mareșalului în ur- 
ma jocului abil al cercurilor din jurul Palatului, dornice să 
fie direct informate despre discuţia dintre Hitler şi dictato- 
rul român). Acesta nu a fost mirat deci nici de măsurile 
excepționale de siguranţă luate pentru ocrotirea lui Hitler 
de noi atentate, şi nici de faptul că ofiţerii superiori care 
îl însoțeau pe Antonescu şi chiar şi feldmareşalul von Kei- 
tel, care îl întîmpinase pe aliatul român la aeroportul mili- 
iar din apropierea Cartierului general al Fihrerului, au 
trebuit să rabde să fie percheziţionaţi de paznicii SS, ca 
nişte indivizi care nu merită nici un fel de încredere. To- 
tuşi, acest bărbat experimentat şi înțelept — subliniase ge- 
neralul (care părea că îşi explică o situație mai mult sieşi 
decît colonelului care îl asculta cu respect dar şi cu ne- 
răbdare, căci avea griji mai serioase decît povestirile supe- 
riorului său, care părea că uitase că au alte probleme, mai 
urgente, mai arzătoare de rezolvat) a fost uluit de prăbu- 
şirea fizică și mentală a lui Hitler. Era, spunea generalul 
rar, cîntărind fiecare cuvînt, un om grav bolnav, ale cărui 


miini tremurau convulsiv, cu ochii arziînd de flacăra moc- 
nită a demenţei. Părea că nu vede sau nu înţelege vorbele 
rostite de aliatul său care cerea arme, tancuri, multe 
tancuri, multe tunuri de asalt, cît mai multe avioane, noi 
divizii germane, divizii solide, de elită, cu efective com- 
plete, pentru a stăvili ofensiva sovietică, de parcă la Prut 
s-ar fi putut înfăptui minunea care nu s-a petrecut la Vol- 
ga, la Don, La Nipru sau la Nistru. Prietenul — stărui ge- 
neralul, de parcă ar fi aflat în fine o explicaţie și ar fi 
dorit cu tot dinadinsul ca ea să fie bine înțeleasă şi de sub- 
alternul său — urmărise uluit totala impermeabilitate a 
lui Hitler faţă de realitate, faţă de necesităţile practice, ma- 
teriale, pe care ea le impunea şi uimirea sa a ajuns la culme 
atunci cînd, după monologul lui Antonescu a urmat mono- 
logul furibund, demenţial, al lui Hitler. Prietenul avea im- 
presia că visează, că trăiește un coșmar, că ceea ce se în- 
timplă sub ochii lui nu poate fi adevărat, nici real. Hitler 
recunoștea, indirect, că nu poate îndeplini cererile aliatului 
său dar încerca să-l convingă pe acesta că de data aceasta 
biruința sa e sigură pentru că a dispus să fie spînzuraţi zeci 
și zeci de generali germani, care au încercat să se opună 
voinţei sale, ordinelor sale, în care se întrupează însăşi hă- 
răzirea supremă dată lui de Destin. „Am fost neînduplecat, 
zbiera el, dar vocea sa nu mai avea tonalitatea de amenin- 
tare apocaliptică pe care o avusese cu ani în urmă, cînd 
înfrîngerea ireparabilă nu atîrna asupra sa ca o sabie gi- 
gantică. Zeci de generali germani atîrnă în ştreang! Dar 
am curăţit Wehrmachtul de otrava care îl slăbea! Acum 
voința mea va pluti nestăvilită de trădători! Vom învinge! 
Iar dacă poporul german nu e capabil să învingă, înseam- 
nă că el nu merită să trăiască! Pentru că nu a fost vred- 
nic de un geniu ca mine!“ 

După monologul lui Hitler prietenul generalului n-a 
mai fost surprins de comedia sinistră la care a asistat mai 
tirziu. După ce și-a terminat delirul, Hitler şi-a chemat cei 
mai apropiaţi colaboratori şi a început să dea ordine. Di- 
vizii de tancuri se puneau în mișcare, corpuri de Panzer- 
grendieri se avîntau la atac, puternice escadrile ale Luft- 
wajfei întunecau cerul. Goering, Keitel, von Weichs, toţi 
bărbaţii aceia importanţi şi gravi — îşi luau conştiincios 
notițe, gata să îndeplinească toate ordinele. Prietenul ge- 
neralului a rămas uluit: Germania dispunea deci, la ora 
aceasta, de astfel de rezerve gigantice? Apoi s-a lămurit. 

După plecarea lui Hitler, Antonescu a dorit să se fixeze 
datele exacte ale sosirii trupelor și materialelor promise. 
lar Goering, Keitel, von Weichs şi ceilalți, bărbaţii aceia 
gravi şi importanți în faţa cărora tremurau milioane de 
oameni, au mărturisit pe rînd, încurcaţi, că sînt incapabili 
să îndeplinească ordinele Fiihrerului, deoarece ele se referă 
la trupe şi armamente care, pur şi simplu... nu există! 
Nu există şi pace! Nu există decit în imaginaţia lui Hitler! 

„În aceste condiţii, îmi spuse generalul — continuă să 
povestească zîmbind colonelul — nimic nu e exclus! Ordi- 
nele adresate lui Friessner pentru a ocupa liniile Carpați- 
lor pot să se bazeze pe vise, dar s-ar putea baza şi pe forţe 
germane și ungare puternice, pe o hotărîre disperată de a 
aduce orice sacrificii pentru a obţine avantajul de a stăpini 
Carpaţii unde forţe relativ reduse pot stăvili forţe mult su- 
perioare ca număr şi ca armament! În acest context şi mis- 
teriosul Phleps ar putea avea o misiune periculoasă, impor- 
tantă, nebănuită de noi! Prin urmare, singurul lucru pe care 
îl putem face e să aflăm ce se petrece dincolo de liniile 
vrăjmaşe? Ce se pregătește? Ce forţe sînt concentrate şi în 
ce direcţii? Şi ce e cu acest SS-ist misterios, cu Herr 
Phleps?% 

— Cam astea le-a spus generalul, spuse colonelul, 
aşezîndu-se în fine în fața căpitanului Ştefan Popa, de par- 
că ar fi obosit de cît tot măsurase cu pași mari camera. 
Auzi, domnule căpitan? întrebă el furios. Astea mi le cere 
domnul general! Şi mai zici să nu fiu supărat că l-ai prins 
ieri pe SS-istul ăla? 

— Care sînt ordinele domnului general? întrebă căpi- 
tanul, dar își dădu seama chiar cînd rostea cuvintele că 
întrebarea sa e complet inutilă. 

— Ordinele, întrebă colonelul, părînd dintr-o dată dis- 
trat sau obosit. Simple și clare. „Intensificaţi activitatea de 
cercetare şi transmiteţi urgent informaţiile obţinute“! 

— Da, spuse căpitanul. Într-adevăr, cum spuneţi dum- 
neavoastră, „simplu şi clar“. „Generalul s-a achitat ușor şi 
rapid de partea sa de răspundere, pasîndu-i colonelului da- 
toria de a realiza practic o misiune extrem de complicată, 
dacă nu imposibilă“ se gîndi el. Îşi dădu seama că e privit 
de colonel cu oarecare neliniște şi-şi spuse în gînd „iar 
acum el intenţionează să-mi paseze mie toată tărăşenia şi 
îi e ruşine că mă trimite la o moarte aproape sigură“. 

— În cursul nopţii vor pleca trei plutoane de cercetare. 

Poate o să aibă baftă, cum ai avut și dumneata ieri. Totuşi, 
eu am puţine speranțe. În primul rînd pentru că ele nu vor 
putea nicicum cîntări amploarea concentrării de forțe rea- 
lizate de inamic. În al doilea rînd, pentru că în actuala 
etapă a intrării forţelor inamice în dispozitiv va fi greu 
să fie găsite breşe ca cele folosite de dumneata ieri. Per- 
sonal nu ştiu cum ar putea trece un pluton întreg, fără 
să fie observat... Iar dacă e observat... 

— Da, zise căpitanul trăgînd adînc din țigară... Atunci, 
aliluia! 

— Cam aşa ceva, aprobă colonelul. Dar cu aceasta nu 
se rezolvă nimic. Căci dacă nemţii se gîndesc într-adevăr 
la un atac de amploarea celui preconizat în document şi 
noi nu le descoperim pregătirile, vai de noi! 

— Şi, mai ales, vai de cei peste care se va rostogoli 
puhoiul de fier, zise încet căpitanul privindu-şi calm ţigara. 

— De aceea... începu colonelul, ezitînd. 

— V-aţi gîndit la mine, nu? îi continuă căpitanul cuvin- 
tele, ghicindu-i intenţia. Unde nu reuşesc trei plutoane, poa- 
te reuşi un om! Aveţi dreptate! 

Colonelul îl cunoștea de multă vreme pe căpitanul Popa. 
Ştia că e un bărbat de-o îndrăzneală fără margini, dispus 
s-o pună la încercare, adică să rişte totul, doar în marja unor 
calcule exacte, făcute cu mintea rece şi capabile să de- 
monstreze că există o şansă de reușită (adică de supravie- 
tuire) de zece la sută. „Cine moare dindu-şi drumul cu ochii 
închişi în prăpastie, treaba lui — obișnuia el să spună. Dar 
dacă, vorba poetului «c-o moarte tot sîntem datori», eu îmi 
doresc un alt fel de moarte“. 

Colonelul scoase deci din dulap sticla de lichior şi două 
păhărele elegante, de cristal, şi turnă cu atenţie ca să nu 
verse nici un strop din licoarea de preţ, aşteptind. Ştia că 
mintea lui Popa lucrează cu febrilitate, prelucrind datele 
problemei, făcînd ipoteze, respingindu-le, pregătind altele, 
și că nu va întîrzia să i-o propună pe cea mai solidă. 

După cîteva minute de gîndire căpitanul își goli paharul 
și-și ridică ochii spre colonel. 

— Informaţiile care ni se cer nu pot fi obţinute prin 
niște patrule de cercetare, asta-i foarte clar. Ele nu pot fi 
cunoscute decit undeva în spatele frontului... La coman- 
damente, la generalul Friessner ... 

— Poate la domnul Phleps, zîmbi colonelul. 

— Da, aprobă căpitanul foarte serios. Poate la domnul 

Obergruppenführer Phleps ... În orice caz, în spatele fron- 
tului, nu la răcanii din prima linie! Din toate informaţiile 
rezultă că în spatele frontului e o harababură destul de ma- 
re... Trupe în retragere din Moldova şi Bucovina, trupe 
reorganizate şi aduse grabnic spre front, trupe proaspete 
ca acea faimoasă Divizie 8 cavalerie SS din care făcea parte 
prizonierul meu de ieri... În mişcarea aceasta amplă de 
trupe, de grupuri răzleţite de oameni pierduţi de unităţi, 
e ușor să te faci pierdut. Mai ales dacă ai hirtii în regulă 
şi îndeosebi o uniformă fercheșă, deși uzată, care arată că 
eşti un ofiţer de front cu ani și ani de experienţă, la git 
cu o cruce de fier! 

— Da, zise colonelul privindu-l cu atenţie. Pînă aici 
înţeleg. Ai dreptate. 

__"Să nu uit însă ceva esenţial: o hirtie, dom'colonel, 
o hîrtiuţă ștampilată. Cu antetul Grupului de Armate Ucrai- 
na de Sud. Cu o semnătură solemnă, cu litere gotice. Ates- 
tînd că maiorul Ioachim von Arnim — aşa mi se pare că-l 
chema pe prizonierul de ieri? — se află în misiune cu 
ordinul special al OKW, urmînd să raporteze exclusiv dom- 
nului general Friessner! Şi deasupra: Strict Secret! 

— Da, zise colonelul, mulţumit că totul începe să se 
contureze. Scrie textul, căci tu ştii mai bine nemţeşte decit 
Goebbels. Într-o oră totul e gata: uniforma fercheșă, Crucea 
de fier, ordinul cu antet. Avem în stoc de toate! Cum scrie 
în scriptură: cere și ţi se va da! 

Căpitanul îşi turnă din coniac fără să mai ceară voie, 
goli paharul şi se ridică în picioare. 

— Da, domnule colonel. Și sergentul Regman din Me- 
diaş. Care ştie săsește mai bine decît Andreas Schmidt, cît 
o fi el de şef al Volksbundului. În uniformă SS, căci alt- 
fel nu ai cum să priceapă cineva că un soldat neamţ vor- 
beşte în dialectul de la Mediaş. Şi cu cel mai bun aparat 
de radiorecepţie-emisie din cîte există în corpul de armată. 
Din cele ușoare, putînd fi luate şi cărate în raniţă fără a 
atrage prea mult atenţia! 

— E în ordine, aprobă colonelul. 

— Nu vă grăbiţi, dom’ colonel! Și un avion! Unul mic, 
sărăcuţ, de cercetare. Căci ştiu că altul nu aveţi. Să ne așeze 
undeva binișor dincolo de front... Între Reghin şi Bistrita, 
de pildă. Pe şoseaua pe care se desfășoară toate mișcările 
de trupe... Pe unde fug băieţii lui Wohler, înnebuniţi de 

luptele din Moldova! Nici nu știu bine unde se află... Cu 
ei mă descurc eu! 

— S-a făcut, căpitane, spuse colonelul vesel. Facă-se voia 
ta. Şi adăugă, încercînd să-și ascundă tulburarea, îmbrăţi- 
şindu-]: Dumnezeu să te ajute! 

Zorile abia mijeau. Totul era învăluit într-o pînză neagră 
spălăcită, din care conturul celor mai apropiate lucruri pu- 
tea fi doar ghicit, nu deslușit. Pilotul, pe, care căpitanul 
Popa îl cunoștea și-l preţuia de multă vreme, nu acceptase 
nici în ruptul capului riscul unui zbor de noapte. „Nu există 
o cale mai sigură de a-ţi rupe gitul“, repeta el la orice stă- 
ruinţă nouă a căpitanului. „Berzele astea — spunea el gîn- 
dindu-se la avionul său cu aripi foarte lungi — sînt bune 
pentru un zbor scurt, de zi, aterizează pe cîteva palme de 
loc, dar altfel n-au nici o calitate războinică“. „Bine, insistă 
căpitanul, dar Skorzeny l-a răpit pe Mussolini cu o drăcie 
de asta de pe Gran Sasso“. „Adevărat, repeta pilotul. Dar 
ziua, domnule, ziua, noaptea păsările astea sînt oarbe, nu-s 
bufnițe, nici lilieci, nu vezi ce aripe de libelulă au?“ Au 
rămas pînă la urmă înţeleși. Vor porni îndată ce se crapă 
de ziuă. Vor zbura prin obscuritatea zorilor pe deasupra pă- 
durilor, la cîțiva metri deasupra vîrfurilor copacilor. Astfel, 
sint multe șanse de a nu fi observați... Vor ateriza într-un 
luminiș, la siguranţă... Adică în siguranța relativă pe care 
ţi-o dă faptul că nu sînt în preajmă trupe vizibile, forfotă 
de oameni, mișcare, fum, tranșee, bivuacuri... Astfel, cine 
poate şti ce ascunde liniștea desăvirşită a unui cîmp, a unei 
lunci, a unei dumbrăvi? De pretutindeni pot să apară oa- 
meni, tunuri, tancuri, să macine mitraliere, să toace bran- 
duri... Aşa că, o fi cum o fi... Regman îi asculta tăcut şi 
se exersa să ridice cît mai repede în poziţie de tragere pis- 
tolul mitralieră german. Era un flăcău înalt, cu fața închisă, 
doar nasul prea lung îi dădea un aer şăgalnic. Buzele în- 
guste, ochii albaștri spălăciţi, părul cînepiu, îi dădeau — 
aici, printre atîția ardeleni care îi semănau — o notă de 
anonimat, de lipsă de trăsături distinctive. Dar căpitanul 
ştia că nu e un om care poate fi încadrat într-o medie ba- 
nală ci o ființă deosebită, înzestrată cu calități excepţio- 


98 


aale. Era de un calm desăvîrşit, pe care nici Popa, ai cărui 
nervi de fier rezistau la aproape toate șocurile, nu-l putea 
înţelege. Un obuz sau o grenadă explodind pe neașteptate 
lîngă Regman nu-l putea scoate din echilibrul său flegma- 
tic, nu avea nici o tresărire bruscă, doar o încordare de 
fiară atacată, gata să riposteze, doar o rapidă punere în 
gardă, ca a unui spadasin încercat în fața lamei ţîșnind 
spre el. Căpitanul Popa ştia că în cursul aventurii în care 
se lansa îl pot aștepta multe surprize, inclusiv aceea de 
a-şi lăsa pielea pe aceste meleaguri, pe care nu le mai vă- 
zuse niciodată. Dar era sigur că nu se poate aştepta la sur- 
priza de a-l vedea pe Regman pierzîndu-şi calmul. Îl alesese 
tocmai de aceea pentru a-l însoţi în această misiune plină 
de riscuri, în care viaţa unuia depindea de calmul şi hotă- 
rîrea celuilalt, şi era sigur că nu a făcut o alegere greșită. 
Avea doar o singură neliniște: aceea dacă avea sau nu drep- 
tul de a pune într-un teribil pericol viața unui om, exclusiv 
pentru faptul că are o deplină încredere în el. 

Sosi în fine şi clipa cînd pilotul socoti că atunci cînd vor 
fi străbătut distanţa prevăzută, lumina va fi destul de des- 
lușită pentru a putea ateriza spre a-și depune pasagerii în 
locul ales de căpitan şi a-şi lua apoi grăbit zborul spre cuib, 
pentru a nu trece în lumina dimineţii pe deasupra liniilor 
inamice, deși în sinea sa el nu uita din calcule nici proba- 
bilitatea că nemţii sau ungurii vor crede, văzînd silueta avio- 
nului, că e vorba de un aparat german care se îndreaptă 
spre liniile din fața lor, pentru a le facilita sarcina de a le 
străpunge observînd mișcările inamicului și nu vor supune 
fragilul său aparat decît unui tir sporadic, declanșat doar 
atunci cînd, trecînd razant pe deasupra bateriilor, nu-și va 
mai putea ascunde însemnele. Avionul se ridică ușor şi Popa 
privi cu plăcere virfurile copacilor din preajmă rămînînd 
jos, lunecînd ca într-o albie de gheaţă, în timp ce zarea se 
clătină înceată şi se ridică pe neașteptate mai sus de aripile 
lor. A fost apoi o lentă lunecare prin văzduhul cuprins încă 
de noapte, străbătut doar de slaba pilpiire a zorilor, ca de-o 
fosforescenţă palidă răzbătînd dintr-un adînc fund de mare. 
Avionul o coti departe spre est, spre dealurile împădurite 
în care chiar şi dacă s-ar fi aflat unităţi vrăjmaşe, ele ar fi 
desluşit doar cu greu și tîrziu marea pasăre neagră planînd 
deasupra lor, ghicită doar din zgomotul înșelător al motoa- 
relor. Apoi, avionul deschise un arc foarte larg şi apăru pe 
neașteptate între dealurile de lingă Teaca, unde Popa fixase 

locul de aterizare. Căpitanul pindise cu atenţie reacţiile 
vrăjmașului şi rămase surprins că nu au fost salutaţi de 
bateriile antiaeriene sau măcar de mitralierele care împîn- 
zeau zona. Dar nu avu prea mult timp pentru a se gîndi 
la situaţie căci avionul se aşeză ca o pasăre uriașă pe în- 
tinsul ierbos din apropierea unui pile de copaci bătrîni. 
Căpitanul și sergentul săriră repede din carlingă și, tupi- 
laţi în tufișuri, pregătiţi pentru orice surpriză, se pregătiră 
pentru a apăra avionul de un eventual atac și pentru a-i 
permite întoarcerea spre baza de pornire. Nimic nu se clinti 
însă în împrejurimi și duduitul avionului păru să se piardă 
în întunericul pălit al zorilor ca într-o pislă nesfîrşită. Cei 
doi ostaşi urmăriră ridicarea grațioasă a aparatului şi lune- 
carea lui piezișă spre codrii neclintiţi din est și îi urară în 
gind, noroc pilotului. Apoi căpitanul se ridică și șopti: 
„Atenţie, Regman. Nu dormi. Să desluşim ce e în jur“. 

Au stat un timp pîndind. În liniștea deplină a începutului 
de ziuă zgomote îndepărtate începură să se urzească aproa- 
pe pe neobservate, de parcă ar fi fost doar o față nouă a 
ei. La început, urechile celor doi bărbaţi deslușiră doar un 
zgomot îndepărtat, ca de roiuri de albine, trecînd în înăl- 
timi. Apoi, din puhoiul unitar al acestui zumzet prinseră să 
se desprindă sunete distincte, identificabile. Treceau pe un- 
deva, nu prea departe, camioane, pirîiau stinse de distanţă 
motocicletele, uruiau mașini grele, tunuri sau tancuri. O 
lume necunoscută, misterioasă, amenințătoare, prindea o va- 
gă înfățișare din zgomotele înfundate care răzbeau pină la 
cei doi ostași. 

Încercînd să descifreze din zgomotul motoarelor ce se în- 
timplă pe șosea, căpitanul se străduia în același timp să 
recunoască locul unde au ajuns, integrîna priveliștea ce i se 
deschidea în față cu amintirile plăcute care-i rămăseseră 
despre această pitorească regiune de păduri și vii, situată 
la jumătatea drumului dintre Bistriţa şi Reghin și avînd în 
centru un mare sat, aproape oraș, Teaca, de ale cărei piv- 
niţe pline de butoaie cu vin excelent își amintea cu o anu- 
mită nostalgie. Era aproape convins că se află în pădurea 
de pe dealurile din răsăritul satului, spre care șoseaua suia 
descriind curbe foarte complicate. Şoseaua trecea în această 
parte prin pădurea foarte deasă care se apropia pînă la cîțiva 
metri de ea, apărînd-o din toate părţile, dar oferind adă- 
post și pentru cei care ar fi dorit s-o supravegheze fără să 
fie observați, strecurîndu-se pînă aproape de marginea pă- 

durii. Căpitanul şi Regman avură astfel posibilitatea de a 
examina cu atenţie circulația de pe şoseaua din faţa lor, 
transformată în principala arteră pe care se scurgeau spre 
nordul Transilvaniei convoaiele lungi de camioane transpor- 
tind unităţi germane decimate în luptele din Moldova şi 
retrase în spatele frontului, dar şi pentru aducerea spre ali- 
niamentul germano-ungar de pe Mureş a întăririlor nece- 
sare. Văzură o coloană de tancuri grele din faţa cărora ca- 
mioanele se trăgeau grăbite pînă în șanț și pe care cavale- 
riştii care înaintau în şir lung spre Reghin (probabil unităţi 
ale Diviziei a 8-a de cavalerie SS, de care vorbeau docu- 
mentele capturate de el) le priveau cu satisfacţie şi spe- 
ranţă. Urmară cîteva camioane încărcate cu soldați, dar 
căpitanul rămase mirat de numărul lor redus. „Se cam 
epuizează rezervele de oameni ale lui Hitler“, îşi spuse 
el mulțumit. Apoi vehicolele mergînd în direcţia frontului 
dispărură şi cei doi bărbaţi tupilaţi în tufele de la marginea 
pădurii nu mai vedeau decît trista coloană a camioanelor 
pline de soldaţi istoviţi, în uniforme ferfenițate, cu feţele 
brăzdate de deznădejde, de spaimă, de urmele cumplite ale 
înfrîngerii suferite, ale morții care trecuse pe lingă ei, și 
care treceau nepăsătoare pe lingă alte camioane, defectate 
şi părăsite în șanțuri de către echipajele lor. Într-un inter- 
val cînd scurgerea camioanelor se întrerupse pe şosea, căpi- 
tanului îi veni o idee şi-i făcu semn lui Regman să-l ur- 
meze. Alergară în lungul șoselei pînă dădură de un auto- 
turism de teren părăsit în șanț. Puseră umărul și îl întoar- 
seră, pentru a lăsa impresia că s-a defectat în timp ce se 
grăbea spre front, în direcţia din care fugeau cei din ca- 
mioanele ale căror duduit se făcu din nou auzit de după 
cotul pe care-l descria şoseaua. Cînd primul camion își făcu 
apariţia, şoferul și Feldwebelul din Wehrmacht aşezat lingă 
el, văzură în mijlocul şoselei o maşină militară şi alături 
de ea un maior din SS, rezemat elegant şi nepăsător de ușa 
ei, şi un subofițer, cu caschetă cu cap de mort, stînd ţeapăn, 
în fața mașinii, în dreapta ofițerului dar la o distanţă res- 
pectuoasă, strîngînd în miini un pistol mitralieră îndreptat 
ameninţător spre ei. Înţeleseră că au ajuns la un punct de 
control și şoferul frînă, înjuriînd, chiar înainte ca ofiţerul 
să fi ridicat mîna ca să-i oprească. „Mama lor, mirii el, 
ăştia ne aruncă iar pe front!“. Feldwebelul, înviorat parcă 
deodată de constatarea că dezmățul şi dezordinea s-au ter- 
minat, uite au apărut cei care vor putea să pună şeaua pe 

toată banda de derbeăei şi de fugari, îi fulgeră cu privirea 
şi scrîșni: „Gura!“, în timp ce deschidea portiera și sărea 
pe şosea ca să primească ordine. „Cite camioane?“ întrebă 
răstit ofiterul şi Feldwebelul fericit să se simtă din nou 
mișcat de ordine, privit cu dispreţ, de sus, de un superior, 
raportă supus în dialectul său din Bavaria. „Cîţi oameni?“ 
se răsti din nou ofiţerul și, neauzind parcă răspunsul sub- 
ofițerului, urlă: „Toţi jos din maşină şi alinierea!“ Feld- 
webelul alergă, cît îl ţineau picioarele de repede, în jurul 
coloanei de mașini, strigînd: „Jos și alinierea, control SSI. 
Căpitanul Popa privea mulțumit soldații buimăciţi, speriaţi, 
care se aliniau de-a lungul coloanei, siguri că îi așteaptă 
cine ştie ce oroare, înspăimiîntaţi de faţa amenințătoare a 
maiorului din SS și de nemișcarea de fiară gata să atace a 
subsfițerului care îl acoperea cu pistolul mitralieră întins 
spre ei. 

Căpitanul Popa cunoștea bine psihologia soldatului ger- 
man, disponibilitatea sa uimitoare de a primi ordine, senti- 
mentul său de eliberare (ca de sub apăsarea unei grave răs- 
punderi) atunci cînd putea să execute ordine, să simtă mîna 
de fier a unui superior, să nu aibă nevoie să gîndească și 
să hotărască el (sentiment comprehensibil și oarecum nobil, 
îşi spunea căpitanul gîndindu-se uneori la această trăsătură 
foarte caracteristică, deoarece el exprimă dorința — de cele 
mai multe ori inconștientă — de a nu-ţi asuma nici o răs- 
pundere, de a acţiona numai sub apăsarea ordinelor exprese, 
deci — în esenţă, — de a se desolidariza de răspunderile 
unui război purtat într-un mod opus legilor tradiţionale ale 
războiului, ale umanităţii, ale onoarei). De aceea nu-i fu 
greu să-şi joace perfect rolul de ofițer german obligat să 
gindească și în locul subordonaţilor săi și să le indice calea 
pe care trebuia să meargă. Se plimbă un timp prin faţa 
șirului de soldaţi, privindu-i aşa ca fiecare să se simtă, per- 
sonal, examinat, judecat şi condamnat fără apel, apoi se opri 
pe neașteptate şi începu să urle: „Soldaţi germani sînteţi 
voi sau lepădături condamnabile, haimanale fără rost?“ Sol- 
daţii se strînseră parcă şi mai mult în ei înșiși, în senti- 
mentul lor apăsător de culpabilitate, în convingerea că sînt 
vrednici de cele mai aspre pedepse deoarece nu şi-au făcut 
datoria, au fost învinși și au cutezat să fugă. Maiorul (ca 
să-i spunem astfel căpitanului Popa, care îi ceruse colone- 
lului său uniforma maiorului SS captiv poate din imboldui 
subconștient de a atrage atenţia asupra faptului că el, în 

ciuda actelor sale nebune de curaj nu ajunsese decît un 
biet căpitan) își dădu seama foarte limpede de starea de 
spirit a oamenilor din fața sa, așa că se îndură să ofere o 
ultimă şansă de a se reabilita în fața propriei lor conștiințe, 
şi ţipă: „Aţi intrat în rîndurile suboamenilor! În Reichul 
pe care îl statornicim pentru viitorul mileniu voi nu veți 
putea fi decît sclavi! Dar noi, cei din SS, deşi ne înjuraţi 
mereu, sîntem oameni drepţi dar miloși! De aceea, vă dau 
ultima şansă de reabilitare: La doi kilometri de aici se află 
un sat, numit de sașii care constituie jumătate din populaţia 
lui, Tekendorf. Acolo vom constitui un centru de regru- 
pare. Cel mai apropiat de front! Voi veţi fi primul grup, 
nucleul unui nou eroism! Vom merge acolo, ne vom grăbi 
să ne reorganizăm și vom fi prima unitate gata să plece din 
nou pe front!“ 

Constată că soldaţii din faţa lui, dacă nu dau semne de 
însufleţire ori de satisfacţie, nu se arată nici capabili de a 
se opune ordinelor sale, așa că îşi ridică puternic glasul: 
„Aţi înţeles, soldați?“ Și fu mulţumit de răspunsul mai ferm 
şi măi milităros decît s-ar fi așteptat: 

-— Jawohl, Herr Oberst!. 

În dreapta sa, la distanţa respectuoasă de unde își aco- 
perea şeful cu pistolul său mitralieră extrem de eficace, Reg- 
man îi privi pe nemți cu scîrbă şi dispreţ: „Iote la ei, rahaţii 
dracului! Fug mîncînd pămîntul, dar se mai joacă de-a sol- 
daţii!“ 

Coloana de mașini intră lent şi maiestuos în sat, de parcă 
n-ar fi cărat rămășițele jalnice ale unor unități măcinate 
de uriașa maşină de tocat carne a războiului, ci o trupă 
pregătită pentru fapte mari. Maiorul în care se preschimbase 
căpitanul Popa sări proaspăt, sprinten și ager din cabina 
primului camion și se răsti la primul soldat german pe care-l 
zări: „Unde-i Komandatura? Îl urmă pe soldatul grăbit să-i 
arate casa arătoasă cu poarta păzită de un Feldgendarm și 
peste cîteva clipe constata cu satisfacţie spaima pe care a 
stîrnit-o apariţia sa neașteptată la un comandament care pri- 
mise doar ordinul de a aștepta... ordine. Ei, ordinele au 
sosit în persoana energicului maior SS Ioachim von Arnim, 
care întoarse totul cu josul în sus, puse toată lumea în miş- 
care şi peste un sfert de ceas asista cu plăcere la încolo- 
narea tuturor rămășițelor de unităţi bulucite în Teaca şi 
la plecarea lor grăbită spre nord-vest, la Jeica, singurul sat 
din împrejurimi pierdut între păduri nesfirşite, spre care 

nu ducea nici o șosea. „Ei, pe ăştia sper că i-am scos pe 
cîteva zile din circulaţie“ îşi spuse Popa mulțumit, dar nu 
se arătă deloc mirat cînd un domn înalt, elegant în costu- 
mul său de vînătoare, cu cizme, se apropie de el scîntein- 
du-și monoclul și îi spuse ridicîndu-şi pălăria verde, de vînă- 
toare, cu o înclinare plină de curtoazie, într-o germană co- 
rectă. 

— Vă rog să-mi permiteţi, domnule maior, să mă pre- 
zint. Sînt contele Korniss Balint. Moșşier din apropiere. Aş 
dori să vă felicit pentru energia cu care aţi făcut ordine 
în delăsarea care se înscăunase aici. V-am văzut în acţiu- 
ne, v-am admirat fermitatea și doresc să vă cunosc pentru 
a-i putea exprima sincera mea apreciere domnului general 
Phleps, care mi-a făcut cinstea de a se instala în castelul 
meu din apropiere, situat între Band şi Sincrai... Foarte 
aproape de punctele de concentrare a trupelor noastre... 

Auzind frazele protocolare, pompoase, ale bărbatului din 
faţa sa, atît de anacronice în tirgușorul acesta prin care se 
simţea vuind vîntul aspru al războiului apropiat, Popa tre- 
sări cînd fu rostit numele misteriosului Phleps şi-i întinse 
mîna contelui cu toată jovialitatea de care îl vedea capabil 
pe un maior din SS: 

— Ah, domnule conte, ce plăcere să vă cunosc! Sint 
maiorul Joachim von Arnim din trupele SS, la ordinele dom- 
niei voastre! Încîntat de a întîlni tocmai pe domnul pe 
care îl căutam: onorabila gazdă a generalului Phleps. Sînt 
trimis cu o misiune foarte urgentă tocmai la excelența sa, 
domnul general! 


14 


Contele Korniss îi arătă cu mîndrie maiorului german cas- 
telul său impunător, masiv, clădit ca o adevărată fortăreață 
pe culmea unui deal, înconjurat de un parc întins, care pă- 
rea o adevărată pădure. Fuseseră lungi ceasurile petrecute 
în trenulețul ciudat, cu linie îngustă, părind mai mult o 
jucărie decît un tren adevărat, dar care se dovedea atît de 
util în aceste zile cînd linia ferată îngustă dintre Lechinţa 
și Tîrgu Mureş, avînd în staţia de pornire legătură cu im- 
portanta linie ferată care venea pe valea Someşului, dinspre 
Cluj spre Sărăţel şi Bistriţa, constituia singura posibilitate 

de transport pe calea ferată a materialelor necesare pentru 
marea ofensivă spre Carpaţii Meridionali care se afla în pre- 
gătire între Cluj și Tîrgu Mureş, de-a lungul frontierei trase 
de Dictatul de la Viena al lui Hitler și Mussolini, în august 
1940. Dar contele se dovedi un voiajor experimentat, care 
își ia toate măsurile necesare pentru a transforma o călă- 
torie plictisitoare într-un fel de picnic agreabil. Valetul său, 
care se străduia să-și imite colegii englezi prin fața nemiș- 
cată, impasibilă, și serviciul ireproşabil, întinsese pe măsuța 
compartimentului de clasa I-a în care se aflau singuri, (în 
timp ce Regman veghea în uşă foarte marţial, cu pistolul mi- 
tralieră atîrnîndu-i de cureaua petrecută pe după git, pe 
piept, în poziţia cea mai potrivită pentru a putea fi folo- 
sită fără pierdere de timp) o faţă de masă de olandă, albă 
ca neaua, și servi gustări delicioase, din care contele și maio- 
rul se serviră copios, udindu-le cu un vin sec, incolor, foarte 
tare, de Teaca. Timpul trecu astfel foarte repede și cei doi 
bărbaţi tăifăsuiră agreabil, încălziţi de vinul băut îmbel- 
şugat, privind prin geam desfășurarea peisajului cîmpiei 
ardelene care în această toamnă neobișnuită, cînd nimănuia 
nu-i ardea să culeagă roadele pămîntului în așteptarea fur- 
tunii războiului care se apropia, era poleită în tonuri de 
aur greu, şi numai trupele care puteau fi zărite atunci cînd 
linia ferată se apropia de drumul de țară din valea Com- 
lodului arătau că în apropiere se pregătesc lupte grele, de 
care va depinde soarta acestor pămînturi şi a oamenilor 
care Je locuiesc. Amurgul de septembrie învăluise zarea în 
horbote sîngerii cînd trenuleţul sosi în gara Band, aflată la 
nord-vest de Tîrgu Mureş, unde contele îl pofti pe maior, 
pe care-l numea de acum „oaspetele său mult prețuit“ să 
coboare, lăsîndu-i valetului grija de a descărca valizele, în 
timp ce Regman, de pe scara vagonului, stringînd cu pum- 
nul drept patul pistolului mitralieră, cerceta cu ochii duri 
şi amenințători peronul. În faţa clădirii modeste a gării o 
trăsură uşoară, cu doi cai albi superbi, îl aștepta pe conte, 
care înregistră cu satisfacţie privirea plină de admiraţie pe 
care musafirul său o aruncă asupra cailor care băteau pă- 
mintul, neastimpăraţi, cu copitele, dornici s-o ia la trap. 
Treceau printr-o vale plină de lanuri şi de livezi încărcate 
de roade, și Popa examina curios unităţile militare care se 
desfăşurau prin ea spre sud şi sud-est, mai ales pilcurile 
de SS-işti călări, foarte frecvente și de care nu se îndoia 
că fac parte din faimoasa Divizie a 8-a SS călare, adusă în 

mare grabă de la Budapesta şi pusă la dispoziţia lui Phleps 
pentru înfăptuirea planurilor sale misterioase. În poarta bol- 
tită a zidului lat de piatră care înconjura castelul și parcul 
său, un soldat din SS veghea de parcă ar fi fost încremenit, 
înfipt pe picioarele sale îndepărtate, cu mîinile strînse pe 
pistolul mitralieră, dar zvicni într-o clipită în poziţie de 
drepţi zărindu-l pe conte și pe maiorul necunoscut, dar apă- 
rat de gradele înscrise pe gulerul său. Străbătură aleea îngri- 
jită care ducea spre intrarea de onoare a castelului şi con- 
tele ascultă cu încîntare cuvintele de laudă rostite de maior 
despre frumuseţea parcului şi despre măreţia calmă și im- 
punătoare a vechiului castel. - 

— A fost, de la construirea lui, nu numai un lăcaş de 
tihnă şi de petrecere, dar şi o fortăreață! A fost clădită de 
un strămoș al meu după răscoala din 1437 a iobagilor! A 
fost refăcută şi întărită la sfirsitul secolului al XVIII-lea, 
după răscoala valahului Horea, care a găsit adepţi şi pe 
aceste meleaguri. Iar forma sa actuală s-a conturat după re- 
voluţia din 1848, cînd bunicul meu a constatat că elemen- 
tele turbulente sînt întotdeauna gata să provoace haos și 
dezordine, şi a înconjurat palatul cu zidul de piatră pe care-l 
vedeți și a prevăzut ferestrele cu groase gratii de fier și cu 
obloane din blăni de stejar căptușite cu plăci de fier. Pre- 
cauţiile sale s-au dovedit zadarnice, căci în 1918, cînd s-a 
prăbuşit rezistența armatei austro-ungare pe front, și revo- 
luţia a izbucnit pretutindeni, găsind un sprijin puternic din 
partea soldaților înarmați sosiți acasă de pe teatrul de răz- 
boi, castelul a fost jefuit și o parte din el a ars. Noroc că 
tatăl meu plecase din timp la Tîrgu Mureş, unde s-a putut 
pierde mai ușor în mulțime, salvîndu-și viaţa. Nu s-a putut 
însă salva decît o mică parte a moșiei, pentru că după tre- 
cerea Transilvaniei la România am fost supuşi unei reforme 
agrare nemiloase, care ne-a răpit trei sferturi din pămînt. 
A rămas însă castelul, parcul, livezile și viile din jurul lor 
şi ne-au rămas, îndeosebi, acţiunile la cîteva fabrici din 
Cluj şi Tîrgu Mureș, ca și depozitele în valută la bănci si- 
gure şi serioase, în principal în Elveţia. Aceste rezerve ne-au 
permis să înfruntăm stăpînirea românească de douăzeci și 
doi de ani şi să putem primi cu cinste şi cu orgoliul ne- 
îngenuncheat trupele lui Horthy, după ce Fiihrerul — se 
înclină respectuos spre maior — a binevoit în 1940 să-i 
acorde nordul Transilvaniei... În ultimii patru ani acest 
castel — declară contele cu mindrie — a devenit un ade- 


106 


vărat centru al naţionalismului intransigent. lar acum, spuse 
el cu înflăcărare care lui Popa i se păru sinceră, izvorită 
dintr-un fanatism pe care evidenţa eșecului nu l-a destră- 
mat, însuși faptul că excelența sa domnul general Phleps 
şi-a instalat în el cartierul general, l-a transformat într-un 
focar de unde pornește din nou marea cruciadă pentru cu- 
cerirea întregului Ardeal şi pentru asigurarea condiţiilor 
ca, cu ajutorul armelor noi pregătite de Fiihrer să zdrobim 
în fine fiara bolșevică! 

— Bravo, domnule conte, spuse maiorul cu încîntare, bă- 
tînd curtenitor din palmele îmbrăcate în mănuşi fine de 
piele, însuși acest sentiment al continuității şi al legăturii 
trecutului seminţiei domniei voastre cu lupta noastră de 
acum, îmi dezvăluie noblețea caracterului şi gîndirii dom- 
niei voastre! Îl voi felicita pe domnul general pentru înțe- 
lepciunea cu care a ştiut să-și aleagă gazda! 

— Ah, domnule maior, sînt încîntat de cuvintele domniei 
voastre! Iar generalul, ehei, — rise contele jovial — a știut 
el ce face! Căci nu ne cunoaștem de azi, de ieri! 

— Aşa? exclamă Popa surprins. Vă cunoaşteţi de mult? 

— Evident, rise contele. Generalul nu e un om care să 
meargă la întîmplare! Ştie el în cine poate avea încredere! 

Popa simţi nuanţa de reţinere din glasul contelui și își 
dădu seama că a ajuns la un punct sensibil, la o limită pe 
care nu e bine să încerce s-o treacă acum. Zimbi deci, şi 
se grăbi să schimbe discuţia, ca și cum tema abordată nu 
l-ar fi preocupat sau ar fi dovedit față de ea un interes pur 
protocolar. 

— Desigur, desigur, spuse el, prefăcîndu-se distrat. Apoi, 
ca și cum l-ar fi preocupat cu totul alte probleme, întrebă 
deodată: La câţi kilometri sîntem de frontieră? 

Contele păru ușurat de schimbarea temei, Popa observă 
că faţa, invadată parcă de o neliniște, se destinde, ca şi cum 
ar fi scăpat de o grijă. 

— O, sîntem destul de aproape, spuse el volubil. Mai 
puţin de zece kilometri. 

— Şi nu vă temeți că duelurile de artilerie ar putea dis- 
truge castelul? 

— Vai, rise contele, sper că n-o să aibă loc dueluri de 
artilerie! Românii nu au, în faţa noastră, decit o linie foarte 
slabă de rezistenţă, poate că nici nu dispun de artilerie! 
Sper ca ai noştri să le spargă dispozitivul de apărare din 

prima lovitură, iar linia frontului (dacă va fi așa ceva) să 
se mute din primele ore cu mulţi kilometri spre sud! 

Da, da, se grăbi Popa să-l aprobe... Așa trebuie să 
se întimple! Căci altfel... ne cam încurcăm... Își dădu 
seama că nuanța de îndoială din vorbele sale îl intrigă pe 
conte, observă privirea mirată pe care i-o aruncă și se grăbi 
să se explice, pentru a risipi orice suspiciune: Există unele 
informaţii că în cîteva zile românii ar putea eventual arunca 
pe front cîteva mari unități puternice, făcîndu-ne misiunea 
mai grea decît ne apare astăzi... Şi permiţind ca ruşii să 
pătrundă dincoace de Carpaţi fără a întimpina rezistență! 

— Nu cred, își scutură contele capul cu hotărire. Impo- 
sibil! Românii nu au trupe disponibile! Ele s-au măcinat 
între forţele uriașe ale ruşilor și germanilor, prăvălite peste 
ele. Iar unităţile din interior au fost în cea mai mare parte 
nimicite de forţele generalului Gerstenberg! Nu mai au ce 
să opună atacului nostru! 

— Așa să fie! spuse Popa vesel, suind largile trepte de 
piatră spre intrarea castelului. 

Pătrunseră prin ușa larg deschisă de un valet, și în holul 
vast, cu pardoseală de piatră șlefuită, cu armuri mohorîte 
de cavaleri în lungul pereţilor, cu puţină mobilă masivă, 
contele se opri sub marele candelabru de alamă atîrnînd din 
tavan, aruncă o privire distrată majordomului în livrea care 
îi întîmpină cu o plecăciune adîncă, și se întoarse spre Popa: 

— Domnule maior, spuse el cu solemnitate, fiţi binevenit 
în modesta mea casă pe care vă rog s-o consideraţi, din 
această clipă, și a domniei voastre! Se întoarse spre major- 
dom şi spuse cu glas scăzut: Domnul maior va fi găzduit 
în apartamentul albastru. În cămara de alături va dormi 
subofițerul său. Cheamă-l imediat pe aghiotantul excelenţei 
sale. Dineul să fie servit exact la ora opt! În zece minute 
bucătăreasa să-mi prezinte meniul. 

În timp ce majordomul se îndepărtă grăbit, valetul care 
deschisese uşa se apropie cu un cărucior încărcat de sticle 
cu aperitive și de pahare. Contele îl invită cu un gest larg 
pe Popa să se servească. Acesta se plecă spre cărucior și 
examină cu atenţie sticlele. 

— Ei, da, spuse el vesel, trebuie să recunosc că m-ați dat 
gata! Whisky scoţian în al patrulea an al răzbciului, asta 
zic și eu surpriză! 

Contele zîmbi flatat: 

— În această parte a lumii nu se poate supravieţui fără 

rezerve de provizii! Din whisky scoțian şi ţigări olandeze 
am provizii pentru încă zece ani! 

— Excelent, rise Popa ridicînd paharul cu whisky. Prosit! 

Abia gustară băutura că se auziră paşii aghiotantului ge- 
neralului coborînd cu grabă scările care suiau în două arcuri 
graţioase spre camerele de la etaj, şi curînd un locotenent 
tinăr, cu obrazul stîng străbătut de-o cicatrice, cu monoclu, 
îşi făcu apariţia, venind grăbit spre ei. Își stăpini mirarea 
zărindu-l pe Popa și își înclină capul cu o mişcare scurtă 
şi ţeapănă, salutîndu-i după severul tipic al ofițerilor pru- 
saci. Contele făcu, zimbind, prezentările, dînd întilnirii 
dintre cei doi ofiţeri un caracter monden, ferindu-l de pre- 
zentările reglementare: „Domnul locotenent Georg von 
Knaust, domnul maior Ioachim von Arnim“ spuse el cu vă- 
dită încîntare. Popa cunoștea însă prea bine stilul sever al 
relaţiilor dintre ofiţerii din SS ca să accepte medierea jo- 
vială a contelui. Dădu deci sec din cap şi spuse rece: 

— Anunţă-l, te rog, pe domnul Obergruppențiihrer că a 
sosit maiorul von Arnim din ordinul domnului general 
Friessner, comandantul Grupului de Armate Ucraina de Sud. 

Contele îi aruncă o privire mirată iar locotenentul își ri- 
dică brusc fruntea de parcă ar fi fost surprins de ceva. „Nu 
pare să-i încînte pomenirea lui Friessner — își spuse Popa. 
Ei pariază pe Phleps! Concurența dintre cei doi generali să 
fie atît de mare? se întrebă el contrariat. E atît de atră- 
gător să fii comandantul unui grup de armate pe jumătate 
măcinat, și sortit, oricît ai fi de miop, unei înfrîngeri ine- 
vitabile?« Nu dorea însă să fie implicat în întrecerea dintre 
cei doi generali, misiunea sa nu putea să profite dintr-o 
asemenea implicare, aşa că se grăbi să iasă de sub bănuiala 
că ar fi omul lui Friessner. Lăsă deci o umbră de zîmbet 
ironic să-i străbată pe-o secundă faţa și zise plictisit: „Ordi- 
nu-i ordin“. „Chiar dacă-i dat — adăugă el ridicîndu-și 
ochii spre marele candelabru din tavan, coborîndu-i apoi 
spre paharul cu whisky pe care-l luă în mînă şi-l ridică 
distrat în lumină, de un... general din Wehrmacht!“ 

Spusese „general din Wehrmacht“ cu o nuanţă atit de 
clară de dispreţ, de scîrbă, că contele izbucni într-un hohot 
de rîs pe care-l transformă într-un acces de tuse atunci cînd 
observă muţenia rece a celor doi ofițeri, iar locotenentul îşi 
izbise, respectuos, călcîiele. 

— Cu permisiunea dumneavoastră, domnule maior, mă 
grăbesc să-l anunţ pe domnul Obergruppenfiihrer Phleps! 

Așteptînd ora mesei în holul prea vast ca să poată fi des- 
tul de luminat de uriașul candelabru atîrniînd din tavan, ră- 
miînînd discret în umbră pretextind că examinează colecția 
de armuri înșirată de-a lungul pereţilor şi greoaiele arme 
medievale îngrămădite în firidele abia luminate sau agă- 
tate de pereţi de parcă ar fi aşteptat să fie folosite, căpi- 
tanul Popa se gîndea cu satisfacţie că a dat atît de uşor 
de misteriosul Phleps, că a trecut cu bine peste prima întîl- 
nire cu el. Aşteptase, fierbînd de nervozitate stăpînită dar 
prefăcîndu-se rece şi nepăsător ca locotenentul Knaust să-l 
anunţe că domnul Obergruppenfiihrer îl aşteaptă. Urcase în- 
cet, grav şi marțial, scara largă, somptuoasă, de piatră și 
străbătuse coridorul pardosit cu lespezi de marmoră în fun- 
dul căruia zări SS-istul de pază cu pistolul mitralieră ținut 
de-a curmezişul pe piept, în fața unei uşi grele de lemn 
masiv, deasupra căreia veghea stema familiei Korniss, cio- 
plită în marmoră, cum căpitanul nu mai văzuse decit pe 
pietrele funerare ale unor nobili din vechime, în biserici 
maghiare din Transilvania. Generalul îl aştepta, închis şi 
sever, așezat în spatele unui birou masiv şi răspunse teapăn 
la salutul hitlerist al maiorului necunoscut din fața sa, pe 
care îl cerceta acum concentrat, încercînd să-i deslușească 
foarte exact misiunea, să-i ghicească locul în jocul com- 
plicat de interese şi de contradicții dintre el şi Friessner şi 
să constate dacă e util planurilor sale ori nu. Phleps era un 
bărbat voinic, cu umeri largi, cu piept puternic, cu abdo- 
menul voluminos strîns în uniforma croită pe corp și, pro- 
babil, de corset, şi ar fi putut fi socotit un gospodar sas 
bine chivernisit, iubitor de bere, de fripturi grase şi de 
vin greu, dacă ochii săi, ascunși de ochelarii care scînteiau 
la orice mișcare a corpului în lumina lămpii aprinse pe 
birou nu ar fi trădat o fire voluntară și rece, lipsită de jovia- 
litate și de umor. „E un adversar foarte periculos — se 
gîndi Popa — şi trebuie să fiu foarte atent. E un om fa- 
natic, lipsit de orice scrupule“ — şi se înfioră simțindu-se 
examinat ca de o reptilă uriaşă și foarte crudă. Phleps îl 
ascultă în tăcere, fără să-l întrerupă nici o singură dată 
pentru a cere detalii sau lămuriri în plus, dar Popa simţea 
că îi cumpăneșşte fiecare cuvînt și se gîndi că a avut un 
noroc nemaipomenit dind peste documentele maiorului SS-ist 

în a cărui uniformă se găsea acum şi avînd astfel posibili- 
tatea de a-l informa pe Obergruppenfiihrer despre cores- 
pondenţa reală dintre von Weichs și Friessner, căci ar fi 
fost greu să găsească o explicaţie acceptabilă a prezenţei 
sale în apropierea acestui bărbat experimentat şi Dbănuitor. 
I se părea că Phleps e doar parţial mulţumit de informaţiile 
primite, că s-ar fi aşteptat la altceva, la ceva de mai mare 
anvergură, probabil la informaţii privitoare la mari deplasări 
de trupe germane de elită spre Transilvania, şi încruntarea 
cu care primi informaţii privitoare la clarificarea lui von 
Weichs privitoare la subordonarea faţă de comandamentul 
Grupului de Armate Ucraina de Sud arăta că este aferat 
de cele spuse, poate chiar jignit. Popa trebui însă să-i admire 
sîngele rece, capacitatea de a se stăpini, cînd îi mulţumi 
de informaţii, îi întinse cutia cu țigări de foi, şi începu să 
vorbească liniştit, cumpănit: 

— Mulţumesc, domnule maior, a spus Phleps. Mi-aţi adus 
veşti bune, de mult aşteptate... Dar — își ridică el pieziş 
spre Popa ochii care se odihniseră privind suprafața lucie 
a biroului masiv — nu înţeleg de ce mi le transmiţi verbal? 
Sint obișnuit să primesc în scris comunicările importante! 

Popa se așteptase la această întrebare și își cumpănise 
bine modul de a răspunde: 

— Domnule Obergruppenfiihrer — spuse el, prefăcîndu-se 
că abia își poate stăpîni rîsul — din nefericire Comanda- 
mentul domnului general Friessner este compus din ofițeri 
ai Wehrmachtului! Care îşi ascund frica vorbind de pru- 
denţă! La început se intenţiona să mi se încredinţeze copiile 
documentelor despre care v-am informat. Apoi s-a apreciat 
că voi avea de făcut o călătorie periculoasă, că aș putea fi 
interceptat de patrule sau agenţi vrăjmași şi documentele 
ar putea să cadă în miinile inamicului. Domnul general 
Friessner în persoană mi-a luat în ultima clipă documen- 
tele, ordonîndu-mi să vă transmit verbal conținutul lor. 
La Miercurea Ciuc! Şi mi-a dat explicaţia pe care v-am 
spus-o... A pierdut cu mine o jumătate de oră, dar era 
foarte ocupat... Se muta din nou — spuse zimbind iro- 
nic — îşi transfera cartierul general de la Miercurea Ciuc 
la Topliţa... Mi-am permis chiar o glumă maliţioasă, dar 
domnul general s-a prefăcut că n-o înţelege. Se poate, dom- 
nule general, am întrebat prefăcindu-mă surprins. Ce să 
caute patrule inamice în spatele frontului domniei voastre! 
Sînt sigur că inamicul nu ajunge acolo decit ca prizonier! 

— Bravo, domnule maior, rîse Phleps mulţumit. Și boșc- 
rogul acesta e împuternicit să-mi comande mie. 

— Nemaipomenit, domnule general — spuse Popa foarte 
ferm. Nemaipomenit! Și dacă aţi vedea în ce debandagă se 
retrag trupele sale! 

— Am auzit, spuse mohorît Phleps. Mi-a povestit contele. 
Bine că i-ai mai trezit dumneata la realitate! 

„L-a si spus, se gîndi Popa. Foarte bine. Dac-ar şti bietul 
conte pe cine l-a lăudat!“ Dar lui Phleps îi răspunse, pre- 
făcîndu-se jenat că se discută o faptă de-a sa: 

— Din nefericire noi nu putem fi pretutindeni. Dar unde 
sîntem, să nu tolerăm indolența, lașitatea şi debandada! 

— Da, zise Phleps, încruntîndu-se. Fiihrerul a făcut bine 
spînzurînd zeci de generali ai Wehrmachtului. Să ştie ce-i 
aia disciplină! Și dacă va mai fi nevoie, încheie el amenin- 
țător, vom mai spînzura cîteva zeci! 

Se ridică în picioare (Popa rămase mirat cît de înalt e, 
căci în timp ce şedea îl crezuse un om scund, aproape pă- 
trat) și-i întinse mîna: 

— La revedere, domnule maior! Ne vom întîlni la masă! 

„Ei, de prima întîlnire am scăpat, se gîndi Popa multu- 
mit. Ba l-am și încălzit pe Phleps. La sosire mă privea rece 
ca un sarpe, la plecare mi-a făcut onoarea de a-mi întinde 
mîna. E, totuși, un progres! 

Acum, așteptîndu-i pe ceilalţi invitaţi, între conte ṣi loco- 
tenentul Knaust, Popa sorbea încet whiskyul cu sifon din 
paharul elegant, de cristal, gîndindu-se că soarta i-a fost 
foarte prielnică de la începutul aventurii pe care o trăia și 
îi oferise cîteva premise favorabile, care deschideau o oare- 
care posibilitate de a putea termina cu bine misiunea ce-i 
fusese încredinţată. Dar Popa — foarte prusac în uniforma 
sa de maior — se gîndea că, oricît noroc a avut pînă în 
clipa aceea, nu trebuia să uite că se află într-o capcană 
periculoasă, înconjurat de oameni care n-ar ezita nici o 
clipă să-l ucidă dacă i-ar ghici planurile, și că, pentru a-și 
duce la bun sfîrşit misiunea, e nevoie să-şi pună în joec 
toată inteligenţa și toată prudența. 

Tresări auzind paşi grei, de cizme, care se apropiau apă- 
sat, și zări doi bărbaţi coborînd scara în timp ce discutau 
cu aprindere. Tăcură atunci cînd îi văzură pe bărbaţii adu- 
nați în hol și contele le ieși în faţă ca să-i salute, apoi făcu 
prezentările. Domnii Wagner și Schneider erau reprezentanţi 
ai Volksbundului din România, primul fiind un bărbat im— 

portant din organizaţia hitleristă din Braşov, al doilea din 
Sighișoara şi din vorbele lor Popa înţelese că au fost chemați 
de Obergruppenfiihrer pentru a stabili împreună forma în 
care mobilizarea sașilor din Ardeal putea fi cel mai eficient 
organizată imediat după trecerea frontului prin regiunea lor, 
asiguriînd astfel o rezervă umană foarte necesară pentru în- 
făptuirea planurilor lui) Phleps. Se părea însă că domnii 
Wagner și Schneider nu erau vorbăreţi decit între ei, căci 
după ce ei îi fură prezentaţi maiorului Arnim (și Popa care 
îi purta numele şi uniforma, se trezi că din neatenţie era 
să-şi decline, prezentîndu-se, numele adevărat) căci după ce 
strînseseră mina celorlalţi camarazi se închiseră într-o tă- 
cere neclintită. Citeva clipe tăcerea se întinse ca o -pînză 
nevăzută peste sala imensă şi Popa auzi deslușit paşi uşori 
care coborau veseli pe vechea scară solemnă. Peste citeva 
secunde zări o tînără de vreo douăzeci de ani care cobora 
zîmbind. Îndată îi simţiră prezenţa și ceilalți, iar contele 
se grăbi s-o întîmpine mulţumit şi s-o prezinte invitaţilor 
săi. Era fiica sa, Evelyn, care îşi petrecuse vara la moșie 
şi se afla în toiul pregătirilor de întoarcere la Cluj, unde 
își urma studiile de pian la conservator, și Popa îi privi cu 
plăcere, cînd îi fu prezentat, ochii cenușii, liniștiți, în care 
licărea umorul sănătos şi, uneori, o scînteie de ironie. Înal- 
tă şi foarte zveltă, lunecînd uşor și grațios pe picioarele fru- 
mos modelate, Evelyn se mișca plină de graţie şi de ele- 
ganţă printre bărbaţii gravi care o înconjurau şi prin care 
trecu parcă un curent misterios, făcîndu-i pe neașteptate 
zimbitori, foarte atenţi, umplindu-le ochii de lumina curiozi- 
tăţii. Erau atît de atenţi la mișcările și cuvintele tinerei 
fete — care vorbea o germană corectă dar școlărească, ne- 
şlefuită și naivă, care-i dădea o graţie în plus — încît erau 
gata să nu observe sosirea lui Phleps şi să-l supere pe Ober- 
gruppenfiihrer. Popa constată însă că nici generalul SS nu 
părea deloc insensibil la farmecele tinerei și-și neglijă cu 
dezinvoltură convivii adincindu-se într-o convorbire zîmbi- 
toare cu Evelyn. Dar ușa sufrageriei, din dreapta marelui 
hol se deschise cu o solemnitate care i se păru lui Popa 
comică şi majordomul ivit în cadrul ei anunţă, plecîndu-se 
cu demnitate, că „domnul conte e servit“, așa că Phleps îi 
întinse braţul fiicei contelui și o porni spre masa imensă 
aşezată în mijlocul unei săli înalte, cu o boltă de tip gotic 
ornată cu bogate stucaturi, cu pseudocoloane lucrate cu mi- 
gală, şi cu pereţii împodobiţi cu tablouri alese cu gust, sa- 

vuroase naturi moarte cu vînat, scene de han şi de chef în 
genul bătrinilor meșteri flamanzi. Popa zîmbi în sine vš- 
zindu-l pe Phleps cum, părăsindu-şi pe-o clipă gravitatea 
şi morga se învirtea plin de infinite atenţii în jurul Eve- 
lynei, aranjîndu-i scaunul ca să se aşeze cît mai comod în 
capul mesei, faţă în faţă cu tatăl ei, şi să oficieze cu graţie 
onorurile de gazdă. Îl privi pe general cuibărindu-se grijuliu 
în scaunul din dreapta fetei şi descifră zîmbetul abia per- 
ceptibil de mulțumire al contelui, apoi se dedică în între- 
gime deliciilor mesei abundente, alese, udate cu vinuri de 
excelentă calitate. Constată cu satisfacţie că, făcîndu-i o 
curte nebună fiicei contelui, Phleps nu neglijează nici bună- 
tăţile servite de valeţi foarte stilaţi și că golește foarte frec- 
vent şi cu vădită plăcere paharul. „Dacă vrei să afli ceva — 
își spuse el — e totdeauna mai uşor să ai de-a face cu un 
om care bea bine, decît cu un puritan posac, care tace ne- 
clintit“. Au ajuns la fripturi cînd generalul, obosit parcă de 
efortul său de întinerire lîngă o tînără frumoasă, își privi 
meditativ paharul și începu să vorbească, ferm şi sigur de 
sine, tare ca să audă toţi cei prezenţi, căci li se adresa, în 
mod evident, tuturora: 

— Privind această frumoasă prințesă a acestor meleaguri 
— spuse privind-o zimbind galant pe Evelyn — și mîncând şi 
bînd îmbelşugat — potrivit vechilor tradiţii de ospitalitate ale 
conților Korniss — se înclină el spre contele încîntat — să 
nu uităm că rostul nostru e de a fi bărbați tari, neînduple- 
caţi, care ştiu să pedepsească! E aproape ziua cînd vom pă- 
trunde în România și vom da pedeapsa meritată pentru în- 
drăzneala nebună de a şe fi ridicat împotriva noastră! Să 
bem pentru ceasul răzbunării! 

Ceilalţi bărbaţi săriră de pe locurile lor şi se grăbiră să 
ciocnească, aprobînd zgomotos cele spuse. 

Contele Korniss făcu semn, cerînd liniște căci vrea să 
vorbească: 

— Domnule general şi domnilor, spuse el cu limba uşor 
îngreunată de băutură, vreau să ridic și eu paharul. Pentru 
noul imperiu aristocratic pe care Fuhrerul l-a promis Euro- 
pei pentru un mileniu întreg! Pentru noul Ev Mediu! 

— Da, spuse foarte tare Phleps. Pentru noua aristocrație 
pe care o vom înscăuna! Pentru statul SS model promis de 
Führer! Care îşi va avea aici, în Transilvania, una dintre 
provincii! 

Contele păru descumpănit, dar se grăbi să aprobe zgomo- 

tos, deşi era evident că nu înţelege ce vrea să spună gene- 
ralul. Evelyn însă părea că își dă seama la ce se gîndeşte 
Phleps, căci îl privea cu o vădită repulsie, şi faţa i se înse- 
nină numai atunci cînd își dădu seama că e privită şi se 
stăpîni. Popa o privea gînditor şi îşi spuse că ce n-ar da 
să știe ce e în capul acestei fete frumoase. Era enervat de 
gîndul că nu înţelege ce vroia să spună generalul, dar se 
stăpîni, impunîndu-și calmul necesar, ştiind că fără el va fi 
greu să-și ducă la capăt misiunea. „Ăștia-s plini de fel de 
fel de nebunii, îşi spuse el în gînd, nu trebuie să te miri de 
nimic“. Bău cu ceilalţi îmbelșugat, bizuindu-se pe rezistența 
sa încercată față de alcool, fără să se gîndească la nimic, 
încercînd chiar să prindă tot ce spun convivii săi, promi- 
țîndu-și să le analizeze mai tîrziu sensurile. După desert, 
Evelyn se retrase, spunînd cu un zimbet fermecător că băr- 
baţii au nevoie să rămînă uneori singuri, căci o minte slabă 
de femeie nu poate urmări preocupările lor grave şi gîn- 
durile lor înalte, şi bărbaţii — de acum bine încălziţi de 
băutură — se retraseră într-un salon pentru a bea cafele și 
coniac și pentru a fuma. Foarte tirziu, cînd noaptea înce- 
puse să se destrame dinspre răsărit, aghiotantul lui Phleps 
îi făcu semn lui Popa să-l ajute să-l care pe general ca să-l 
culce. „Să nu-l vadă ceilalţi în halul asta“ se bilbiia el abia 
ţinîndu-se pe picioare și lui Popa îi veni să rîdă, căci con- 
tele şi cei doi taciturni reprezentanţi ai Volksbundului se 
găseau într-o stare atît de jalnică încît ar fi fost cu totul 
imposibil să observe că şi Phleps s-a îmbătat turtă. Cei doi 
ofițeri își sprijiniră cu mare greu şeful spre apartamentul 
ce-i fusese rezervat și-l culcară așa cum era, îmbrăcat, sco- 
țindu-i doar cu mare greutate cizmele. Dar cînd se furișau 
spre uşă, atenţi să nu facă gălăgie şi să-l trezească, vocea 
generalului răsună în urma lor făcîndu-i să încremenească: 

— Unde fugiţi, trădătorilor, strigase Phleps. Îl lăsaţi pe 
comandantul vostru să lupte singur? Generalul se ridicase 
în pat şi şedea în mijlocul lui turcește privindu-i ca printr-o 
ceaţă. 

— E foarte tirziu, Herr Obergruppenfiihrer, spuse loco- 
tenentul Knaust, după toate semnele obișnuit cu colocviile 
acestea din zorii zilei. Trebuie să vă odihniţi, să aveţi dimi- 
neaţa capul limpede! Trebuie să luaţi hotărîri importante, 
să daţi ordine! Ştiţi că totul depinde de dv.! 

— Du-te dracului, Knaust, strigă generalul, înecîndu-se 
de rîs. Eşti beat ca o cizmă! Nu mai poţi nici măcar vorbi! 

Tu crezi că eu sînt nevolnic ca tine? Crezi că pot şi eu să 
mă îmbăt ca un Knaust oarecare? Locotenentul nu răspunse 
nimic, îl privea în tăcere încercînd să-și stăpînească pendu- 
larea, dindu-şi probabil seama că dacă va cădea nu va avea 
puterea de a se mai scula în picioare. Phleps, care părea pe 
neaşteptate trezit din beţie, avînd aerul că şi-a bătut joc 
de ei lăsîndu-i să-l care cu atita greu pînă în patul larg în 
care şedea acum ca un paşă pus pe şotii, rise mulțumit. 

— Eşti beat mort Knaust! Cară-te! Piei din faţa mea 
că-mi faci scirbă! Lasă-mă singur cu maiorul. Locotenentul 
salută rizind, ţeapăn, şi se întoarse foarte reglementar, dar 
atit de încet şi de prudent încît mișcarea părea filmată cu 
încetinitorul, nimeri cu mare greutate ușa şi părăsi dormi- 
torul, evident uşurat. Phleps rămase cîteva minute tăcut, 
parcă și-ar fi bătut capul ce dracu vroia să facă, apoi lătră: 

— Arnim, vezi că în dulapul acela e o sticlă de coniac... 
Curvoisier autentic. Adu-l aici!... Să bem un pahar... 

Popa ascultă ordinul, turnă în două pahare mari, pentru 
apă, dar după ce le goliră îşi dădu seama că Phleps e gata să 
adoarmă cu paharul în mînă şi întrebă foarte respectuos: 

— Domnule general, nu doriți să mă retrag? Nu doriţi să 
dormiţi puţin? 

— Să dorm? Eu să dorm? Tu nu ştii, Arnim, că eu nu am 
nevoie de somn? Apoi umflîndu-și pe neobservate glasul 
ţipă: Ştii tu cine-s eu, măi?! 

Popa își ciocni respectuos călcîiele. 

— Domnul Obergruppenfiihrer Arthur Phleps, Hoherer 
SS und Polizeiführer Siebenbiirgens (Şef superior SS şi de 
poliţie al Transilvaniei). 

Phleps îl privi plictisit. Apoi întrebă brusc: 

„Ai auzit de Haushoffer?«. 

„Da, desigur“, a răspuns Popa încurcat fără să înţeleagă 
unde vrea să ajungă. 

„Îţi dai seama că el a fost principalul inspirator al lui 
Hitler“, întrebă Phleps cu un glas foarte tare, plin de mîn- 
drie. „Da, răspunse Popa. Aşa rezultă din multe păreri pe 
care le cunosc“. „Aşa e!“ spuse Phleps scurt și ferm, de 
parcă ar fi stabilit un adevăr fundamental. „Dar ştii ce s-a 
întîmplat cu el“ întrebă el și în glas Popa îi simţi o voioşie 
neînţeleasă, de parcă s-ar fi pregătit să spună o glumă. „S-a 
sinucis vara aceasta în iunie, a spus Popa oarecum speriat 
de ce îi pregătea generalul. Cînd a aflat că fiul său fusese 

implicat în complotul împotriva Fiihrerului şi a fost exe- 
cutat.“ 

Phleps începu să ridă foarte amuzat, şi în timp ce îl 
bătu vesel pe spate șopti cu gura foarte aproape de ureche: 
„Aiurea! Haushoffer trăieşte!“ Popa îl privi mirat. Phleps 
părea foarte amuzat de surprinderea sa. „Da, da. Haushoffer 
sînt eu!“ Îl bătu pe Popa pe umăr vesel şi îi făcu semn că 
poate pleca. 

Discuţia cu Phleps l-a descumpănit cu totul pe Popa 
care a plecat în camera care-i fusese pusă la dispoziţie, de 
parcă ar fi fost beat. S-a închis în camera sa, s-a întins cu 
faţa în jos pe pat și a început să se gindească. Ştia că o 
mare cotitură în viaţa lui Adolf Hitler a constituit-o anul 
1920 cînd el l-a cunoscut, prin intermediul arhitectului Al- 
fred Rosenberg, pe poetul Dietrich Erkard, unul din con- 
ducătorii cei mai puternici ai societăţii secrete Thule. Aceas- 
tă societate, cuprinzînd un grup foarte limitat de iniţiaţi 
cu funcţii de mare răspundere în statul german, şi-a luat 
numele de la misterioasa insulă a mitologiei arhaice ger- 
mane. Insula Thule a constituit din timpuri străvechi sim- 
bolul magic al unei civilizaţii arhaice foarte dezvoltate, a 
cărei moştenire e păstrată de un grup restrins de iniţiaţi. 
Aceştia se socoteau deținători sau păstrători ai unei puteri 
oculte, a cărei transformare în ghid al politicii germane ar 
fi însemnat, după părerea lor, pentru ţara aleasă, începutul 
unei epoci de aur, de dominație mondială. După ce i-a trans- 
mis lui Hitler timp de trei ani cunoştinţele din sfera sa de 
iniţiere, Erkard a murit în 1933, cedindu-şi locul generalu- 
lui Karl Haushoffer, după toate semnele marele maestru al 
societăţii. Rezultatul acestei activităţi a fost prăbuşirea zu- 
gravului psihopat în obsesia că e stăpînit de misteriosul re- 
prezentant al unei umanităţi superioare, obligat să execute 
ideile insuflate de el ca într-un vis. Nu trebuie uitat) în 
acest sens că Herman Rauschning relata că, exprimindu-și 
odată îndoiala faţă de posibilitatea de a obţine o mutație 
spre supraom prin încrucișări de exemplare „ariene“ selec- 
ționate cu grijă, Hitler a ţipat: 

— Supraomul trăieşte în mijlocul nostru! E aici! Nu vă 
ajunge asta? Să vă spun un secret: Eu l-am văzut! E cute- 
zător şi crud. Mi-a fost groază în faţa lui! Pronunţind aceste 
cuvinte, adaugă Rauschning, Hitler „tremura de o ardoare 
extatică“. 

Acelaşi Rauschning consemnează următoarea mărturie 

semnificativă: „O persoană din anturajul lui Hitler mi-a 
spus că el se trezeşte noaptea scoţind urlete convulsive. 
Ţipă după ajutor, așezat pe marginea patului, aproape para- 
lizat. Tremură, cuprins de panică, de se zguduie patul sub 
el. Strigă cuvinte confuze şi incomprehensibile. Respiră greu, 
de parcă ar fi pe cale de a se îneca. Aceeaşi persoană mi-a 
povestit una din aceste crize cu detalii pe care aș refuza să 
le cred dacă sursa n-ar fi cea mai sigură cu putinţă. Hitler 
era în picioare în mijlocul camerei, clătinîndu-se, aruncînd 
în jur priviri rătăcite. Țipa: „E el! E el! A venit aici“! Bu- 
zele îi erau palide. Broboane mari de sudoare îi curgeau pe 
faţă. Începu să îndruge cifre fără sens, cuvinte neînţelese, 
frînturi de fraze. Era o privelişte înspăimintătoare. Pro- 
nunța cuvinte stranii, împreunate bizar. Apoi a căzut în mu- 
țenie, prăbușit într-o stare de prostraţie, dar continua să-şi 
miște buzele. L-au frecționat, i-au dat să bea ceva. Dar deo- 
dată a început să urle: „Acolo! Acolo! În colţ! E aici!“. 
Generalul Haushoffer, se gîndea Popa, recapitulînd tot ceea 
ce aflase în lungul anilor despre demenţa nazistă, era prie- 
ten al specialistului suedez în problemele Tibetului, Sven 
Hedin, care a trăit mulţi ani în lamaserii tibetane și și-a 
însușit, în cursul numeroaselor călătorii întreprinse în Ex- 
tremul Orient și prin legături cu misterioase cercuri ezote- 
rice, concepţia că în urmă cu treizeci sau patruzeci de se- 
cole deșertul Gobi a fost leagănul unei civilizaţii foarte dez- 
voltate, sfișiate însă de tendinţele contradictorii promovate 
de cele două grupuri stăpînitoare, de iniţiaţi. Războiul civil 
declanșat de aceste contradicții a dus la explozii atomice 
care au distrus orice urmă a străvechii civilizaţii, dar nu 
i-au putut nimici pe conducătorii celor două grupuri, adă- 
postiţi din timp în complexele sisteme de adăposturi sub- 
terane construite sub Munţii Himalaia. Supraviețuitorii răz- 
boiului au emigrat spre zone mai salutare, aşezîndu-se în 
nordul Europei unde au păstrat necorupt sîngele arian al 
strămoșilor făuritori de civilizaţii, constituind sămînța vigu- 
roasă a unei noi umanităţi capabile să depăşească starea de 
decădere în care restul omenirii a ajuns după prăbușirea 
civilizației din Gobi, a omului nou, al cărui model îl con- 
stituie magii din subteranele de sub Himalaia. Pentru ca 
sămiînța ariană să încolțească — susțineau adepții societăţii 
Thule — era însă nevoie de o zguduire fundamentală a 
omenirii, de anihilarea concepțiilor existente despre un cos- 
mos raţional, inteligibil, despre rostul omului ca fiinţă inte- 

ligentă, de distrugerea moralei lincede sedimentate pe inima 
omenirii de lungi secole de dezvoltare pe calea eronată a 
umanismului, a năzuinţei spre bine şi dreptate. După con- 
cepţia lor, trebuiau reînviate legile primordiale, sîngeroase 
şi violente, ale puterii sălbatice, ale instinctelor brutale, ale 
subordonării fiinţei umane într-o ierarhie implacabilă, cu 
legi de fier, cu zări cumplite, nemiloase. Pe de altă parte, 
era necesară o spargere a zidului de popoare care desparte 
rămăşiţele de arieni de ţara lor de baștină, o înaintare birui- 
toare spre Est, prin Europa orientală, Turchestan, Pamir şi 
Tibet, refacerea unităţii iniţiale a lanţului arian, distruge- 
rea nemiloasă a treptelor intermediare, şi restabilirea stă- 
pînirii magilor din subteranele de sub Himalaia. Această 
concepție era simbolizată de zvastică — adoptată ca simbol 
al noii Germanii la sfatul aceluiaşi Haushoffer — semn mis- 
terios foarte răspîndit în vechile inscripţii tibetane, dar pre- 
zent în cursul secolelor în principalele centre ale civilizaţiei 
umane, printre ruinele Troiei, în India în secolul V î.e.n, 
în China în secolul V e.n. Dar. în calea împlinirii procesului 
de revenire la paradisul pierdut, de naștere a omului nou, 
a supraomului, stătea în continuare — după această con- 
cepţie tenebroasă — contradicţia dintre cele două tendinţe 
antitetice care au dus la distrugerea super-civilizaţiei ariene 
din Gobi și sînt promovate în continuare de magii retrași 
în catacombele Himalaiei. Între aceste tendințe e necesară 
o opţiune clară, proclama Haushoffer, şi opţiunea lui Hitler 
a fost pentru centrul de polarizare a forţei, violenţei și rău- 
lui, pentru Samballah, respingînd cetatea contemplaţiei, a 
binelui, Agarthi. Haushoffer nu şi-a încetat misterioasele 
expediţii în Tibet, menite să ducă la stabilirea contactelor 
cu forţele malefice din Samballah nici în timpul războiului, 
ultima avînd loc în 1943, cu un an înainte de sinuciderea sa. 
În sprijinul acestei misiuni fundamentale Statul Major al 
societăţii Thule (care din 1939 a fost integrat în Statul Ma- 
jor SS) a jertfit forţelor răului milioane de vieţi, toate masa- 
crele incredibile săvirşite de naziști urmărind în esenţă do- 
bîndirea bunăvoinţei și sprijinului forţelor răului. În urmă- 
rirea acestui ţel tenebros — cugeta Popa — au fost făuriţi 
monştrii din ale căror crime cumplite, din mormanele de 
cadavre carbonizate, din milioanele de oseminte semănate pe 
cîmpiile Europei, din mările de sînge şi de lacrimi, din ura- 
ganele de blesteme şi de ură, trebuia să se nască o nouă 
ordine umană cu rînduielile ei monstruoase. În martie 1943, 

își aminti Popa de o informaţie întocmită de Biroul 2 al 
Marelui Stat Major, cînd prăbușirea inevitabilă a fascismu- 
lui devenise clară pentru orice minte lucidă, Himmler dez- 
văluia în faţa unui grup de înalți ierarhi ai SS-ului că după 
victoria finală va fi instaurat statul model SS, în faţa căruia 
lumea se va cutremura de uimire. „Ce aspecte va îmbrăca 
viitoarea ordine socială? — se întreba Reichsfiihrerul SS. 
Vă voi spune: Va exista o clasă de stăpîni, va exista o masă 
de membri ai partidului clasaţi după ierarhie, va exista 
marea masă a anonimilor, colectivitatea servitorilor, a celor 
meniţi să rămînă minori pe veci, şi dedesubt, la baza pira- 
midei, va sta clasa străinilor cuceriţi, a sclavilor moderni. 
lar în vîrf va sta o nouă înaltă nobilime, despre care nu pot 
să vorbesc“. 

„Am crezut — își mărturisi Popa în gînd — că dată fiind 
înfrîngerea militară inevitabilă a Germaniei, asemenea pla- 
nuri nu mai cuprind pericole reale, ele vor rămîne doar ca 
niște concepţii monstruoase și lumea viitorului se va întreba 
uluită cum de-au putut ele să apară spre mijlocul secolului 
al XX-lea? Şi iată că viziunea apocaliptică a lui Haushoffer 
şi planurile noului sclavagism visat de Himmler continuă să 
mai ceară uriaşe jertfe demenţiale. Milioane de oameni se 
ciocnesc pe cîmpurile de luptă deși este clar pentru orice 
minte lucidă că războiul a fost deja câștigat de coaliția anti- 
fascistă și că nimeni nu poate opri biruința ei apropiată. 
Un grup de nebuni îşi mai pun speranţe, la Berlin și în 
alte părți, că mersul fatalității poate fi oprit pe căile urgiei. 
Și aceasta prin magia sîngelui nevinovat vărsat cu o cru- 
zime înspăimîntătoare, prin ridicarea ororilor la rangul de 
normă a existenţei umane, prin cumularea demență a ne- 
dreptăţii, a crimei, a cruzimii! Hitler nu mai speră decit în 
intervenția magică a forțelor răului. Şi emisarul său, Phleps, 
încearcă să organizeze și în Transilvania ororile necesare 
pentru trezirea şi mobilizarea lor! 


16 


Fu trezit de Regman după ora 8 dimineaţa, cînd castelul 
părea scufundat într-un somn adînc și numai în jurul său 
se iscase o forfotă intensă, o învălmășire de zgomote şi de 
glasuri. Treceau spre sud-vest tancuri grele, scriind pe 

ogoare urme adinci de șenile, se prăvăleau spre văi tunuri 
autopurtate, uruiau camioane pe șenile, pline de soldaţi cu 
căști în cap, și înaintau de pretutindeni grupuri de călăreți, 
marcînd instalarea pe poziţii de atac a Diviziei a 8-a SS că- 
lare. Popa se spălă repede, se îmbrăcă într-un timp record 
şi privea din fereastră desfășurarea aceea de forţe care în- 
semna, fără îndoială, că a bătut ceasul atacului germano- 
maghiar spre Carpaţii Meridionali, gîndindu-se la încercările 
prin care vor trece, sub ploaia de foc, opunindu-se acestui 
puhoi de oţel, camarazii săi. „Nu ai reușit să faci nimic ca 
să le ușurezi situaţia! își reproşa el în gînd. Te-ai instalat 
într-un castel fantomă, ai descoperit un nebun care se crede 
spiritul răului şi basta!“ 

Regman îi raportă că a instalat emițătorul de radio într-o 
cămară de alimente, ocrotit de o bucătăreasă care îl găsise 
arătos şi îl lăsase să-și instaleze calabalicul în imperiul ei, 
constatind că e mai sigur așa, că soldaţii au mîinile unse 
cu ulei și tot ce văd se lipește de ele, aşa că dacă era ceva 
de transmis, totul era pregătit ca să stabilească legătura cu 
aliniamentul românesc. Dar căpitanul ştia că nu are nimic 
important de transmis, căci discuţiile sale cu Phleps ar fi 
fost socotite simple fantasmagorii, îi lipseau informaţiile con- 
crete, necesare, despre forţele angajate în atac, despre tan- 
curile aruncate împotriva liniilor românești, despre direc- 
tiile de atac. Îl concedie deci pe Regman, ordonîndu-i să 
rămînă prin apropierea castelului, încercînd să afle cite ceva 
de la soldaţii care treceau, despre unităţile din care fac par- 
te, despre numărul tancurilor. Dar nu punea speranţe se- 
rioase în utilitatea unor astfel de surse şi se frămiînta za- 
darnic să caute o soluţie. Privind pe geam rămase mirat 
văzindu-l pe Phleps, însoţit de locotenentul Knaust, îndrep- 
tîndu-se spre o maşină oprită la intrarea castelului. Cobori 
grăbit scările şi-l zări pe conte în biblioteca situată în stinga 
holului, adîncit în scris. Se apropie și-l salută din ușă, pre- 
cizind că nu vrea să îl deranjeze, are de altfel treburi ur- 
gente. „O, nu mă deranjaţi, domnule maior, spuse contele, 
care arăta excelent, bine dispus, de parcă s-ar fi odihnit 
toată noaptea. Îmi însemnez doar unele lucruri, pro memo- 
ria, pentru cronica pe care intenţionez s-o scriu despre aceas- 
tă perioadă a istoriei Transilvaniei. «Însemnări din ziua cînd 
a pornit atacul spre Carpaţii Meridionali»! Interesant ca- 
pitol, nu? Excelenţa sa domnul general Phleps mi-a dat 
citeva informaţii foarte-foarte utile!“ 


Popa era gata să-l descoase despre informaţiile la care se 
referea contele, dar își dădu seama că întrebările privitoare 
la ele ar trezi neîndoielnic suspiciunea acestuia, după cum 
nu era exclus ca afirmaţia privitoare la informaţii de la 
Phleps fusese făcută cu scopul deliberat de a-i întinde o 
capcană maiorului necunoscut. Popa se mulțumi deci să su- 
rîdă şi să spună vag: 

— Da, desigur! Foarte interesant. Într-adevăr, foarte in- 
teresant! 

— Așa-i, așa-i, aprobă contele încîntat. Mi-a arătat pe 
hartă direcţiile de atac, etapele ofensivei, aliniamentele suc- 
cesive! O minune a strategiei! 

— Bine, dar de unde are astfel de informaţii? Ultimele 
le-am adus eu, şi nu erau de acest gen izbucni Popa. 

— Ei, da, ei da, spuse împăciuitor contele. Aţi dormit 
cam mult după cheful de azi-noapte! Pe la 6,30 sau 7 a 
sosit un ofiţer de la Divizia de cavalerie SS. Cu ordin să-i 
predea domnului general hărţile ofensivei și dispoziţia: tru- 
pelor. Căci nu zadarnic e general-şef al Transilvaniei! El 
răspunde de noi, nu boşorogul de Friessner! 

„Deci hărţile se află în biroul lui Phleps. Cu ușa păzită 
de un soldat. Avînd alături corpul de gardă, gata de acțiune 
la primul semnal!“ Popa se întoarse meditativ în camera sa. 
Se întinse pe pat și, cu mîinile sub cap, începu să-și frămîn- 
te creierul: Ce e de făcut? Peste puţin timp răsunară bătăi 
în ușă și își făcu apariţia Regman. Era neliniștit cum nu i se 
prea întîmpla. 

— E de rău, domnule căpitan, şopti el. Şoferul care l-a 
adus pe curierul de azi-dimineaţă îmi spune că acela vi-e 
prieten bun! S-a culcat, că era mort de oboseală, dar a lăsat 
să fie trezit la prînz, căci vrea să bea o sticlă de vin cu dum- 
neavoastră! Ne-am ars, domnule căpitan, spuse el cu re- 
semnare. 

— Paştele și dumnezeii, înjură înfundat Popa. Cu ăsta 
trebuie terminat repede! Să-mi arăţi care e camera lui. Îşi 
vîri în mîneca bluzei stiletul fin cu care nimerea la sigur la 
zece-cincisprezece metri și îl urmă pe Regman pe culoarele 
întortocheate. Trecu pe lîngă dou sau trei santinele, prefă- 
cîndu-se scufundat în gînduri, ajunse în fața unei uși unde 
Regman îi șopti „aici e“, apoi făcu calea întoarsă ca să fie 
văzut de santinele, ieşi în curte și intră dinspre grădina din 
spatele castelului, pe o ușă nepăzită. Urcă grăbit, atent să nu 
facă nici o gălăgie, pînă la catul al doilea şi se apropie în 

virful picioarelor de uşa „prietenului“ său, sigur că nu a 
fost zărit de nimeni. Deschise uşa foarte încet, bizuindu-se 
pe experienţa sa că ofiţerii obișnuiți cu frontul, învăţaţi să 
se apere singuri, uită să închidă ușa camerei în care sînt 
încartiruiţi, mai ales dacă ea se află într-un castel strașnic 
păzit cum era cel în care se găseau. Într-adevăr, ușa se 
deschise uşor, fără nici un scîrțiit, și Popa pătrunse precaut 
în cameră, atent să nu se izbească de nimic și să nu-l tre- 
zească înainte de vreme pe „prietenul“ său. Se opri un timp, 
ţinîndu-și răsuflarea, încercînd să-și obișnuiască ochii cu în- 
tunericul din camera cu storurile lăsate. Contururile mobi- 
lelor începură să se desluşească vag şi Popa zări patul larg, 
rufăria de pat care întindea o pată luminescentă în beznă, 
și avu impresia că zărește și capul celui care dormea în el. 
Se gîndi o clipă să se apropie de cel adormit și luminîndu-l 
brusc cu lanterna, să-i împlînte în inimă stiletul fin, adu- 
cător de moarte fulgerătoare. De pieirea acelui om depindea 
succesul unei misiuni care însemna viața sau moartea a zeci 
de mii de oameni și Popa nu era sentimental, ucisese prea 
mulţi oameni ca să aibă ezitări înainte de a lovi, dar nu-i 
plăcea mîna care lovește din umbră, omul care ucide din 
siguranța ascunzișului, așa că pipăi cu atenţie peretele pînă 
dădu de comutator și-l răsuci inundînd camera de lumină. 
Văzu trezirea bruscă a ofițerului din pat, mișcarea reflexă, 
fulgerătoare, cu care strînse în palmă pistolul de serviciu de 
sub pernă, dar nu cuteză să-l ridice spre straniul său vizita- 
tor nocturn căci maiorii din SS nu e bine să fie primiţi cu 
pistolul întins. 

Popa îl privi cîteva clipe ginditor, apoi spuse încet: 

— Eu sînt Ioachim von Arnim. Pe care îl cauţi! 

Ofiţerul din pat se încordă ca o fiară gata de salt și mîna 
cu pistolul zvîcni spre Popa. Dar se opri la jumătatea dru- 
mului căci stiletul lunecase din mînecă în palma deschisă a 
lui Popa, fulgerase prin aer şi se înfipsese la baza gitului, 
făcîndu-l pe ofiţer să se prăbușească pe pernă de parcă ar 
fi fost izbit de o ghiulea, iar mîna dreaptă din care scăpă 
pistolul se încleștă pe stilet încercînd să-l smulgă din rană. 
Popa făcu cîţiva paşi spre ușă, rămînînd cu spatele spre ea, 
înțors spre bărbatul care se zbătea în ultimele spasme în 
patul umplut de sînge. Apoi se întoarse brusc, încercînd să 
scape de priveliștea aceea groaznică şi se lovi aproape piept 
în piept de Evelyn, fiica contelui Korniss. 

Cei care l-au văzut vreodată pe căpitanul Popa în ac- 
țiune susțineau că principala cheie a succeselor sale e rapi- 
ditatea excepțională a reflexelor, atît de adecvate situaţiei 
concrete de parcă ar fi fost rezultatul unor îndelungate cum- 
păniri. Şi în fața surprizei uluitoare de a constata că duelul 
său cu ofițerul din pat (oarecum inegal, dar duel) a avut un 
martor nedorit, Popa a avut reacţia adecvată. A închis cu 
palma sa grea gura gata să izbucnească în țipăt şi cu cea- 
laltă mînă a ridicat-o în aer pe fata care tremura din tot 
trupul, o sprijini de pieptul său şi o porni cu ea spre scările 
pe care urcase. Își aminti îndată că apartamentul fetei e si- 
tuat la etajul întîi, nu departe de acela al lui Phleps, și își 
dădu seama că nu are nici o şansă de a ajunge pînă acolo 
fără să fie observat de santinele. Se hotări brusc şi o porni 
spre camera sa, unda Regman îl aștepta și rămase uluit 
cînd își văzu șeful intrînd în braţe cu frumoasa contesă. 

— Domnișoară Evelyn, îi spuse Popa cu vocea sa cea mai 
convingătoare, privind-o cu ochii săi cinstiţi şi frumoși, îmi 
pare rău că ai asistat la o scenă oribilă. Noi, soldaţii, ne-am 
obișnuit cu ele, dar un suflet de artist, ca al dumitale trebuie 
ferit de zguduirile produse de ele. Nu ştiu cum ai ajuns în. 
ușa camerei aceleia, dar regret că ai ajuns acolo. Pentru că 
ai văzut astfel pedepsirea unui trădător! Să știți că şi prin- 
tre noi, ofiţerii, sînt mulți care ţin la onoarea militară mai 
mult decît la viaţă. Eu sînt unul dintre ei. De aceea, nu am 
ezitat să-l execut pe acesta, care trebuia să transmită lui 
Phleps ordinul de a lichida imediat populaţia din această 
zonă, ca și pe aceea din etapele succesive ale ofensivei! Noi, 
SS-iștii, avem o faimă foarte rea. În multe privințe înte- 
meiată. Dar divizia de cavalerie pe care o vedeţi mergind 
spre front nu s-a transformat încă în unitate de călăi! Şi eu 
sînt gata să fac orice ca să nu devină nici de acuma! De 
aceea, omul acesta trebuia neapărat să moară! 

Fata îl privea cu ochii mari, dilatați de teamă şi de sur- 
prindere: 

— E groaznic, şopti ea. Numai sînge şi moarte. Doar 
oroare! Ce se va alege idin omenire, din bine, din frumos? 

— Uneori trebuie să awceptăm sîngele, ca să salvăm ome- 
nia, binele și frumosul! 

O îmbrăţişă, ocrotitor, de umeri, apropiind-o. Regman 

biigui ceva că trebuie să facă și să dreagă nişte treburi 
urgente şi plecă, iar suspinele fetei se alinară încet, și tru- 
pul nu i se mai înfiora cînd mîna lui Popa îl mingiia cu 
tandrețe ocrotitoare. 

— Mai sînt şi printre voi oameni care cred în aceste no- 
ţiuni? 

Popa o privi cu simpatie: 

— Oameni de acest gen se află oricind şi pretutindeni! 
Numai că glasul lor e acoperit de acela al bestiilor, al ce- 
lor răi şi 'complexați. Acum e momentul cînd oamenii de 
bine, oriunde ar fi, trebuie să acţioneze fără ezitare! Altfel 
lumea de miine ar fi un coșmar teribil! 

— Ce aș putea eu face? întreb fata, lipindu-se de el 
de parcă ar fi cerut ocrotire. Ce poate face o biată fată? O 
fiică de conte angajat cu trup și suflet alături de Phleps 
şi de icei ca el. De cei răi! De bestii! 

— Multe, spuse Popa giînditor. În primul rînd să nu de- 
vină complici ai bestilior... Apoi, să-i ajute pe cei care 
luptă contra lor! 

— Să lupte? Cum se poate lupta împotriva lor? Ei sînt 
cei tari! Cei care au toate cărțile îm mîini! 

— Nu-i adevărat — răspunse Popa cu hotărire. Nu sînt 
puternici! Par astfel doar pentru că îşi ascund cu abilitate 
planurile și atacă prin surprindere, acolo unde nu te aștepți! 
Dacă le-am cunoaște planurile! 

— Phleps i-a spus tatii ce-o să înceapă în toată Tran- 
salvinia după ice trupele germano-maghiare se vor instala 
solid pe linia Carpaţilor şi vor opri înaintarea ruşilor! Vor 
urma lucruri groaznice! Oamenii apți de muncă vor fi duși 
ca sclavi în Germania! Vor rămîne pe loc doar cei necesari 
pentru muncile agricole de aici. Şi oamenii demni de încre- 
dere, verificaţi, din fabrici... Ceilalţi vor deveni — tatei îi 


place mult această expresie — „îngrășăminte naturală pen- 
tru pămîntul vlăguit al Ardealului!“ 
— Pentru a-şi realiza acest plan groaznic — îşi coborî 


Popa glasul pentru a putea auzi decă se întîmplă ceva deo- 
sebit pe culoar — ei trebuie să ajungă în Carpaţi... Ceea ce 
nu-i o plimbare uşoară! Vor fi lupte grele! Românii vor 
lupta cu îndîrjire ca să-şi apere pămîntul! Iar ruşii nu mai 
sînt departe! 

— Tata şi cu Phleps susțin că în cîteva zile vom fi în 
Carpaţi. Că nimic nu va putea rezista armelor noi! Tata 
spune că a văzut rampele de lansare din pădure. Li se spune 

„Cazanele iadului“! Zice că în ele fierbe cadoul pregătit de 
diavol pentru ruși și pentru români! 

— Trebuie să aflu neapărat despre ce e vorba! — spuse 
Popa cuprins de mînia neputinței. 

— Toate documentele şi hărţile sînt în seiful din biroul 
lui Phleps... Păzit zi şi noapte de o santinelă postată în 
ușă! 

— Altă cale de a ajunge în birou nu este? 

— Nu! răspunse fata cu hotărire... Singura cale ar fi 
ferestrele. Dar ele sînt prevăzute cu gratii groase, de fier. 
Iar Phleps nu iese din birou fără să închidă şi obloanele 
grele de fier, puse de străbunicul după revoluţia din 1848! 

Popa se gîndea febril. Nu avea timp de pierdut. Ofen- 
siva începuse sau — ţinind seama de faptul că pregătirea 
de artilerie nu fusese încă auzită — era pe cale de a se 
dezlănţui. Trebuia să afle foarte urgent ce cuprind planu- 
rile din biroul lui Phleps și ce sînt, „cazanele iadului“ din 
păduricea din spatele parcului. Nu, nu avea timp de pier- 
dut, trebuia să acţioneze imediat. Şi cel mai urgent era să 
pătrundă în biroul lui Phleps. Se întoarse spre fata care se 
liniștise, dar rămase lipită de el, de parcă ar fi căutat oc- 
rotire: 

— Ar trebui să pătrund în birou înainte de a se desco- 
peri cadavrul prietenuleui lui Phleps! Dacă va fi descoperit 
acesta, se vor lua măsuri sporite de pază, vor începe cerce- 
tări... Acţiunea va deveni imposibilă! Dar cum am putea 
face ca Phleps să rămină o oră departe de birou? Să fim 
siguri că el nu va intra acolo? 


cet în obraji, ochii încetară să mai aibă strălucirea lor fe- 
brilă şi trupul dulce de fată se desprinse lent din îmbrăţi- 
şarea lui, pe care încercase s-o facă paternă, deși apropierea 
fetei îi tulburase simţurile. Evelyn spuse ezitind, oarecum 
ruşinată: 

— Phleps e plecat... Probabil inspectează, căci aşa face 
aproape zilnic, „cazanele iadului“... Nu se ştie cînd se în- 
toarce... Să stabilim exact cînd poţi să termini, cînd nu 
mai e periculoasă intrarea lui în birou... Dacă sosește mai 
curînd, îl rețin eu... Îmi face o curte insistentă şi grăbită 
— spuse ea roșind uşor. Vrea neapărat să cucerească o fată, 

înainte de a cuceri Carpaţii Meridionali... O să-l las să 
creadă că azi ar putea avea unele şanse... O să-l invit în 
bar, la un pahar de şampanie. O să-l fac să bea două sau 
trei... N-o să se mai dezlipească de mine... Dacă o să 
vrea totuşi să plece, o să-l fac să creadă că e la un pas de 
cucerirea dorită... O să-l invit în apartamentul meu... O 
să-l las să devină îndrăzneţ... Și la ora stabilită o să-l dau 
afară! Va fi o mare plăcere! 

Se apropia ora amiezii, tot personalul castelului era con- 
centrat în bucătărie şi în sufragerie pentru a pregăti totul 
pentru dejun, forfota soldaţilor se domolise în jurul caste- 
lului, o liniște adîncă se aşternuse pe largile sale culoare, 
şi Regman, care pîndise dintr-un colţ întunecat al holului, 
alergă într-un suflet la Popa ca să-i spună că Evelyn a co- 
borît, prefăcîndu-se foarte bine dispusă, în hol și l-a chemat 
pe majordom să frapeze cîteva sticle de şampanie pentru 
că, înainte de a se trece la dejun, dorea să ofere oaspeţilor 
castelului une coupe de Champagne. Acum, aşezată pe un 
scaun înalt, în faţa mesei de bar instalate în mod oarecum 
anacronic în colțul din apropierea ușii sufrageriei, aștepta 
ca musafirii să se întoarcă de la treburile lor şi să-i ţină 
companie. 


18 


Popa şi Regman coboriră împreună la catul înfîi şi, din 
unghiul scării, de unde nu puteau fi observați de santinela 
postată în faţa biroului lui Phleps, constatară că pe vastele 
culoare nu e nici o mișcare. Apoi, Popa, urmat la doi pași 
de Regman, se apropie cu paşi marțiali de santinela din fața 
biroului, care își ciocni reglementar călciiele, cu ochii ţintă 
la maiorul din faţa sa, în timp ce Regman se oprise tăcut 
în spatele său. 

— Domnul general nu s-a întors încă? întrebă el sever. 

— Nu, raportez domnule maior! răspunse mecanic sol- 
datul. 

— Ei, dar ce dracu-i asta? întreba Popa consternat, alar- 
mat, plecîindu-se ușor, şi privind în fața cizmelor santinelei. 
Soldatul, uimit şi speriat, își plecă adînc capul, ca să vadă 
ce-l alarmează pe superiorul său, şi în clipa aceea Regman 
îl lovi sec în ceafă cu muchia palmei întinse şi, continuin- 

du-şi parcă mișcarea, prinse în brațe matahala care se 
muiase din toate încheieturile. Popa scosese fulgerător șpe- 
raclul din buzunar şi în cîteva secunde soldatul doborit fu 
introdus în birou iar Regman s-a postat în fața uşii, după 
ce şi-a pus casca adevăratei santinele şi şi-a agăţat de git 
pistolul mitralieră al acestuia. Popa se ghemuise între timp 
în faţa seifului şi se miră şi el cît de repede a reuşit să 
descopere cifrul simplu şi să deschidă zăvorul rudimentar, 
învechit. Începu să cerceteze înfrigurat, dar impunîndu-şi 
stăpînire de sine și ordine metodică, vrafurile de documente. 
Descoperi foarte repede harta cuprinzînd desfăşurarea tru- 
pelor inamice spre aliniamentul românesc aflat la sud de 
frontiera trasată prin Dictatul de la Viena şi direcţiile prin- 
cipale de atac. Constată cu uşurare că forţele germane parti- 
cipante la ofensiva plănuită erau relativ slabe, reducîn- 
du-se la Divizia a 8-a cavalerie SS care părea principala 
forță pe care se putea bizui Phleps şi la cîteva grupări de 
tancuri. Cea mai mare parte a aliniamentului inamic era 
asigurat de trupele Armatei a 2-a ungare. O direcţie a ata- 
cului arunca dinspre Cluj spre Alba Iulia diviziile ungare 
T şi 26, întărite cu unităţi blindate. Divizia a 2-a blindată 
ungară avea misiunea de a străpunge apărarea românească 
de la sud de Bistriţa spre Luduș și Blaj, pentru a veni în 
sprijinul trupelor pătrunse spre Alba Iulia. În strînsă legă- 
tură cu aceste operaţii Corpul 2 de armată ungar urma să 
atace din direcţia Turda şi Gilău prin Buru spre Valea 
Murgului. Divizia 8-a SS călare, sprijinită de tancuri şi 
de 9 batalioane de infanterie trebuia să înainteze dinspre 
Tirgu Mureş spre Tirnăveni. Corpul 17 armată german dis- 
pus în Carpaţii Orientali la nord de Pasul Bicaz, avea să 
stăvilească ofensiva sovietică, iar Corpul secuiesc, grupat 
la sud de Bicaz urma să coopereze cu Corpul 72 german 
pentru a pătrunde spre Braşov, zăvorind trecătorile Buzău 
şi Predeal. 

Căpitanul își notă grăbit datele importante pe care le 
descoperise, impunindu-şi linişte, calm şi metodă în des- 
puierea materialului vast care-i mai rămăsese în faţă. Cu 
pistolul așezat la îndemînă pe masă, gata să încerce să-şi 
croiască drum în cazul că rafalele lui Regman îl vor aver- 
tiza că au fost descoperiţi, Popa răsfoia cu calm și stăpînire 
de sine teancul de documente din faţa sa, încercînd să dea 
de materiale importante. Tresări cînd descoperi o telegra- 
mă din cursul zilei, în care Friessner îl informa pe Phleps 

că după instalarea grupului de luptă Rudel pe aeroportul 
amenajat în grabă lingă Reghin posturile de comandă ale 
flotei a 4-a aeriene şi ale corpului 1 aerian au fost trans- 
ferate în acelaşi oraş. Friessner atrăgea atenţia lui Phleps 
că grupul Rudel nu va putea asigura acoperirea aeriană a 
„cazanelor iadului“ decît peste minimum trei zile, şi că 
pînă atunci nici o activitate a lor nu este de consiliat, căci 
o ripostă aeriană a Aliaților le-ar putea nimici fără mari 
dificultăţi. Popa se gîndi bucuros că îi mai rămîneau două 
sau trei zile pentru a dezlega enigma „cazanelor“, dar în 
acelaşi timp, el îşi dădea seama că stabilirea legăturii tele- 
grafice între Comandamentul Grupului de Armate Ucraina 
de Sud și cartierul generalal lui Phleps pune capăt posi- 
bilităților sale de a acţiona deschis și se hotărî ca după 
transmiterea acestor informaţii de inestimabilă valoare să 
se facă nevăzut, pentru a nu cădea în miinile lui Phleps. 
Aşeză grăbit teancurile de documente la Jocul lor, în seif, 
pe care se căzni citeva clipe să-l încuie la loc, pentru ca 
scotocirea hiîrtiilor de către o mînă neautorizată să fie cît 
mai tîrziu descoperită, apoi crăpă uşa ide la intrare şi, con- 
statînd că Regman îşi juca netulburat de nimeni rolul de 
santinelă, îi făcu semn să intre și, cu puteri unite, scoaseră 
în culoar pe ostaşul doborit și-l rezemară de ușă, după ce 
Regman i-a pus în cap casca și i-a atirnat de gît pistolul 
mitralieră. În felul acesta, va fi greu ca Phleps să înțeleagă 
ce i s-a întîmplat santinelei şi urmărirea lor va porni cu 
o intirziere care ar putea fi pentru ei salvatoare, îşi spuse 
Popa. O porni, urmat la o distanță respectuoasă de Reg- 
man, spre scara de serviciu din fundul culoarului, pe care 
coboriră în grabă pînă în subsol, unde Regman îi făcu semn 
să aştepte liniştit pînă va discuta cu bucătăreasa și va trans- 
mite textul redactat în grabă de căpitan. Popa se trase în 
tăcere într-un ungher întunecos, gîndindu-se cit de greu 
i-ar fi să explice prezenţa sa în acel loc în cazul că ar 
da cineva de el. Aşteptă totuşi în liniște, stăpîn pe sine, 
ba oarecum chiar amuzat de situaţia în care se găsea. După 
cîteva clipe însă ușa pe care intrase Regman s-a deschis şi 
în crăpătura ei apăru chipul unei femei necunoscute. O 
clipă ea îl privi bănuitoare, apoi un zimbet binevoitor îi 
lumină faţa mare, şi îi făcu un semn grăbit să intre în bu- 
cătărie. Popa intră în grabă aruncînd jur-imprejur o pri- 
vire iscoditoare. Se găseau într-o bucătărie încăpătoare, 
avind în fund un cuptor mare în care duduia focul şi min- 

cările din oale, castroane şi tingiri clocoteau și sfiriiau răs- 
pîndind miresme plăcute, urzind o atmosferă de cămin îm- 
belșugat în care sînt așteptați oaspeţi dragi și gospodina e 
dornică să ofere fiecăruia mîncarea preferată. Femeia voi- 
nică şi rumenă, cu obrajii bucălaţi şi ochii foarte albaştri 
şi zîmbitori, cu sînii bogaţi gata să se reverse din bluza 
albă, curată, ca nişte simboluri ale îmbelșugării, sănătății 
şi dărniciei, îl măsură cîteva clipe în tăcere, apoi îi făcu 
semn să se așeze pe un scaun de bucătărie pe care îl şter- 
sese grijulie cu o cîrpă: 

— Omul dumitale îi dincolo, zise ea într-o săsească apro- 
x:mativă. Meştereşte la treburile lui, zice să nu-l deran- 


jeze nimeni... Apoi că aici eu sînt stăpînă şi nimeni nu 
intră fără voia mea... Nici măcar domnul conte, cît îi el 
de conte! 


Popa o privi cu plăcere şi îi răspunse în limba maghiară: 

— D-apoi aşa stăpină, mai zic şi eu! Aşa o stăpînă mi-aş 
dori și eu! Numai că mi-e tare teamă 'că mi-a suflat-o ma- 
tahala de dincolo, „omul meu“ cum îi zici dumneata! 

— Ei, bată-te să te bată! Şi dumneata eşti de pe aici? 

— De aici, de unde să fiu, zise Popa. Că d-aia ne-am și 
gindit... 

— Bine v-aţi gîndit! Destul de rău aţi făcut cînd aţi 
lăsat pămîntul ăsta, al nostru, şi v-aţi băgat slugi la Hitler! 
Uite cît rău a făcut pe unde a pus piciorul. Iaca, a adus 
războiul şi pe-aici! Bine că măcar acum v-a dat Dumnezeu 
minte, să vă luaţi catrafusele și să vă faceţi scăpați! Că 
ce-o mai fi, vom trăi şi vom vedea! 

Femeia trupeşă își vedea de oalele şi tingirile ei, iar Popa 
se gîndea că Regman a găsit poate cea mai înţeleaptă so- 
luție cînd s-a bizuit pe ajutorul ei. I se părea o ființă calmă 
şi aşezată, cu o gîndire lentă dar sigură, capabilă să cum- 
pănească lucrurile şi situaţiile cu seninătate, nelăsîndu-se 
zăpăcită de surprize, incapabilă de viclenii şi de răutate. 
Îi privea cu simpatie mișcările leneșe şi sigure, liniștea ce 
se degaja din tot trupul ei puternic şi sănătos, şi se simţi, 
fără să-şi dea seama 'de ce, în siguranţă, uitînd că s-ar pu- 
tea ca oamenii lui Phleps şi ai contelui să fi descoperit deja 
jocul lor mincinos şi să fi pornit în căutarea lor. Tresări ca 
dintr-o toropeală cînd Regman îşi viri capul pe o uşiţă de 
lingă cuptor şi-i șopti: 

— E-n regulă! Am terminat! 

Peste citeva minute sergentul intră în bucătărie, în spate 
cu raniţa în care îşi împachetase aparatul de radioemisie, 
și Popa constată cu satisfacţie cu cită plăcere şi căldură 
îl priveşte bucătăreasa trupeșă pe voinicul său subaltern, 
dar nu putu să nu observe şi tandreţea privirii acestui om 
aspru şi trecut prin atitea încercări periculoase cind ochii 
i se întoarseră spre femeia rumenă de bătaia flăcărilor din 
cuptor. Căpitanul se simţi deodată de prisos între acești 
oameni între care s-a stabilit o înţelegere care nu-l privea 
pe el. 

„Da, îşi zise el cu o oarecare mîhnire, dacă oamenii aceş- 
tia s-ar fi întîlnit în zile normale, în timp de pace, totul 
ar fi fost bine, singurătatea fiecăruia dintre ei ar fi luat 
sfîrşit, ar fi stat împreună, la căldurică, Regman ar fi fă- 
cut un pîntec impozant tot gustînd din mincărurile atit 
de plăcut mirositoare pe care le gătea femeia rumenă şi 
durdulie, tocmai aşa cum știa că îi piace sergentului, sim- 
bătă seara ar fi ieşit la restaurantul «Nucul bătrîn» sau 
«Cornul vinătorului» ori «Calul bălan» cu trei sau patru 
meșteri serioşi și importanţi ca şi el şi s-ar fi întors după 
miezul nopţii vesel. Dar așa, se gindi Popa privind femeia 
trupeşă dar încă tînără și atrăgătoare, în piin război, cînd 
nimeni nu ştie ce i se va întîmpla miine, şi dragostea 
aceasta înfiripată atit de repede se va spulbera ca puful 
de păpădie în vint“. 

Bucătăreasa, de parcă ar fi intuit ciipa de mîhnire şi de 
gînduri negre, se grăbi să aştearnă o față de masă curată 
pe un colţ al mesei masive de bucătărie şi începu să zăngă- 
nească așezînd farfurii şi tacimuri: 

— Uite aşa, să îmbucaţi ceva la repezeală pină vine 
Pişta, că cine ştie cînd veţi mai vedea mîncare caldă! 

Popa era prea cuprins de nelinișştile sale ca să aibă poftă 
de mincare aşa că, spre marea nemulțumire a bucătăresei, 
mîncă doar puţin şi oarecum în silă din fripturile rumene 
îngrămădite în faţa sa de parcă în castelul contelui Korniss 
nu s-ar fi pomenit de război şi de lipsurile aduse de el. 
Regman dovedi în schimb o poftă de mincare excepţională, 
se vedea bine că mîncarea gătită de femeia durdulie îi plă- 
cea, sorbi tacticos din paharul de vin de parcă nu l-ar fi 
pindit nici un pericol, iar căpitanul îl privea cu mirare şi 
cu o anumită invidie, iar bucătăreasa îl minca din ochi de 
drag ce îi era văzînd cu cîtă poftă înfulecă. Sergentul sări 
însă de parcă ar fi stat mereu la pindă şi puse mina pe 

pistolul mitralieră aşezat pe un scaun de lîngă el, cînd în 
coridor se auziră paşi grei şi uşa se deschise cu o anumită 
greutate. Se aşeză însă la loc cînd bucătăreasa îi făcu un 
semn de liniştire zărindu-l pe bărbatul voinic, cu chip 
aspru şi privire pătrunzătoare care intrase. 

— Stai liniștit şi mănîncă, zise ea. E frate-meu — Pișta. 

Bărbatul se oprise în ușă și îi privi scrutător. Popa simți 
instinctiv că omul acela aspru, care nu dăduse bineţe in- 
trind în bucătărie care se făcuse parcă deodată mai mică 
şi mai puţin ospitalieră, îi cintăreşte cu neîncredere şi un 
început de dușmănie. Neîncrederea mocnea şi în glasul său 
răgușit cînd întrebă, în dialectul săsesc al regiunii: 

— Mi-a trimis soră-mea vorbă că aveţi nevoie de mi- 
ne... Cu ce vă pot fi de folos, domnilor? 

Rostindu-și întrebarea, bărbatul îşi duse mîna la mus- 
taţa pleoştită, stufoasă, de parcă ar fi vrut s-o răsucească, 
apoi, amintindu-și parcă de ceva lăsă mîna să-i cadă la 
loc, de-a lungul trupului. Ochiul ager al lui Popa avu însă 
timp să descopere că mîna dreaptă a omului era lipsită de 
degete. Îl privi cu mai multă atenţie, vrînd parcă să gă- 
sească motivul acelei porniri ostile care se revărsa dinspre 
el spre cei doi oameni în uniformă aşezaţi la masă. Des- 
coperi repede că în afară de degetul mare, celelalte degete 
lipseau și de la mîna stingă a bărbatului voinic. „Ce i s-o 
fi întîmplat? Se întrebă el, ferindu-se însă să-și tălmăcească 
întrebarea în grai, căci cunoștea sensibilitatea extremă a 
invalizilor. Vreun accident de muncă, o mașină de tăiat 
lemne ciopirțind mîinile neindemînatice? Războiul? O gre- 
nadă explodată înainte de a fi aruncată? O mină explodînd 
în timpui unei încercări nereuşite de dezamorsare? Nu! 
îşi răspunse el mîncînd în tăcere. Omul nu are pe faţă nici 
o cicatrice produsă de explozie. Or o grenadă sau o mină 
nu se limitează să reteze nişte degete!“ Încerca să alunge 
imaginea miinilor mari, obişnuite cu munca grea, condam- 
nate acum de degetele tăiate la odihnă silnică, mai greu și 
mai greu de suportat decît orice muncă obositoare, dar ea 
îi revenea mereu în gînd, de parcă ar fi vrut să-l aver- 
tizeze că în spatele ei se ascunde o taină de care depinde 
şi soarta sa şi a lui Regman. Îşi ridică fruntea şi-şi adinci 
privirea în ochii mohoriţi ai bărbatului voinic: 

— Prietenul meu i-a povestit totul surorii dumitale... 
Ne-am săturat de război! Nu mai vrem să luăm parte la 
el! Dacă poţi, ajută-ne! Îşi începuse vorbele în același grai 

pe care îl folosise şi bărbatul posomorit din fața lui, dar 
le termină în ungureşte şi nu-i scăpă licărul de surprindere 
aprins în ochii omului. Dar el se stinse repede şi ochii ră- 
maseră întunecaţi, muţi, fără viată, de parcă ar fi fost pri- 
viţi printr-o apă neagră, nemişcată şi surdă. 

— Așa vasăzică, murmură Pişta. Nu mai vreți sînge? Și 
să vă ajut eu! 

Căpitanul avu impresia că pe-o clipă gura omului se 
strimbă într-un rînjet rău, dar bucătăreasa se apropiase 
cu un pahar mare plin cu vin pe care îl întinse fratelui ei 
şi Popa nu știa dacă ceea ce văzuse fusese o strimbătură a 
feţei acestuia sau o simplă părere. 

— Da, spuse bucătăreasa. O să-i ajuţi! Că-s oameni cum- 
secade. 

— Ei, da, rîse bărbatul fără chef. Oameni cumsecade! 
Pentru tine toţi sînt oameni cumsecade! Cum să nu-i ajut! 

Peste cîteva minute se aflau întinşi în căruța largă cu 
care sosise Pișta şi se cuibăriră între lăzile goale în care 
adusese din sat cele trebuincioase pentru castel, iar vizitiul 
cu mîini schilodite îi acoperi cu o foaie de cort. 

— Aşa, spuse el mulţumit, şi Popa nu se putu feri să 
nu simtă în glasul său o nuanţă de batjocură, aici sînteţi 
în siguranţă! Lasă că are Pişta grijă de voi, puişorilor! 

După un timp căruţa se opri din drum şi Pişta trase foaia 
de cort care-i acoperea. Se găseau sub acoperişul unei şure 
încăpătoare, pline de care, pluguri şi unelte, cu partea din 
fund plină de fin îngrămădit pînă aproape de acoperiş. 

Pişta ieşi în poarta grosolană, din scînduri negeluite, şi 
se uită grijuliu în toate părțile. Apoi aduse o scară lungă și 
o răzimă de despărţitura umplută cu fin: 

— În dreapta, lîngă streașină, e un gol. L-am pregătit 
mai de mult, cînd mă gindeam să mă ascund şi eu... Apoi 
mi-a fost frică şi am plecat pe front... Îmi spuneam că 
aşa cum scapă alţii voi scăpa şi eu — zise încet, fără să-i 
privească. Apoi chiar aşa: am scăpat, spuse cu o mânie înă- 
buşită, privindu-și miinile. Am scăpat! scrişni el. Apoi se 
întoarse spre cei doi şi de data aceasta Popa nu se mai 
îndoi că ochii îi luceau de ură. Acum urcaţi-vă și ascun- 
deţi-vă acolo, dracului! Mai trec şi eu pe aici! 

Încăperea aceea scobită în fînul uscat era destul de largă 
ca amîndoi să se poată întinde în voie. Popa așeză cu grijă, 
într-un colţ, sub scara veche de lemn care la adică putea să 

le slujească să ajungă Ja gura peşterii lor moi, cofiţa cu: 
apă rece pe care i-o întinsese Pișta la despărţire, iar Reg- 


man își montă în celălalt capăt aparatul de radio-emisie, 


scoțindu-i antena, printr-o crăpătură a peretelui de scîn- 
duri, ascunsă de un mănunchi de fin impletit cu meșteșug 
ca să pară cît mai natural. 

— Ei, acum sîntem instalaţi pentru treabă. Să avem nu- 
mai ce transmite, spuse el mulţumit. 

— Dacă se mai întoarce Pişta, se gîndi cu glas tare Popa, 
va trebui să-l înduplecăm să ne aducă niște haine ţără- 


neşti ... Cei care ne caută ştiu ce uniforme purtăm... Ar 


îi mai puțin probabil să-i cerceteze pe toţi țăranii pe care 
contele o să-i scoată, pe toţi cei rămași acasă, în cîmp, 
să-i adune recolta! Printre ei ne-am putea apropia, poate, 
de „cazanele iadului“, să vedem ce naiba sînt, să raportăm 
și ne putem lua tălpășița! 

— Se întoarce, cum să nu se întoarcă, răspunse Regman 
încrezător. Doar nu ne-a ascuns ca să ne lase să putrezim 
aici! Și-apoi, nu-l lasă soră-sa să ne uite! 

Popa rise înveselit, cuibărindu-se în finul cu mireasmă 
plăcută, gîndindu-se la idila sergentului. Regman nu-şi află 
însă locul pină nu găsi în peretele de paiantă al şopronului 
o crăpătură prin care putea observa ce se petrece dincolo, 
în cîmp. Sporovăiră un timp, urzind planuri pentru întoar- 
cerea la poziţiile de unde porniseră, cîntărind şansele de 
reușită, întrebindu-se dacă frontul nu se îndepărtase prea 
mult de frontiera impusă la Viena şi dacă vor reuși să se 
strecoare pînă la ai lor. Între timp ascultau însă cu neli- 
nişte, cu o strîngere de inimă, canonada care se auzea de 
departe şi care după un timp li se păru că se îndepărtează. 
Deveniră apoi atenți şi îngrijorați cînd auziră în jurul şu- 
rei aproape părăsite pîriind motociclete grele şi desluşiră 
cuvintele soldaților trimiși să măture toată regiunea ca să-i 
caute. Înțeleseră din zgomotele de deasupra lor că unii 
dintre urmăritori s-au urcat în partea plină de paie şi sco- 
tocesc pretutindeni, căutîndu-i. Puseră mîna, în tăcere, pe 
arme, hotăriţi să-şi vîndă scump pielea. Dar ascunzătoarea 
lor avea gura de acces bine camuflată, Pişta avusese grijă 
să arunce peste ea, la plecare, grămezi de fin, aşa că după. 
un timp îi auziră pe următori, 'coborînd scara, în şură, şi 
apoi plecind după ce înjurară copios, plictisiţi de această 
urmărire în seara care începuse să se lase. 

Phleps făcu o cumplită criză de nervi cînd, întorcîndu-se 
la biroul său după flirtul cu Evelyn (care îl încîntase la 
început, deoarece promitea o depășire rapidă a relaţiilor 
pur protocolare cu. încîntătoarea fată a contelui Korniss, dar 
îl decepţionase pînă la urmă, deoarece zădărnicia insisten- 
telor sale îi arătase că pentru cucerirea fetei mai era ne- 
cesar un lung asediu pentru care, îşi dădea seama de acest 
lucru, nu avea timp suficient, avea de îndeplinit fapte mult 
mai importante decît cucerirea unei gisculiţe întumurate) 
găsi santinela din faţa uşii doborită, iar seiful său cu acte 
foarte secrete evident violat. Dădu ordin ca în jurul cas- 
telului să fie instalate santinele cu consemnul de a nu per- 
mite ieşirea nimănui, nici chiar a-sa, a lui Phleps, din 
raza lui, fără un ordin scris, semnat de general, controlat 
de ofiţerul de:serviciu. La început se gîndi la o acţiune de 
comando a sovieticilor sau a românilor, şi ordonă un sever 
control al teritoriului învecinat, pentru a nimici eventualele 
grupuri de paraşutişti sau grupuri de asalt pe care se spri- 
jinea atacul îndrăzneţ împotriva biroului său. Fu zguduit 
cînd sanținela doborită îşi reveni cu mare greu şi declară 
că a fost atacat atunci cînd maiorul von Arnim îi îndepăr- 
tase atenţia de la ceea ce se întîmplă în spatele său. Tră- 
darea unui ofiţer superior din SS i se păru atît de cutre- 
murătoare încît se văzu silit să telegrafieze la Statul Major 
al lui Friessner pentru a cere informaţii despre identitatea 
lui Arnim. Confirmarea că maiorul fusese realmente trimis 
spre comandamentul său cu o misiune urgentă îi mări şi 
mai mult nedumerirea. Convorbirea telefonică urgentă cu co- 
lonelul comandant al Diviziei a 8-a SS călare, căruia îi ceru 
relatări despre Arnim îl tulbură şi mai mult, căci maiorul 
era considerat un ofiţer extrem de fidel, naţional-socialist 
fanatic, adept înflăcărat al concepţiilor lui Hitler, care avea 
la activul său o serie de acţiuni „speciale“, în calitate de 
comandant al unor detașamente de represiune. Cînd gene- 
ralul declară că are serioase motive pentru a crede că Ar- 
nim e un simplu trădător, care a sustras sau copiat docu- 
mente importante ale comandamentului său, colonelul răs- 
punse foarte ferm că acest lucru este imposibil, Arnim e 
prea compromis în faţa Aliaților pentru a-şi putea permite 
să intre în combinaţie cu ei, căci nici un eventual serviciu 

pe care l-ar putea face nu ar şterge crimele de război săvir- 
şite de el. „Nu — afirma ferm colonelul — Arnim a fost 
prea mult timp comandant de Einsatz Kommando, a ordo- 
nat prea multe execuţii ca să poată risca să treacă de cea- 
laltă parte“. Pe umnă colonelul păru a-și aminti de ceva 
important, declară că maiorul a fost probabil capturat şi 
acum rolul său e jucat de un agent inamic, şi îi aminti lui 
Phleps că un vechi camarad al lui Arnim se află la coman- 
damentul său. Generalul ordonă ca ofițerul să fie adus ime- 
diat în faţa sa, iar cînd află despre uciderea sa problema 
i se păru definitiv clarificată şi ordonă transmiterea semnal- 
mentelor falsului Arnim la toate unităţile aflate în regiune, 
cu indicaţia de a-l captura cu orice preţ. Iar, pornind de la 
castel, numeroase patrule călări şi pe motociclete împînziră 
întreaga zonă, cu ordinul de a aresta pe toţi indivizii sus- 
pecţi şi de a depista cu orice preț ascunzişul „criminalilor 
fugari“. Castelul fu supus unei percheziţii minuţioase, de 
care nu fu scutit nici apartamentul contelui, iar aparta- 
mentul fiicei sale fu percheziţionat de însuşi generalul 
Phleps, care profită de această situaţie pentru a arunca noi 
argumente în folosul asediului său pentru cucerirea tinerei 
fete, făcînd aluzii foarte directe la legătura posibilă dintre 
„efortul ei de a-l face să-şi piardă timpul“ şi răgazul ne- 
cesar pentru „bandiții“ care exact în același răstimp îi vio- 
lau biroul. Evelyn fu speriată de moarte de cuvintele lui 
Phieps, se înspăimîntă că generalul îi ghicise combinaţiile 
tainice, și dacă bărbatul ar fi fost doar puţin mai atent ar 
fi descoperit pălirea ei trădătoare şi, insistînd i-ar fi zdro- 
bit, probabil, rezistența. Dar mintea lui Phleps era invadată 
de prea multe probleme, atenţia sa era solicitată de piste 
mai serioase decit pălirea unei fetişcane (pentru moment 
dorite dar trainic dispreţuite ca și celelalte „obiecte“ ca- 
pabile să aducă plăceri minore dar necesare) așa că Evelyn 
scăpă uşor. 

Neplăcutele surprize ale zilei nu-l putură însă determina 
pe general să-și schimbe programul obişnuit de viaţă şi la 
ora 20, după whiskyul cu sifon băut în hol o conduse cere- 
monios pe Evelyn în sufragerie, amabil şi radios de parcă 
ar fi uitat întimplările şi cuvintele care păreau menite să le 
tulbure relațiile. 

Phleps miîncă din belşug din toate felurile, golind nu- 
meroase pahare de vin, şi cînd, aproape de sfîrşitul mesei, 
aghiotantul — care lipsise de la dineu pentru a-și îndeplini 

obligaţiile legate de urmărirea clipă de clipă a rapoartelor 
despre desfăşurarea vinătorii organizate pentru capturarea 
fugarilor — îşi făcu apariţia şi îi şopti discret la ureche că 
are lucruri importante de raportat, generalul îşi ridică de- 
getul arătător cu severă admonestare şi spuse cu reproș 
sincer în glas: „Dragă Knaust, toate la rindul lor! Ce ne 
mai rămîne dacă renunţăm la spiritul metodic tradiţional?! 
Să terminăm această friptură de iepure, şi după aceea pu- 
tem să discutăm tot ce dorești!“ Într-adevăr, îşi termină în 
tihnă friptura şi după ce îşi şterse gura cu şerveţelul alb 
de olandă, îi făcu semn aghiotantului să-l urmeze în hol. 
Contele, care fusese foarte nervos și agitat în tot cursul 
cinei, îi ordonă majordomului să amine servirea desertului 
pînă la întoarcerea domnului general, rămase mut, mode- 
lînd din miez de piine minuscule şi stranii figuri, rupînd 
între degete scobitori, bătînd darabana pe masă cu degete 
nervoase. Phleps se întoarse radios: 

— Totul merge bine, zise el mulțumit. Foarte bine... 
Fugarii nu au fost încă găsiţi, dar au fost arestaţi peste 
160 de complici... Sau complici prezumtivi, adăugă el, fă- 
cînd o concesie dorinţei sale de exactitate. În cîteva ore 
vom şti totul! 

— Excelent, spuse contele nervos. Să-i stringă cu ușa, să 
scoată din ei şi ce-au visat anul trecut! 

— Lăsaţi pe noi, domnule conte, zimbi Phleps. Dacă nici 
noi nu ne-am pricepe la asta! 


20 


Evelyn înţelese de citeva zile, din cuvintele scăpate sau 
risipite cu nepăsare plină de îngimfare de Phleps, ca şi din 
visele grandomane ale tatălui ei, renăscute sub influenţa 
generalului după ce păruse că se năruiesc în scrum sub 
loviturile implacabile ale evenimentelor, că prezența lui 
Phleps, a trupelor sale, a instalaţiilor misterioase de la 
„cazanele iadului“, a acelui tot mai încurcat du-te-vino de 
ofițeri de legătură, a desfăşurării tot mai ample de forțe 
militare, nu răspund numai unor planuri militare, unei 
proiectate ofensive spre Carpaţii Meridionali, ci şi unui plan 
mai diabolic, pentru că nu urmăreşte zdrobirea prin forță 
militară a altor forțe militare, ci exterminarea unei popu- 

laţii civile lipsite de posibilități de apărare. Ea începuse să 
înţeleagă, din teoriile nebuloase debitate de Phleps după 
cîteva pahare de vin despre stăpînirea implacabilă a „for- 
telor negre“, ca şi din visele urzite de tatăl ei despre reve- 
nirea unui „nou Ev Mediu“ în care aristocrația își va re- 
dobîndi pierduta importanţă și strălucire, că planurile celor 
doi bărbaţi sînt lipsite de consistenţă, de posibilităţi ade- 
vărate de realizare. Văzuse destul din retragerea dezordo- 
nată a trupelor lui Friessner (îndeosebi a armatei Wohler) 
dinspre Moldova, auzise destule despre înaintarea neconte- 
nită a trupelor sovietice pe tot uriașul front din răsărit şi 
despre succesele importante dobîndite de Aliați pe frontul 
din vest, ca să nu aibă nici o încredere în posibilitatea unei 
restabiliri spectaculoase a situaţiei de către o Germanie tot 
mai evident sleită, împotriva căreia se ridicau cu înverşu- 
nare ţările pe care le transformoase în sateliți aparenţi, așa 
cum făcuse Italia, România, Finlanda și Bulgaria. Evelyn 
nu avea nici o pasiune pentru politică şi nu se contaminase 
de grandoarea tatălui ei. Crescută la Cluj, de o mamă actri- 
tă, pe care contele o luase în căsătorie atras nu numai de 
frumuseţea ei dar şi de celebritatea ei, visînd să-şi aurească 
astfel blazonul pălit, şi repudiată după Dictatul de la Viena, 
cînd contele n-a mai dorit să accepte „mezalianţa“, vrind să 
ocupe un loc cît mai important în noua ierarhie, Evelyn nu 
simţea nici o atracție spre forma de viaţă a tatălui. Visul 
vieţii ei răminea acela de a păşi pe urmele mamei sale, de 
a înfăptui un vis de artă pe care-l situa mai presus de 
orice. Atunci cînd evenimentele s-au precipitat şi amenin- 
area războiului şi dificultățile de tot felul s-au acumulat cu 
asprime asupra Clujului, mama Evelynei şi-a sfătuit fata 
să accepte invitaţia tot mai insistentă a tatălui ei, de a-şi 
petrece vara la moşia de lîngă Band, sperînd că în felul 
acesta îi facilitează scăparea de greutăţile tot mai dure ale 
vieţii şi de ameninţarea bombardamentelor și — într-un 
timp previzibil de orice minte lucidă — a luptelor directe. 
„Biata mamă, se gindea acum Evelyn cu amărăciune, nu se 
zindise că în schimbul belșugului de la moşie (indecent şi 
provocator în condiţiile grele ale acelei perioade) fata ei va 
ajunge în focarul unor combinaţii tenebroase, expusă la pe- 
ricole pe care nici nu le-ar fi putut imagina la Cluj. De- 
sigur, se gindea fata cu o striîngere de inimă, biata ei ma- 
mă nu avea cum să prevadă evoluţia surprinzătoare a situa- 
tiei, şi mai ales întoarcerea armelor de către România, care 

a apropiat moșia Korniss de teatrul de operaţiuni milita- 
re, expunind-o la pericole pe care. Clujul nu le cunoştea 
deocamdată, după cum nu a prevăzut -opoziția tatălui. ei ła 
orice încercare de a părăsi moșia și de a se întoarce la Cluj.“ 
Contele nu avea nici o temere legată de evoluţia viitoare a 
situaţiei. Pentru el Germania continua să reprezinte forţa 
colosală care era la începutul războiului iar retragerea gene- 
rală a forţelor germane pe toate fronturile însemna doar 
o. repliere tactică, avînd ca scop îndepărtarea inamicilor de 
bazele lor de aprovizionare şi pregătirea. celor mai bune 
condiţii pentru aruncarea masivă în luptă a armelor noi, 
capabile să decidă în citeva zile soarta războiului. Întoar- 
cerea armelor de către România nu slăbise optimismul con- 
telui ci îl fortificase. El vedea în acest act o investigaţie a 
Providenţei, care făcea posibilă ocuparea Ardealului de sud 
şi instalarea liniilor de rezistenţă împotriva ofensivei sovie- 
tice pe linia Carpaţilor, pe 'care o credea absolut inexpugna- 
bilă. Sosirea lui Phleps şi instalarea cartierului său general 
în castelul de lîngă Band, faptul (înţeles de Evelyn doar din 
vagi aluzii ca şi din încrederea și prietenia pe care cei doi 
bărbaţi şi-au arătat-o din prima clipă) că tătăl ei şi Phleps 
se cunoșteau de mult şi erau uniţi de idei comune, au în- 
tărit încrederea contelui în îndreptăţirea iluziilor sale şi 
i-au înzecit fanatismul. În plus, Evelyn, care ascultase multe 
convorbiri dintre tatăi ei şi generalul SS despre măsurile 
necesare pentru a asigura docilitatea populaţiei, atit în te- 
ritoriul care urma să fie ocupat ca şi în spatele frontului, 
deci în zona castelului, își închipuise că amenințările se re- 
feră la crescînda posibilitate de izbucnire de revolte arma- 
te, pe care le considera imposibile. Acum însă, după vor- 
bele schimbate de Phleps şi conte la cină, își dădu seama 
că discuţiile nu se referiseră la eventualităţi abstracte, ci 
vizau o acţiune a cărei declanșare aşteptase doar un pretext, 
pe care oricum o oferea acțiunea lui Popa şi a lui Regman. 

leşi din dormitorul ei, unde stătuse după ce s-a termi- 
mat cina, ca să cumpănească în linişte ce are de făcut, şi 
cobori scările de serviciu, pînă la cămăruţa de lingă bucă- 
tărie unde dormea bucătăreasa. Castelul fusese înconjurat cu 
un cordon de santinele, dar Phleps nu dorise să-l supere pe 
conte cu măsuri suplimentare de pază luate în interior, așa 
că Evelyn nu fu văzută de nimeni. Bătu încet la uşă, che- 
mînd-o în şoaptă pe bucătăreasă pe nume, ca să n-o spe- 
rie. Uşa se deschise repede, căci după toate semnele şi fe- 

meia era prea agitată de întimplările zilei ca să poată ador- 
mi. Cele două femei se sfătuiră multă vreme, în şoaptă, apoi 
Evelyn se întoarse în camera ei iar bucătăreasa se îmbrăcă 
în grabă şi ieşi din castel, îndreptîndu-se spre grajdul unde 
se afla calul cu care îşi făcea drumurile spre sat. Îşi dădu 
însă seama că cercul de pază din jurul castelului s-a strîns, 
căci abia făcu cîțiva paşi şi o santinelă o opri, deşi o cunoş- 
tea. Din fericire mu ieșea niciodată fără permisul semnat de 
aghiotantul lui Phleps, cu care fusese înzestrat tot perso- 
nalul castelului, și care-i asigura liberă trecere, aşa că își 
putu urma drumul plănuit. Ajunsese înainte de a se crăpa de 
ziuă la casa în care locuia fratele ei dar spre marea ei mi- 
rare nu-l găsi acasă. Se gîndi o clipă că a fost şi el ares- 
tat, dar lucrul acesta i se părea improbabil căci un mare 
invalid de război se bucura chiar şi în aceste zile învălmă- 
șite de anumite avantaje. Vru să aprindă lampa cu petrol 
şi atunci constată că sticla e caldă, deci bărbatul nu putuse 
pleca decit de cîteva clipe. 

leşi în aerul răcoros al începutului de zori şi-n minte îi 
apăru gîndul că fratele său o fi plecat la castel, dorind să-i 
comunice ceva și va intra astfel în mijlocul rețelei de san- 
tinele expuniîndu-se la pericole imprevizibile, tocmai el, sin- 
gurul care cunoștea ascunzişul celor doi fugari urmăriți cu 
atîta înverșunare. Îşi aminti că ea venise pe drumul bătut 
de carele castelului, în timp ce cărarea făcea o scurtătură 
importantă şi e puţin probabil ca fratele ei, dorind să ajun- 
gă cit mai repede la ea, să fi apucat drumul mai lung. O 
porni deci în mare grabă, gonindu-și calul fără milă, şi-l 
ajunse pe bărbat în apropiere de liziera de stejari bătrîni 
care mărgineau parcul înspre sat. Îi făcu semn să se urce 
în trăsură şi se întoarse spre sat. 

— Ce voiai la castel? întrebă ea. 

Bărbatul tăcu îmbufnat, privind mişcarea cailor. 

— Ce-i? Ai amuţit? se răsti femeia, neştiind ce să creadă. 

— Tu ştii cîţi oameni de-ai noştri au arestat pentru ne- 
bunii tăi? mormăi bărbatul cu o ciudă mohorită. Aproape 
două sute! Două sute de oameni cumsecade, pentru doi 
nemți, puturoși! 

— Nimeni nu-i puturos pentru că-i neamţ, ori că-i ungur 
ori român! E puturos omul rău şi cîinos! De unde ştii ce 
fel de oameni îs ăştia doi? grăi femeia, foarte calmă. 

— Tu nu ştii ce mi-au făcut mie nemţii? izbucni băr- 

batul cu ciudă, ridicînd spre ochii femeii cioturile miinilor. 
Nu vezi că m-au făcut neom?! 

Femeia opri calul şi-l privi tăcută în ochi. Apoi zise 
foarte încet: 

— Şi pentru ce ţi-au făcut nişte nemți bezmetici, tu vrei 
să-i nedreptăţeşti pe aceştia doi? Tăcu îngindurată citeva 
clipe, în timp ce bărbatul o privea cu minie stăpinită. Oare 
nu te giîndeşti că oamenii aceştia nu pot fi ai lor, ai celor 
răi şi bezmetici, dacă a pornit atita soldățime ca să-i prin- 
dă?? I-ai întrebat tu, ce-i cu ei, cine-s şi ce învirt în lu- 
mea asta? 

— Nu, răspunse Pişta întunecat. Nu am avut timp. Tu 
mi-ai spus să-i ascund, eu i-am ascuns, şi cu asta basta! Am 
terminat cu ei! Nici să nu-i mai văd! 

— Da, zise femeia, şi în glas începu să-i fiarbă minia. 
Nici să nu-i mai vezi! Dar să-i vinzi călăilor! 

— Nu să-i vînd, strigă aproape bărbatul. Să-i dau în 
schimbul celor arestaţi! Ce-au făcut cei doi nemți, e treaba 
lor! Nu mă priveşte! Dar oamenii de la noi n-au făcut ni- 
mic! De ce să sufere ei? 

— Pe ai noştri nu-i scapi vinzindu-i pe cei doi! spuse 
femeia foarte calm. Pe ei nu i-au arestat pentru 'că ar crede 
că i-au ascuns pe cei doi! I-au arestat ca să bage groaza în 
ei! Tu nu vezi? Nemţii îs puţini, slabi, speriaţi! Toată lumea 
ştie că ruşii se apropie zi şi noapte! Românii au trecut de 
partea lor! Dacă s-ar mișca și ţăranii de pe aici, ce nădejde 
mai are neamţul? De aceea, vrea să-i înfricoşeze ca să nu se 
miște nimeni! 

— S-ar putea, recunoscu bărbatul cu: îndoială. Dar ei zic 
că i-au prins ca să spună unde-s ascunși cei doi! Dacă-i 
dăm pe aceia şi nu-i eliberează pe cei arestaţi, vom şti ce 
să facem! 

— De ce să nu vedem ce-i de făcut fără a vinde pe ni- 
meni! Fără a ne lua două vieţi pe suflet! Să-i întrebăm pe 
ei: ce vor şi ce planuri au? Poate că îi pot ajuta și pe cei 
arestaţi! 

Bărbatul încuviinţă în tăcere. Între timp se apropiară de 
şura părăsită şi femeia opri trăsura în spatele unei clăi de 
fin. Se apropiară cu fereală de ascunzişul celor doi. Își lipiră 
urechile de peretele de paiantă şi ascultară în liniștea de- 
plină a ceasului de dimineaţă. Începură să deslușească înce- 
tul cu încetul primele cuvinte. Şi se priviră uimiţi. Cei doi 
nemti vorbeau românește! 

— E de rău, dom” căpitan!, se auzi glasul lui Regman. 
Pişta al nostru ne-a lăsat ca într-o capcană de șoareci. A 
uitat de noi, şi pace! i 

— Lasă, Regman, nu te pripi, se auzi glasul domol al lui 
Popa. Vom trăi şi vom vedea! Pînă una-alta, ne-a salvat 
ascunzindu-ne aici. Altfel ai fi de mult în mîinile lui Phleps. 
Şi atunci să te văd! 

— Bine că am transmis informaţiile, bodogăni Regman. Să 
ştie ai noștri ce au în faţă! 

Pişta făcu, de surprindere, o mişcare bruscă şi răsturnă 
o roată veche de car, rezemată de peretele șurei. În as- 
cunziş încetară cuvintele. Cei doi fugari își pregăteau ar- 
mele şi pîndeau mișcările de afară. 

— Staţi domol, se auzi glasul liniştit al bucătăresei, de 
data aceasta pe româneşte. Noi sintem, nu vă temeți! Pișta 
şi Iulişca. 


21 


După plecarea bucătăresei, Evelyn se întoarse în camera 
ei şi încercă să adoarmă. Dar nervii îi erau prea încordaţi de 
întîmplările zilei, de pericolele îngrămădite în jurul ei, ca 
somnul să-i vină pe gene. Se zvircoli multă vreme în pat, 
apoi, cînd zorile de ziuă începură să arunce pretutindeni o 
lumină alburie-albăstrie se hotări să treacă la acțiune. Ame- 
nințările voalate ale lui Phleps nu puteau fi trecute cu ve- 
derea, nu se putea legăna în iluzia că prietenia lui cu tată] 
ei o va putea ocroti dacă va afla ceva despre rolul ei în 
acțiunea celor doi fugari sau chiar și numai dacă bănuielile 
sale în legătură cu acest rol vor dobîndi un contur mai 
precis. Era necesar, se giîndea fata cu înfrigurare, să afle 
cît mai multe despre planurile misterioase ale lui Phleps, 
să-l informeze pe Popa, pentru a-l ajuta să facă tot po- 
sibilul ca să le contracareze și apoi ea să dispară cît mai 
repede, încercînd să ajungă la Cluj, să caute ocrotirea 
mamei sale și să caute să uite aventurile neverosimile în 
care a fost aruncată. Se îmbrăcă în grabă şi se pregătea 
să iasă în culoar, ca să vadă ce ar putea întreprinde, cînd 
pe neaşteptate mintea i se lumină de o amintire. În copi- 
lărie, cind își petrecea adesea vacanța de vară aici, în cas- 
telul tatălui, construcţia întortocheată a vechii clădiri, tai- 

niţele ei uitate, coridoarele de legărură pline de praf, im- 
portante odată şi acum condamnate să doarmă cu uşile de 
acces zăvorite ori ascunse de ziduri improvizate, oferea 
atîtea delicii pentru jocurile de-a v-aţi ascunselea pe care 
le organiza împreună cu verişoarele şi verişorii ei invitaţi 
să-şi petreacă împreună cu ea o parte a vacanței de vară. 
Îşi aminti deodată cu o claritate stranie că din dormitorul 
tatălui ei, care pe vremea aceea era a bunicului (atît de 
bucuros să-i vadă pe copii jucîndu-se în jurul său) aflat 
la același etaj cu apartamentul ei şi cu biroul atît de 
straşnic păzit al lui Phleps, între două cămări, dintre care 
una era folosită de conte ca birou și cealaltă ca un fel de 
arhivă lăsată în părăginire, de depozit de documente vechi, 
se afla un coridor întunecos şi îngust, pe care l-au folo- 
sit în anii copilăriei adesea pentru jocurile lor. Tatăi ei ura 
acest coridor inutil, nu-i plăcea nimic din ceea ce îi putea 
aminti nevoia frecventă a înaintaşilor săi de a se ascunde 
de minia supuşilor lor răsculați, de a folosi căi secrete 
pentru a se salva ori pentru a se ascunde. Contele avea 
o nevoie arzătoare de a păstra despre trecut o imagine lu- 
minoasă, în care strămoşii săi erau necontenit cavaleri sans 
peur ou reproche, tocmai calităţile lor superioare îndrep- 
tăţind, în ochii săi, privilegiile pe care le aveau asupra 
„vulgului“ şi pe care era convins că le-a moştenit pe bună 
dreptate şi le merită pe deplin. Bunicul rezistase însă cu 
încăpăținare la orice încercare de a-l convinge să permită 
zidirea vechilor coridoare, el ţinea la castel aşa cum era, 
aşa cum îl cunoscuse în copilărie și cum a rămas în cursul 
întregii sale vieţi. După moartea bătriînului, însă, moşte- 
nitorul său, tatăl Evelynei, își înfăptui cu grabă vechea 
dorinţă de a moderniza castelul, de a desființa încăperile 
şi coridoarele inutile, şi vechiul coridor întunecat care unea 
dormitorul de acum al tatălui cu biroul de azi al lui Phleps 
a fost desfiinţat. Totuşi, contele nu s-a putut hotărî să 
renunţe la cele două cămăruţe alăturate dormitorului şi 
nici să le unească prin uşi directe cu acesta, așa că des- 
ființarea culoarului de legătură s-a rezumat la zidirea ca- 
pătului său dinspre biroul lui Phleps, care a fost trans- 
format astfel într-o încăpere izolată, pe care generalul a 
socotit-o imediat potrivită pentru a-şi instala biroul. 
Amintindu-şi de întîmplările de demult, Evelyn se ho- 
ţări fără ezitare să încerce să surprindă ceva din secre- 
tele generalului folosind vechiul coridor despărțit de bi- 

roul său doar printr-un zid subțire. leşi din apartamentul 
ei impunîndu-și calm şi stăpinire de sine, trecu prin faţa 
santinelei din ușa biroului lui Phleps, care o salută lovin- 
du-și călciiele şi bătu încet în ușa tatălui ei, fiind sigură 
că el a coborit de mult în sufrageria mică pentru a bea ceva 
tare şi a-şi lua micul dejun. Nu se miră cînd nu primi nici 
un răspuns, întră liniștită în dormitorul contelui, se stre- 
cură în coridorul îngust dinspre biroul generalului Și își lipi 
urechea de peretele despărțitor. Fu decepționată cînd nu 
auzi de dincolo nici o mișcare dar rămase cu răbdare la 
postul ei de pîndă, sperînd că tatăl ei, chiar și dacă va re- 
veni în dormitor, nu va folosi îngustul coridor dintre cele 
două cămări pe care le folosea foarte rar. După noaptea 
de nesomn, în liniștea mocnită a coridorului invadat de 
întuneric, o moleşală de plumb puse cu încetul stăpînire 
pe ea, simţea că somnul o invadează viclean, treptat, ca o 
apă călduță aducătoare de uitare. Adormi probabil, așa 
în picioare cum era, căci se trezi speriată de vocea pu- 
ternică din biroul de al cărui perete se rezema. Era glasul 
lui Phleps, şi din răsunetul lui Evelyn înţelese că generalul 
era supărat. Nu pricepu însă nimic din cele spuse, buimă- 
cită încă de somn. Își dădu însă seama că cel care îi răs- 
punse era după toate semnele domnul Wagner din Brașov, 
a cărui voce înaltă, de scapet, era într-un contrast extrem 
de comic cu făptura sa scundă şi lată, aproape patrată, în 
timp ce prietenul său, domnul Schneider din Sighişoara, 
foarte slab şi înalt, avea o voce profundă, cavernoasă. Dom- 
nul Wagner era sau foarte speriat sau foarte agitat, căci 
vocea i se înălța tremurătoare, ca flacăra izbucnind pe ne- 
așteptate a unei lumînări care pilpiise pînă atunci liniștită. 

— Şi ce cîştigăm noi din asta? țipa consternat glasul 
domnului Wagner. La București n-aţi reuşit nimic! Gers- 
tenberg, care făcea pe grozavul s-a predat ca un copil spe- 
riat! Pe Valea Prahovei s-a prăbușit tot sistemul nostru! 
De unde vom mai lua petrol? Braşovul e în mod ferm în 
mîinile românilor! Trupele venind prin Întorsura Buzăului 
și pe la Cheia au fost interceptate de români și s-au pre- 
dat! În jurul Brașovului nu avem forţe care să conteze! 
Marile unități românești se desfăşoară în sudul Ardealului! 
Rușii sînt în Valea Prahovei, iar în răsărit au pătruns în 
Secuime! Şi dumneavoastră vreţi să radeți Braşovul de pe 
fața pămîntului! La ce ne foloseşte? 

Vocea groasă şi aşezată a domnului Schneider, din Si- 
ghişoara, răsună lugubră, întărind disperarea evidentă a 
prietenului său: 

— Iar ofensiva de aici, dinspre nord, întîrzie mereu! 
Ce credeţi? Că inamicii ne aşteaptă pînă ne pregătim noi? 
Dacă mai întirziem cîteva zile nu mai ajungem la Sighi- 
șoara cît e lumea, necum să ajungem în Carpaţii Meri- 
dionali! 

Glasul generalului izbucni plin de mînie şi de revoltă: 

— Mai aveţi îndrăzneală să vă deschideţi gura?! Voi, 
care aţi stat cu mîinile în sîn cînd aţi văzut că românii îşi 
întorc armele! Cum de n-aţi putut face nimic? Să fi ţinut 
în mîini măcar un oraș: Braşovul, Sibiul, ori Sighişoara! Un 
singur oraș, oameni buni! Dar voi, nimic! Aţi îngheţat 
de frică, v-aţi ascuns în gaură de șarpe! 

— N-am îngheţat şi nu ne-am ascuns, spuse domnul 
Wagner, şi glasul său strident nu mai era plin nici de 
enervare şi nici de teamă, ci de o imensă tristețe. Sintem 
vlăguiţi! Nu mai putem face nimic! Ne-aţi dus tinerii, i-ați 
luat la SS, i-aţi semănat în glodurile Rusiei! Nu mai avem 
nici oasele lor! Zac departe, cine știe unde! Nu mai sîn- 
tem decît noi, bătrinii! 

Domnul Schneider din Sighişoara întări şi de această 
dată vorbele prietenului său: 

— Am făcut tot ce ne-aţi poruncit. V-am ascultat, cre- 
zînd că totul o să iasă bine. Nu ne-a fost uşor... Căci noi 
pe acest pămînt nu am trăit din sabie ci din plug și din 
uneltele meșteșugarilor! lar acum cîţiva ani, așa cum aţi 
dorit, am pus mîna pe arme! Acuma ce mai vreţi de la 
noi? 

Glasul lui Phleps izbucni de dincolo de zid plin de ame- 
ninţare: 

— Ce mai vrem? Să crăpaţi pînă la unul! Dar să cră- 
paţi fără un cuvînt! lar cine mai scoate o vorbă, îl pun 
imediat la zid! 

O clipă se făcu tăcere, apoi paşi greoi străbătură camera 
vastă şi uşa răsună deschisă cu violenţă: 

— Knaust! Se auzi de pe culoar vocea lui Phleps. Unde 
dracu umbli? 

Apoi după cîteva clipe uşa se trînti cu violenţă şi paşii 
grei străbătură din nou camera: 

— Aşa vasăzică, domnilor?  Defetism?! Vă arăt eu de- 
fetism! 

| Se auziră alți paşi, sprinteni, tinerești şi glasul aghio- 
tantului, acum oarecum speriat: 

— Ordonaţi, domnule Obergruppenführer! 

— Îi iei pe măgarii ăştia bătrîni, bubui ordinul gene- 
ralului. Îi pui sub pază bună! Să fie păziți ca ochii din 
cap! Pe urmă, ofițerii din gruparea V, urgent la mine! 

Un timp nu se mai desluşiră din camera de alături de- 
cît paşii grei ai lui Phleps. Evelyn și-l închipui pe bărba- 
tul voinic, măsurînd biroul vast în lung şi în lat şi se gîndi 
că generalul e tot atît de convins de zădărnicia planurilor 
sale ca domnii Wagner şi Schneider, pe care tocmai îi 
pusese sub arest, dar că e mînat de ceva turbat şi rău, 
de o ambiţie demenţială ori de o aprigă dorinţă de răz- 
bunare, să meargă înainte, fără ezitare, pe drumul spre 
dezastru, presărat cu orori şi crime. Uşa se trînti din nou 
și mulţi paşi sprinteni străbătură camera, în timp ce paşii 
greoi ai lui Phleps încetară să mai măsoare biroul, semn 
că generalul s-a aşezat la birou sau s-a oprit în faţa hărţii 
din perete. Citeva secunde nu se auzi nimic, apoi glasul 
lui Phleps răsună puternic, sec, marțial: 

— Domnilor, ceasul acțiunii, pe care l-aţi aşteptat cu 
atita nerăbdare, e aproape! Am primit comunicarea că mili- 
ne în zori, la 4,30, va începe marea ofensivă spre sud. Gru- 
parea aeriană Rudel îşi va începe activitatea, pornind de la 
Reghin. În cursul zilei de miine vom avea informaţii exac- 
te despre deplasarea marilor unități inamice. După toate 
prevederile, mari concentrări de trupe ruseşti se vor afla 
în jurul Braşovului! Trebuie să fie pregătit totul ca peste 
48 de ore toate trupele să fie gata de acţiune! În cîteva 

re trebuie să semănaţi moarte, distrugere şi panică peste 
toate obiectivele fixate. Ofensiva noastră va trebui facili- 
tată prin groaza produsă de rachete în spatele frontului 
inamic. Să nu uitaţi nici o clipă: armele pe care le minuiţi 
se numesc Vergeitungswajffen! (arme de răzbunare). Ele 
trebuie să servească răzbunarea, indiferent de efectele mi- 
litare! Inamicii să vadă că cu voi nu-i de glumit! 

Glasul generalului amuţi pe cîteva secunde în care bi- 
roul vast rămase cuprins de o tăcere deplină. Apoi izbucni 
sec, ca un bici: 

— Nici ceilalți nų vom sta cu mîinile în sîn! În urma 
forțelor ce vor înainta se vor desfăşura unităţile de repre- 
siune! Făcînd ordine! Asigurînd cu mijloace ferme spatele 
frontului! 

Bucătăreasa urcă rizind pe scară, privindu-i pe cei doi 
bărbaţi care îşi scoseseră doar capetele din fin. 

— Dar bine, oameni buni, continuă ea pe românește. De 
ce n-aţi spus cine sînteţi! De ce l-aţi lăsat pe Pişta să crea- 
dă că sînteţi nemți? Că era gata să vă pună cruce! 

Se cuibări lingă ei în fîn, privind cu scîrbă pistoalele 
mitralieră așezate la îndemiînă, iar Pişta, care-i privea cu 
surprindere, de parcă i-ar fi văzut pentru prima dată, se 
ghemui lingă ea. 

Popa tăcea, cumpănind evoluţia situaţiei, dar Regman 
era evident amuzat de cele ce li se întîmplau şi rîdea mut, 
privind-o cu plăcere pe femeia rumenă și trupeşă. 

— Păi ce era să facem? Doar nu era să venim cu stea- 
gul în frunte şi strigînd că sosesc doi români să cuce- 
rească lumea!? 

Femeia rise, aranjindu-şi cochetă părul sub basma, dar 
ochii i-au rămas foarte serioşi: 

— Apoi că nu-i tocmai timp de glumit. Că Pişta era gata 
să aducă nemţii peste voi! 

Popa îl privi cu atenţie pe bărbatul întunecat, care gă- 
sise ceva de privit în altă parte ca să-i evite ochii: 

— Am avut impresia că nu ne prea are la inimă... 
Dar n-am înțeles de ce? 

— N-ai înţeles? întrebă Pișta, mîniindu-se parcă de nai- 
vitatea lor. Dar nu mi-aţi văzut mîinile? Nu v-aţi întrebat, 
unde le-am uitat? 

— Ba da, spuse Popa cu răbdare, împăciuitor. Am înțe- 
les, din ceea ce ne-ai spus, că le-ai pierdut în război... 
Dar nu-mi pot explica în ce împrejurări? 

— Nu-ţi poți explica? Dar cu voi nu s-a întîmplat la 
fel? 

— Ce? 

— Cum, ce? Cu retragerea! Cu nemţii! 

— Adică? 

— Adică, au spart rușii frontul în ianuarie 43 la sud 
de Voronej. Au trecut peste Don de parcă nici n-ar fi 
fost. Au trecut peste liniile noastre ca prin brînză! A 
început fuga cea bezmetică, de oameni înspăimîntaţi, luaţi 
de teama de moarte ca de-un puhoi. Am fugit și eu, nu 

mai ştiu cît. Mi se părea că fug de un veac. Au trecut zile 
și nopţi. Ne răzleţisem de ceilalţi. Nu mai eram decît şapte 
sau opt în grupul acela. Am văzut fericiţi că apare o co- 
loană de camioane germane. Fugeau şi e:, dar ei aveau cu 
ce! Ba mai era şi loc gol, destul. Ne-am spus: Har Dom- 
nului, am scăpat. Sint aliaţii noștri. N-o să ne lase să 
pierim. Am început să facem semne, alergînd spre ele. Ma- 
şinile nu s-au oprit, dar nu era greu să ajungi la ele, căci 
înaintau destul de încet prin zăpadă. I-am văzut pe cei din 
camioane rizind. Brava lor, ne-am zis. Aștia da, soldaţi, 
Nu se sperie cu una cu două. Lingă ei ne va fi şi nouă 
bine. Am ajuns lîngă camioane. Nemţii se uitau la noi 
rizind, nu făceau nici o mişcare să ne ajute, dar nici nu 
ne alungau. Se uitau la noi şi rideau. Ne-am agăţat de 
platforme, încercînd să ne săltăm. Eram slăbiţi, nu reu- 
șeam, dar nădăjduiam că cei de sus ne vor ajuta. Și atunci 
au început să dea. Cu lopeţile Lineman. Metodic, fără gra- 
bă. Nu la cap. Așa se termină repede, mori şi ai scăpat. Nu! 
Ei ne-au retezat doar degetele, lăsîndu-ne prăbușşiţi în ză- 
padă, în loc de miini cu niște cioturi boante din care şiroia 
singe. Am zăcut în zăpadă şi nici acum nu ştiu de ce 
n-am îngheţat. Ne-au cules ai noștri, alte unităţi rătăcite 
din drumul mare al oștirii în retragere. Într-un tîrziu am 
ajuns şi la un spital... Şi așa! 

— Păi da, zise Regman încet, gînditor. 

— Da, aprobă Popa. Acuma înțeleg. Şi mă mir că n-ai 
aprins şura asta deasupra noastră, să ne pirjoleşti ... 

— Nu, strigă femeia, supărată. Nu aşa. l-au făcut rău 
nişte nemți. Nu toţi! Peniru unul sau zece nu-s vinovaţi 
toţi! Eu şi cu Pișia nu sintem de vină pentru ceea ce face 
Horthy ori contele nostru! Voi nu sînteţi vinovaţi pentru 
ce a făcut Antonescu! 

— Da zise Popa cu convingere. Ai dreptate! Uite că nici 
Pişta n-a gindit aitfel, căci nu ne-a pirjolit! 

— Nu, admise femeia. Dar era să vă vîndă nemților! 

— Apoi că nu-i chiar așa, spuse Pişta, greoi, potrivind 
anevoios cuvintele, nu pentru că nu le cunoștea ori nui 
se supuneau, ci pentru că era dificil să contureze cu exac- 
titate un gînd pe care nici el nu-l cumpănise prea mult, 
nu-l întorsese pe toate feţele ci îl acceptase aşa, dintr-o 
dată, pe-o evidenţă indiscutabilă, şi acuma i se înfățișa 
sub o altă lumină. Ştii bine că au arestat vreo două sute 
de oameni. Zicînd că-i împuşcă dacă nu spun unde sînt cei 

doi fugari... Adică voi! Dar ei, săracii cum să spună, că 
nu ştiu! Singurul care ştie sînt eu... Și atunci mi-am zis: 
Pot lăsa la necaz mare două sute de oameni cumsecade, 
de-ai noştri, pentru doi nemți care vreau să se ascundă 
după ce Dumnezeu ştie cîte păcate au săviîrşit? Îi privi cu 
ochi mari, nedumeriţi parcă de propriile sale îndoeli apă- 
rute deodată, nici el nu mai înţelegea cum, și întrebă: Păi 
n-am dreptate? Nu-i drept aşa cum zic? 

— Nu, zise femeia cu hotărîre, ca o zeiţă arhaică, plan- 
turoasă şi lentă, dar neabătută din calea dreptății ei. Întii 
şi-ntii, spuse numărînd pe degete, pentru că nu ştii dacă 
vînzîndu-i pe ei îi scapi pe ceilalți. Al doilea, pentru că nu 
ştii dacă cei pe care-i vinzi îs păcătoşi ori ba! Şi al trei- 
lea, pentru că pe oameni nu i-au arestat pentru că vreau 
să-i prindă pe aceștia doi (arătă ea spre Popa și Regman) ci 
pentru că așa li-e planul, şi așa ar fi făcut de se iveau 
aceștia doi, de nu! Şi cu asta, spuse ea gospodărește, ca 
după terminarea unor socoteli încurcate, făcînd un semn 
de parcă ar fi retezat dorinţa fratelui ei de a spuse ceva, 
am ajuns acolo unde trebuia să încep. Căci am venit aici 
şi l-am adus şi pe căpăținosul acesta (arătă ea spre Pișta) 
din porunca domnișoarei Evelyn, ca să vă aduc o veste. 

În clipa aceea Pişta își ridică dreapta ciuntită făcînd 
semn să tacă. Ascultară cu toţii cu atenția încordată, ur- 
mind pilda ciungului care asculta foarte concentrat un su- 
net desluşit doar de el. Citeva clipe nimeni, în afară de 
Pișta, nu auzi nimic. 

— Se apropie un cal ori mai mulţi — zise ciungul foarte 
încet. Aud tropotul de departe! 

Bucătăreasa asculta cu atenţie dar nu auzi nimic: 

— Nu aud nimic, zise ea într-un tîrziu. Dar dacă vin, 
ieşi în calea lor şi du-i de aici, oricine ar fi. Nu-i putem 
lăsa luaţi ca din sac pe prietenii noştri. 

Bărbatul cobori scara, cu o repeziciune uimitoare la ci- 
neva care nu-şi poate folosi mîinile. Îi auziră paşii tropo- 
tind în şură, cînd alergă spre ieșire. În clipa aceea deslușşi 
şi Regman tropotul de copite al unui cal: 

— E un singur călăreț, șopti el. Nu pot fi nemți... Fi 
nu umblă niciodată singuri. 

Rămaseră în tăcere aşteptîind să vadă ce se întimplă. 
După citeva minute auziră glasul lui Pişta: 

— Coboriţi, oameni buni. A venit domnişoara Evelyn 

După ce a reușit să iasă, fără să fie surprinsă de nimeni, 
din coridorul în care a putut să asculte vorbele lui Phleps 
Şi să-i înțeleagă planurile, Evelyn cobori scările spre hol, 
frămîntindu-se ce trebuie să facă. Ar fi dorit să se poată 
sfătui cu cineva, dar îşi dădea seama că nimeni nu o poate 
ajuta şi simţi cu o adîncă stringere de inimă cît de singură 
e. Regreta acum că o trimisese în zori pe bucătăreasa Iu- 
lișca, poate singura fiinţă în care avea încredere, să ducă 
Vestea despre pericolul care îi pîndea pe ţăranii arestați, 
şi nu putea să se sfătuiască nici cu ea. Se gîndi că cel 
Mai bun lucru ar fi să plece în sat, sperind s-o întîlnească 
în drum pe lulişca ori s-o găsească în casa fratelui ei, ciun- 
gul. În timp ce o asaltau aceste ginduri se trezi chemată de 
tatăl ei, care se găsea în biblioteca din stînga holului. Con- 
tele, care atunci cînd îl zări tocmai închidea registrul gros 
în care își însemna aproape zilnic notele pentru Cronica 
sa, îi făcea semn să se apropie şi Evelyn nu mai avea po- 
sibilitatea de a-l evita. Mergînd spre el îi trecu prin min- 
te gîndul că la urma urmelor contele e, totuşi, tată] ei şi 
că s-ar putea ca în sufletul său mai dăinuie un rest de 
omenie, care ar mai putea fi trezit la viaţă. „Trebuie să 
încerc orice, îşi spuse ea cuprinsă de deznădejde, trebuie 
să fac totul, oricît ar fi de greu. N-am dreptul de a mă 
ține miîndră, de a nu încerca să-l înduplec pe tatăl meu, 
să-i trezesc sentimentele bune, să-l apropiu de o cauză mai 
cinstită și mai nobilă decît cea pe care şi-a fixat-o şi care-l 
ţine legat de oribilul Phlepsă. 

— Tată, îi spuse ea cu căldură, aş vrea să stăm de vor- 
bă cîteva minute. Trebuie să-ţi spun unele lucruri... 

— Fetiţo dragă, răspunse contele, ceremonios ca totdeau- 
na dar acum evident distrat, preocupat de cu totul alte 
gînduri decit discuţia cu fiica sa, ştii bine că nimic nu-mi 
face mai multă plăcere decît să stau de vorbă cu tine... 
De altfel am impresia că n-am mai discutat de mult. Şi că 
avem unele lucruri de lămurit. Mai ales pentru că ne aş- 


teaptă zile importante ... Aş spune chiar: mărețe... Tre- 
buie neapărat, da, neapărat, să discutăm, deschis, sincer, 
pe îndelete... Trebuie să știu că eşti cu totul de partea 


mea! Căci sîngele apă nu se face și, în ciuda faptului că 
am fost silit să accept să fii educată de mama ta (n-aş vrea 

să spun nimic rău despre ea, am iubit-o cîndva, am făcut 
chiar prostia incalificabilă de a ceda în fața pasiunii şi de 
a mă căsători cu o actriţă — te rog să mă ierţi că sînt 
silit să vorbesc astfel, dar n-am ce face, acesta-i adevă- 
rul, cu o actriță, eu, contele Korniss!) Deci: doresc mult 
de tot să discutăm! Dar nu astăzi, fetiţo dragă, nu astăzi! 
Azi sînt foarte foarte ocupat. Trebuie să fac o serie în- 
treagă de consemnări pentru Cronica mea! Despre eveni- 
mentele epocale aflate în pregătire! Despre ceea ce e în 
prag de a începe și care constituie începutul unei epoci de 
glorie! Pe urmă trebuie să-l însoțesc pe domnul general... 
Să vedem ce se poate face cu cei arestați... Pe urmă... 

— Nu, tată, îl întrerupse Evelyn cu hotărîre. Vreau doar 
citeva minute! Dar acum! Nu altădată, ci acum! Căci mii- 
ne va fi prea tîrziu! 

— Dar, draga mea! protestă contele. 

— Niciun „dar“, tată. Trebuie să-ți vorbesc despre oa- 
menii arestaţi. Și despre cei ce vor fi arestați începînd de 
mîine. 

— Of, fetița mea, oftă contele excedat, şi în glas îi 
creștea lent iritarea, nici nu ştii despre ce e vorba! Astea-s 
probleme de politică, și încă de politică majoră, nu pro- 
bleme de discutat de către femei! Rostul unei fete... 

— Rostul unei fete este de a învăţa să fie om!! Om între 
oameni. Duşman al lupilor! Prieten cu ceilalţi oameni! 

— Prieten cu dracu! izbucni contele mînios. O tînără 
fată are un singur rost: să asculte de tatăl ei, să nu uite că 
se trage din spiţa nobilă a conților Korniss, să fie frumoa- 
să, să fie credincioasă soţului pe care i-l va alege tatăl ei, 
şi să-şi crească în evlavie, mîndrie şi vitejie copiii! 

— Tată, cine se trage, cum spui tu, dintr-o spiță nobi- 
lă, are şi mari obligaţii. În primul rînd aceea de a dovedi 
nobleţe şi omenie în orice moment şi în orice împreju- 
rare! Așa cum ar trebui să procedezi tu acum. Azi! 

Contele era atît de uluit de îndrăzneala fiicei sale 
încît nu putu scoate nici un cuvînt şi Evelyn urmă, încer- 
cînd să fie cît mai calmă şi mai convingătoare: 

— Ai spus, dragă tată, că-l vei însoţi pe domnul Phleps 
ca să decideţi soarta celor arestaţi... Fii, tată, nobil şi 
curajos, şi convinge-l pe Phleps să nu oropsească niște oa- 
meni nevinovaţi! Cei arestați nu au nimic cu îugarii ur- 
măriţi! Tu ştii bine acest lucru. Phleps o ştie şi el. Nu ţă- 
ranii arestaţi i-au adus aici, în Castel! Tu i-ai adus, tată! 

Iar Phleps s-a împrietenit cu falsul maior! El a avut în- 
credere în el! El s-a lăsat înşelat! Noi toţi! Atunci ce vină 
au ţăranii arestaţi? 

— Ce sînt vorbele astea? strigă contele enervat. Cum 
de-ți permiţi să vorbeşti astfel cu tatăl tău? 

— Ştii bine că spun numai adevărul, spuse Evelyn foar- 
te calm. "Țăranii arestați nu au nici o vină. Ei nici nu ştiu 
ce s-a întimplat aici, în castel! Dacă i-au văzut pe cei doi 
fugari s-au ascuns repede, să nu fie zăriţi de cei doi SS- 
işti! Ştii bine că tuturora le e groază de ei! De unde să 
ştie că aceştia nu sînt SS-işti? Înţelege, tată, că suferința 
celor arestaţi e o crimă! Iar efectul acestei crime nu va fi 
teama, așa cum credeţi voi, tu şi cu Phleps, ci ura! Îi vor 
uri şi mai mult pe hitlerişti, tată! Dar te vor uri şi pe 
tine! Ce vei face miine, cînd nu va mai fi Phleps, ca să 
te apere, și vei rămîne singur, în faţa acestor ţărani şi a 
urii lor? 

— Îţi interzic să mai vorbeşti! ţipă contele, alb ca va- 
rul. Ai înnebunit! A izbucnit din tine partea de sînge ple- 
beu! Influența nefastă a nenorocitei ăleia de actriţe! 

— E posibil, tată. Dar ceea ce contează e să te tre- 
zeşti tu! Să nu fii părtaş la o crimă! Tu ai influență asu- 
pra generalului! Un cuvînt înţelept al tău ar trage mult 
în cumpănă! Sfătuieşte-l, roagă-l, să le dea drumul celor 
arestaţi! 

Contele o privi cu răceală, apoi începu să se plimbe prin 
bibliotecă, palid, nervos, cu mîinile la spate: 

— Sînt foarte profund surprins, zise el stăpînindu-și e- 
nervarea, impunindu-şi să vorbească măsurat, fără să se 
lase stăpinit de nervi. Vorbele tale arată că am săvirşit 
un mare păcat lăsînd să fii educată de mama ta! O să am 
grijă ca influenţa ei nefastă să dispară cit mai repede!... 
Tăcu un timp, privind cu atenţie covorul. Apoi se întoarse 
spre Evelyn: O să cumpănesc foarte serios ce trebuie să fac 
cu tine! Dar acuma am alte probleme urgente! De azi însă, 
vei rămîne în apartamentul tău! i se va aduce acolo 
mâncarea! Musafirilor le voi spune că ești bolnavă... A- 
şa... Între timp, voi cumpăni! 

Paşi grăbiţi se auziră pe dalele de piatră ale holului şi 
aghiotantul lui Phleps îşi făcu apariţia în bibliotecă, în- 
trerupîndu-le discuţia. 

— Domnul general vă aşteaptă, domnule conte, zise 
Knaust, mirat parcă de lipsa de politeţe a lui Korniss, ca- 

pabil să facă să fie așteptat de către un Obergruppenfiihrer. 

— O, da, desigur, domnule locotenent, zise contele. O 
să-l rog pe excelența sa să-mi ierte întirzierea. Dar, ştiţi, 
fata mea a avut ceva foarte urgent de discutat cu mine, 
se explică el tulburat, pornind-o spre hol fără să-i arunce 
nici o privire fiicei sale... 

Evelyn ascultă dusă pe ginduri zgomotul mașinii lui 
Phleps care demară pornind în trombă. Stătu cîteva clipe, 
pătrunzîndu-se de tăcerea lăsată ca o perdea groasă peste 
liniştea înţeleaptă a cărţilor vechi din rafturi. „Cite cărţi, 
cugetă ea în tăcere, cîte gînduri nobile, înțelepte şi cuge- 
tări înalte, cîtă strădanie, veac după veac, pentru a-i face 
pe oameni mai buni, mai drepţi, mai omenoşi; şi nici un 
rezultat; oamenii au rămas la fel de cruzi, de răi, de ne- 
cugetaţi. Uite-l pe tata, se gîndi ea cu tristețe. A trăit o 
viață întreagă printre aceste cărți, le-a răsfoit adesea, şi 
n-a înţeles nimic din miezul şi din mesajul lor; e suficient 
să vină un Phleps, un reprezentant al barbariei și sălbăti- 
ciei, al instinctelor primare, şi pojehiţa de civilizaţie se 
sparge fără prea multă rezistenţă, iar cizelatul şi cultul 
conte, atît de mîndru de noblețea sa, de rafinamentul exis- 
tenţei sale modelate de bogăţia a zece generaţii de stră- 
buni, este gata să-l ajute să-i transforme în sclavi şi, poa- 
te, să-i ucidă cu cruzime, fără milă, pe ţăranii care-i mun- 
cesc de secole pămîntul și-i asigură bogăţia! Nu, îşi spuse 
Evelyn cu diîrzenie, n-o să mă plec în faţa voinţei lui, nu 
voi da ascultare poruncilor sale, ci voi face totul pentru a 
răsturna planurile sale şi ale lui Phleps!“* 

imaginea maiorului Popa îi răsări pe neașteptate în min- 
te. Îi fusese simpatic din prima clipă. Avea o privire calmă 
și deschisă, de om cinstit care nu are nimic de ascuns, 
care nu aceptă că lumea e un tărîm al crimei, al fărăde- 
legii, al ororii. Nu avea suficientă experienţă de viaţă pen- 
tru a-i cunoaşte pe oameni, pentru a ghici ginduri și in- 
tenții ascunse de frazele elegante, zadarnice şi mincinoase, 
dar avea cu adevărat o sensibilitate de artistă, o capacitate 
rar întilnită de intuiţie, o putere excepţională de a rezona 
la întimplările din jurul ei, şi acum era convinsă că nu se 
înșală, că Popa e un bărbat drept şi bun, în care poate 
avea încredere. Acest sentiment, că cineva pe care nici nu-l 
cunoștea îndestul, e vrednic de încrederea sa, fusese atît 
de puternic încît nu a fost zdruncinat de faptul că l-a vă- 
zut omorînd un om. Evelyn nici nu se întreba cum de a 

fost posibil să-l creadă fără nici o ezitare, din prima cli- 
pă, că cel omorit merita să fie ucis şi trebuia să fie ucis, 
și cum de l-a ajutat pe ucigaș fără să se gîndească nici o 
clipă că prin aceasta ar putea sluji o cauză rea şi nedreaptă? 
Singurul lucru pe care nu şi-l putea explica şi care o um- 
plea de o vagă neliniște fusese acela că bărbatul cu privire 
dreaptă şi cinstită poartă uniforma cea mai detestată din 
lume, că e un SS-ist, adică un slujitor necondiţionat, crud 
şi fanatic, al unui criminal sîngeros cum e Hitler. După 
fuga bărbatului admirat şi al subalternului său, Evelyn a 
înțeles din cuvintele lui Phleps, din unele fraze ale tatălui 
ei, din vorbele celor din jurul ei, că ofiţerul acela din SS 
nu a fost un SS-ist adevărat, a fost un bărbat cutezător, 
care sfidind moartea a venit în castel, în focarul planu- 
rilor blestemate şi inumane, ca să le dejoace! Acum, cînd 
văzuse că nu poate fi vorba de o revenire a tatălui ei la 
o poziție mai pătrunsă de omenie, şi că ea nu mai poate 
spera nici un ajutor, gîndul tinerei femei se îndreptă spre 
ofițerul despre care nu ştia nici măcar cine este, de unde 
vine şi ce urmăreşte. „Da, își spuse ea cu toată hotărîrea, 
trebuie să-l găsesc neapărat. El este singurul om care mă 
poate ajuta!“ 

Ieşi în grabă din castel, alergă la grajduri şi inşeuă re- 
pede calul cu care se obişnuise în cursul verii trecute să 
străbată împrejurimile, să le admire frumuseţea, să stea 
de vorbă cu oamenii care trebăluiau în cîmp. „lulişca ştie, 
probabil, unde se află Von Arnim“ își spuse ea, desem- 
nîndu-l pe Popa cu numele său de împrumut, deși ştia că 
este fals, neavînd la îndemiînă alt nume pe care să i-l dea. 
„Trebuie s-o găsesc cu orice preţ, ca să pot vorbi cît mai 
repede cu Von Arnim şi să-i spun tot ceea ce ştiu despre 
planurile lui Phleps“. Se îndreptă întîi spre sat, amintin- 
du-şi că bucătăreasa îi spusese, atunci cînd o rugase să 
transmită fugarilor planurile lui Phleps privitoare la tă- 
ranii arestați, că îl va căuta pe fratele ei, ca să dea de cei 
doi bărbaţi. Găsi însă casa lui Pişta închisă, părăsită. „Unde 
pot fi oare“, se gindi ea cu încordare, privind peste plaiu- 
rile din jurul ei. Şi atunci zări în vale, departe, şura pără- 
sită, înconjurată de mari clăi de fin, unde îl văzuse de 
multe ori în cursul cavalcadelor sale din vară, pe Pişta. 
„Poate e şi acum acolo“, se încurajă fata şi o porni în 
galop într-acolo. Ajunse repede dar timpul i se păru in- 
finit de lung şi inima i se stringea de teama nelămurită 

că va sosi prea tirziu, de parcă ar fi trebuit să prindă un 
tren a cărui oră de plecare era gata să bată. Se linişti cînd 
în umbra unui stog zări trăsura ușoară cu care plecase 
bucătăreasa, și totuși tresări speriată cînd se auzi chemată 
de vocea lui Pişta. 

— Of, ce bine că te găsesc, Pișta. Trebuie să vorbesc cît 
mai repede cu ofițerul german! gifii ea, fără să coboare de 
pe cal. 

— Cu ofiţerul german? rise bărbatul. Nu știu de nici un 
ofiţer german! Mie mi s-au dat în grijă doi români. Cam 
travestiţi, ca de bal mascat, dar români! Bine că am aflat 
din timp că nu-s nemți... mormăi el abia auzit în timp 
ce o conducea pe Evelyn spre poarta şurii. 

— Dar eu trebuie să vorbesc cu maiorul von Arnim, in- 
sistă Evelyn. 

— Şi-o fi spus el nu ştiu ce von, rise înfundat Pişta, 
dar îi căpitanul Ştefan Popa. Băiat de-al nostru, de-aici de 
lingă Bistriţa! I-a cam dus pe nemți de nas, dar mai are 
cite ceva de făcut! 

— Ştefan Popa? întrebă Evelyn, de parcă numele, auzit 
acum pentru întîia oară, i-ar fi fost cunoscut dintotdeauna. 
Bine! E mai bine așa! Dar unde-i acuma? 

— În şură, şi împreună cu omul lui, pe care-l cheamă 
Regman și-i, pare-mi-se, sas de-al nostru, de-aici din ve- 
cini, de la Mediaș, ascultă veştile pe care le-a adus Iulişca. 

— Du-mă repede la ei, se grăbi Evelyn. S-au mai schim- 
bat lucrurile... Sînt veşti noi. Foarte importante! 

— Măcar de-ar fi bune! oftă Pişta. De-ar ajuta să treacă 
războiul de prin părţile noastre. Și să ajungă odată la 
sfirşit, să nu mai pățească şi alții ce am pățit eu. 


— Nu ştiu, îşi strînse buzele, neliniștită, Evelyn... Nu 
mă pricep la treburile militare... Poate ne aşteaptă încă 
multe greutăţi... Dar vom face şi noi ce putem, să gră- 


bim sfîrșitul încercărilor. 

Au ajuns la poarta şurii şi Pişta o împinse cu umărul, 
făcindu-i loc fetei să treacă. Evelyn îl zări în clipa aceea 
pe Ştefan Popa. Lîngă el stăteau lulişca şi Regman, dar 
pentru Evelyn nu exista în clipita aceea decit imaginea 
căpitanului. Era în uniforma lui von Arnim, dar acum, 
cînd Evelyn ştia că el nu are nimic comun cu uniforma 
aceea de SS-ist, pătată de atîtea crime, că ea este un sim- 
plu travesti, ca un costum de arlechin în carnaval, Evelyn 
nici n-o mai vedea. Ea nu vedea decit fața cinstită, des- 

chisă, hotărită, a unui tînăr ofiţer care a cutezat să treacă 
peste front ca să vină la ei, în castelul de lingă Band, ca 
să ajute la destrămarea puterii malefice a lui Phleps. Îşi 
simţi, ca în vis, mîna odihnindu-se în mîna lui caldă şi 
puternică și simţi deodată că nu e singură şi neapărată, 
că îl are alături de ea pe bărbatul acesta cutezător, neîn- 
fricat, că el, şi Pişta şi sergentul acesta înalt, Regman, şi 
Iulişca, ai cărei ochi luceau umezi, înduioşaţi, căci a în- 
teles cu cîtă plăcere își lasă mina să se odihnească în pal- 
ma puternică a căpitanului, şi mii şi mii de alţi oameni, 
din apropiere şi din depărtare, hotăriţi să înfringă şi să 
zdrobească pe cei ca Phleps, pe cei care au transformat 
lumea şi existenţa într-un coșmar, sînt alături de ea, strînşi 
în jurul ei ca un zid invizibil, că ea face parte dintr-o co- 
munitate cu ei, comunitatea fără nume a oamenilor care 
doresc ca pămîntul să fie un tărim al păcii, al fericirii, al 
înţelegerii reciproce, al binelui şi al dreptăţii. Se pierdu 
în ochii buni şi calzi ai bărbatului și nu tresări decît atunci 
cînd îi auzi, ca de departe, întrebarea: 

— Ce mai face Phleps? Nu l-a dus încă vîntul spre alte 
meleaguri? 

Ochii fetei se făcură duri şi fermi: 

— Nu! Phieps are treabă aici! De aici vrea el să dez- 
lănțuie iadul! 


24 


Ştefan Popa ascultă cu atenţie relatările Evelynei despre 
discuţiile lui Phleps, ascultate din ascunzișul coridorului 
desfiinţat. Tresări cînd auzi că Phleps ordonase să-i fie 
aduși ofiţerii din gruparea „Fau“ şi dădu din cap nedu- 
merit cînd fata îi comunică faptul că vorbind cu acești 
ofițeri Phleps spusese „armele voastre se numesc Vergelt- 
ungsuaffen.“ După ce Evelyn termină ce avea de spus că- 
pitanul se întrebă cu glas tare, dus pe gînduri: 

— Vergeltungswaffen! Acestea sînt rachetele V1 sau V2! 
Ce caută astfel de rachete aici, lingă Band? Şi cum le-au 
adus? Pentru transportul lor e nevoie de şosele bune, de 
camioane uriaşe, de piste pentru rampele de lansare! Mi se 
pare mai mult o glumă proastă! 

— Acum vreo zece zile au tot cărat ceva cu camioane 

mari! interveni Pişta. Au interzis să mai ieşim după înse- 
rat afară din casă. Și toată noaptea uruiau camioane grele! 
Spre locul unde se zice că-s „cazanele iadului“! Spre platoul 
din mijlocul pădurii din spatele parcului castelului! 

— Stai, Pișta, spuse Popa. Să nu ne grăbim. O rachetă 
V1 are vreo trei tone! Şi aproape zece metri lungime! Nu 
pot fi transportate uşor! Și nu pe drumuri ca cele de 
pe-aici! 

— De ce? îl contrazise Pișta fără ezitare. Orice poate 
fi adus cu trenul pînă la cîţiva kilometri! Iar de-acolo, 
drumu-i bun! N-a mai plouat de trei luni, pămiîntu-i tare 
ca cimentul! Iar acolo, la „cazanele iadului“, e ceva foarte 
secret! Pădurea e înconjurată de sîrmă ghimpată. Apoi sint 
aşezate mine... Am văzut cu ochii mei table cu avertis- 
mentul pe care-! cunosc din război: Achtung! Minen! Un 
cerc foarte des de santinele! Eu nu cred că toate astea îs 
pentru paza căprioarelor! Acolo e ceva necurat! 

— Da, zise Popa, foarte preocupat. E ceva necurat! Dar 
nu putem ști, ce? 

— Păi să mergem să vedem ce-i! spuse Regman cu gla- 
sul său calm, aproape plictisit. 

— Imposibil, spuse Pişta foarte hotărît. Nici un iepure 
n-ar putea pătrunde pînă pe platou! 

— Un iepure nu, recunoscu Regman foarte placid. Dar 
un om, da! Un om care ştie ce face poate pătrunde ori- 
unde! 

— Dacă zici dumneata, rînji Pista, strimb, cu ironie. Am 
mai auzit eu vorbe de acestea! Dar să-l văd şi eu pe cel 
care ar pătrunde pînă pe platou! 

— Ei, spuse Popa, atras parcă de ideea lui Regman, poate 
că nu chiar pînă pe p'atou. Pînă undeva de unde se poate 
vedea ce-i pe platou! 

— Him, făcu Pişta, scărpinîndu-se în cap. S-ar putea 
încerca! În partea opusă castelului, spre calea ferată, creas- 
ta e abruptă, roasă de torenţi. Cu multe rîpe, multe văi 
adinci. Pe acolo s-ar putea ajunge pe coamă. De unde cu 
un binoclu bun se poate cerceta platoul... Adică atita cît 
se vede din el printre copacii stufoşi! Căci copacii de acolo 
sînt de vreo două sute de ani! 

— O să încercăm! spuse Popa, care se hotărise că această 
acţiune plină de riscuri trebuie cu orice preţ încercată. Pină 
una-alta, Regman, stabileşte legătura şi transmite ceea ce 
ştim. Stai, să-ți redactez comunicarea. 

Popa se aşeză pe o loitră de căruţă şi începu să umple 
cu: scrisul său mărunt şi citeţ o foaie de hirtie aşezată pe 
porthart. Cînd termină, Regman o citi cu grijă, o aşeză 
împăturită în buzunarul de la piept, şi începu să urce scara 
spre intrarea ascunzătorii lor, unde îl aștepta aparatul de 
emisie. 

— De dumneata, Pişta, continuă Popa foarte concentrat, 
avem nevoie ca însetatul de apă. Fără dumneata sîntem 
orbi. Nu cunoaştem regiunea, nu putem ajunge în apro- 
pierea obiectivului... Dacă am încerca să ne găsim noap- 
tea un drum, am ajunge aproape sigur în bătaia santinele- 
lor... Singura noastră șansă e de a cunoaşte terenul, de 
a-l cerceta ziua, de a ne face un plan de apropiere de obiec- 
tiv... Trebuie să ieşim de aici, să cunoaştem terenul, să 
examinăm, măcar din depărtare, coasta rîpoasă pe care zici 
că am putea încerca să ajungem pe creastă. Dar aşa, în 
uniformele acestea, va fi cam greu... Oricine ne va zări 
își va aminti de cei doi fugari, şi... 

— Da, zise Regman, zîmbind de parcă ar fi auzit o veste 
bună. Și: pac-pac! Ne-ar vina ca pe iepuri! 

— Eu zic, spuse Pişta cumpănit, rumegindu-șşi vorbele, 
să vă aduc nişte haine de-ale noastre. Vă îmbrăcaţi şi ve- 
niți cu mine. Toată lumea știe că eu îs slujitor al domnului 
conte. Am şi Ausweis de la nemți... Dacă ne opreşte ci- 
neva, jăndar ori cătană ungurească, io zic: slujba înălțimii 
sale domnului conte! Poruncă să duc oameni la cules! Că 
pe mulţi i-a luat neamţul şi-i ţine închişi, iar bucatele şi 
fructele se scutură şi se pierd! Cu ce să cucerim lumea 
dacă n-om avea ce mînca? Dacă ne opresc nemţii, le arăt 
Ausuweisul şi le zic, pe limba lor: Îi duc la muncă, la Arbeit, 
repede-repede, adică schnel-schnel, cum le place lor să tot 
strige! Vă duc pînă într-o vale dinspre coasta cu bucluc, şi 
apoi vă veți preface că lucraţi şi-ţi cerceta locul şi veţi 
cumpăni ce puteţi face. 

— Foarte bine, aprobă căpitanul. Să vedem! La noapte, 
vom încerca să urcăm pînă pe creastă. Dacă e sub ea, pe 
platou, platformă de lansare e imposibil să nu fie și ceva 
lumină, oricît de camuflată! Ne va ajuta şi binoclul maio- 
rului von Arnim. Excelent binoclu! Cu mare luminozitate, 
bun pentru vînătoarea de noapte. S-ar putea să reuşim! 
O şansă tot avem! 

— Da, zise Regman, zimbind din capul scării. Una la o 
sută! 

Întunericul des al nopţii se lăsase peste întinderi scu- 
fundînd lumea într-o tăcere profundă ca o mare neagră, 
nestrăbătută de nici o rază de lumină. Doar dinspre sud 
izbucnea din cînd în cînd mormăitul înfundat al tunurilor, 
şi zarea se rumenea o clipă ca de o vilvătaie stranie. Si, 
de parcă văzduhul ar fi fost stîrnit de bubuitul înfundat 
din depărtare, peste mulțimea nesfirşită a stelelor nopții 
se prăvăliră cirezi mari de nori, iar dinspre răsărit prin- 
seră a zvieni scurt, cu lumini verzui-albăstrii, fulgerele ur- 
mate de bubuitul mînios al tunetelor. 

— E tocmai vremea care ne trebuie, şopti Popa, nemiș- 
cat în rîpa la care îi condusese Pişta de cum se lăsase seara 
şi lucrătorii aflaţi în pilcuri rare în cîmp începuseră să 
dispară în cernerea de cenuşă a înserării. 

— Da, zise Regman, şi Popa era sigur că sergentul zîm- 
beşte iar, după obiceiul său nedezminţit. Ne cresc şansele! 
Nu mai e una la o sută ci cinci la o sută! i 

— Poate şi mai multe! spuse căpitanul, optimist. Dacă 
începe ploaia şi nu încetează tunetele, ne putem cățăra mai 
cu îndrăzneală, căci nici cea mai bună ureche nu ne va 
distinge mişcarea! Dar fulgerele sînt ca niște rachete lu- 
minoase! Luminează totul cînd te crezi mai ascuns în întu- 
serig! Te crezi nevăzut şi deodată te afli sub ochii unei 
santinele! 

— Păi asta-i cam aşa, n-ai ce-i face. Dar dacă asta ni-e 
meseria... 

Spusese ultimele vorbe cu atita dezolare comică încît că- 
pitanul era gata să izbucnească în rîs. Îşi aduse însă aminte 
unde se aflau și surîse doar înfundat: 

— Ai tu chef de glume, Regmane, dar cînd te-o-mpuşca 
neamțul în fund îi vedea tu! 

— Vom trăi şi vom vedea, şopti sergentul, şi căpitanul 
era sigur că nici nu-i păsa, căci Regman nu putea crede 
că i se poate întîmpla şi ceva rău. 

Curînd începu să răpăie ploaia, bătind ca în nişte tobe 
în frunzişele copacilor, umplind lumea de sunetul lor sec 
şi grăbit, şi căpitanul șopti, venindu-i în minte niște vorbe 
ale lui Avram lancu, pe care le socotea cel mai scurt dis- 
curs din istorie: 

— Gata sînteţi, măi feciori? 

— Gata! răspunse Regman. 

— Apoi hai ş-om merge! zise Popa, începînd să se ti- 
rască în sus pe rîpă, spre creasta care părea mai departe 
decît luna şi stelele ascunse de nor. „Dacă mi-oi lăsa pie- 
lea în ripele astea, îşi zise el, măcar știu că am pornit la 
drum sub pavăza unor cuvinte istorice!“ 

Înaintau foarte încet, cu infinită precauţie, prinzindu-se 
de rădăcinile groase pe care torentul le dezgolise spălind 
pămintul în lungul anilor, sprijinindu-şi piciorul de cîte un 
colț de piatră, cu mare grijă să nu mişte vreun pietroi din 
echilibrul său și să facă să se prăvălească spre vale, luînd 
cu el, ca o lavină, alte şi alte pietre şi stirnind un zgomot 
care să atragă spre ei patrulele germane care străbăteau 
zona din jurul platoului misterios. Căpitanul regreta că a 
trebuit să dezbrace uniforma rezistentă, de care nu se prin- 
deau toate crengile şi toţi mărăcinii, să îmbrace pantaloni 
groşi de pănură, care-i stinghereau mișcările, şi o flanelă 
veche, de care se prindeau mărăcinii cu gheare de criţă, 
dar să rămînă cu cizmele de ofiţer, bune la orice în afară 
de căţărat. Regman însă părea mulțumit de toate, înainta 
cu abilitate, fără zgomot, de parcă ar fi avut cel mai po- 
trivit echipament. Deodată sergentul încremeni şi-l trase 
de mînecă pe Popa. 

— Vin! şopti el abia auzit. 

După cîteva secunde desluși şi Popa paşii. Spre norocul 
lor, soldaţii germani erau atît de obișnuiți cu pasul lor 
ritmic încît nici în patrulare nu-l puteau da uitării, iar tăl- 
pile bătute cu cuie ale cizmelor lor răpăiau pe crengile 
uscate înfrîngînd zgomotul monoton al ploii în frunzişele 
care începuseră să se ofilească. Căpitanul socoti că patrula 
merge pe una din potecile de viînătoare care străbăteau în- 
tregul deal în spirale dese şi erau bine întreţinute din ordi- 
nul contelui, vînător pasionat, pentru a servi la apropierea 
comodă de cerbi în timpul boncăluitului sau la plasarea 
vinătorilor la goana de mistreți şi de lupi în toiul iernii, 
continuîndu-se şi pe această coastă rîpoasă, foarte potrivită 
ca fiarele să-și găsească ascunzișuri în riîpele ei. Se gîndi 
ce s-ar fi întimplat dacă ar fi înaintat cu citeva secunde 
mai repede şi ar fi fost surprinşi de patrulă tocmai în spa- 
ţiul curăţat de vegetație al potecii, dar alungă repede acest 
gind. Stătură nemişcaţi pînă patrula se îndepărtă, dar nu 
aşteptară pînă zgomotele ei se stinseră cu totul, gîndindu-se 
că poteca în spirală ar putea s-o scoată din nou în calea 

lor sau i-ar putea arunca în faţa urei alte patrule. Înain- 
tară mai repede, oarecum cu sentimentul că îndepărtarea 
patrulei i-a scăpat de pericolul cel mai important, cînd 
Popa avu impresia că zărește printre trunchiurile de co- 
paci, desprinse din milul negru al întunericului ca niște pete 
de un negru mai dens, o umbră nemişcată. 

— O santinelă în dreapta, şopti el abia auzit. 

Regman se opri o fracțiune de secundă, apoi îşi continuă 
urcuşul, şoptind: 

— Atrageţi-i atenţia! E foarte aproape de rîpă! Nu pu- 
tem trece neobservați. 

Căpitanul îl privi citeva clipe cum iese, tirindu-se pe 
burtă, din ripă, și se îndepărtează, începînd să ajungă în 
coasta santinelei. Mai înaintă ciţiva metri, apoi se opri, 
stringînd în miîini pistolul mitralieră. Dar lăsă arma în- 
dată, gîndindu-se că orice împușcătură le-ar fi fatală, căci 
ar alarma întregul sistem de pază. Se gîndea ce va putea 
face ca să se apere în cazul că va fi observat de santinelă, 
urmărind concentrat mişcările lui Regman pînă cînd ser- 
gentul dispăru în întuneric. Atunci desprinse cu grijă o 
bucată de piatră din malul ripei şi o aruncă înainte, spe- 
rînd ca ea să cadă lîngă rîpă și să atragă atenţia soldatului 
de pază fără a i-o conrentra asupra rîpei în care era as- 
cuns. Desluşi bufnitura surdă a pietrii și auzii imediat miş- 
carea rapidă a santinelei, care îşi aţintise, probabil, arma 
spre locul de unde venise zgomotul. Mai desluși doi sau 
trei paşi plini de ezitare, de prudenţă, scirţiitul anei cren- 
guţe uscate sub apăsarea tălpilor ghintuite ale cizmelor, şi 
îndată după aceea bufnitura scurtă a saltului lui Regman, 
icnirea înăbușită a omului străpuns de pumnal şi mișcarea 
înceată a sergentului care se ridica în picioare de lîngă cel 
doborit. 

Înghaţă cînd destul de aproape, de la două sau trei sute 
de metri, auzi tresărind o voce: 

— E ceva, Kurt? 

Se destinse cînd auzi răspunsul gutural, mormăit, arun- 
cat în plictiseală: 

— Nimic. Ploaia. 

Căpitanul ascultă paşii celeilalte santinele îndepărtindu-se 
încet, apoi o porni mai grăbit în susul rîpei. Cind ajunse 
la intersecţia cu poteca de vinătoare, unde peste ripă era 
întins un podeţ primitiv din citeva trunchiuri de copac, 
dădu de Regman. 

— N-am fi putut trece nicicum de el! Aici trebuia să 
ieşim din rîpă, ca să trecem peste pod. Ne-ar fi luat ca 
din oală! Ori el, ori noi! 

— Aşa-i, confirmă Popa în şoaptă. Să ne grăbim. Dă-i 
drumul! 

Își urmară drumul prudent şi anevoios. Ploaia continua 
să bată și şuvoaie tulburi, mîloase, porniseră să şiroiască 
prin rîpa pe care suiau cei doi, făcînd terenul lunecos şi 
urcușul și mai anevoios. Popa se gîndi că nu mai pot ră- 
mîne multă vreme în acea albie de torent, că apa prăvă- 
lită spre vale vuia, ea va fi tot mai multă, și că nu trecu- 
seră încă de cel de-al doilea cere de santinele observat în 
cursul după-amiezii de pîndă, după cum era posibil să mai 
existe, înainte de a ajunge pe creastă sau chiar pe creastă, 
un al treilea cerc, cel mai periculos pentru că nu ştiau 
nimic despre el. Continua însă să înainteze în urma lui 
Regman, încercînd să nu se gîndească la nimic, rămînînd 
doar atent la semnalele realităţii înconjurătoare, mai ales 
la cele care putea trăda prezenţa vrăjmaşilor, şi să le folo- 
sească pentru a-și apăra viaţa şi a-şi duce la bun sfîrşit 
misiunea dificilă. După cîteva minute se izbi cu umărul 
de picioarele lui Regman, semn că sergentul observase ceva 
și se oprise. 

— Ce e? întrebă căpitanul. 

— Sus, în stinga, e un fel de lumină. Nu înțeleg ce e... 
Dar acolo se află cineva. şopti încet sergentul. 

Popa îşi încordă privirea, încercînd să găsească lumina 
despre care fi vorbea Regman. Era, undeva deasupra lor, 
mai sus pe creasta care devenise mai abruptă, un fel de 
mijire pală de lumină. Căpitanul privea concentrat, fră- 
mîntîndu-şi creierul. „Da. îşi spuse el în sfîrşit. E unul 
care fumează. Ceea ce vedem noi e jăratecul tigării, apărat 
cu căuşul palmei... Ei, da, își spuse el satisfăcut. Au obo- 
sit şi germanii. Sînt sătui şi ei. Au mai slăbit chingile lor 
lăuntrice, nu mai cred nici ei că disciplina, supunerea, as- 
cultarea, respectarea regulamentelor și ordinii e cea mai 
înaltă virtute bărbătească... Își mai dau și ei drumul. Asta 
fumează în post. Ce sacrilegiu pentru un Niebelung! Dar 
pentru noi, adevărată salvare“. Văzu micul licurici de lu- 
mină roşcată descriind o curbă şi îşi dădu seama unde e 
gura omului. Se tîrî încet spre malul rîpei, se agăță de ră- 
dăcini ca să nu lunece pe coasta umedă şi lunecoasă, şi 
închise ochii cîteva secunde, strîngîndu-și pleoapele ca să 

nu pătrundă printre ele nici o rază de lumină, şi, atunci 
cînd le va deschide, mijirea ţigării santinelei să fie sufi- 
cientă pentru a-i permite să-l vadă pe omul acela cu eare 
nu avea nimic, dar care trebuia să moară pentru ca ei doi, 
Popa şi Regman, să rămînă în viață. Reuşi, într-adevăr, să 
desluşească vagul contur al soldatului, bpărbia luminată de 
tigara din care trăgea cu sete, însemnele argintii ale tru- 
pelor SS, pe guler, şi braţul încordat azvirli stiletul cu pu- 
tere. Se auzi doar o izbitură abia perceptibilă și apoi pră- 
buşirea greoaie a omului pe frunzișul umed. 

— Înainte! Repede! şopti Popa înfrigurat. Să nu fie altul 
prin apropiere, că ne-am ars! 

Se tîrîră repede pe buza rîpei, fără să mai intre în albia 
argiloasă, lunecoasă, pînă aproape de creastă, unde răma- 
seră cîteva minute întinşi pe iarba umedă, ca să-şi liniş- 
tească bătăile grăbite ale inimii şi respirația sacadată, să 
se pregătească pentru ultima încercare înainte de saltul fi- 
nal, şi să pîndească locul în care se aflau, mişcările din 
împrejurimi, prezența santinelelor sau a patrulelor care pu- 
teau să nimicească, acum în ultima clipă, tot ceea ce a fost 
obţinut cu atîtea eforturi şi înfruntînd atitea pericole și să 
lase nedezlegată taina „cazanelor iadului“, acum, cînd erau 
atit de aproape de ele! 

În acele zile ale. anului soarele răsare puţin timp după 
5,30, dar primele semne ale apropierii zorilor încep să se 
arate nu mult timp după ora 2. Popa și Regman ajunseseră 
la ascunzișul lor de pe creastă puțin după miezul nopții, 
cînd luna ascunsă de norii grei din care ploaia continua să 
şiroiască nu revărsa lumina ei pală-argintie peste lume și 
totul era scufundat într-o beznă umedă, pisloasă, de parcă 
timpul ploios al sfirşitului de toamnă ar fi sosit mai curînd 
decit ar fi putut fi aşteptat. Cei doi bărbaţi se tîrîră cu 
grijă pînă sub frunzișele dese, umede, ale tufelor de alun 
de pe marginea crestei, de unde se prăvălea abruptă, spre 
platoul de dedesubt, coasta opusă, sub care pindeau „caza- 
nele iadului“. Suiseră pînă pe buza prăpastiei, căci sub ei — 
aşa cum le explicase pe îndelete Pişta care cunoştea per- 
fect aceste locuri — se căsca o adevărată prăpastie, un fel 
de prăvălitură largă de cîteva sute de metri produsă proba- 
bil de o mare alunecare a unei porţiuni a dealului argilos 
care transformase locul într-o gigantică pilnie în fundul că- 
reia începea platoul, îngustat în această parte de început de 
marginile prăvăliturii, care închideau vederea dinspre pla- 

tou spre fundul larg al pilniei de parcă ar fi fost cheile 
înguste, cu pereţi înalți şi prăpăstioşi, ale unui piriu. Îşi 
căutaseră ascunziş în acel loc expus şi periculos, de unde 
puteau aluneca lesne în prăpastie pe lutul transformat în 
mizgă lunecoasă de ploaia care continua să bată cu minie, 
pentru că după cum calculaseră împreună cu Pișta, buza 
prăpastiei părea locul unde se puteau aștepta cel mai pu- 
țin la santinele ori la treceri de patrule, ale căror cercuri 
trebuiau să se închidă, după toate probabilitățile, mai jos 
de această zonă periculoasă și greu accesibilă. Stătură multă 
vreme în tăcere, nemişcaţi, în încremenire deplină, şi fie- 
care se gindea că răpăitul ploii, care în timpul urcușului îi 
ocrotise astupindu-le zgomotele, le devenise vrăjmaș, căci 
acuma acoperea zgomotul paşilor patrulelor sau santinelelor 
care se puteau mişca în apropierea lor fără să fie obser- 
vate. Popa scoase cu mişcări foarte lente, cu cea mai mare 
fereală, binoclul lui von Arnim din teaca sa fină de piele 
şi ducîndu-l la ochi sondă posibilitatea de a desluşi ceva 
din bezna nemișcată de sub ei, unde bănuiau instalaţiile pe- 
riculoase, amenințătoare, pe care se bizuiau planurile lui 
Phleps. Constată însă decepţionat că întunericul era prea 
des ca lentilele să poată capta vreo rază de lumină şi că 
va fi silit să mai aştepte un timp, făcînd întoarcerea şi mai 
periculoasă, deoarece în cursul ei se va crăpa de ziuă şi 
santinelele doborite vor fi cu siguranță descoperite, aşa că 
cercul de foc din jurul lor se va strînge şi mai mult, iar 
atenţia paznicilor va spori. Se stăpîni însă cu voință neîn- 
duplecată, orice se va întîmpla şi orice îi va aştepta nu tre- 
buie să se lase cuprins de teamă, influenţat de panică. Mi- 
siunea sa trebuia îndeplinită cu orice preț, și pentru reu- 
şita ei cel puţin unul din ei trebuia să ajungă neapărat la 
aparatul de radio-emisie ascuns în şura părăsită şi să trans- 
mită informaţiile dobindite, de importanţă vitală pentru 
soarta a mii şi mii de oameni! 

După un timp care li se păru nesfirşit, liniştea nopţii, 
tulburată doar de răpăitul monoton şi adormitor al ploii, fu 
întreruptă de paşii grei ai unei patrule care înainta încet, 
cu douăzeci-treizeci de paşi mai jos de locul unde erau as- 
cunşi cei doi; apoi se așternu iar tăcerea adincă, pînă cînd 
ea fu sfişiată de un strigăt ascuţit, mult mai jos, spre baza 
coastei urcate de cei doi bărbaţi, şi Popa se gîndi că una 
dintre santinelele doborite a fost descoperită şi urmărirea 

lor se va înteţi iar atenţia paznicilor se va înzeci. Auziră 
apoi glasuri în desişul pe care îl străbătuseră, ropot de 
paşi care păru să se apropie dar curînd se pierdu în noapte. 
Peste cîteva clipe, cînd liniştea se aşternu din nou peste 
întinderi şi atenţia lui Popa încetă să se concentreze asupra 
zgomotelor periculoase, revenind asupra platoului de sub 
ei, tresări. O vagă lumină albăstruie învăluia abia percep- 
tibil gura dinspre prăpastie a platoului şi în tremurul ei 
lin căpitanul desluşi corpuri masive proiectîndu-se negre, cu 
un vag luciu metalic, pe peretele gălbui, de argilă, al pră- 
pastiei care se deschidea de lingă ei. Aţinti binoclul lui 
von Arnim asupra acelor corpuri stranii și desluşi destul 
de bine forma cunoscută a marilor proiectile cu care ger- 
manii bombardau de un timp, se pare că fără mare succes, 
Londra. Se concentră cu putere, nu voia să se înșele, nu 
vroia să transmită informaţii greşite, şi reuşi să deslușească 
pină şi rețeaua de oţel a marilor rampe de lansare și, în 
apropierea lor, siluetele camioanelor uriaşe în care erau 
depozitate, probabil, rachetele care urmau să ia locul celor 
aflate acum pe rampe, iscînd un foc continuu. Întinse bi- 
noclul lui Regman, vrînd ca cele văzute de el să fie con- 
firmate de ochii ageri ai sergentului, şi dădu mulțumit din 
cap cînd acesta rosti: „Da! Rampe de lansare! Bombe de 
vreo zece metri!“ 

Popa îl lăsă pe sergent să continue cercetarea platoului, 
iar el începu, cu ajutorul buso'ni sale cu fosfor și al ceasu- 
lui să stabilească cît se poate de exact locul unde se 
aflau. Apoi atinse cotul lui Regman şi-i comunică în şoaâptă 
coordonatele stabilite: 

— Notează-ţi-le bine, Regman! O luăm pe cai diferite. 
Poate scapă careva. Cine ajunge ia emiţător, transmite ime- 
diat, pe lungimea de undă cunoscută: „Echipa Popa rapor- 
tează: Pe platoul menționat în raportul precedent consta- 
tăm prezenţa a cel puţin şase rampe de lansare. Fau 1 
sau 2. Constatarea e absolut sigură, prin vedere directă. 
Opt sau zece camioane grele cu rachete sînt păzite în ime- 
diata apropiere. Coordonatele zonei sînt...“ Ai înțeles, 
Regmane? 

— Înţeles, şopti sergentul. 

— Atunci, dă-i drumul! Noroc! 

În noaptea adincă primele lumini slabe ale dimineţii 
nu-şi făcuseră încă drum şi întunericul învăluia totul ca 

un mil negru şi nepătruns. „E bine, își zise Popa. Așa s-ar 
putea să scăpăm! Nu sînt destui ca să închidă complet cer- 
cul. Și nu bănuiesc, poate, că noi am urcat spre creastă!“ 

Regman se tîrî cu o prudenţă extremă printre tufișuri, în- 
cercînd să mişte cît mai puţin frunzele uscate căzute, căci 
ştia că oricît ar fi de ude totuşi fac un zgomot pe care un 
om stînd la pîndă îl aude ușor. Trupul său mare părea în 
asemenea situație că îşi pierde greutatea, plutea parcă la 
cîțiva centimetri deasupra terenului străbătut, se strecura 
pe sub frunzișele îngreunate de stropii de ploaie de parcă 
s-ar fi furișat printre ele o căprioară obişnuită să umble 
fără zgomot, pentru că de pretutindeni o pîndesc pericole. 
Se străduia să nu se gîndească la nimic, mai ales la cap- 
canele în care ar putea cădea, la ochii care ar putea să-i 
deslușească umbra în întunericul de acum pălit al începu- 
tului abia mijit de zori, să-și concentreze întreaga atenţie, 
toată agerimea simţurilor, toată dorința de supravieţuire 
în ochi şi în auz, încercînd să-i descopere pe cei ce-l pîn- 
deau şi-l căutau, înainte de a-l descoperi ei pe el. Înmăr- 
muri cînd la cîțiva metri în fața sa desluşi vag siluetele 
cîtorva bărbaţi. Se strînse de glia umedă ca la un sîn de 
mamă, cerșind parcă ajutor, convins că a fost zărit, că nu 
mai are scăpare, dar mai sperînd o minune. Cei din fața 
sa aşteptau în continuare nemişcați, privindu-l parcă fix, 
şi Regman avu impresia că îşi bat joc de el, că doresc să-l 
facă să creadă că nu a fost descoperit şi să izbucnească 
apoi într-un hohot de rîs batjocoritor, ţintindu-l cu armele 
lor care de la această distanţă nu puteau greşi ținta. Se 
gîndi o frîntură de secundă, mînios, să se ridice în picioare 
şi să înceapă să tragă, ca să nu moară așa, nemișcat, ne- 
putincios ca un iepure speriat. Dar rămase lipit de pămînt 
cînd simți că o mişcare se produce în grupul nemișcat şi 
un glas se răsteşte, deşi abia auzit: 

— Haideţi. Nu-i nimic! 

Ascultă, fără să-i vină să creadă că a scapat cu adevă- 
rat, paşii îndepărtîndu-se, pierzindu-se cu încetul în întu- 
neric, şi abia atunci își auzi sîngele zvicnindu-i în urechi 
de parcă niște tobe ar fi bătut foarte aproape. Răsuflă uşu- 
rat dar rămase nemişcat, încercînd să-și domolească bă- 
tăile inimii, să-şi recapete respiraţia normală, capacitatea 
de a judeca la rece, agerimea simţurilor. Ascultă bătaia 
mai înceată, mai stinsă, a ploii pe frunzişele de deasupra 
trupului său, şi se gîndi că Popa a avut şi el poate acelaşi 
noroc căci nici un zgomot nu tulburase noaptea, nici un 
strigăt nu spintecase mijirea de lumină a zorilor, nici o 
împuşcătură nu spărsese capacul de cristal care părea pus 
peste lume. Și în clipa aceea pămîntul se cutremură, zarea 
se lumină dinspre sud de un zvicnet scurt de lumină, apoi 
un bubuit înfundat şi străin, dar ameninţător. „A început, 
își spuse sergentul. E 4,30. A început asaltul spre sud! 
Dacă nu ajung repede, vor intra şi „cazanele iadului“ în 
acţiune!“ 

Zarea începuse a se lumina, urzeala de întuneric care 
o acoperise pînă atunci începuse pe nesimţite să se destra- 
me, și ochiul ager al lui Regman desluşi în curînd că se 
apropie de marginea desișului care acoperea coasta pe care 
reuşise să coboare fără să fi fost surprins. Ştia că a sosit 
momentul cel mai periculos al retragerii lor de pe creastă 
spre adăpostul porumbiştilor dese din vale, unde era greu 
să găseşti doi fugari care nu ştiai cum s-au travestit. Îşi 
dădea seama că în curînd, înainte de răsăritul soarelui, toţi 
țăranii care nu au fost arestaţi în satul din vecinătatea 
castelului şi, probabil, toţi cei din satele înconjurătoare, vor 
fi scoşi la cules pe pămînturile contelui, și că în mulţimea 
aceea de oameni, dintre care mulți nu se cunoșteau, el şi 
cu Popa se vor putea pierde uşor, vor putea ajunge pînă 
la şura părăsită şi vor transmite informaţiile pe care le 
deţineau şi de care cei ce rezistau atacului confirmat de 
înteţirea tot mai înverşunată a canonadei ce se auzea din- 
spre sud aveau atita nevoie. Dar Regman simţea că pentru 
a nu-şi pierde şansele de reuşită e nevoie de răbdare, de 
înfrîngerea dorinţei de a se depărta de zona împădurită în 
care erau căutaţi, de a se pierde în oceanul nesfîrşit de 
porumb. Instinctul îi spunea că dincolo de camuflajul tu- 
fișurilor, al frunzişelor de care toamna nu a dezgolit încă 
pe deplin pădurea, îl pîndeşte un mare pericol, că urmări- 
torii supraveghează cu mare atenție fişia de pămînt dintre 

codru şi porumbişte şi a încerca s-o străbaţi constituie un 
pericol foarte mare. Urechea sa ageră nu reuşea să prindă 
nici un zvon. Nu se aștepta ca în cursul unei alarme atît 
de grave soldaţii germani din patrule, atît de învăţaţi de 
mulţi ani cu disciplina, sau santinelele alertate, să-și în- 
găduie să facă zgomot, să vorbească, sau să-și manifeste în 
orice fel prezenţa. În acelaşi timp își dădea seama că ţă- 
ranii, pe care-i aștepta, vor sosi în cîmp chiar dacă pe unele 
căi de acces ei vor fi opriți de patrule germane și împie- 
decați să îndeplinească ordinul contelui de a începe în 
grabă culesul, căci germanii nu au destui soldați pentru a 
împînzi toate ogoarele acelea vaste. Regman era deci con- 
vins că nu mai e mult și grupuri de ţărani vor apare și în 
cimpul din dreptul său, şi că atunci soldaţii care îl aştep- 
tau nu mai puteau rămîne muţi şi ascunși ci vor trebui 
să-şi facă apariţia pentru a-i alunga, făcîndu-i cunoscută şi 
lui prezenţa lor și lăsîndu-l să descopere drumul scăpării 


din zona ameninţată a pădurii. Astfel Regman s-a ghemuit 


în tufişul ocrotitor, lipit de pămînt ca o fiară hăituită, aş- 
teptind să audă glasuri, să constate prezenţa oamenilor, 
să-și dea seama dacă palma de loc pe care se pregătea să 
se salveze şi să se piardă în porumbișşti e supravegheată sau 
nu. Stătu astfel, nemișcat, multă vreme, ascultînd, încer- 
cînd să nu se gîndească la nimic, mai ales nu la pericolele 
ce-l pîndeau. După un timp auzi glasuri îndepărtate şi nu-i 
fu greu să desluşească vorbirea tărăgănată, întreruptă, a 
țăranilor care soseau la muncă. Şi peste cîteva secunde auzi 
în față, destul de aproape de locul unde pîndea și aştepta, 
ascuns, un şopot de glasuri încete dar agitate, apoi tropotul 
unui om care se îndepărtează și, de departe, strigătul ame- 
ninţător al unui soldat care încearcă să-i alunge pe oamenii 
care se apropiau, fără să se poată face înțeles. 

Regman simţi că a sosit momentul cînd va trebui să 
încerce să acţioneze și că pentru a-l putea folosi e necesar 
să se apropie de marginea tufișurilor, de unde să poată 
desluși mișcările din fața ascunzişului său. Se tiri pe burtă 
cu încetineală de melc, ferindu-se să facă nici cel mai mic 
zgomot, deşi gălăgia din față se înteţise, strigătele schim- 
bate între oamenii care soseau la muncă și soldatul trimis 
să-i oprească se ascuţiseră, semn că cele două părţi nu reu- 
şeau să se înțeleagă, schimbul de cuvinte din sînul gru- 
pului de soldați care supravegheau marginea desişului de- 
venise mai agitat, mai uşor de desluşit, dar Regman îşi 

impunea în continuare o prudență extremă, știind câ un 
singur om care şi-a păstrat sîngele rece şi calmul și a ră- 
mas să supravegheze cu atenţie mișcările din marginea pă- 
durii e suficient ca încercarea sa de a profita de mica în- 
vălmăşeală şi de a scăpa, să fie zădărnicită şi el să pri- 
mească un glonte bine ochit care să pună capăt tuturor 
problemelor sale, dar şi acelei minuni simple dar unice 
care e viaţa sa. Se tîrî deci pînă în marginea pădurii şi își 
încordă privirea ca să nu-i scape nici un amănunt. Zări 
îndată grupul de oameni cu căști care se adunaseră lîngă 
liziera pădurii şi priveau enervaţi spre drumul dintre po- 
rumbiști pe care soldatul trimis să-i oprească pe noii ve- 
niţi şi ţăranii puternici pe conştiinţa lor că ei se supun 
unui ordin mai înalt decît al unui pirlit de soldat, ordinu- 
lui domnului conte, continuau să se certe fără să reuşească 
să se înțeleagă. Şi mai la dreapta, imediat lîngă liziera pă- 
durii, aproape lipit de trunchiul unui fag gros, îl zări pe 
omul care continua să vegheze, să-l pîndească, ţinind arma 
pregătită în miîini, plimbindu-şi privirea peste tufe ca și 
cum ar fi aşteptat ca mişcarea lor să trădeze prezența ce- 
lor urmăriţi. Regman văzuse prea multe ca să nu-şi dea 
seama că de omul acela cu arma nu va scăpa ușor, că acela 
va sta acolo de veghe, nemișcat şi neînduplecat, pînă îl va 
descoperi și îi va trimite glontele fatal. Și Regman nu obiş- 
nuia să mediteze prea mult în asemenea situaţii, el ştia 
prea bine că singura sa salvare e să acţioneze mai rapid 
decît omul periculos care îl pîndea, şi că de un vrăjmaș 
foarte periculos nu există decit o singură scăpare: moartea 
ta, sau moartea lui! Iar sergentul nu voia încă să moară, 
aşa că toată energia sa se adună într-un unic efort: acela 
de a-și lichida dușmanul. Se tiri cu o răbdare infinită în 
direcţia copacului de al cărui trunchi se rezema acela, îşi 
controlă cu nesfirşită băgare de seamă mișcările ca nici cel 
mai uşor trosnet de crenguță ruptă să nu-l vestească pe 
omul de veghe că cel aşteptat se apropie, şi calculă cu lu- 
ciditate calea cea mai uşoară şi mai sigură de a răzbate în 
apropierea lui, unde îl putea ajunge dintr-un singur salt 
şi dobori cu o singură lovitură fulgerătoare a baionetei sale 
ascuţite ca un brici. Trecu o întreagă veșnicie pînă cînd 
Regman ajunse în latura opusă a trunchiului de copac de 
care se lipise inamicul său, şi nu-i zărea acum decît o mar- 
gine a căştii, partea dreaptă a spatelui lat şi patul puștii 
ivindu-se de sub cotul drept şi aşteptind să fie dus dintr-o 

singură mișcare scurtă şi fermă la umăr. Omul era com- 
plet nemișcat şi părea că nu aude cearta dintre ţăranii şi 
camaradul său, nici înjurăturile guturale ale celorlalţi ca- 
marazi ai săi, cînd se urniră, tropotind cu cizmele lor 
greoaie, enervaţi de încăpăţinarea țăranilor care îi deran- 
jau în vînătoarea lor şi nu voiau să se supună poruncii 
unui soldat german. Nu, omul voinic de lîngă trunchiul de 
copac era un vînător adevărat, el aștepta vînatul şi nu-l in- 
teresa nimic altceva decît vînatul, clipa cînd el va face im- 
prudența de a se arăta şi îi va permite să-i plaseze în trup 
un glonte sigur, trimis fără greş. Dar vinătorul nu avea 
urechea destul de ageră și nu sesiză frîntura de secundă 
cînd Regman, văzînd că toţi ceilalți soldaţi aleargă înju- 
rînd spre ţărani, se înălță în vîrful picioarelor, comiţind 
pentru prima dată imprudenţa de a face să trosnească o 
crenguţă zdrobită sub talpă, şi făcu un salt lung, sărindu-i 
în spate, astupîndu-i gura cu palma stingă şi înfigînd cu 
dreapta, cu toată puterea, baioneta în spatele lat. 
Probabil că prăbușirea acelui bărbat voinic ar fi fost 
prea zgomotoasă şi horcăitul său de fiară înjunghiată prea 
puternic, ca să nu fie auzit de camarazii săi, care, oricît de 
furioşi şi de zgomotoși erau, se aflau încă aproape, dar 
Regman avu și de data aceasta noroc, căci în clipa aceea, de 
undeva dinspre stînga, de la abia cîteva sute de paşi, se 
auzi lătratul furios al unei rafale, şi, îndată după aceea, e 
învălmășire repetată şi triumfătoare de strigăte. 

Popa o porni pieziş spre nord-est, calculînd o traiecto- 
rie capabilă să-l scoată în cîmp în direcția satului, adică la 
depărtarea cea mai scurtă posibilă de şura părăsită unde 
se afla aparatul de emisie. Se simțea invadat de o imensă 
bucurie, era pătruns de satisfacția că necurmatele pericole 
înfruntate în ultimele zile au fost în sfîrşit învinse, că ris- 
curile nu au fost asumate zadarnic, că misiunea atît de pe- 
riculoasă pe care o acceptase fără prea mari speranţe de a 
o putea duce la bun sfîrşit se apropie de o încheiere neaş- 
teptat de fericită. Popa era destul de bine informat despre 
echilibrul real al forțelor care se înfruntau pe cîmpurile 

de luptă şi-şi dădea seama câ forțele Germaniei sint pe 
cale de a fi sleite, că războiul se apropie de sfîrşit şi că acest 
sfîrşit, defavorabil pentru Germania, e grăbit de hotăririle 
strategice şi tactice tot mai hazardate și mai dezastruoase 
impuse de Hitler, care duceau la grabnica risipire a ulti- 
melor puteri de rezistenţă ale armatelor germane. Căpita- 
nul vedea destul de clar şi situaţia existentă în spaţiul 
intra-carpatin unde acționa, încercînd să zădărnicească una 
dintre încercările impuse Comandamentului suprem ger- 
man direct de către Fiihrer, la o sugestie a diabolicului 
Himmler, și era convins că efortul germano-horthyst de a 
pătrunde în sudul Transilvaniei, de a-și instala aliniamen- 
tele pe culmile Carpaţilor și de a zăvori trecătorile, stăvi- 
lind astfel în condiţii geografice favorabile înaintarea ne- 
contenită a uriașelor forţe militare sovietice, nu are nici o 
şansă de reușită. El îşi amintea cu preciziune de zilele în- 
frigurate, de aşteptare neliniştită a declanșării ofensivei 
germano-horthyste spre sud, dar şi de faptul că în cursul 
lor nimeni din liniile româneşti nu manifestase teamă sau 
descurajare. Anii de război fuseseră lungi și distrugerile lor, 
pagubele umane şi materiale produse de ei, uriaşe. Dar în 
toate inimile pulsa acum speranța că doborirea dictaturii 
fasciste, ruperea înrobirii de hitleriști, întoarcerea ar- 
melor împotriva celor care au ocupat țara, au tîrît-o în răz- 
boi şi i-au secătuit vlaga împingînd-o pe marginea dezastru- 
lui naţional, deschid o zare de speranţă şi de încredere în 
viitor. Oamenii din România aveau acum o speranţă, aceea 
că războiul nu va mai dura mult şi că pe ruinele rămase 
în urma lui se va clădi o altfel de viaţă, o rînduială mai 
umană şi mai dreaptă, mai liberă şi mai cinstită. Pentru 
înfăptuirea acestei speranțe merita să se facă sacrificii, să 
se asume riscuri, să se arunce în luptă ultimele forțe ale 
ţării. Şi oamenii de pe linia frontului (şi Popa ştia că ei 
exprimă sentimentul întregii ţări) au sentimentul recon- 
fortant, dătător de viaţă, de încredere şi de speranțe, că nu 
participă (așa cum a încercat să facă dictatura fascistă) la 
un efort disperat de a zăgăzui mersul înainte al lumii, 
progresul omenirii, dorința de libertate şi de independenţă 
a popoarelor, ci, dimpotrivă, au devenit parte integrantă, 
forţă activă, în valul uriaş de oameni şi de arme care 
înaintează cu voinţă neclintită, cu eroism şi abnegaţie, fă- 
cînd sacrificii nemăsurate, spre inima Germaniei, pentru 
a zdrobi pe purtătorii concepţiei unui nou ev de barbarie, 

de sclavagism, de asuprire sălbatică a popoarelor. Popa ştia 
că soldaţii săi, în liniile improvizate în grabă şi apărate de 
forțe slabe, sînt convinşi că vor putea opri pe duşmani 
pentru că în ajutorul lor se apropie în marș forțat marile 
unităţi împinse spre nord şi vest de pe toate meleagurile 
țării, că din nord-est, est şi sud-est se apropie uriaşele 
forţe ale armatelor sovietice din acest spaţiu al giganticului 
front pe care ele sînt desfăşurate, şi că în sud, prin valea 
Dunării şi din Bulgaria, mari forţe sovietice înaintează spre 
vest, spre nordul Iugoslaviei şi spre Cimpia ungară, pregă- 
tindu-se să închidă forţele germano-horthyste aflate în 
Transilvania într-un cleşte uriaş şi nimicitor. Căpitanul îşi 
dădea seama că forțele militare germane din Transilvania 
nu pot avea alt țel decît de a se degaja încet, treptat, din 
fața armatelor care le vor asalta în curînd din toate direc- 
tiile, de a se retrage treptat, încercînd totuşi să-și apere 
cît mai mult poziţiile pentru a permite ca în spatele lor, 
cu cîteva sute de kilometri spre vest și spre nord-vest să 
se construiască noi aliniamente de apărare, să se înjghebeze 
noi unități capabile de luptă, totul cu scopul de a amina 
cît se poate mai mult asaltul final împotriva Germaniei și 
inevitabila ei prăbuşire. El nu ignora, adică, faptul că ac- 
țiunile de care mai sînt capabile armatele descurajate și 
obosite de înfringeri, ale generalului Friessner, nu sînt de- 
cît acţiuni de întîrziere ale deznodămîntului final, de care 
nici un comandant german cu pregătire militară şi minte 
întreagă nu putea să nu-şi dea seama. Dar el ştia tot atît 
de bine, din experiența de pînă atunci a războiului, din 
zvonurile de care aflase şi din cele pe care le presupunea 
pe baza celor ştiute, că în acest cadru de acţiuni cu efi- 
ciență limitată, cu efecte reduse, cu importanță mai mult 
locală, unităţile speciale germane, trupele SS şi unităţile de 
represalii, sînt capabile să săvirșească orori greu de imagi- 
nat în lumea civilizată, crime în masă, acțiuni demenţiale 
ca cea pregătită aici, lîngă frontiera vremelnică trasă la 
Viena, de Obergruppenfiihrerul Phleps. De aceea, căpita- 
nul Popa nu avea nici o clipă sentimentul că își riscă viaţa 
în mod inutil, căci, cu sau fără jertfa sa, războiul va fi 
foarte curînd pierdut de Hitler, planurile lui Phleps sau 
ale contelui Korniss se vor dovedi simple deliruri demen- 
tiale incapabile să modifice cu o singură virgulă desfăşu- 
rarea inevitabilă a evenimentelor. Nu. Căpitanul Popa ştia 
că misiunea plină de riscuri ce i s-a încredințat are un rost 

însemnat în ansamblul gigantic al eforturilor de zdrobire 
a forţelor fasciste, că uriaşul tăvălug de foc şi de fier care 
se prăvăleşte implacabil spre Germania e alcătuit în reali- 
tate din zeci de milioane de oameni, fiecare cu viaţa sa 
individuală, cu dorinţa sa de a scăpa viu, cu speranţele şi 
visele lui mărunte, dar împinse de puterea copleşitoare a 
datoriei și a bărbăţiei, de dorinţa de a termina cît mai re- 
pede cu vărsarea de sînge, cu dansul dement al distrugerii 
și al morţii pe întinderile Europei şi de a se întoarce la 
viaţa lor măruntă, la bucuriile și necazurile lor. Şi de 
aceea, căpitanul Popa, cu pieptul plin de bucuria că a reu- 
şit să pătrundă un secret important al inamicului şi că e 
în stare să acţioneze pentru a zdrobi în faşă una din în- 
cercările sale de a mai face rău, de a semăna distrugere 
şi moarte, se tîra prudent spre vale, prin pădurea bătută 
de ploaie, fără să se gîndească nici o clipă că s-ar putea afla 
undeva la adăpost, fără nevoia de a-şi risca viaţa. 

Cobora tîrîş, palmă cu palmă, pe costişa lunecoasă, mu- 
iată de ploaia care se domolise dar nu încetase, concentrat 
asupra fiecărei mișcări, atent la zgomotele pădurii, gata să 
preîntîmpine orice pericol neașteptat. Era prudent, dar în- 
crezător în posibilitatea de a-și duce la bun sfîrşit misiunea. 
In acelaşi timp însă, aproape fără să-și dea seama, îl pă- 
trundea viclean şi difuz oboseala. Zilele și nopțile îi fuse- 
seră încărcate în ultimul timp de prea multe neliniști, de 
prea multe surprize şi situaţii neaşteptate din care trebuia 
găsită o ieşire, o scăpare, şi apăsarea lor asupra nervilor 
săi, asupra întregului său organism, se făcea încetul cu în- 
cetul simțită. Popa era un bărbat tînăr, antrenat zi de zi 
pentru îndeplinirea unor misiuni grele, care cereau o foarte 
înaltă îmbinare a rezistenței nervoase cu capacitatea de 
a desfăşura, fără a obosi, mari eforturi fizice. El fusese mo- 
delat pentru efort prin voinţă şi antrenament, nu născut 
cu un sistem nervos apărat parcă de o platoşă greu de 
pătruns şi cu o musculatură capabilă să reziste la cele mai 
grele eforturi, ca omul de la Mediaş. După eforturile nopții 
şi pericolele acestui început de zori mintea căpitanului în- 
cepu să nu mai poată fotografia clipă de clipă cu aceeaşi 
precizie fără greș situaţia în care se afla, pericolele pa- 
sibile, soluţiile oferite de condiţiile noi şi cea salvatoare 
pentru care trebuie să opteze. Se simţea invadat de senti- 
mentul că ceea ce a fost greu a trecut, că se apropie de 
sfîrșitul acestor încercări şi că pericolele scad cu fiecare 

minut care trece, sentiment care e de obicei semnul cel 
mai sigur al oboselii, al scăderii capacității de a face față 
unor pericole noi. Continua însă să se tîrască prudent şi 
atent şi ajunse cu bine în alunişul des din marginea din- 
spre cîmp a pădurii. Se întinse extenuat, încercînd parcă 
să soarbă forțe noi din glia mustind de apă. Își ridică apoi 
capul şi încercă să ghicească pericolele înconjurătoare, să 
desluşească dușmanii care îl pîndeau, locurile ferite prin 
care putea să ajungă sub ocrotirea imensei porumbiști care 
se întindea în fața lui susurîndu-şi sec sub picăturile de 
ploaie frunzele uscate, ca o pădure de aramă. Văzu, puţin 
mai departe, unde bănui un drumeag sau o cărare, grupuri 
mici de ţărani, vorbind încet dar agitat, şi rămase convins 
că ajungînd lîngă oamenii aceia ar găsi mijlocul cel mai 
sigur de a nu fi observat de soldații care îl căutau, de a 
se topi în grupul lor, de a se putea apropia de şura pără- 
sită unde îl aştepta staţia de emisie. Mai cercetă cîteva se- 
cunde împrejurimile, încercînd să zărească vreo prezență 
periculoasă, dar nimic nu îl avertiză de existența vreunei 
capcane şi, cu o hotărire fulgerătoare, aidoma cu miile de 
hotăriri similare pe care le luase în viaţă, dar dictată de 
astă dată nu de instinctul sigur ci de dorinţa nervilor obo- 
siți de a scăpa cu orice preț de tensiune, căpitanul sări din 
ascunziș şi se avintă în fugă spre porumbiște. Abia făcu 
însă cîțiva paşi şi un pistol mitralieră lătră scurt, dobo- 
rindu-l. Căzu în iarba umedă a cimpiei şi văzu soldaţi 
apropiindu-se de el cu băgare de seamă, cu armele întinse. 
Nu simţea nici o durere și încercă să întindă mîna spre 
pistolul mitralieră care-i zburase din pumn şi se afla doar 
la cîțiva centimetri de degetele sale. Dar o durere insu- 
portabilă îi străbătu trupul şi căzu într-o beznă fără fund. 

Străbătînd scurta distanţă care îl despărțea de porum- 
biştea ocrotitoare, Regman se gîndi cu o strîngere de inimă 
că rafala care atrăsese atenţia grupului de soldați oare fi 
barau ieșirea din pădure fusese îndreptată, probabil, îm- 
potriva lui Popa. Dar trecuse împreună cu căpitanul prin 
atîtea încercări grele, scăpaseră de atîtea ori din pericole 

de moarte, încît îl credea pe Popa aproape invulnerabil, îl 
socotea capabil să se descurce în orice situaţie şi să scape 
de cele mai cumplite ameninţări, încît era convins că nu 
fusese nici de data aceasta atins și se află și el la adăpost, 
în oceanul de porumb, îndreptindu-se spre şura părăsită 
unde îi aştepta staţia de emisie ca să transmită informația 
atît de importantă pe care o obţinuseră în cursul acestei 
nopţi grele. Se furişă deci cu grijă prin porumbul înalt, nă- 
zuind să ajungă în apropierea vreunuia dintre grupurile de 
oameni nedumeriţi, dezorientaţi, care se sfătuiau gălăgios 
ce trebuie să facă, deoarece contele le poruncise să înceapă 
culesul iar nemții îi alungau, ameninţindu-i cu armele lor, 
Regman, strecurîndu-se prin porumb cu grijă ca să nu facă 
zgomot şi să nu atragă atenţia soldaţilor care barau calea 
ţăranilor, se gîndea cum să reuşească să se alăture grupului 
de bărbaţi fără să atragă atenţia, dindu-şi seama că orice 
om singur care încearcă să se ascundă în porumbiște va 
stîrni bănuiala soldaţilor, aşa că nu se va putea socoti 
oarecum mai la adăpost decît după ce se va topi în mulți- 
mea anonimă. Auzi din depărtare apropiindu-se o căruță 
și desluși strigătele soldaţilor care-i interziceau să se apro- 
pie și profită de ocazie ca să se strecoare pînă lîngă ţăranii 
din apropiere, făcîndu-şi loc printre ei. Zări în faţă căruţa, 
auzi sforăitul cailor enervaţi de strigătele din jurul lor şi 
de oprirea bruscă pe care fuseseră siliţi s-o facă, și constată 
cu bucurie că vizitiul care-i strunea, certîndu-se cu soldaţii 
în timp ce căuta înfrigurat cu privirea pe cineva în vălmă- 
șagul de oameni era Pişta. Desluși chiar lucirea de bucurie 
din ochii ciungului cînd îl găsi, şi îl auzi adresindu-se sol- 
daţilor în germana sa pătrunsă de accentele dialectului lo- 
cal dar clară: „Da înţelegeţi, oameni, că nici dracu nu vrea 
să meargă spre pădure. Mincaţi-o, tăiaţi-o, căraţi-o la Ber- 
lin, treaba voastră şi a domnului conte. Însă noi avem de 
lucru, şi daţi-ne pace să lucrăm, căci altfel contele se plinge 
la general şi va fi vai nu numai de noi dar şi de voi. Staţi 
pe loc şi vedeţi-vă de treabă, că eu îi iau pe oamenii aceştia 
şi-i duc în altă parte, unde n-aveţi voi de lucru, căci po- 
rumb este, mulţumim lui Dumnezeu, destul!“ Regman îi 
văzu pe soldaţi privindu-se nehotăriți, apoi unul făcu semn 
şi se răsti: „Hai, plecaţi odată! Nu ne mai încurcaţi!“ 
Pișta întoarse cu măestrie căruţa, ţinind hăţurile cu cio- 
turile miinilor, şi strigă către țăranii care ascultaseră ne- 
păsători discuţia dintre vizitiu şi soldaţi: „Ei, mișcaţi-vă, 

oameni buni! Sus în căruţă! Că soarele-i sus şi noi n-am 
lucrat nimic! p 

Regman se cățără pe loitrea căruții între ceilalți bărbaţi 
şi în timp ce caii o porniră la trap împinşi de strigătele vi- 
zitiului, îşi spuse: „Bine c-am scăpat! Acuma să dau şi de 
dom’ căpitan, şi să terminăm povestea asta.“ 

Pișta opri căruţa cu cîţiva kilometri mai spre sat, unde 
vechilul contelui încerca să pună în ordine mulțimea de 
oameni adunată în cîmp de porunca stăpînului şi să le re- 
partizeze suprafeţe pentru cules în direcții spre care acce- 
sul nu era închis de şiragul de soldaţi care apăruse de pre- 
tutindeni la poalele pădurii. Cînd Regman, rămas ultimul 
în căruţă, se pregătea să coboare şi el, vizitiul strigă tare: 
„Hei, tu, omule! Rămii aici. Trebuie să mă ajuţi la încăr- 
cat“. Şi înainte ca vechilul să fi avut timp să spună ceva 
caii o porniră în goană. Ajunseră foarte repede pe păşunea 
în mijlocul căreia se afla şura părăsită la care Regman do- 
rea să ajungă cu orice preț şi se îndreptară în goană spre 
ea, mînați parcă de treburi foarte urgente. Regman, care 
cerceta întinderea jur-împrejur sperînd să-l descopere un- 
deva pe căpitan se gîndi că acesta o fi ajuns mai curînd în 
spațiul necontrolat de soldaţi și e pe cale de a transmite 
ultimul lor raport dar constată surprins, cînd pătrunzînd în 
șură se căţără pînă la intrarea adăpostului unde era dosit 
aparatul de emisie, că Popa nu se afla acolo. Îi trecu pe-o 
secundă prin minte că șeful său o fi păţit ceva, dar alungă 
imediat gîndul neverosimil şi se concentră să-și amintească 
foarte exact textul pe care căpitanul îl obligase noaptea 
trecută să-l înveţe pe de rost. Puse în funcţie aparatul de 
emisie, dar se căzni multă vreme fără succes să obţină le- 
gătura. După un timp nesfirşit de lung de încercări inutile 
pînă și nervii săi de oțel începură să obosească, să simtă 
efectul încordării necontenite din ultimele zile și Regman 
se gîndi, cu o disperare cum nu cunoscuse niciodată în 
viaţa sa, că se îneacă acum, cînd totul părea să ajungă la 
bun sfîrșit, ca ţiganul la mal, şi ar fi dat orice să-l aibă 
lingă el pe căpitanul descurcăreţ, care reuşea întotdeauna și 
care ar fi obținut imediat şi legătura aceasta care i se re- 
fuza, punînd în pericol însuşi rezultaul esenţial al tuturor 
riscurilor asumate. Cînd reuşi în sfîrşit, pe neaşteptate, să 
obţină legătura, nu-i veni să-şi creadă urechilor şi fu in- 
vadat de o atît de mare bucurie încît trebui să facă un efort 
extraordinar ca să-şi amintească textul scurt formulat de 

Popa. Îşi dădu însă seama că, în ciuda greutăţii cu care ob- 
tinuse legătura, mesajul lor fusese aşteptat cu nerăbdare, 
căci primi ordinul ca peste trei ore „grupul“ să se afle pe 
recepţie pentru a primi dispoziții importante. 

„Pînă atunci mai e timp berechet, se gîndi Regman, o 
să sosească şi căpitanul, o să fie aici ca să primească el 
ordinele noi, să vadă ce mai avem de făcut înainte de a 
şterge putina de aici! Cobori în șură, unde Pişta îl aștepta 
cu răbdare şi nu se putu stăpîni să nu-și exprime nedu- 
merirea că Popa nu a sosit încă. Vizitiul îl ascultă mohorit, 
nu era un om vorbăreţ şi nu-i plăcea să spună păreri 
înainte de a fi cu totul sigur de cele afirmate, dar nu obiș- 
nuia să înfrumuseţeze realitatea, s-o învăluie în iluzii, în 
minciuni sau în fraze frumoase şi zadarnice, așa că mormăi: 
„Nu-i lucru ușor să ajungă aici. Dumneata ai avut un no- 
roc orb. S-ar putea ca domnul căpitan să fie mai puţin 
norocos“. „Pe dracu, spuse Regman înciudat, căci oboseala 
îl invadase şi pe el zdruncinîndu-i obișnuitul calm placid. 
Căpitanul nu poate păţi nimic! E dat dracului, se învîrte 
el, îi duce pe toţi, nu-i am eu grija lui!“ „Se poate, spuse 
fără chef Pișta. Numai că prea s-a tras atîta, în marginea 
pădurii. lar nemţii nu păreau porniţi la vînătoare de ie- 
puri!“ „Aiurea, se răsti Regman, şi îndată îi păru rău că îi 
răspunde astfel omului care îi ajutase punîndu-și în joc 
pielea, el, cel care pățise chiar destule necazuri ca să nu-și 
dorească altele noi. Nu se poate, continuă el pe o voce li- 
niştită, cumpănită. A scăpat el din situaţii mai grele! E un 
om extra!“ „Așa o fi, spuse Pişta împăciuitor, căci nu avea 
nici o poftă de a continua o discuţie inutilă, căci poate că 
celălalt are dreptate, e posibil ca şi căpitanul să fi scăpat, 
totul e posibil, s-ar putea ca nemții să fi tras în gol, să fi 
crezut că observă_vreo mişcare şi în realitate nu era nimic. 
Să dea Dumnezeu să vină sănătos, cît mai repede“, con- 
chise el liniştit... 


Evelyn se afla în hol şi aştepta ca tatăl ei să coboare. 
Era hotărîtă să mai facă o ultimă încercare pentru a-l de- 
termina să intervină în favorul celor arestaţi din ordinul 
lui Phleps şi îşi făgăduise să se stăpînească, să nu se ener- 
veze de obtuzitatea tatălui ei şi să-i spună iarăși vorbe 
grele, ci să fie cît mai mieroasă, să caute cuvintele cele 
mai măgulitoare, să apeleze la sentimentele cele mai nobile 
ale tatălui ei, să facă totul pentru a-l îndupleca şi a-l în- 

clina spre bunăvoință, spre omenie, spre clemenţă. Dar de- 
îndată ce îl zări pe conte Evelyn îşi dădu seama/că ele 
furios, că ceva l-a supărat cumplit şi că fierbe de mînia 
care abia aşteaptă să se reverse asupra cuiva și că momen- 
tul nu este prielnic pentru a-i solicita ceva. Se pregătea 
tocmai să dispară înainte de a fi zărită, cînd contele o văzu 
şi îi făcu semn să se apropie. 

— Caută majordomul şi spune-i să nu se servească azi 
dejunul în sufrageria mare. Să fie cineva la dispoziţie în 
sufragerie, pentru cazul că vreunul din musafiri ar dori să 
guste ceva... Se plimbă un timp gînditor, cu mîinile la 
spate, aruncînd din cînd în cînd cîte o privire piezișă spre 
fiica sa. Apoi izbucni: Generalul e furios! Tună și fulgeră 
că o să ordone represalii ca să nu le uite niciodată această 
regiune blestemată! Au fost ucişi soldaţi germani! Auzi, 
domnule! Aici! Sub ochii noștri! Au fost găsiţi pînă acum 
trei. Înjunghiaţi! Probabil c-o să mai fie găsiţi şi alţii!... 
Generalul presupune că a acţionat o bandă puternică, bine 
organizată, de partizani! Toată lumea e suspectă!... Ge- 
neralul se pregătește să ceară trimiterea urgentă a unei 
unităţi speciale de represalii! Strigă furios c-o să ne învețe 
el minte... Striga la mine, domnule, de parcă eu aș fi 
şeful partizanilor! Auzi, domnule! Eu şi partizanii! 

— Vezi, tată, unde te-a dus prietenia cu un criminal ca 
Phleps? spuse, cu dulceaţă în glas Evelyn, crezînd că mo- 
mentul e prielnic pentru a încerca întoarcerea contelui im- 
potriva Obergruppenfiihrerului periculos. Trebuie să optezi 
cu fermitate! Să alegi între el şi oamenii de pe pămîntul 
tău natal! Printre care vrei să trăieşti şi de acum înainte! 
Să te situezi alături de ei, să îi aperi şi, dacă ¿o necesar, să-i 
conduci, să-i faci să nu se lase călcaţi în picioare, să lupte 
şi să se apere! 

— Ai înnebunit?! ţipă contele oprindu-se brusc în faţa 
ei şi strătulgerînd-o cu privirea plină de mînie. Să optez? 
Cum să optez? Pentru ce să optez? Să optez pentru vulg, 
pentru cei ce abia așteaptă să-mi ia moşia, să mă alunge 
din castel, să mă lase să mor în mizerie? Să optez împotriva 
lui Phleps, a celor care mă apără şi se sacrifică pentru o 
Europă a aristocrației, a celor aleşi?! 

— Da, tată! strigă aproape Evelyn. Pentru că ei vor o 
lume a aristocrației, dar a noii aristocrații SS-iste! Nu l-ai 
auzit pe Phleps? Spunea că Ardealul va deveni una dintre 
provinciile statului model al SS-ului! Pentru Phleps, Ar- 

dealul nu e provincie în care trăiesc români, maghiari şi 
saşi udind împreună pămîntul cu sudoarea lor! Nici provin- 
cia în care strămoşii tăi au fost stăpiîni şi au huzurit cum 
au vrut! Ci o provincie a statului model al SS-ului! În care 
tu şi cu mine şi cei acuzaţi de Phleps că sînt „partizani“ 
nu vom putea fi decît sclavi! 

— Aiurea, mormăi contele mînios. Minte de femeie! Tu 
ocupă-te de pianul tău, lasă politica în seama bărbaţilor 
competenţi! Ce înţelegi tu? Phleps şi cu mine sîntem ca 
rații! Am luptat umăr la umăr în primul război mondial. 
hei, am fost la un pas de zdrobirea deplină a României. 
A fost doar o mică defecțiune. La Mărăşeşti, în pasul Oituz, 
la Mărăşti! O nimica toată. Am fost răniţi împreună. Am 
zăcut în acelaşi spital. Am jurat că ne vom răzbuna, că nu 
vom lăsa piatră pe piatră din România! Dar pe cînd am 
ieşit din spital şi am fi putut relua lupta, războiul se ter- 
minase. Forţa militară a Puterilor Centrale s-a prăbușit... 
Armatele înfrînte s-au revărsat de pe fronturi acasă. În 
Germania ca şi în Austro-Ungaria a izbucnit revoluţia. Dor- 
nică să şteargă vechea orînduire, disciplina, ordinea socială! 
Debandadă comunistă! Cu mare greu, după multe compli- 
caţii, am reuşit să facem ordine! Dar imperiile s-au pră- 
buşit! A venit o epocă ostilă nouă. Epocă dominată de idei 
condamnabile: democrație, autodeterminarea națiunilor, 
primatul majorităţii! Au fost uitate principii pe care s-a 
bazat Europa timp de un mileniu: dreptul istoric, privile- 
giile nobilimii, ereditatea acestor privilegii! 

A sosit în fine momentul cînd forţele Europei adevărate, 
ale Europei aristocratice, războinice, s-au ridicat din nou 
la luptă. Pentru înfringerea ideilor care au nimicit Europa 
feudală! Pentru readucerea Evului Mediu, pentru un nou 
mileniu! În această luptă m-am aflat din nou alături de 
Phleps! Umăr la umăr! Am dobiîndit împreună multe bi- 
ruinţe. Am sperat împreună în împlinirea lor deplină prin 
victoria definitivă! Acum... Acum trecem printr-o etapă 
de încercare... Menită să măsoare cine e destul de fidel, 
de rezistent, de viteaz! Cine merită să fie nobil în noul Ev 
Mediu și cine e condamnat de propria laşitate să devină 
sclav? Şi în acest moment de vitejie, de eroism, de fideli- 
tate, tu mă ispiteşti să-mi trădez prietenul?! Să-l părăsesc 
pe Phleps şi să mă aliez cu vulgul, cu gloata, cu plebs mi- 
serrima?! Şi mai cutezi să spui că eşti fiica mea?! Mai cu- 
tezi?! Contele îşi ieşise cu totul din fire, ochii i se bulbu- 

caseră de minie, faţa îi devenise stacojie de năvala/ impe- 
tuoasă a sîngelui și pumnii i se strînseră involuntar, ame- 
ninţător. Dar se stăpini şi şuieră cu dispreț, stăpinindu-şi 
vocea: Piei din faţa mea, cît timp mai reuşesc să mă stăpi- 
nesc! 

Glasul contelui fierbea de indignare, de-o mînie fier- 
binte, şi Evelyn își dădu seama fără nici o rămăşiţă de în- 
doială că tatăl ei e definitiv pierdut, că opţiunea sa pentru 
forțele răului, pentru cruzime și neomenie este deplină şi 
irevocabilă. Se dădu un pas îndărăt, înspăimiîntată, şi era 
gata să fugă izbucnind în plîns, cînd un glas vesel, satisfă- 
cut, bubui din capul scării, făcîndu-i să se întoarcă spe- 
riaţi: 

— Ei, bravo, dragă conte! Aşa te vreau! Phleps, strîns 
în uniforma sa de gală, rumen şi vădit plin de mulţumire 
cobora scara spre ei. 

— Vă rog să mă iertaţi că am fost martorul involuntar 
al acestei discuţii confidenţiale, de familie... Nu-mi place 
să mă aflu în ipostaze de lipsă de discreţie elementară, dar 
de data Aceasta sînt bucuros că am asistat în mod indiscret 
la o discuţie intimă ... Pentru că, dragă conte şi iubite prie- 
ten, — se îndreptă Phleps zîmbind, cu mîna întinsă, spre 
Korniss — am avut astfel ocazia să-ţi constat prietenia sin- 
ceră, trainică, fidelă! Şi te rog să mă ierți că am ajuns să 
te bănuiesc și pe dumneata, prietenul meu bun... Dar 
atunci cînd eşti înconjurat de trădători şi de duşmani, 
ajungi să te îndoiești şi de prietenii fideli! Dar e cu atît 
mai “bine cînd îi redescoperi, cînd te convingi de sinceri- 
tatea lor şi constați că te poţi bizui cu încredere în ei! — 
Phleps strînse cu putere mîna contelui, apoi se întoarse spre 
Evelyn, zîmbind cu îngăduinţă și cu o anumită cochetărie 
(deşi fata avu impresia vie că în ochii generalului luceşte 
o ameninţare ascunsă) şi spuse cu glas șăgalnic: În ceea 
ce priveşte cele spuse de frumoasa domnişoară Evelyn, măr- 
turisesc că le-am şi uitat! Femeile frumoase sînt un dar 
incomparabil al vieţii, dulceaţa ei cea mai sublimă. Dar 
rolul lor se reduce la acela de flori îmbătătoare... Nece- 
sare pentru odihna şi plăcerea războinicilor... În nici un 
caz pentru a face politică sau pentru a influenţa hotărîrile 
şi acţiunile bărbaţilor! 

Phleps îl luă cordial de braţ pe conte, și părînd c-o ig- 
noră cu totul pe Evelyn, se îndreaptă cu el bine dispus 
spre bar, zicînd destul de tare ca să fie auzit şi de fată: 

— Să bem un pahar de ceva tare, dragă conte. Am ne- 
voie de ceva reconfortant. Căci Friessner mi-a trimis din 
nou o veste proastă: ofensiva se desfășoară mai puţin rapid 
decit am sperat, şi „cazanele iadului“ vor începe să fiarbă 
doar mîine. Am dat ordinele necesare ca băieții să aştepte 
cu răbdare... Miine vor dovedi, oricum ar evolua ofen- 
siva, ce pot! Eu însă am o veste bună: A fost prins falsul 
maior von Arnim! 

Evelyn păli şi-şi duse mîna la gură ca pentru a înăbuși 
un strigăt. 

— Am ordonat să fie adus aici! O să-l vedem după 
masă... Căci acum e supus unei mici operaţii... 

| Evelyn nu se putu stăpîni și alergă cu ochii plini de 
lacrimi spre general: 

— Domnule general, domnule general — biigui ea cu 
buzele tremurătoare. Nu lăsaţi să fie torturat! 

— Uite, domnule — rise Phleps surprins dar jovial, în 
timp ce ochii săi reci se adînceau în ochii înlăcrimaţi ai 
fetei de parcă ar fi vrut să-i descifreze secretele — dom- 

| nişoara e atît de interesată de soarta unui spion?! Să vezi 
şi să nu crezi! Rămase cîteva clipe gînditor, măsurînd-o pe 
Evelyn, apoi oftă: Dar să lăsăm acest mister pentru mai 
tîrziu ... Deocamdată, nu fii îngrijorată, domnişoară ... Nu 
e torturat! Dimpotrivă: i se dau îngrijiri medicale. Căci a 
fost destul de grav rănit. Iar noi, germanii, sîntem mărini- 

| moşi! li pansăm pînă şi pe duşmanii noştri cei mai înver- 

l şunați. Phleps rămase cîteva clipe gînditor, privind-o pe 

Evelyn, de parcă ar fi dorit să-şi amintească ceva. Apoi în- 

cepu să rîdă cu hohote: Mai ales cînd avem neapărat ne- 

voie să facă mărturisiri complete! Phleps se îneca de riîs, 

apoi începu să tuşească, își şterse ochii, și se întoarse spre , 

contele care, ascultîndu-i perplex, uluit de purtarea fiicei 

sale, uitase să toarne în pahare: Ei, dragă conte, cum ră- 

mine cu băutura? Parcă era vorba să bem ceva... De alt- 

| fel — puse el mîna foarte amical pe umărul lui Korniss — 

sper să ne dai azi un dejun bun! Am o foame de lup! 

| Contele rise încîntat, deşi nu-şi revenise încă din sur- 

prinderea pricinuită de izbucnirea lui Evelyn: 


— Vai, doamne, oftă el. Am şi uitat de masă. Aţi spus 
că vreţi să mîncaţi singur şi eram gata să contramandez 
dejunul comun... Bine că n-am avut timp... 

Se întoarse spre Evelyn şi spuse rece: 

— Sună-l pe majordom şi dă dispoziţiile necesare! Con- 

trolează ca totul să fie în perfectă ordine! Vreau să rămîn 
singur cu a mnul general!... O să iei masa în / camera 
ta! Noi vom dejuna între bărbaţi! 

— Foarte bine, rise mulţumit Phleps. Avem unele pro- 
bleme de pus la punct... Apci vom avea o mică discuţie 
cu falsul maior von Arnim! Pe urmă, șopti el cu;un scurt 
rîs Şăgalnic, vă voi face, stimată domnişoară, o vizită per- 
sonală ... Strict personală... Pentru a-mi prezenta oma- 
giile ... 


+ * 


Regman îşi privea din ce în ce mai des, neliniștit, cea- 
sul. Ora stabilită pentru primirea noilor dispoziţii se apro- 
pia vertiginos şi căpitanul, care ar fi trebuit să le primească, 
să le interpreteze şi să stabilească rolurile patru îndepli- 
nirea lor, întîrzia să sosească. Fără să cuteze să şi-o măr- 
turisească, Regman simţea tot mai limpede că şeful său nu 
va mai veni, că ceva s-a terminat în mod iremediabil, și că 
va trebui să se descurce singur pentru a termina această 
misiune. Și, în acelaşi timp, el trebuia să recunoască fap- 
tul că se simțea nervos şi neliniștit, cum nu se simţise 
poate niciodată. „Asta-i, se gîndi el. Răspunderea. E ușor 
cînd altul gîndeşte și altul răspunde. Greu cînd eşti singur, 
de capul tău!“ Își mai privi o dată ceasul apoi se grăbi să 
urce scara şi să se afunde în ascunzișul unde se afla apa- 
ratul de emisie-recepţie. Se pregătise pentru o lungă aş- 
teptare, dar, spre marea sa surprindere, îndată ce arătăto- 
rul ceasornicului său indică ora stabilită pentru comuni- 
care, semnalul de chemare al aparatului îl avertiză că este 
căutat. Comunicarea era scurtă, fermă, clară: Pină la orele 
14 (ora României) veţi fi în afară de o rază de cinci kilo- 
metri de zona indicată în raportul vostru. Miine, la 5,30 
veţi fi gata de îmbarcare la punctul...! și urmau coordo- 
natele unei zone localizate la aproape 10 km de castel. 

Regman ştia ce înseamnă un astfel de ordin. Raportul 
lor a produs efectul dorit. „Cazanele iadului“ şi tot ceea ce 
se află în jurul lor pe o rază de cinci kilometri, deci inclu- 
siv eastelul și şura părăsită în care se aflau, vor fi rase de 
pe suprafaţa pămîntului. Desigur, îşi spunea el, printr-un 
bombardament aerian. Cu ce forțe? se întrebă el, coborînd 
scara. Apoi dădu din cap, supărat: „Ce, asta-i treaba mea?“ 
Pe urmă se gîndi cu o strîngere de nimă: Și bucătăreasa 

lulişca? Și omul ăsta, Pișta, care-l salvase la greu? Şi fata 
aceea drăguță, fata contelui? Şi căpitanul Popa, care se afla 
undeva pe aproape, poate rănit, poate incapabil să meargă? 
Poate să-i părăsească? Pentru a-și salva pielea? Nu, îşi 
spuse el, hotărît. Niciodată! Ori cu toţii, ori nici unul!“ 

În clipa aceea Pișta îi făcu semn să fie atent, şi Reg- 
man armă încruntat pistolul mitralieră: „Ce dracu o mai fi 
şi asta?“ Apoi desluși şi el tropot de copite. „O fi căpita- 
nul“ își spuse el plin de speranțe. Dar Pişta, care pîndise 
printr-o crăpătură a zidului, se îndreptă spre ușă: ,„Dom- 
nișoara Evelyn“ spuse el, liniștit. 

lar Regman fu străfulgerat deodată de certitudinea că 
nu-l va mai revedea niciodată pe căpitanul Popa. 


29 


Căpitanul Popa străbătu încet bezna- în care se prăbu- 
şise, apropiindu-se treptat de suprafața luminoasă unde 
viața obscură şi latentă dobindeşte conștiința propriei sale 
existenţe, așa cum un scafandru scufundat în apele negre 
și nemișcate ale adîncului misterios e ridicat lent spre 
suprafaţa pătrunsă de lumină. Simţi la început că există, 
că bezna în care e întins, inert și neputincios, nu e moar- 
tea, sau nu e încă moartea, cînd fu străbătut de o durere 
sfiîșietoare, care îi fulgeră întreaga ființă ca un fier roşu 
straniu, capabil să pătrundă în acelaşi timp în fiecare ce- 
lulă. Apoi, străbătînd parcă prin crăpăturile produse de du- 
rere în crusta inconştienței, începură să pilpiîie în creierul 
său (ostenit ca de un efort teribil, vlăguit aşa cum nu mai 
fusese niciodată, golit de ginduri, de idei, de structurarea 
percepţiilor, poate şi de sînge) vagi ecouri ale propriei sale 
fiziologii: zumzetul ritmic al sîngelui în urechi, bătaia de 
ciocan ascuns a inimii, ameţeala necunoscută a trezirii din 
leşin, senzaţia de răscolire profundă şi nevoia de a voma. 
Treptat, ecourile nelămurite ale propriei fiinţări fură ur- 
mate de semnalele încurcate, obscure, greu de înțeles şi 
imposibil de aşezat în structuri logice, comprehensibile, ale 
existenţei realităţii înconjurătoare: un sîsîit lent, obsedant, 
monton, ca al aerului care iese dintr-o minge de fotbal, 
silabele detaşate, fără sens, ale unor cuvinte abia şoptite, 

un vag clinchet metalic, de parcă cineva ar fi aruncat unele 
peste altele săbii uşoare, flexibile. Şi peste un timp care i 
se păru lui Popa nesfirşit, primul cuvînt izbucnit ca lumea 
din haosul primar: „Tampon!“ 

Cînd începu să-şi revină şi să aibă conștiința incipientă 
a propriei identități se crezu întors în prima copilărie, în 
mijlocul celorlalţi copii, a fraţilor săi numeroși, în jocurile 
lor complicate şi neinţelese, şi se trezi la identitatea sa 
reală doar cînd reuşi să-și crape ochii şi să-l deslușească 
vag pe omul în halat alb care se apleca peste el şi care, 
probabil, îi ridicase pleoapele cu degete experte, făcîndu-l 
să descopere lumina şi capacitatea sa de a vedea. La înce- 
put nu desluși decît strălucirea foarte vie, aproape dure- 
roasă, a ochelarilor omului în alb, apoi fața lui severă şi 
anguloasă, ca să vadă pînă la urmă şi ochii bărbatului, în 
care descifră parcă o milă vagă. Şi-i înţelese limpede cu- 
vintele șoptite în germană: 

— Iartă-mă că te-am readus la viaţă. Eu sînt medic și 
asta-i datoria mea. Mai departe... 

„Unde mă aflu oare şi ce s-a întîmplat — se întrebă 
vag, fără prea mult interes, Popa. De ce omul acesta afirmă 
că m-a readus la viață? Şi dacă m-a readus realmente la 
viaţă, de ce se scuză?“ 

În clipita aceea, căpitanul se trezi deplin. „Da, se în- 
trebă el, conştient de identitatea sa ca şi de întimplările 
prin care a trecut, am încercat să ajung în porumbiște! 
Am fost izbit de ceva. Probabil de un glonte, căci am auzit 
îndată zgomotul rafalei. Și mi-am pierdut cunoștința... 
Acum, sînt în mîinile nemților.“ Îl cuprinse un profund 
sentiment de neputinţă care se transformă pe neobservate 
într-o neagră deznădejde. „N-am reuşit, îşi spuse el în gînd. 
Misiune eşuată! La un pas de reușită! Cind ştiam tot ceea 
ce trebuia să știu! Cînd puteam lămuri misterul Cazanelor 
iadului! Şi să  facilitez preîntimpinarea acţiunii lui 
Phleps!& ... Asaltat de deznădejde, în mintea sa se făcu 
deodată lumină: „Dar Regman? tresări în el întrebarea. Ce 
s-a întîmplat cu Regman? A fost prins şi el? Sau a scăpat şi 
a făcut ceea ce trebuia să facă: a transmis mesajul!“ Spe- 
ranţa firavă că s-ar putea ca sergentul să fi scăpat îi dădu 
noi puteri. Îşi deschise ochii şi-l privi pe medicul care îşi 
strîngea instrumentele. În spatele său trebăluia un alt om 
în alb, probabil infirmierul, căruia nu-i deslușea însă chi- 
pul, în timp ce fața medicului o vedea limpede. O faţă obo- 

sită, de om aproape bătrîn, condamnat de ani de zile să 
îngrijească răniţi gravi, aflați pe moarte, să asiste neputin- 
cios la suferintele lor, să audă în vis urletele lor de durere. 
Se trezi şoptind în limba germană: 

— E grav, domnule doctor? 

Medicul se plecă spre el, prefăcîndu-se că examinează 
pansamentul care îi strîngea partea de sus a toracelui şi 
abdomenul, şi spuse foarte încet, dar clar, în glas cu părere 
de rău: 

— E grav! Dar e şi mai grav că ai fost prins de SS-işti! 

În clipa aceea un soldat apăru fulgerător lîngă medic 
şi-i puse mîna pe umăr: 

— Domnule doctor... E interzis să vorbiţi cu tero- 
ristul! Ordinul domnului general! 

— Da, da. Înţeleg, mormăi doctorul plictisit. N-am voie . 
nici să-l examinez? Mi s-a spus că trebuie ţinut cu orice 
preţ în viaţă! 

— Natural, se auzi glasul gutural al soldatului. Pentru 
că e nevoie să vorbească! Dar cu noi, rîse el, mulţumit ca 
de o glumă bună, nu cu dumneavoastră! ... 

Phleps se află în tot timpul dejunului într-o dispoziţie 
excelentă, debită nenumărate anecdote în timp ce înfuleca 
mult şi cu vădită plăcere şi golea un pahar după altul, în 
timp ce ofiţerii invitaţi, la dorința expresă a generalului, 
la acest festin se vedeau siliți să rîdă, prefăcîndu-se veseli, 
și să bea necontenit, urmînd exemplul aghiotantului lui 
Phleps, care le atrăsese atenţia că generalul nu rabdă ca 
cineva să stea la masă fără să bea în pas cu el, dar că se 
înfurie dacă s-ar întîmpla ca vreunul dintre comeseni să 
se îmbete. Mulţi dintre ofițeri, chiar şi cei din SS, faimoşi 
prin semeția lor netulburată nici de înfrîngerile de pe front, 
se găseau într-o stare de spirit puţin potrivită pentru li- 
baţiile colective ca cea la care îi invitase generalul. Unii 
se întorceau de pe front şi erau plini de îngrijorare, rume- 
gind în tăcere informaţiile pe care le deţineau cu privire 
la desfăşurarea operaţiunilor, alții se pregăteau să plece la 
unităţile lor din prima linie şi se gîndeau cu groază la iadul 
care-i aşteaptă, cei mai mulţi însă doreau să caute doza 
cotidiană de optimism şi de uitare în alcool, dar îşi amin- 
teau de avertismentele lui Knaust și se căzneau să păstreze 
o măsură care îi enerva. Trecuse de 13,30 şi dejunul era 
în toi cînd Phleps socoti că se află exact în dispoziţia su- 
fletească necesară pentru a-l ancheta pe falsul maior von 

Arnim, care, spre marea sa satisfacţie, îi căzuse pe neaş- 
teptate în gheare. Pe neaşteptate, deoarece Phleps îl cre- 
zuse destul de deștept ca după ce fusese descoperit că nu 
e ofițerul pe care îl juca (şi îşi putea da seama ce consecinţe 
avea această descoperire dacă e capturat) să dispară fără 
urme şi să apară oriunde în lume în afară de zona în care 
opera el, Phleps, pe care îl umilise reușind să-l facă să 
creadă că e realmente maiorul von Arnim, de a cărui în- 
credere își bătuse joc folosind-o pentru a-i răscoli docu- 
mentele secrete, şi a cărui poftă de răzbunare o aţiţase la 
maxim. Dar tocmai faptul că spionul descoperit nu dispă- 
ruse ci rămăsese în zona sa de operaţii, fiind descoperit 
tocmai în sectorul din apropierea Cazanelor iadului îl fă- 
cea pe Phleps să creadă că spionul avea o misiune foarte 
importantă, probabil legată chiar de rampele sale de lan- 
sare, căti altfel s-ar fi mulțumit cu documentele secrete ob- 
ţinute şi ar fi dispărut fără urmă. Ceea ce îl îngrijora pe 
general și ceea ce voia să smulgă cu orice preţ de la pri- 
zonier se reducea la cîteva întrebări pregătite deja şi gata 
formulate în mintea sa. 1. Ce reuşise să afle spionul despre 
Cazanele iadului? 2. Ce izbutise să transmită şefilor săi 
pînă în momentul capturării? 3. Dacă a avut sau nu com- 
plici, și în caz afirmativ unde se află ei? După ce va răs- 
punde la aceste întrebări, îşi spunea generalul (absolut con- 
vins că în cel mult o oră va avea neîndoelnic răspunsurile 
dorite, căci era sigur de eficacitatea fără greş a metodelor 
de anchetare folosite de călăii săi) spionul își va primi pe- 
deapsa meritată (care, în mintea lui Phleps nu putea fi 
decît ştreangul, onoarea plutonului de execuţie şi a glon- 
telui fiind rezervată inamicului capturat în uniformă, în 
nici un caz unui spion dovedit, demn de cel mai profund 
dispreț și de un sfîrşit umilitor). Făcu deci semnul conve- 
nit cu Knaust, care se grăbi să-i avertizeze pe cei doi ofi- 
teri SS specializaţi în anchete și pe medicul militar care-i 
acordase prizonierului primele îngrijiri, să-l urmeze. pe ge- 
neral în biroul său. Ajunşi în vasta sală Phleps se așeză 
satisfăcut la biroul masiv, lăsîndu-i pe subalternii săi în 
picioare, apoi făcu un semn scurt unuia dintre anchetatori: 

— Să fie adus spionul! 

Medicul, care blestema ziua care l-a aruncat în apro- 
pierea lui Phleps, trebui să-și adune tot curajul pentru a 
îndrăzni să aducă o obiecţie timidă. 

— Domnule general, spuse el, prizonierul e foarte grav 
rănit. A fost izbit în plin de rafală. Un glonte a pătruns în 
şira spinării, în regiunea lombară. Altul i-a perforat sto- 
macul, în vecinătatea 'cardiei. Al treilea a trecut prin lobul 
stîng al ficatului... Omul nu ar putea fi salvat nici de cel 
mai bun chirurg de la Berlin! E o minune că mai trăieşte! 
Dar transportarea pînă aici i-ar putea fi fatală! Eu nu ga- 
rantez să ajungă pînă aici viu! Ar putea fi anchetat, poate, 
acolo unde se află ... În subsol. 

Phleps avea neapărat nevoie să-i smulgă muribundului 
cele trei răspunsuri pe care le dorea. E] nu era nici lipsit 
de inteligenţă ca să nu înțeleagă că medicul avea dreptate. 
Dar era prea orgolios ca să accepte să fie contrazis de un 
subaltern. El era Obergruppenfiihrer SS, şi avea, natural, 
totdeauna dreptate, cu excepţia cazului neverosimil că ar fi 
ajuns în contradicţie cu Fiihrerul sau cu Reichsfiihrerul SS 
Himmler! Așa că îi porunci medicului tăcere printr-o simplă 
mişcare plină de dispreţ, şi hohoti: 

— Zău? Nu crezi, doctore, că ţi s-au cam muiat bala- 
malele? Că ai o milă exagerată față de un spion periculos! 
Ai noroc că am alte treburi, căci altfel aş cerceta puțin 
de unde vine această milă! Cît priveşte pe spion, să n-ai 
nici o grijă! Îi cunosc bine pe valahi! Am crescut printre 
ei, aici, în Transilvania! Sînt rezistenți ca niște pisici! N-o 
să crape! Ba o să încerce să şi tacă! Pînă-i vom zgîndări 
puţin rănile, ca să ştie ce-i aceea durere! Şi o să moară în 
ştreang, aşa cum merită! Executaţi ordinul! 

Anchetatorul ieşi în pas alergător şi în liniștea care se 
lăsă în birou i se auziră paşii tropotind pe culoar şi stin- 
gindu-se pe măsură ce coborau în goană pe scări. 

Tăcerea stăpîni în vastul birou pînă cînd pe coridor în- 
cepură să răsune cizmele cu ţinte ale soldaţilor care cărau 
brancarda. Atunci Phleps se ridică de la birou și se pro- 
ţăpi în mijlocul sălii, privind cu un rînjet rău rănitul în- 
tins pe targa așezată de cei doi soldaţi la picioarele sale. 
Glasul său plesni scurt, ca un bici: 

— Ei, domnule maior von Arnim! Aşa-i bine?! 

Popa își întoarse cu greu privirea spre Phleps și cu un 
efort teribil se sili să zîmbească, dar nu răspunse. 

Phleps vorbi ameninţător: 

— Eşti grav rănit! Vei supravieţui doar dacă te trans- 
portăm cu avionul la un spital bine utilat, ca să fii operat 

La Cluj sau la Tîrgu Mureş! Altfel, kaputt! Ca să te salvez, 
îmi vei spune tot! i 

Rostise cuvîntul kaputt, pe care-l ura din tot sufletul 
pentru că devenise expresie a disperării, a pierderii încre- 
derii în biruință, în Reich, în Führer, în noul Ev Mediu, 
în statul SS model! Dar Phleps era prea enervat ca să-şi 
dea seama ce cuvînt folosise, şi enervarea sa spori cînd 
văzu zîmbetul plin de dispreț cu care Popa îi primi cuvin- 
tele: 

— Vreau să ştiu ce ai căutat în pădurea unde ai fost 
capturat? Ce ai văzut acolo? Ce ai comunicat şefilor tăi? 
Unde-s ascunși complicii tăi? 

Zimbetul rănitului făcu să i se urce tot sîngele în cap 
şi să simtă că se înăbuşă de furie. 

— Aşa! Mai şi rînjeşti! urlă el. Kraus — ţipă el spre 
anchetator cu glas foarte strident — ia smulge-i pansa- 
mentul! Să vedem dacă e într-adevăr rănit! 

Anchetatorul se apropie de rănit, se plecă peste el şi 
căută capătul feșii. Apoi înmărmuri. Înmărmuri şi Phleps 
şi uită imediat de Popa. Căci în jurul casteluiui începură 
să bubuie tunurile antiaeriene plasate în parc, iar de pe 
acoperiş să latre mitralierele antiaeriene, în timp ce un 
muget surd și puternic de motoare ambalate se prăvăli 
peste lume şi castelul fu zguduit de explozia primei bombe 
căzute asupra lui. Phleps văzu zidul dinspre parc al bi- 
roului plesnind ca o coajă de ou, tavanul prăbuşindu-se 
peste biroul la care şezuse cu cîteva clipe înainte şi, sărind 
peste targă, împingînd în lături pe cei doi soldaţi speriaţi 
care o aduseseră, se repezi la ușă şi apăsă îngrozit clanța: 

— Atac aerian, urlă el cît îl ţinea gura gi începu să 
alerge spre scări, în timp ce castelul se zeuduia, trosnea și 
plesnea, ziduri se prăbușeau şi gheizere de foc izbucneau 
de pretutindeni... 

După ce tatăl ei îi poruncise să se retragă în camera 
ei şi se închisese în discuţia sa pasionantă cu Phleps, Eve- 
lyn urcă scara monumentală spre etajul unde se afla apar- 
tamentul ei, cuprinsă de disperare la gîndul că Popa se afla 
lipsit de apărare în mîinile lui Phleps, frămîntîndu-se, co- 
pleşită de sentimentul neputinței, cum ar putea să-i vină 
în ajutor. Nu avea altă posibilitate, se gîndea ea febril, de- 
cît să încerce să-l găsească pe camaradul căpitanului și să-l 
informeze despre cele întîmplate, sperînd că acela, călit de 
atitea situaţii dificile prin care au trecut împreună cu şeful 

său, va găsi o cale de a acţiona în interesul celui capturat. 
Nu putu să alunge gîndul că nici Regman nu a scăpat din 
riscanta expediție nocturnă pe care au plănuit-o în faţa sa, 
dar se obliga să păstreze, ca pe-o ultimă speranţă, încre- 
derea că se înșală, că nu e posibil ca ambii bărbaţi să fi 
fost capturați, că mai rămîne o posibilitate de a-l salva pe 
Popa. Străbătu coridorul, trecu prin fața camerei sale şi 
se convinse că uşa e încuiată, împărţi cîte un zîmbet celor 
două santinele care o priveau în tăcere și coborî scara de 
serviciu spre bucătărie. Ştia că lulișca va fi foarte ocupată, 
festinul îmbelșugat poruncit de conte punîndu-i la mare 
încercare priceperea și hărnicia, și că o va găsi înconjurată 
de ajutoare, agitată şi preocupată (căci era mîndră de pri- 
ceperea în ale bucătăriei, de savoarea excepţională a bu- 
catelor gătite de ea, de rapiditatea cu care putea înjgheba 
un ospăț care ar fi cerut zile şi nopţi de agitaţie şi de pre- 
gătire) dar nădăjduia că va putea schimba cu ea cîteva cu- ` 
vinte în patru ochi, fără să fie surprinse de nimeni. Credea 
că pe Regman îl va putea regăsi, dacă reușise să evite 
soarta lui Popa şi să scape din cercul urmăritorilor, în gura 
părăsită unde s-au ascuns de cînd au trebuit să fugă din 
castel, dar dorea să evite orice pierdere de timp, orice cău- 
tare inutilă, pentru că simțea că timpul ce-i stă la dispo- 
ziţie e extrem de scurt şi că el trebuie folosit cu grăbire 
și eficacitate. Reuşi într-adevăr s-o smulgă pe cîteva clipe 
pe bucătăreasă dintre cratițele ei şi să discute cu ea în 
cămară, unde s-au dus sub pretextul că trebuie să găsească 
o mirodenie insistent cerută de tatăl ei, dar din nefericire 
trebui să constate că Iulișca nu și-a mai revăzut fratele, 
nu știe de nici un nou adăpost al celor doi urmăriţi, după 
cum nu auzise nimic nici despre capturarea lui Popa, la 
aflarea căreia izbucni în plîns. Evelyn constată deci că nu 
poate face altceva decît să alerge la șura părăsită ca să-i 
găsească pe Regman şi pe Pișta, cu speranţa că cei doi băr- 
baţi vor găsi vreo cale de a veni în ajutorul lui Popa. Stră- 
bătînd cîmpul în goana calului, Evelyn văzu un şir lung 
de soldaţi din SS înaintînd din toate părțile spre castel, cu 
intenţia evidentă de a-l închide într-un cerc impenetrabil, 
zări citeva unități instalate în curtea castelului și în zona 
limitrofă a parcului, şi se gîndi că va fi foarte anevoioasă, 
dacă nu imposibilă, pătrunderea spre locul unde se afla 
Popa și scoaterea lui din captivitate. Dar nu cedă deznă- 
dejdii, trebuia să rămînă tare pînă în ultima clipă, trebuia 

să-şi păstreze mintea limpede pentru a găsi soluţii, moda- 
lităţi de acţiune, şi izbi cu putere calul cu călci.iele, silin- 
du-l să zboare ca gîndul. Crezu că soarta îi devine din neu 
prielnică atunci cînd dădu de Regman și de Pişta, dar văzu 
şi disperarea vădită a sergentului cînd află capturarea că- 
pitanului și, privindu-și nervos ceasul, constată că trecuse 
de ora 13. „Vai, nu mai avem nici un ceas“, oftă el cu 
ciudă, şi se prefăcu «a nu auzi întrebările fetei cînd insistă 
să afle la ce se gîndeşte. Evelyn nu înțelese că Regman 
îl iubeşte prea mult pe Popa pentru a putea cumpăni lucid 
dacă există o posibilitate cît de mică pentru a-l salva pe 
căpitan sau nu, că el va încerca să facă ceva, să nu aştepte 
pasiv împlinirea fatalităţii, chiar dacă nu există nici o ṣan- 
să de reușită, şi atunci cînd îl văzu punînd mina cu hotă- 
rîre pe pistolul mitralieră şi strigînd „haideţi, duceţi-mă 
imediat 'acolo, calul ăsta-i destul de voinic ca să ne poarte 
pe amindoi“, ea rămase convinsă că sergentul are un plan 
de acţiune, că ştie cum să procedeze, că există o şansă. 
Ochii începură să-i strălucească, inima i se umplu de spe- 
ranţă, şi aruncă o privire mînioasă spre Pişta cînd acesta 
îl întrebă pe Regman cu glasul său cumpănit: „Ce ai de 
gina să faci?“ Rămase uimită cînd auzi însă răspunsul ser- 
gențului: „Nu ştiu! Să ajung acolo, apoi voi vedea!“ Sub 
şocul constatării că bărbatul în care îşi punea toată spe- 
ranța nu ştie nici el ce să facă, Evelyn deveni deodată prac- 
tică şi realistă. „Va fi greu să ajungi acolo. Castelul e în- 
conjurat de soldaţi. De un cerc neîntrerupt de soldaţi... 
Va trebui să aştepţi noaptea... Să treci printre ei neob- 
servat... Eu te aştept la intrarea de serviciu şi te ascund 
în bucătărie... Le voi pîndi toate mişcările... Mă va ajuta 
şi Iulișca!... La momentul prielnic, vei intra în acțiune!“ 

— Nu, spuse Regman privindu-şi ceasul, înfrigurat. 
Avem cam o jumătate de ceas... După aceea... După 
aceea castelul nu va mai exista... Nici Cazanele iadului, 
nici nimic, pe o rază de cinci kilometri! 

Evelyn îl privi cu groază: 

— Dar... într-o jumătate de ceas! Într-o jumătate de 
ceas nu se poate face nimic! 

— Nu ştiu, spuse răguşit Regman. Trebuie însă să în- 
cercăm! 

Deschise grăbit poarta şi alergă spre cal, ascunzind 
pistolul mitralieră sub sumanul peticit. Evelyn îl urmă ca 
într-un vis. Pişta alergă după el strigînd: „Stai, omule! 

Aşa nu ajungeţi acolo! Ia de aici, din buzunarul meu, Aus- 
weis-ul nemțesc! Poate reușşiţi! 

Evelyn făcu tot ce putu pentru a-și grăbi calul. Dar 
animalul era ostenit şi-i venea greu să alerge cu doi călă- 
reți în spate. Regman privea fix înainte, ferindu-se să se 
mai uite la ceas, simțind că arătătorul cel mare înaintează 
vertiginos, că nici o putere şi nici -o dorinţă, nici o rugă şi 
nici o disperare nu poate opri trecerea timpului, şi că nu 
vor putea sosi la timp, nu fac altceva decît să alerge în 
mod inutil spre propria lor moarte. Gîndul acesta îi stră- 
pungea creierul ca un pumnal de foc, şi sentimentul nepu- 
tinței fierbea în el ca un clocot de lavă. 

Cînd primul soldat din cercul din jurul castelului ridică 
mîna poruncindu-le să se oprească, Regman avu impulsul 
de a izbi calul cu călciiele, de a-l sili să sară asupra omu- 
lui cu cască, să treacă peste el, zdrobindu-l, să zboare spre 
castelul blestemat. Dar Evelyn văzu pistolul mitralieră al 
soldatului îndreptîndu-se spre ei, alţi doi sau trei soldaţi 
ridicînd amenințător armele, şi trase cu putere de hăţuri 
făcînd calul să se oprească brusc, ridicat pe picioarele din- 
dărăt. În secunda aceea Regman, privind spre castelul la 
care ştia că nu va mai ajunge, zări stolul uriaş de avioane 
coborînd cu viteză nemaivăzută spre ei, văzu țiglele zbu- 
rînd, pămîntul ţîşnind spre înalt şi soldaţii prăbușindu-se 
sub ploaia de gloanţe a mitralierelor şi tunurilor, auzi bu- 
buitul greu al tunurilor antiaeriene din apropiere şi văzu 
bombele uriașe căzînd peste castel şi în jurul lui, văzu 
trombele uriaşe de flăcări şi desluşi într-o miime de se- 
cundă cum o parte din castel izbucnește într-o săritură gro- 
tescă, spre cer, văzu alte bombe căzînd ca ouăle unor gi- 
gantice păsări apocaliptice şi se aruncară la pămînt, înfi- 
gîndu-şi obrazul în iarbă. O clipă se făcu o tăcere nevero- 
similă şi Regman îşi ridică ochii la două degete de pămînt, 
văzu soldaţi zbătîndu-se sfişiaţi şi o zări pe Evelyn ridi- 
cîndu-se, apucînd înfrigurată pistolul mitralieră căzut al 
soldatului care-i oprise şi din care nu mai rămăseseră de- 
cît cîteva zdrenţe de carne însîngerată, văzu un alt stol 
de avioane repezindu-se spre Cazanele iadului, o clipită ĵi 
străfulgeră în privire silueta subţire a fetei care alerga 
spre castel, apoi fu izbit de ceva şi mai auzi doar un tunet 
prelung, repetat ca de niște ecouri diabolice, şi îşi pierdu 
cunoștința... 

Phleps coborî în goană scările și văzu poarta grea a 
castelului sfărîmîndu-se în mii de așchii care umplură ho- 
lul imens ţiuind ca un roi înnebunit de viespi uriașe, văzu 
flăcările roşii ale exploziilor din curte şi din aripa din care 
se salvase, auzi un trosnet înspăimîntător şi întorcîndu-se 
văzu scara monumentală invadată de trombe mari de flă- 
'cări, îl auzi o secundă pe conte urlînd îngrozitor în timp 
ce era sorbit de iadul lor, şi se lipi de unul din uriaşii 
stîlpi de granit care susțineau holul, gîndindu-se, cuprins 
de spaimă, că singura sa şansă de a supraviețui e aceea că 
puternica, solida coloană va rezista. Și atunci o zări pe 
Evelyn străbătînd zidul de flăcări și izbucnind în hol, ne- 
atinsă ca printr-un miracol, stringînd în mînă un pistol 
mitralieră, şi-i auzi ţipătul: 

— Unde-i prizonierul? 

„Asta e, îşi spuse Phieps, pentru criminalul ăsta își 
riscă ea viaţa! Uite, dom'le“, se gîndi el, şi îi venea, în 
ciuda situaţiei dramatice în care se afla, să rtdă. O privi 
pe Evelyn cu un zîmbet strîimb şi nu-şi recunoscu nici el 
glasul cînd scrîşni: 

— E acolo — şi arătă spre aripa prăbuşită într-un 
ocean de flăcări — dar n-a rămas din el decit cenuşă! 

Văzu chipul fetei schimonosindu-se de ură și de scîrbă, 
văzu miile ei crispîndu-se pe armă și ridicînd-o, şi se 
gîndi o secundă că fata nu ştie cum să mînuiască pistolul 
şi nu-i poate face nimic. 

În clipa aceea supremă o nouă bombă uriașă căzu peste 
castel, străbătu toată clădirea, sparse tavanul de piatră al 
holului şi se adînci în pardoseala de marmură, totul într-o 
miime de secundă, pentru a izbucni apoi cu un răget in- 
fernal, însuportabil transformînd totul într-o vibraţie ne- 


maipomenită de foc... 

A doua zi, așteptind să se crape de ziuă și pîndind zgo- 
motul uşor al avionului care urma să se lase pe locul in- 
dicat în ultimul ordin primit înainte de declanşarea bom- 
bardamentului care a ras de pe fața pămîntului rampele 
lui Phleps şi castelul conitelui Korniss, Regman era atît de 
marcat de încercările din ziua precedentă încît nu era ca- 
pabil să întegreze într-o imagine comprehensibilă întîm- 
plările prin care a trecut. Știa doar că Popa nu mai tră- 
ieşte, vedea doar dealul sub care se ascundeau Cazanele 

iadului înlocuit printr-un uriaş crater din care, sub lovi- 
turile bombelor, izbucnise vulcanul zecilor de tone de ex- 
plozibil îngrămădit în rachetele lui Phleps, castelul Kor- 
niss ridicîndu-se de la pămînt pe aripi uriașe de explozii 
roşii şi năruindu-se apoi ca o alcătuire de fum, de cenuşe 
şi de mil fierbinte. Evelyn trecînd prin zidul de flăcări 
pentru a nu se întoarce niciodată, zecile de cadavre sfi- 
şiate de explozii care au rămas din trupa Obergruppen- 
fiihrerului, sutele de ţărani miînaţi de jandarmi ca să 
scormonească ruinele pentru a scoate cadavrele, și care nu 
găseau decit cîte un pumn de cenușă, rămăşiţe de cîrpe 
arse ori oase calcinate, drumul său bezmetic prin înserare, 
sub palele de fum cu care vîntul învăluia lumea... 

S-a trezit noaptea tîrziu, constatînd cu uimire că ni- 
merise, nici el nu ştia cum, la marginea de pădure unde 
înainte de zori avea să. sosească avionul promis. Aşteptă 
aşa, golit de gînduri, de sentimente, încercînd să uite ima- 
ginile de groază care se zbăteau în jurul său ca nişte ară- 
tări apocaliptice. 

Apoi desluşi zgomotul avionului şi se ridică în picioare, 
îşi scoase cămașa albă, ţărănească, şi începu s-o filfiie ca 
să-şi indice prezența. Avionul fragil, cu aripi disproporţio- 
nat de largi, ateriză lin, ca o barză uriașă. Pilotul cobori 
cu precauție, strîngînd sub cot pistolul mitralieră. 

— Eu sînt, dom'locotenent, strigă sergentul. Sergentul 
Regman. Pe care l-aţi adus... 

— Unde-i căpitanul? îl recunoscu vesel pilotul. L-a apu- 
cat somnul? Du-te de-l trezeşte, că mă grăbesc! 

— Greu, dom' locotenent, spuse încet Regman, în timp 
ce o lacrimă grea, bărbătească, începu să-i lunece pe obraz. 
Din somn ca al lui, nimeni nu se mai trezeşte... 

Pilotul îşi plecă încet capul: 

— Asta-i, mormăi el. Așa-i războiul... Păcat de el, 
băiat bun ... Fie-i țărîna uşoară! 

Regman se uită îngindurat în zare, de unde mai suiau 
lent şi greoi trîmbe de fum. 

— Dom’ locotenent, începu el cu glas sugrumat. Ce a 
fost chestia aceea de ieri? Iadul acela? 

— A? Chestia de ieri? rîse pilotul fără veselie. Un bom- 
bardament, băiete. Un bombardament de rutină. Cum sînt, 
pare-se, cu zecile pe zi... „După cîte ştiu, voi aţi desco- 

perit ceva ce trebuia distrus în faşe... Şi un aeroport la 
Reghin ... Comandamentul nostru suprem i-a informat pe 
Aliați... Apoi, dracu’ ştie... Au trimis englezii o escadrilă! 
Şi ce-a mai fost ai văzut! lar la Reghin au fost rase, pe 
sol, şaizeci de avioane nemţești! Ei, asta-i! Iar noi s-o cam 
luăm la picior, căci se crapă de ziuă. 


Sfirșit 

e Seria de istorie contemporană 


... Cărţi de cel mai acut interes privind momentele imporiante 
trăite de poporul român în ultimii 50 de ani. 


e Colecţia de informatică 


„..„cuprinzînd lucrări de teorie şi practică asupra realizării şi 
aplicării sistemelor informatice în diferite ramuri ale eco- 
nomiei. 

e Seria „Biblioteca farmacistului“ 


<.. Doi realizări ale farmacologiei în explicarea și fundamen- 
tarea teoretică a problemelor specifice domeniului. 


e Seria „Restituiri“ 


... volume care repun în circulaţie scrieri în proză, versuri; 
eseuri mai puţin cunoscute din opera înaintaşilor. 


e Colecţia „Discobolul“ 


... remarcabile eseuri privind aspecte variate ale culturii ro- 
mâneşti şi universale. 


e Colecţia „Testimonia“ 


... culegeri de documente privind momentele istorice de mare 
avînt naţional ale poporului român. 


e Colecţia „Scorpionul“ 


„„.romane şi nuvele de enigmă, de aventură „detectivă“, o 
lectură destinată vacanței, antrenantă și instructivă în acelaşi 
timp. 

